
CINE-ŞI PUTEA ÎNCHIPUI CĂ UN AVION BRITANIC 
PRABUȘIT ÎN 1945 AR AVEA VREO LEGĂTURA CU 
TEZAURUL REGAL DIN CETATEA TROIA, CU 
DOCUMENTELE UNUI COMPLOT ANTI-STALIN DIN 1 937 ȘI 
CU LUPTA SURDĂ PENTRU SUPREMAŢIE POLITICĂ ÎNTRE 
KGB Și MANDARINO MILITARI SOVIETICI DE LA, 
SFÎRŞITUL ANILOR '60 -- ȘI CĂ TOATĂ ACBASTĂ CABALĂ 
VA FI DESCIFRATĂ IN ANGLIA, LA CAPATUL UNUI VOLAJ 
DRAMATIC PRIN CULISELE LABIRINTICE ALE UNUI 

Iaţă, ce conţine cutia aceea; detaliile complotului militar din 
1937, despre care toată lumea crede că a fost doar rodul 
imaginaţiei lui Stalin Toata lumea, în afară de anumiţi 
oameni din Partid și din Armată, care cunosc adevărul, 
dincolo de legendă. Şi eu nu eram singurul care căuta să 
pună mina pe documentele astea, atunci, în 1945 - de 
aceea, le-am și trimis la Moscova împreună cu colecţia 
Schliemann. Erau generali care ştiau ce consecințe nefaste 
DEn Armatā putea avea cutia aceea -- consecințe pe care 
: le poate avea încă si acum.. 

Douăzeci şi trei de ani la rînd, în ziua de 14 august, doamna 
Steerforth a publicat în ziarul „Daily Telegraph” aceeaşi notiţă 
comemorativă: 


STEERFORTH, John Adair Steerforth, Lt. de av., D. F. C., 
R. A. F. V. R.: dispărut în mare, septembrie 1945. Astăzi, de 
ziua lui, nu l-am uitat — Mama. 


Nu era vina doamnei Steerforth că notita era inexactă. 
Îi luase o săptămînă întreagă s-o compună, adăugînd şi înlocuind 
cuvinte, pînă cînd hotărise că demnitatea stă în concizie. Cu- 
vintele „nu l-am uitat”? erau singura concesie pe care o făcuse 
sentimentelor, şi era rezultatul direct al inexactităţii. O durea 
sufletul cînd se gîndea la marea cea rece şi veşnic fără odihnă; 
se resemnase cu gîndul că fiul ei murise, dar nu se putea împăca 


-cu lipsa unui mormint știut. 
Drenarea lacului i-a adus deci doamnei Steerforth un fel de 
fericire: putea să-şi înmormiînteze în sfîrşit fiul. 


În momentul în care Audley a devenit implicat în toată 
afacerea, lacul, avionul şi bărbatul se despărţiseră. 

Lacul nu mai exista, iar avionul era împrăştiat într-un 
hangar din Farnborough. Bărbatul fusese luat şi dus într-o 
cutie mare de carton, pentru a fi apoi reconstituit cu o grijă 
inutilă într-una mult mai mare, de lemn. 


Practic, Audley n-a văzut niciodată vreunul din aceste lu- 
cruri altfel decit în fotografii. N-ar fi avut nici un rost să fie 
altfel, chiar dacă ar fi fost posibil. Rapoartele erau clare şi 
exacte. N-ar fi avut ce altceva să mai afle, pentru că nu mai era 
nimic important de aflat. 

Și totuşi, cu ochiu minţii, văzuse de multe ori lacul acela. 
Nu aşa cum ajunsese, o băltoacă noroioasă într-un ţinut mlăş- 
tinos și pustiu. Și poate că nici aşa cum era în ziua în care şi-a 
zăvorît apele peste Steerforth. În viziunea lui, copacii cu cren- 
gile atirnind deasupra apelor creşteau mai înalţi, tufişurile 
dimprejur erau mai dese, iar apa mai urit mirositoare. 

Îl vedea ca pe un loc secret şi izolat, cum şi cra, loc de înec 
pentru băieţei neastimpăraţi, şi care îşi pierduse orice rațiune 
de a exista în urmă cu un secol, cînd arsese conacul aflat 
mai Sus. 

Apoi a venit Steerforth, care i-a redat lacului raţiunea de a 
exista, un secret al lacului şi numai al lui. 

Dar nu momentul impactului îl vedea el. Nu putuse nicio- 
dată să spună precis dacă fusese măiestrie sau noroc atunci cînd 
avionul se strecurase atit de milimetric printre fagii aruncaţi 
la întîmplare și se aşezase atît de precis pe fundul lacului. Noroc 
mai degrabă, căci în căderea aceea tumultoasă un pilot înnebunit 
nu putea să vadă prea multe. lar şansa, desigur, poate fi uneori 
atit de crudă... 

Audley vedea lunga perioadă de degradare de după aceea şi 
drumul către nicăieri. 

Il vedea pe Steerforth transformîndu-se într-un lucru 
oribil, un cadou nemaipomenit pentru milioane de animale mi- 
nuscule şi înfometate, pe urmă un schelet abia, Icar preschimbat 
în Yorick. lar în acel schelet, generaţii întregi de animale acva- 
tice au trăit şi au murit pe rînd, netulburate decit de mișcările 
line ale oaselor drepte și arcuite, ale nasturilor şi încuietorilor, 
aşezindu-se apoi fiecare în locul său natural de odihnă. 

- Și vedea noaptea în care lumea aceea ordonată a pierit. 

Lacul n-a murit într-o prăbuşire spectaculoasă, ci încet şi 
fără multă tevatură. N-a văzut nimeni, pe întunericul acela, 
cum s-au umflat apele mai jos în vale; şi nici n-a auzit cineva 
plescăitul şi hîrșiitul virtejurilor încilcite de buruieni alunecînd 
pe fuselaj şi pe piesele motorului, îndepărtind noroiul pentru 
a arăta privirii culoarea kaki-ştearsă a rămăşiţelor de dedesubt. 

Și totuşi, în noaptea aceea, înainte de ivirea zorilor, Dakota 
a încetat pentru totdeauna să mai facă parte din viaţa eleşteului. 


Li 

Avionul şi-a recăpătat înfăţişarea lui de intrus, fără nici un drept. 
de a se afla în balta aceea puţin adincă, cu maluri noroioase. 
Nu mai e nici o cale înapoi acum: John Steerforth, fiu iu- 
bitor, soţ nu la fel de iubitor, uneori erou, alteori laş — ajuns 
în sfîrşit la suprafață. Un om care lăsase în urma lui însemnele 
nenorocirii ; iar timpul nu reuşise să le distrugă chiar de tot. 
Doar cîțiva ani de-ar mai fi trecut, reapariţia lui n-ar mai fi 
avut nici o importanţă; ar fi fost neutralizat pentru totdeauna 
de statutul său natural. Dar acum, Steerforth îi aştepta PR 
oamenii aceia neştiutori care aveau să-l elibereze. 
udley îi vedea îngrămădindu-se pe cărarea din drenket 
urmei de noroi de pe conducta de gaz; cărarea pe care maşi- 
nile lor o tăiaseră peste marginea mai joasă a lacului, cu urmări 
atît de catastrofale. 

Acriţi, după un week-end de beţie, urmaşii şi fiii naturali 
ai unui lung şir de irlandezi care au săpat canale, au pus şine 
de tren şi au străpuns tuneluri. 

Au văzut mai întîi şanţul conductei inundat, unii nepăsătoti, 
alții inveseliți, numai şeful de echipă îngrozit. 

lar apoi, unul din ei s-a uitat în susul văii. 

Viziunea lui Audley devenea întotdeauna neclară exact în 
acest punct, cînd începeau declaraţiile oficiale. Mai întîi armata, 
pe urmă poliţia. După poliţie, într-un haos de mesaje trunchiate, 
anunţind tot felul de catastrofe aeriene, a apărut o ambulanţă, 
a cărei sosire ar fi fost tardivă cu aproape un sfert de secol în 
urină. 

Apoi, în timp ce ambulanţa îşi făcea ieşirea din scenă, a 
apărut primul ziarist, fericit că dăduse peste o poveste neobiş- 
nuită, tocmai la tanc pentru ediţia de prînz. 

ȘI, la urmă de tot, o echipă RAF* care cerceta prăbuş- 
şirile de avioane, buimăcită de faptul că găsise un avion pe 
care nu-l pierduse de fapt niciodată. 

Cei de la RAF fuseseră cei care scormoniseră printre do- 
sarele prăfuite şi le îndreptaseră către Audley. Dar pe Steerforth 
1-] prezentaseră mai întîi ziariştii. Prezentarea din „The Times”? 
era scurtată şi formală : s-a descoperit o epavă RAF din timpul 
războiului; mai pompoşi, cei de la „Daily Mirror” aruncaseră 
deasupra unei fotografii superbe titlul: S-A GĂSIT UNUL DIN 
APARATELE NOASTRE DE ZBOR. 

Amindouă prezentările erau incomplete, pentru că datele 
inițiale erau destul de vagi. Deocamdată nu era decît un ecou 


* Royal. Air Force (aviația britanică). 


al unei tragedii despre care se presupunea că s-a petrecut în 
timpul războiului, iar numele celor implicaţi erau ţinute sub 
tăcere. Însă, oricum, nu textul, ci fotografia stîrnise imaginaţia 
lui Audley. Îi amintea de o altă fotografie, pe care o văzuse cu 
mult timp în urmă, înfăţişind scheletul plin de lipitori al unui 
bombardier din Lancaster, care apăruse pe neaşteptate pe malul 
nisipos al Mării Nordului, în timpul unul flux neobişnuit de 
scăzut. Avionul Dakota, găsit pe fundul lacului, dădea aceeaşi 
impresie de siguranţă şi degradare, care nu putea fi ştearsă 
nici prin alăturarea unui aviator sigur pe el în cizmele lui de 
cauciuc. 

Dar acolo unde Audley se uitase şi citise, iar apoi dăduse 
foaia, alţii citiseră printre rînduri — oameni exacți şi fără ima- 
ginație, selectaţi datorită bunei lor memorii pentru a nu uita 
niciodată nume şi chipuri de oameni. Steerforth şi avionul lui 
erau pe listele lor de cînd își aduceau aminte, neluați în seamă 
pînă cînd li se dăduse în sfirşit de urmă. Și nici măcar atunci nu 
“era treaba lor să pună întrebări; dintotdeauna satisfacția lor se 
limitase la a face lucrul potrivit. 


Şi totuşi, “lucrul acesta fusese suficient pentru a face 
recuperarea lui Steerforth sigură, şi telefonul lui Audley să 
sune înainte de ivirea zorilor, abia o săptămînă mal tirziu. 


În copilărie, Audley urîse şi se teinuse de ţiriitul telefonului. 
La primul ţiriit se repezea afară, ca un iepure in căutarea adă- 
postului, înnebunit că s-ar putea să fie trimis să răspundă. Cînd 
era prins la mijloc şi n-avea încotro, era întotdeauna prea nervos 
ca să asculte cum trebuie; stătea așa, transpirat tot şi cu limba 
înnodată pînă cînd, exasperat, cel care sunase închidea. §i-l 
amintea pe taică-su întrebindu-se retoric: băiatul e surd sau e 
pur şi simplu tîmpit ? 


Se răfuise demult cu bestia, dar ura lui rămăsese aceeaşi. 
Nu putea suporta telefonul lîngă pat, şi pînă şi cei de la Depar- 
tament ajunseseră să accepte ideea că nimeni nu trebuie să-l 
sune acasă decit dacă e o urgenţă teribilă. 

Giîndul acesta, împreună cu cel că i-se slăbise şiretul de la 
pijama, ocupa mintea lui pe jumătate adormită pe cînd îşi 
tîrşiia picioarele prin casă, încurcîndu-se, clipind şi mormăind 
în timp ce aprindea pe rînd toate luminile. 

Era unul din intermediarii lui Fred. Dezarmant de apolo- 
getic, foarte politicos şi exact, şi nelăsind nici un milimetru 
pentru comentarii. S 

Pusese receptorul la loc în furcă şi îşi aşeză ferm ochelarii 
pe nas. Că fusese scos din patul lui cald şi moale la o astfel de 
oră era rău. Că fusese pe urmă convocat la Londra era şi mai 
rău: dădea impresia că cineva fusese prins cu pantalonii în vine, 
poate chiar cu cei de pijama. 

Dar să ţi se ceară, pe lîngă asta, să te imbraci ca pentru o 
înmormiîntare, asta era pur şi simplu ridicol! 

Înmormîntările însemnau ieşiri pe teren, printre străini. Iar 
el nu era om de teren, nu fusese niciodată şi nici nu voia să fie. 
Să stea în camera din spate şi să facă rapoarte — ăsta era do- 
meniul lui. Era mult mai interesant acolo, avea mai multe satis- 
facţii şi era mult mai comod. Şi era singurul loc unde putea să 
fie bun la ceva. 


Stătea la birou, cu privirile pierdute în noaptea de afară. 
Nimeni din cei pe care îi ştia nu murise de curînd. Îşi fixa pri- 
virea asupra întunericului şi mintea începu să-i rătăcească prin 
beznă. 

Două ceasuri pină la ivirea zorilor: e ora la care se moare; 
ora la care cei care au luptat în paturile lor de spital abando- 
nează dintr-o dată. Ora asta, întunecimea asta, îi amintiră 
deodată de ceva ce uitase de mult: sfirşiturile de trimestru la 
internat. Acum se sculau băieții care aveau cel mai mult de 
mers, nerăbdători să prindă primul tren. El prinsese un tren 
mult mai tirziu, fără vreo bucurie deosebită. 


Calm, dădu drumul maşinii de făcut ceai, făcu un duş, îşi 
bău ceaiul. Israelienii precis nu puneau nimic la cale. Măcar 
aici putea să aibă încredere în Shapiro. lar navele ruseşti nu se 
aflau la locul potrivit ca să-i facă pe arabi să încerce ceva im- 
portant. 


Apărură iarăşi, nechemâte, amintirile demult uitate despre 
“sfîrşitul de trimestru. Pentru prima dată, după douăzeci de ani, 
şi-l aminti pe băiatul care dormea în patul de lîngă el; ceea ce 
era interesant — însemna că puteai să descui cu cheia potrivită 
un întreg set de amintiri, iar apoi puteai să reconstitui şi să cla- 
rifici trecutul, antrenînd mintea ca pe muşchi. 


A cui înmormîntare ? Pe jumătate îmbrăcat, împrăştiind 
un vag miros de naftalină şi încercînd stîngaci să-şi potrivească 
antica lui cravată neagră, Audley ajunse la concluzia că îi e 
foame. Dar nu mai era timp, iar costumul lui funebru îi aduse 
aminte că trebuie să fie atent să nu se îngraşe. Pantalonii lui 
avuseseră cîndva nevoie de bretele, iar acum se ţineau şi fără. 

Deschise seiful şi scoase dosarele la care lucrase. Încă din 
mai 1967 aşteptaseră minuni de la el. Şi nu se petrecuse nici un 
miracol; nu apăruseră la el decit exasperarea şi o simpatie 
ascunsă pentru israeliți. Oricum, ignoraseră asta, la fel cum ig- 
noraseră şi raportul despre Liban şi pe cel de dinainte, despre 
Libia. 

Audley oftă. Nu era vina lui Fred. Fred era bun. Poate că 
era chiar propria lui vină, o greşeală de prezentare. Îi trecu 
prin minte că dificăltatea n-o dă răspunsul, ci felul în care ajungi 
la el. 

În timp ce conducea maşina către oraş, lumina devenea din 
ce în ce mai puternică. N-o să avem ploaie azi, ci doar un vînt 
rece şi nepotrivit anotimpului, tocmai bun la o înmormântare, 
pentru sacrificarea participanţilor mai slabi. Suburbiile de-abia 
se trezeau, dar turnurile Londrei erau deja luminate, iar traficul 
era mult mai intens decit se așteptase. În fiecare an începea mai 
"devreme şi se termina mai tirziu, iar într-o zi începutul ȘI sfir= 
șitul zilei nu se vor mai deosebi între ele. Trebuie să mă retrag 
devreme, se gîndi Audley, la Cambridge. 

Cu o plăcere malițioasă parcă lîngă intrare, într-unul din 
locurile obişnuite ale celor care veneau printre primii. Surprin- 
zător, aici erau mai puţine ferestre luminate — numai un rînd, 
sus, cu o fereastră luminată la mijloc. Deci acolo e biroul meu, 
se gîndi Audley. 

Înăuntru, sprîncenele sergentului se ridicară o fracțiune cînd 
trecu pe lîngă el. Dar nu-i făcu nici o plăcere. Nu poţi ţine lumea 
asta ostilă în şah decit prin ordine, rutină şi obiceiuri neschim- 
bate. Nici măcar prezența doamnei Harlin la locul ei obişnuit 
nu putea schimba ora 6 a.m. în 10, iar doamna Harlin reprezenta 
în mod cert cu brio toate aceste virtuți. 

Dar era o treabă de bun-simţ să nu-şi arate iritarea şi neli- ` 
niştea în fața doamnei Harlin. Ea nu oferea decît un fel simplu 
de consolare şi, în orice caz, personalul de secretariat era tabu. 

În scurta sa experienţă, Audley observase că cei care profită 
de secretele lor, mental sau fizic, ajung de obicei să regrete lucrul 

- acesta. Cu toate acestea, nu fu în stare să-i ureze bună-dimineaţa, 
ci doar să-i prezinte un simulacru chinuit de zîmbet. lar ea îi 
răsplăti efortul dînd din Cop în semn de bun-venit, serioasă şi 
compătimitoare. = 

— Doctore Audley, Sir Frederick m-a rugat să vă spun că 

“aveţi un dosar pe masă. V-ar fi foarte recunoscător dacă i-aţi 
comunica observaţiile asupra acestuia la ora 7 în sala de şedinţe. 

Nu avem încă la dispoziție personalul de la arhive, aşa că, dacă 
mai aveţi nevoie de ceva, vreţi să apelați la mine ? 

Audley clipi şi dădu din cap. 

— Şi tocmai trebuie să fac un ceai pentru Sir Frederick. 
Vreţi să vă aduc şi dumneavoastră o, ceaşcă ? 

— Ar fi foarte amabil din partea dumneavoastră, doamnă 
Harlin. ` 
— Lumea era cu susul în jos, iar el, singurul om care mai ţinea 
direcția normală, trebuia să meargă în Jos cu ea. Chiar şi bine- 
cunoscutul lui birou. părea în conditiile astea nefamiliar, cu 
întuneric în ferestre, dar fără atmosfera unei zile de lucru În- 
cheiate. | 

Singura lui consolare era chiar dosarul, care nu era prea gros 
şi era proaspăt xeroxat. Şaizeci de minute mai tirziu nu mai 
simţea nici un fel de neliniște; n-avea decît vechea lui senzaţie 
- înfrigurată de dinaintea unui examen. Scoase un pix roşu din 
buzunarul de la piept şi un carneţel nou din sertar. 

Zece minute mai tirziu; cînd doamna Harlin se strecură pe 
nesimţite în birou cu ceaşca lui, era deja pregătit. 


— Mi-ar mai trebui nişte materiale, doamnă Harlin. Pentru 
început, „The Times”? şi „The Mirror” de marţea, miercurea 
şi joia trecută. Pe urmă de la arhivă, poftim, am făcut o listă... 

Nici un muşchi nu s-a clintit pe faţa doamnei Harlin. 


— Îmi pare sincer rău, doctore Audley, dar Sir Frederick - 
a cerut să vă concentrați doar asupra dosarului pentru moment. 
A spus că orice altceva va fi disponibil la timpul potrivit. . 


Candidaţii nu au voie să folosească manualele. lar Fred 
prevăzuse că o să înceapă imediat să caute scurtăturile. Ceea ce 
era în sine o informaţie, chiar dacă nu una liniştitoare. 

Pînă la 6.45 încheiase faza preliminară de cunoaştere a ma- 
terialului. Închise dosarul şi îşi îndreptă atenţia către cele cinci 
fotografii întinse pe birou. 


Cinci chipuri — cinci oameni. Patru s-au aruncat afară şi 
au trăit. Unul a rămas la bord şi i-au trebuit douăzeci şi patru 
de ani ca să moară. 


Îi alinie pe supraviețuitori. Tierney, pilotul secund, şi Mor- 
rison, operatorul radio, oamenii cu memorie atît de bună; 
Maclean, navigatorul, şi Jones, pasagerul, care se cam contra- 
ziseseră. Dacă ar fi cu toţii încă în viaţă, ar fi interesant de aflat 
cît de mult se hotăriseră să uite Tierney şi Morrison, şi cît de 
mult reuşiseră să-şi aducă aminte Maclean şi Jones. 

Se uită ţintă la ele o vreme, pe urmă le întoarse cu faţa în 
jos şi trase către el cel de-al cincilea chip. . 

John Adair Steerforth. 

“Fotografiile pot spune uneori la fel de multe ca şi oamenii 
inşişi, dar ăsta era clar chipul lui Lucifer: frumos, mîndru şi 
nemulțumit. Poate că bărbia lui avea o urmă de slăbiciune, dar 
gura era fermă, iar nasul vag acvilin avea ceva aristocratic. 
Femeile l-ar fi iubit cu ușurință — ce ghinion pentru ele că era 
oale şi ulcele. Sau poate că era un noroc ? 

Cel puţin acum avea o explicaţie înmormintarea asta. Dar 
rolul lui şi amestecul în toată această afacere rămîneau încă 
inexplicabile. La suprafaţă nu se vedea nici o legătură cu Ori- 
entul Mijlociu. 

La suprafaţă. Deschise iarăşi dosarul. Un document ca ăsta 
nu era doar o simplă adunătură de date. Avea o poveste a lui. 
Noutatea era înşelătoare aici: materialul şi declaraţiile erau da- 
tate. Dar de la data aceea se făcuseră anumite modificări, poate 
chiar de două ori, iar materialul fusese reeditat — o dată mai 
stingaci, iar apoi încă o dată, mai expert; Audley recunoscu 
metoda. Adună hîrtiile împrăștiate şi îşi luă carneţelul. Venise 
vremea unora răspunsuri. 

Fred îl întîimpină cu o scuză politicoasă. 

— Pe Butler şi pe Roskill îi cunoaşteţi, cred, doctore Audley. 
Iar acesta este domnul Stocker, de la JIC. 


După cite îşi amintea Audley, Butler şi Roskill erau amindoi 
de la secțiunea europeană. Pe Roskill îl văzuse o dată, puţin, 
la negocierile companiei Dassault cu forţele aeriene israelite, 
ŞI fusese impresionat de tinărul acesta. Butler arăta extrem de 
dur, cu părul lui scurt şi capul rotund. 


Stocker era însă cel la care merita să te uiţi, cu atît mai mult 
cu cît Audley nu înţelesese niciodată care era rolul exact sau 
măcar puterea maximă a JIC - ului. 

Fred îi adună dintr-o privire. 

— Aţi citit cu toţii dosarul Steerforth. Ce aveţi de spus? 

Butler trebuia să fie primul. 

— O adunătură de non-informaţii, spuse el, cu o voce în 
care se simţea accentul din Sandhurst imprimat peste cel din 
Lancashire. O grămadă de nepricepuţi care căutau ceva, iar noi 
n-am aflat niciodată ce. 

— Eu n-aş spune că erau chiar atît de nepricepuţi, interveni 
Roskill pe un ton moderat. Aş zice că erau grăbiţi. 

— Ei bine, noi cel puţin am fost cam nepricepuţi. Interoga- 
-~ toriile n-au fost tratate ferm; n-a existat nici o coordonare. 
Ar fi trebuit să insistăm mai mult cu echipa de teren. Şi cu 
belgianul. | 

Audley se trezi întrebiîndu-se cum ar arăta un interogatoriu 
ferm ă la Butler. 

— Ancheta RAF n-a fost decât O spoială. Declaraţia căpi- 
tanului de trailer n-a dovedit nimic. Butler îşi luă avînt. Iar de- 
claraţiile supravieţuitorilor nu se potriveau. 

— Să te salvezi dintr-un avion nu e o treabă prea limpede, 
protestă Roskill. Am scăpat odată dintr-un Provost. Dar nu 
cred că am dat o declaraţie prea clară. 

Butler dădu din cap. 

— Nepotrivirea a apărut între cei doi care erau mai vagi, 
şi ceilalți doi care parcă citeau dintr-o carte. Totul era prea 
bine ticluit. Mai întîi radioul, pe urmă motorul. Pute — mie 
îmi pute. 

Bravo Butler, îşi zise Audley. Se repezea mai întîi la declara- 
ţiile fără cusur, mirosind instinctiv punctele slabe. Un intero- 
gatoriu ferm à la Butler putea fi o treabă mult mai subtilă decît 
îți sugera personalitatea omului. 


— Pe baza acestor declaraţii, nu există nici o dovadă că 
avionul Dakota a aterizat acolo, conchise Butler. Ar putea 
să fie o înscenare de la cap la coadă. 

Încă o dată bravo, Butler! 

—Dar s-a prăbuşit, spuse Roskill. Îl avem. 


— Roskill te-a luat cu asta, Butler, spuse Fred. Ai fost 
plecat din Anglia — şi nu eşti nici un cititor de ziare la fel 
de avid ca doctorul Audley. Avionul Dakota s-a prăbuşit 
într-un lac artificial din Lincolnshire şi nu în mare. Iar lacul a 
fost drenat din întîmplare săptămîna trecută, nu-i aşa, Roskill ? 

Roskill dădu din cap. Din lipsă de atenţie, cel puţin. 

— Şi Steerforth ? întrebă Butler. 

— Steerforth era în carlingă, fu răspunsul scurt al lui Fred. 
Acum, domnilor, după cum veţi fi citit, noi am devenit implicaţi 
în această afacere din pură întîmplare, cînd s-a aflat că ruşii se 
interesează de avionul dispărut. Mai întîi a fost agentul cunoscut, 
Stein. Pe urmă ataşatul militar. Şi a mai fost şi belgianul, care 
pretindea că n-are nici o legătură cu ceilalţi. 


— Bineînţeles că nu ne putem atinge de ataşat şi, cum spunea 
şi Butler, n-am scos nimic de la nimeni. Ne împotmolisem. Ofi- 

cial, Steerforth era un erou mort, care preferase să se prăbu- 
şească în mare decît să-și rişte viaţa pe uscat. Neoficial, nu era 
decit un contrabandist, care pusese mina pe o încărcătură atît 
de fierbinte, încît n-a îndrăznit să se prăbuşească cu ea la bord. 
Observaţi referirile echipajului la cutiile neautorizate din spa- 


tiul pentru încărcături. Se pare că acestea erau proprietatea lui 
Steerforth. 


—Dar cel puţin nici ceilalți nu obținuseră nimic, aşa că 
afacerea a fost mai mult sau mai puţin îngropată. Vreau să 
spun îngropată pină în 1956, pînă cînd olandezii au luat legă- 
tura cu noi. 

Împinse trei dosare subţiri peste masă. | 

— De la terininarea războiului tot smulg bucăţi de uscat din 
Zuyder Zee, şi de fiecare dată dau peste avioane prăbuşite în 
timpul războiului. Germane, englezeşti, americane. Sint foarte 
buni la chestia asta. Sînt foarte serioşi şi corecti, n-au printre ei 
nici un gură-cască sau vreun vinător de suveniruri. 


— Dar îñtr-o zi au venit să ne întrebe ce era atît de special 
“la epavele Dakota. De fiecare dată cînd dădeau peste un Da- 
kota, începeau să adulmece prin zonă tot felul de ruşi. Numai 
la Dakota. Englezeşti. N-au fost necesare prea multe verificări 
ca să ne dăm seama care Dakota îi interesa. 

Butler îşi drese glasul. 

— Dar acum avionul lui Steerforth e la noi. 


— Într-adevăr, e la noi. Avem avionul, îl avem pe Steerforth 
ŞI avem şi cutiile misterioase. Dar nu era nimic în avion, şi nici 
în cutii. | | 

— Nu chiar nimic, spuse Roskill, îndreptîndu-se în scaun. 

Era un bărbat de o stîngăcie naturală, care îţi dădea impresia 
că încă nu crescuse de tot şi că scaunele erau pentru el o tortură. 


— Moloz, asta conţineau cutiile; sau poate că ar trebui să 
spun moloz de bombardament, pentru că specialiştii au fost 
mai mult sau mai puţin cu toţii de acord că este un moloz din 
Berlin, recolta 1945. Altfel, avionul era curat. Se strimbă. Dacă 
nu punem la socoteală şi o tonă de noroi. 

— Se umblase la cutii ? întreabă Butler. 


— Lemnul era cam putrezit, bineînțeles. Dar capacele nu, 
erau neatinse. Aş putea spune că erau ca şi sigilate. 

— Identificarea e absolut sigură ? 

— Steerforth sau avionul ? 

— Și unul, şi altul. 

— A, da. N-am avut nici o problemă. Numerele avionului 
erau perfect lizibile. Tăbliţe de identitate şi dinţii lui Steerforth — 
şi o veche tractură la unul din braţe. Absolut nici o îndoială. 

— Cauza morţii ? 

— Aici nu putem fi prea siguri. Eu cred că s-a înecat în timp 
ce zăcea în stare de inconştienţă. Cadavrul nu avea nici o urină 
de vătămări fizice. 

Butler îi privi pe cei din jurul mesei. ; | 

— Şi, timp ce douăzeci şi patru de ani, nimeni nici nu l-a 
zărit măcar ? 

Roskill dădu din umeri. 

— Nu era în zona de cercetări. Deasupra lacului atirnau 
crengile copacilor, în jur tufişuri dese. Numai Dumnezeu ştie 
cum l-a aşezat acolo. Şi pe urmă, o săptămînă şi ceva după ce 
s-a prăbuşit avionul, a fost numai vreme proastă; cea mai 
proastă vreme din timpul unei cercetări. Nu e totuşi chiar atît 
de surprinzător — e destul de departe de drumul obişnuit. 

Roskill adăugă celor de pe masă încă trei dosare subţiri, 
identice. E 

— Aveţi totul aici. Plus estimarea mea asupra cursului pro- 
babil al avionului — trebuie să fi făcut un ocol mult mai mare 
decît s-a crezut pînă acum, după ce membrii echipajului au 
sărit din avion. E încă un element care a pus pe o pistă greşită 
cercetările, în afară de ceața cu care au trebuit să se resemneze. 
Dacă n-ar fi ajuns în lac, ar fi traversat din nou coasta, mai bine 
de zece mile la sud de ruta directă —ceea ce, aşa cum spuneam, 
este o distanţă al dracului de mare. 

— De ce s-a prăbuşit avionul ? 

— Scrie în raport, răspunse Roskill cu o uşoară asprime 
în glas. 

Butler insista. 

— Cum se potriveşte cu ce au spus membrii echipajului ? 

Roskill clătină din cap. 

— Va fi foarte greu de stabilit. Ei se plingeau de motorul 
de deschidere, iar acesta a luat o buşitură de la virful unui 
copac. Asta, şi douăzeci de ani sub apă, nu fac prea uşoară 
munca de depistare. Ca să fiu sincer, s-ar putea să nu ştim 
niciodată. E prea tirziu acum ca să mai aflăm cu certitudine 
dacă a fost doar o simplă greşeală omenească, cum ar fi, să zi- 
cem, aprecierea greşită a cantităţii de combustibil. Ştim de la 
supraviețuitori că pierdeau înălțime. Am cunoscut cazuri cînd 
un pilot care avea o defecţiune la unul din motoare închidea pur 

şi simplu motorul stricat. Mici măcar un DC-3 nu poate rămîne 
la înălţime în astfel de condiţii, iar la înălțimea aceea ar fi fost 
o greşeală! fatală. Sau poate că pur şi simplu a citit greşit alti- 
metrul. Vă spun că putea să se întîmple într-un milion de feluri. 

— Bine, atunci, spuse Fred, împiedicind continuarea ori- 
cărei discuţii tehnice. Doctore Audley, ce credeţi după ce aţi 
aflat aceste noi informaţii ? 
| Audley îşi ridică privirea din carneţel şi întîlni privirea uşor 

întrebătoare a lui Fred, ceea ce-i făcu pe ceilalţi trei să-l pri- 
vească, la rîndul lor. Doar cu o clipă înainte, Audley se gîndea 
cu mulțumire că, de cînd venise, nu scosese nici un cuvînt. 

Dar de fapt nici nu avea ceva de spus deocamdată — cel 
puţin nu ceva ce ar fi putut spune în fața unui străin. Cu sigu- 
ranţă că nu putea rosti în acest moment „Pentru Dumnezeu, ce 
caut eu aici ?" 

— Doctore Audley ? 

Ar fi un exerciţiu academic interesant să discute despre na- 
tura unui obiect necunoscut, care reuşise să-şi păstreze valoarea 
după atita vreme. Nici o armă secretă nu reușea performanța 
asta, şi nici vreo listă de trădători morţi sau ieşiţi la pensie. 
Arme noi şi mult mai îngrozitoare făcuseră armamentul anilor 
'40 să pară preistoric, iar peste fraierii cinstiţi şi potlogarii de pe 
vremea lui Steerforth se ridicase o întreagă generaţie de trădători 
mai tineri, cu diferite motivații. 

Nici un Dakota nu putea să ducă atîta pradă încît să între- 
ţină interesul ruşilor de-a lungul atîtor ani. Cu atît mai puţin 
dacă prada fusese luată din Germania. | 

— Presupun, zise el domol, continuîndu-și gîndurile cu voce 
tare, că ruşii sînt încă interesaţi. De aceea ne aflăm aici fără să 
ne fi luat micul dejun ? 

Fred zîmbi. 

— Sînt interesaţi într-adevăr, doctor Audley. De fapt, mă 
tem că au fost chiar la locul catastrofei înainte de sosirea noastră 
şi că au turnat bere în ofiţerii şi piloţii mai vorbăreţi care s-au 
ocupat de interogatorii. Dar eu voiam să ştiu dacă aveţi ceva 
de adăugat la dosarul Steerforth în lumina reapariţiei acestuia. 

Audley duse mîna să-și aşeze ochelarii şi se opri stînjenit 
la jumătatea gestului. încerca să scape de el de ani de zile, dar 
fără succes. 

— Vreau să spun, sînt ruşii încă interesaţi chiar după ce au 
aflat că lăzile conţin moloz ? Au aflat asta ? E o distincţie im- 
portantă. 

— Să presupunem că da — ce-i cu asta ? 

— Ar trebui să ştiu mai multe despre Steerforth. Exista posi- 
bilitatea unei anumite succesiuni de evenimente, dar n-aş putea 
să o susţin deocamdată. 

— Dar de ce nu? (ăsta era Stocker) În sfîrşit... Aveţi repu- 
tatia că puteţi face deducţii neobişnuit de exacte pe baza unor 
informaţii minime. Aş dori foarte mult să aflu ce impresie vă 
fac toate acestea. 

Audley îşi simţi obrajii aprinzîndu-i-se de mînie. Îl înfuriu 
faptul că avea o reputaţie de om care poate înţelege fără să 
gindească. Intuiţia își avea rostul ei, şi era de prețuit. Dar nu 
trebuia niciodată folosită de la bun început, ci doar în saltul 
final de la al nouălea lucru ştiut la inaccesibilul al zecelea. Şi 
nici atunci nu trebuia să te încrezi în ea. 

Ştia că ar trebui să-şi controleze emoţiile şi să-şi păstreze 
singura carte pe care o avea. Dar nu putea. 

— Vă voi spune un lucru pe care îl ştiu precis, zise el 
bătînd cu arătătorul în dosarul Steerforth, anume că maiorul 
Butler avea mai multă dreptate decit îşi dădea seama atunci 
cînd spunea că astea sînt non-informaţii. În primul rînd vreau 
să văd dosarul original. 

— Originalul ? 


Audley oftă. Poate că avea totuși flerul acela. Ar fi mai uşor 
să spună că i-a venit o inspiraţie decât să explice că putea să 
vadă printre rîndurile acestui material golurile din relatare, 
neașteptata subţirime a materialului, schimbările de stil, micile 
inconsecvenţe de redactare. Toate acestea indicau înlăturarea 
unor informaţii prea şocante pentru a fi văzute de oricine. 

Se uită către Fred, pentru sprijin. 

— Ai perfectă dreptate. Stocker nu voia să ştie decit.. 


- — Nu voiam decit să-l văd pe Audley scoţînd un as din 
mânecă. 

Stocker zîmbi, iar zîmbetul îl transformă din omul fără chip 
de la JIC într-o fiinţă umană. Audley simţi că fusese meschin 
ŞI prezumţios. . 

— Şi aţi scos un as pînă la urmă, numai că nu era 'cel la care 
mă aşteptam. Îmi pare rău că n-am jucat cinstit cu dumnea- 
voastră. Sir Frederick m-a prevenit. Dar vă asigur că bucăţile 
care lipsesc nu se referă la Steerforth. Va trebui să vă mai in- 
formaţi despre el pe cont propriu, ceea ce cred că Sir Frederick 
a şi aranjat. Motiv pentru care vă voi spune la revedere. A fost 

© plăcere să vă văd pe toţi la treabă, chiar dacă pentru puţin 
timp. Dar ne vom revedea curind. 

Audley nu putu decît să roşească şi să stringă mîna care-i fu 
întinsă. Pe urmă Stocker ieşi, iar atmosfera se destinse vizibil. 
Audley observă că Butler şi Roskill rînjeau. 


— Zău dacă înţeleg, spuse Fred, de ce întotdeauna cei de 
Ja JIC vă produc aceeaşi reacţie de teamă. Chiar şi ţie, David. 


N-avea nici un rost să sugereze că tocmai Fred oficializase 
şedinţa renunţind la numele de botez, pe care de obicei le folosea. 
Probabil că voia să întreţină misterul, nu să-l reducă. 


— Are o funcţie coordonatoare absolut normală, ceea ce 
ştiţi cu toţii. Dar să lăsam asta. Mai aveţi vreo întrebare ? 
Roskill se mişcă. 


— Un singur lucru — numai că nu prea ştiu cum să spun. 
Interesul ăsta al ruşilor, după atîţia ani — n-ar putea să fie doar 
o obsesie birocratică ? 


— lar noi s-ar putea să ne ASRA pentru nimic ? Sau pentru 
ceva care a devenit nimic ? S-ar putea, Hugh, s-ar putea. Dar,. 
dacă nu e aşa, atunci ar putea fi interesant. Cîntărind ambele 
posibilități, cred că trebuie să mergem înainte, cel puțin deo- 
camdată. Tu mai ai întrebări, David ? 

— Am, da. Dar nu în legătură cu Steerforth. Mai întîi, 
dacă s-a hotărît că trebuie să merg la înmormiîntarea lui — pre- 
supun că e a lui — trebuie să mi se dea mai întîi voie să-mi iau 
micul dejun. NU pot să merg la o înmormîntare cu burta goală. 
În al doilea rînd... 

Fred ridică mina. 


— Îmi cer scuze, David. Vei lua micul dejun cu mine în 
citeva clipe. Doamna Harlin tocmai se ocupă de asta. lar apoi 
veţi pleca la înmormîntare. Ai aranjat cu transportul, Hugh ? 

— La 8.45, de aici, Sir Frederick. Sînt două ore bune pină 
la Asham. Vom schimba maşina la Wantage. 

— Foarte bine. Iar tu, Jack, te ocupi de găsirea protagoniş- 
tilor originali ? 

Butler dădu din cap. Treabă de rutină, în general, dar s-ar 
putea să ia totuşi ceva timp. Cu excepţia familiei Jones, s-ar 
putea să fi murit cu toţii. 

— Sper că nu, spre binele tuturor; între timp, domnilor, 


_cred că am de dat unele explicaţii doctorului Audley. Nu vă mai 
Tetin. 

Plecarea lui Roskill şi. a lui Butler îi dădu doamnei 
Harlin semnalul să intre cu micul dejun. Un mic'dejun conceput 
la nişte proporţii care-l făcură pe Audley să se cutremure. Masa 
condamnatului, sau, în orice caz, o masă menită să dea unui 
vicar bătriior puterea de a ieși să-i evanghelizeze pe hotentoţi. 

Chiar înainte să se aşeze la masă, Fred încercă să prevină o 
discuţie în contradictoriu. 

— Ştiu că nu eşti un om de teren, David. Dar eu nu consider 
asta o misiune de teren. Mai degrabă un exerciţiu intelectual în 
tipologia umană. 

— Dar, Fred, eu lucrez cu cuvinte, nu cu oameni. Nu sînt 
bun la luat interogatorii. Nu ştiu cum să încep. 

Fred pufni. 

— Prostii. Îi interoghezi pe oamenii noştri tot timpul. Și 
chiar foarte amănunţit, dacă e adevărat ce am auzit eu, 

— Pe ei îi cunosc. E altceva. Cum intră pe ușă, îi iau cu 
„Adu-mi rapoartele în problema cutare”. Oricum, am să-mi 
fac treaba şi aşa. Probabil chiar mai bine. Dar totuşi, de ce eu ? 
Sînt specialist în Orientul Mijlociu. 

Fred lăsă jos cuțitul şi furculita. 

— ȘI eşti al dracului de puţin simpatizat. 

Audley se opri şi el din mîncat. În sfîrşit, adevărul. 

— David, te-ai gîndit vreodată că ultima ta prognoză — cea 
de dinaintea afacerii din Liban — ar putea irita anumite per- 
soane ? 

Audley se stăpini. 

— Era corectă. 

Fred îl privi întristat. 

— Dar nu era prea diplomat prezentată. Nu lăsa nici un loc 
pentru speculații — erai prea categoric. 

Reteză protestul lui Audley. 

— La dracu”, David, ăla nu era un raport, era o predică. 
Și încă una arogantă. Eşti un prognostician de prima mină care 
a încetat să mai facă prognoze. 

— N-am răstălmăcit niciodată faptele. Audley îşi dădu 
seama că intrase pe un teren nesigur. Prognoza aceea a fost 
exactă. 

— Într-adevăr, prea exactă. Dacă ai fi fost un jucător de 
noroc, aş fi spus că ai avut cărţi măsluite. lar relaţiile tale cu 
israeliți sînt mult prea strînse. 

— Am folosit surse israelite. Totuşi, nu cred întotdeauna în 
ceea ce obţin de la ei. 

— Iei prînzul cu colonelul Shapiro în fiecare miercuri ? 

— Aproape în fiecare miercuri. E un vechi prieten. Şi tot 
aşa sînt şi Amin Fawzi şi Mohammed Howeidi. Mă văd cu o 
grămadă de lume. 

Fred oftă şi începu să mănînce din nou. 

— Bineînţeles că pe mine nu mă interesează. În ceea ce mă 
priveşte, puteţi să aveţi reţeaua voastră de vechi prieteni. Poţi 
să-ţi bagi nasul pe unde vrei. Dar raportul ăla a fost picătura 
care a umplut paharul. 

Doamne-Dumnezeule, se gîndi Audley: era scos din circuit. 
Pedepsit cu dosarul Steerforth, unde nu putea să-i supere decît 
pe patru rezervişti bătrîni de la Royal Air Force. 

Şi totuşi Fred zimbea, şi asta nu se potrivea. 

— Pentru un tip şiret ca tine, David, eşti uneori surprinzător 
de transparent. Dacă ai impresia că vei fi trimis la plimbare, te 
înşeli. Ar trebui să-ţi cunoşti mai bine valoarea. Ceea ce îţi 
trebuie ţie este o doză de realitate. Ai dus o existenţă adăpostită 
prea multă vreme. Și, oricum, crezi că JIC-ul şi-ar trimite aici 
un om important la o asemenea oră doar ca să vadă cum ţi se 
taie din nas? 


Audley îşi aminti de dosarul Steerforth. Îşi dăduse drumul 
cam tare, bravind. 

— lar asta o datorezi faptului că ai jucat cîndva rugby. 
Sau, mai degrabă, impresiei pe care i-ai făcut-o lui Dai Llewe- 
lyn — ţi-l mai aminteşti ? 

Audley se încruntă. Cunoscuse destui galezi în vremurile 
de demult. Îi înşiră pe toţi în gînd, şi dintre ei răsări imediat 
figura lui Dai Llewelyn — un jucător dur şi nemilos, extremă 
pe vremuri la „Visigoths. De departe un jucător mult mai 
bun decît fusese Audley vreodată, mai matur şi mai tehnic. 

— Te ţine minte destul de bine. Zice că erai dat dracului 
ca extremă şi, pentru unul care nu era decît englez, nu jucai rău 
deloc. 


— El era cel fără milă şi dat dracului. Dacă e cel pe care îl 
țin eu minte, era un jucător dur. 
Fred dădu din cap. 


— E şi acum un jucător dur; pentru secţia arabă, la minis- 
terul de externe. Dar se pare că are o anumită consideraţie 
pentru tine. Zice că ar trebui să-ţi foloseşti din plin talentul, 
cu condiţia să nu joci împotriva echipei lui. Are o slăbiciune 
pronunțată pentru metafore sportive. 

Audley şi-l amintea acum bine pe Llewelyn. Un galez aproape 
ca-n filme, numai rugby şi Dylan Thomas *, pînă cînd îl supărai. 
Atunci trebuia să te păzeşti. 

Îi stătea pe limbă să protesteze că nu juca împotriva nimănui. 
Dar asta nu era tocmai adevărat, iar gîndul că Llewelyn îl 
marca iarăşi era o idee infricoşătoare. Îşi dădu seama că nu mai 
avea nici un rost să protesteze că el e specialist în problemele 
Orientului Mijlociu. Fred dădu din umeri la obiecţia lui nerostită. 

— David, eşti la fel ca miile de lucrători englezi care trebuie 
să înveţe noi tehnici. Sau mai degrabă trebuie să-ţi adaptezi 
vechea ta măiestrie la un nou domeniu. lar eu sint de părere că 
acest nou domeniu îţi va oferi mai multe posibilităţi de desfă- 
surare. Te vor ajuta limbile pe care le vorbeşti. Nu va trebui decît 
să te pui la punct cu informaţia. 

Se aplecă şi apăsă pe butonul soneriei. 

— Voiai să ştii ce s-a scos din dosarul Steerforth. Doamnă 
Harlin, puteţi să-mi aduceţi hîrtiile referitoare la Panin ? 

Audley tresări cînd realiză prezenţa doamnei Harlin lingă 
umărul lui. 
` — Nikolai Andreevici Panin. Îţi spune ceva PA. ăsta ? 

Tonul cu care fură rostite aceste cuvinte implică ideea că 
nu se aştepta de la el să ştie prea multe — dacă ştia cît de cît 
ceva — despre Nikolai Andreevici Panin. 

— Nu e cumva cel cu Acordul Taşkent ? întrebă el, încercînd 
terenul. Chiar şi atit era prea mult. Fred ridică sprincenele şi 
se trase înapoi de la masă. 

— De unde ai aflat asta, pentru numele lui Dumnezeu ? 

— Nu ştiu decit că este un om care apare acolo unde sînt 
afaceri încurcate — cam ca Stocker, presupun, numai că el se 
ocupă de obicei de probleme interne — spuse el, încercînd să 
îndrepte ceea ce părea să fi fost o gafă. Pe vremuri a fost arheo- 
log, cam aşa ceva. Un soi de profesor, oricum. 

Nu spusese absolut nimic amuzant, dar Fred ridea totuşi. 

— Ca Stocker, zici ? Trebuie să-i spun şi lui, o să fie flatat. 
Și o să mai fie şi impresionat, pentru că se pare că ştii destul de 
multe pentru un specialist în Orientul Mijlociu. lar ideea să 
ti- dăm în primire pe Panin a lui a fost. Dacă o să te descurci 
cu el la fel de bine cum te-ai descurcat cu Rabin şi Mohiedin, 
n-o să aibă nimeni de ce să se plingă. Dar tu vrei să ştii unde e 
legătura cu Steerforth. E destul de simplu: Panin n-a fost în 


* Thomas, Dylan Marlais (1914—1953)—poet englez din Țara Galilor. 

Anglia decit o dată, acum douăzeci şi cinci de ani, ca să-l caute 
pe Steerforth. El e ataşatul care a aterizat peste noapte la Newton 
Chester. În momentul în care a fost avansat într-o poziţie mai 
înaltă, a fost scos din dosarul Steerforth, care este un dosar 
deschis. A 


Doamna Harlin intră silențios, ducind un dosar roşu de 


parcă ar fi purtat pe el capul lui loan Botezătorul. 

— De fapt, continuă Fred, ştim foarte puţine lucruri despre 
el. Dar ştim precis că, în fiecare an, îşi petrece o lună încheiată 
pe şantierul arheologic de primăvară de la Colchis. Îşi menţine 
forma, cum s-ar zice. E singura dată sfîntă din calendarul lui. 

— Adică era sfîntă. Fred se uită fix la Audley: anul acesta 
şi-a făcut bagajele după numai patru zile, iar alaltăieri a zburat 
înapoi la Moscova. Iar de data asta ştim şi de ce. 

— Se pare că îl mai consideră pe Steerforth demn de interes, 
chiar şi cu o încărcătură de moloz la bord. 


PA 


Un vînt rece cobora dinspre coline, bătînd peste gărduleţul 
cimitirului drept în vechiul pardesiu al lui Audley. 


Dar el prefera răceala de afara slujbei ridicole din mi- 
cuţa biserică: de prea multe ori, în timpul slujbei, străvechile 
cuvinte divine răsunaseră parcă cu alt sens. 


„Căci omul umblă într-o umbră nesigură şi se nelinişteşte 
în zadar; agoniseşte averi peste averi şi nu poate şti cine le va 
dobîndi”. 

Se potrivea prea bine în cazul lui Steerforth. Şi, orice ar 
spune preotul, nu va fi nici o odihnă veşnică în cazul lui Steer- 
forth. Reînvierea lui era adevărata problemă a zilei. 


Dar acum, în sfîrşit, afacerea asta. nenorocită se apropia 
de final iar el putea să-şi înceapă treaba: amestecul oficial în 
chestiuni personale. 


Scruta din nou feţele celor prezenţi la cereinonie. Era un 
grup care îi înşelase. așteptările. Ciîţiva ziariști; contingentul 
RAF de la Brize Norton, cu Roskill în uniformă, anonim printre 
ei; şi, împrăștiați, cîțiva gură-cască morbizi. Numai Jones re- 
prezenta dosarul Steerforth, iar Jones cu greu ar fi putut lipsi 
de la înmormiîntarea soţului soţiei sale. 

Sperase într-o captură mai bună. Dar se pare că nici unul 
din membrii echipajului nu venise să vadă cum oasele căpi- 
tanului lor erau în sfîrşit încredințate pămîntului. Poate că nu 
citeau ziarele; sau poate că erau şi ei morţi şi îngropaţi. 

= Ceilalți aflaţi acolo erau oricum treaba lui Roskill. Cei care 
îl interesau pe el erau chiar în faţa lui; grupul familial deja în- 
dosariat de memoria lui, dar pe care nu-l văzuse decit fugitiv 
cînd ieşiseră din biserică în urma coşciugului. Cel puţin omul 
care-l interesa era vizibil, şi-şi croi drum prin mulţime ca să-l 
poată prinde, în timp ce acesta îşi mîna familia către poarta 
cimitirului. | 

— Domnul Jones ? 

Omul se întoarse încet. Avea o fată cu trăsături destul de 
aspre, accentuate, de om care stă mult în aer liber. Anii o îm- 
pliniseră şi o ridaseră, dar ochii vioi, închişi la culoare, erau tot 
ai aviatorului tînăr din dosar. Ceea ce însă dosarul nu arăta 
era aerul lui de o siguranță neclintită. 

— Mă numesc Audley, domnule Jones. Sint de la Minis- 
terul Apărării. Aş putea să am o mică discuţie cu dumneavoastră, 
ceva mai tirziu ? 

Ochii şi chipul se înăspriră. Dar, dacă aveau cumva o umbră 
de resemnare, nu trădau în nici un caz frică sau surprindere. 

Jones îi făcu politicos semn lui Audley să iasă pe poartă 
înaintea lui, cu un gest degajat, măsurat. Păreau doi vechi pri- 
eteni care s-au întîlnit într-o împrejurare tristă, ce nu le per- 
mitea să stea de vorbă şi care, practic, îl separa cu desăvirşire- 
pe Audley de ceilalţi participanţi la ceremonie. 

— Desigur. Presupun că nu vă daţi bătuţi niciodată. Eram 
aproape sigur că trebuie să apăreţi. 

Audley era năucit. Acest tip formidabil ieşea din limitele 
scenariului. N-avea nici un rost să-i îndruge poveşti, presupu- 
nînd că era în stare să le inventeze. Şi nici la presiuni nu va 
ceda. i 

— Dacă nu puteți chiar acum, aşa cum sînt sigur că e cazul, 
am putea să ne vedem după-amiază. Dar nu prea aş vrea să 
amînăm întîlnirea noastră pînă mîine. 

Jones măsura grupul de membri ai familiei de lîngă şirul 
de maşini de pe pajişte ca şi cum le-ar fi cîntărit starea sufle- 
tească. 

— Nu. Mai bine acum, cît sînt ocupați fiecare cu gîndurile 
lui. Dar n-aş vrea să-mi deranjaţi soţia. lar fiica mea — ar tre- 
bui să spun fiica mea vitregă — evident că nu prezintă nici un 
interes pentru voi. Dacă stau de vorbă cu dumneata acum, 
garantezi că le lăsaţi în pace ? l 

Apropierea de maşini devenea riscant de mare. Audley îşi 
dădu seama că numai sinceritatea îl putea ajuta. 

— Ştii că nu pot să garantez aşa ceva. Dar am să fac tot ce 
pot. 

— Da, e destul de corect. Putem să spunem că eşti un lu- 
crător al Ministerului Apărării însărcinat să prezinte sincere 
condoleanţe. chiar din partea ministerului. Bătrinei, cel puţin, 
o să-i facă plăcere. lar pe urmă poţi să vii să bei ceva cu noi. 

Din tonul lui Jones reieşea că nu consideră ocazia demnă 
de prezentat condoleanţe, ceea ce nu era tocmai surprinzător 
în situaţia dată. „„Bătrina”” nu putea să însemne decit mama 
lui Steerforth, pentru că Jones nu era genul de bărbat să se 
refere la soţia lui în astfel de termeni. 

Margaret Jones, Margaret Steerforth cu douăzeci şi cinci 
de ani în urmă, era încă o femeie atrăgătoare — una din acele 
femei care căpăta mai mult rafinament odată cu virsta. Frumu- 
seţea ei nu se ofilise, ci se îndulcise, atingînd o seninătate pe care 
nici măcar tensiunea unor astfel de împrejurări n-o putea umbri. 

— Draga mea, acesta este domnul Audley, de la Londra. 
Reprezintă Ministerul Apărării. 

Jones luă mîna soţiei sale într-un fel afectuos şi degajat; 
făcea mereu totul cu aceeaşi degajare. 


Audley biigui stîngaci cîteva vorbe convenţionale. Încă se 
mai gîndea la ea ca la soţia lui Steerforth şi trebuia să facă un 
efort să i se adreseze corect. Ea îl privi ca şi cum şi-ar fi dat sea- 
ma de cauza fisticelii lui, dar era prea.bine crescută ca să se lase 
tulburată. 


— Foarte frumos din partea dumneavoastră că ați venit, 
domnule Audley, îi spuse cu o voce calmă. Autorităţile de la 
Forţele Aeriene ne-au arătat multă considerație. Vă daţi sea- 
ma că toată această revenire a trecutului, după atiţia ani, ne-a 
produs un şoc destul de mare. 


Jones folosi pauza care urmă — pentru că lui Audley nu-i 
venea în minte nici un răspuns potrivit — ca s-o prezinte pe 
femeia mai în virstă, care stătea ca o ameninţare lîngă umărul 
Margaretei Jones. 

„Audley înregistră părul alb, şamponat albastru, şi silueta 
bine încorsetată. Se gîndi că nu e tocmai o grande dame, dar 
se străduieşte din răsputeri, şi din fericire nu arată prea pers- 
picace. 

— Am auzit, Martin. Cum spunea şi Margaret, autorită- 
tile ne-au arătat multă atenție. Şi sînteți de la Air Force, domnule 
Ordway ? 

ĮI se păru că ar fi mai simplu să spună că da. Doamna Ste- 
erforth îşi tamponă. ochii cu o batistă. 

— Pentru mine a însemnat o întoarcere în timp cu mulţi 
ani în urmă să-i văd pe ofițerii aceia tineri... ducîndu-l pe fiul 
meu. Erau atît de tineri. Mereu atît de tineri. La fel ca Johnnie: 
şi echipajul lui. Sinteţi prea tînăr ca să fi fost în război, nu-i 
aşa, domnule Ordway ? 

Se uita la el. Pe urmă privirile i se pierdură. 


— Era un băiat atit de bun, domnule Ordway. Şi un pilot 
atit .de bun — toţi ziceau aşa. Îmi lipseşte încă. La toţi ne lip- 
seşte. 

Vorbea de parcă Jones, care era chiar lingă ea, nici n-ar fi 
existat. Şi totuşi, era clar că nu voia să atace pe nimeni; pur 
şi simplu avea vederea îngustă a oricărui bătrin şi impresia. 
autoliniştitoare că sentimentele ei vor fi împărtăşite de toţi 
oamenii cu bun-simţ. O impresie hrănită probabil, în cazul ei, 
de o dragoste mereu vie. 

Jones părea să se îi resemnat cu lipsa ei de atenţie, dar vor- 
bele ei pluteau stinjenitor între ei; iar ea îi dădu înainte, în- 
răutățind lucrurile, cu privirile aţintite asupra lui Audley. 

— lar aceasta este nepoata mea, spuse ea cu emfază. Fiica. 
fiului meu. 


Bebeluşul din dosarul acelei dimineţi era o tînără înaltă 
şi zveltă, cu păr blond-cenușiu, și nu putea există nici o îndoială 
în privinţa părinţilor ei. Nu era doar blondă şi osoasă, cum fu- 
sese tatăl ei, dar avea şi aceeaşi privire arogantă. Numai că acum 
privirea aceasta nu exprima nemulțumire, ci indiferență; era. 
clar că fiica lui Steerforth se plictisea la înmormântarea tatălui 
eF 
Fiii lui Jones, amîndoi către douăzeci de ani, erau mai puţin: 
înțepaţi şi mai prietenoși. În vreme ce sora lor arăta plictisită, 
ei erau clar intrigaţi de acest episod uitat din trecutul mamei lor. 


— Dragii mei, spuse Jones, l-am invitat pe domnul Audley 
la fermă să bea ceva cu noi. Eu o să-i arăt drumul, iar maşina. 
noastră poate s-o conducă Charles pînă acasă. La venire a fost. 
oricum cam înghesuială. 


Fiul mai mare al lui Jones începu să protesteze că poate şt 
el să conducă maşina, dar mama lui părea să fie mulţumită. 
Lui Audley îi trecu prin cap că, în ochii ei, el nu era atît un oas- 
pete binevenit, cît un ascultător oportun pentru amintirile soa- 
crei ei. 


26 


Dar ocazia era prea bună ca s-o rateze, indiferent de moti- 
vele pentru care îi fusese oferită; iar el acceptă, deci, cu o foarte 
vagă umbră de ezitare. 

În timp ce îl conducea pe Jones la maşină, îl văzu în treacăt 
pe Roskill absorbit într-o conversaţie cu un tînăr, care avea în 
mînă un carneţel. Era probabil pe cale să obţină lista parti- 
cipanţilor la înmormîntare. Privirea 1 se întîini o clipă cu cea a 
iui Roskill, prea tirziu ca să mai poată evita fulgerarea unui 
aparat de forografiat care părea să fi apărut din senin. 

— Aţi avut multe neplăceri cu presa ? îl întrebă pe Jones. 

— Mai puţine decit mă aşteptam. Cu cei de aici — nici una. 
Am fost preşedinte la NFU anul trecut, aşa că mă am bine cu ei. 
Au venit însă nişte tipi de la Londra; trebuie să fie o criză afu- 
risită de ştiri pe acolo. Dar am fost politicos cu ei, iar ei au fost 
destul de rezonabili. Oricum, n-aveau ce poveste să obţină. 

Ajunseră la maşină şi ochii li se întilniră o clipă pe deasupra 
CI. 

— Era un pilot bun, să ştii, spuse Jones pe un ton de con- 
versație, dar eu unul nu l-aş descrie ca pe un băiat bun nici după 
o sută de ani. Era un ticălos egoist. 


În timp ce mergeau cu maşina, Audley se gîndi că era clar 
că nici dacă l-ar lua pe Jones cu duhul blindeţii n-ar obţine 
mare lucru. 

Jones fusese prea puţin Surprins cînd acceptase prezenţa 
Jui acolo ca să se lase prins în vreo capcană, dezvăluind astfel 
cine ştie ce secret pe care mai voia să-l păstreze. 

— Acum douăzeci de ani n-ai spus asta. 


— Nu mai ţin minte ce-am spus acum douăzeci de ani. 
Pe vremea aceea eram loial escadronului. Și nici nu-i întil- 
nisem încă văduva, ca să nu mai vorbim de căsătorie. 

— Sigur că nu credeam că e mort şi nici pe asta n-am 
spus-o. Fă la stinga aici. 

Cotiră de pe drumul secundar pe unul încă şi mai îngust, 
„care urca pe coama dealurilor. 

— De ce credeai că nu e mort? 


— Nu crezi că ar fi mai bine să-mi explici ce vrei ? Şi ai putea 
să-mi arăţi mai întîi mandatul, pentru orice eventualitate. Îmi 
amintesc sigur că, pe vremuri, apăruseră nişte tipi ciudaţi care 
puneau întrebări. Bănuiesc că eşti în spionajul militar. 


Audley zîmbi în sinea lui cînd îi dădu portofelul cu acte 
Avea ceva hirtii... 

La 


Jones îi dădu portofelul înapoi. 

— Nu pari genul. Dar presupun că la asta trebuia să mă 
aştept. Nu că n-ai fi destul de solid. 

— De ce credeai că nu e mort ? repetă Audley. 

Jones tăcu o clipă. 


— N-o să fie uşor să-mi amintesc ceva nou, spuse el încet, 
Dar sînt vreo două lucruri care trebuie să fie clare de la început. 
N-aveam nimic de ascuns atunci, nimic personal, și nici acum 
nu am. N-am zburat cu Steerforth decît atunci — ca pasager. 
Sînt convins că ai citit dosarul. Rămăsesem blocat în Berlin din 
cauza unei intoxicații alimentare. S-a întîmplat să vin înapoi 
cu avionul lui. Aranja întotdeauna ‘să facă el cursele de Berlin. 
Şi de-abia îl cunoşteam.' Nu m-am dus să-i vizitez văduva decât 
pentru motivul că nici unul din ceilalți n-avea cum. Și atunci 
mi-a căzut cu tronc, şi am luat-o de nevastă imediat ce a fost 
legal, cînd Faith era mititică. 

Jones se opri iarăşi. 

— Ele sînt două din cele patru fiinţe pe care le iubesc cel 
mai mult pe lume. Nu vreau să le sicîie nimeni. Și nici pe mine 
nu vreau să mă sîciie nimeni, doar ca să vă puneţi voi dosarele 
în ordine. Nu mă interesează pe mine ce a făcut el. 


Audley trase maşina pe dreapta, către o brazdă de iarbă 
moale, bătută de vînt. Închise motorul şi se lăsă pe spate, în- 
trebîndu-se ce procedeu ar folosi Butler sau Roskill cu indi- 
vidul ăsta. | 

— Sinteţi înaintea mea, domnule Jones. Sînteţi cu mult înain- 
tea mea. 

— Acolo e cel mai bine să te afli. 

Vîntul biciuia iarba joasă din jurul maşinii. Era liniște, dar 
nu nemişcare, ceva ce seamănă mult cu dealurile lui natale din 
Sussex. Privi păsărelele rotindu-se şi plonjînd deasupra cîmpu- 
rilor. Jos, un tractor minuscul ca de jucărie trebăluia de zor. 


Dacă Jones n-a crezut în moartea lui Steerforth, trebuie 
să fi trăit niște ani lungi de nesiguranţă, aşteptînd să-i bată la 
uşă. Dar asta i-a ascuţit oare inteligenţa atît de mult de-a lungul 
anilor ? Atît de mult încît să fie în stare să-l identifice pe Audley 
numaid ecît ? 

Concluziile rapide erau o treabă la care se presupunea că 
.se pricepe Audley, nu Jones. Se simţea dezorientat în postură 
inversă. 

— De ce mă aşteptai pe mine, sau pe cineva ca mine ? 

— De aşteptat, nu te aşteptam. Dar nici nu m-ai luat prin 
surprindere. N-am să uit niciodată toate interogatoriile 
de atunci; amprenta lor nu s-a şters nici după ce m-am mai li- 
niştit. Cînd am sărit din avionul ăla eram sigur că am să mor. 
“Îmi amintesc foarte clar cum mă gindeam că nu e cinstit să mori 
după ce războiul s-a terminat. De atunci îl asociez pe Steerforth 
ideii de belea, şi de cînd a reapărut mă tot aştept la belele. 

— Ai spus că de-abia îl cunoşteai. Dar trebuie să cunoşti 
pe cineva destul de bine ca să-l faci ticălos... 

Jones deschise portiera. 

— Hai să luăm aer, spuse el. E mai uşor să fii cinstit 
în aer liber. 


Audley îl urmă călcîind iarba de primăvară de pe creasta 
dealului pînă la un gard de sîrmăä;`îl cuprinse senzația aceea 
familiară pe care o avea întotdeauna în vîrful unui deal, 
care-i plăcea, dar îl şi speria. 

Jos, cimpurile îngrijite, bisericile ghemuite şi casele curate 
cu hornuri fumeginde — ăsta era pămîntul gras, bogat şi li- 
niştit al Angliei. Aici sus, pe dealuri, era o atmosferă diferită, 
mai atavică şi mai ostilă. Dealurile puteau fi înfiorătoare într-o 
zi toridă, încremenită. lar seara întotdeauna părea că se mișcă 
“ceva dincolo de raza vizuală a trecătorului. 


Bine, atunci, îşi zise el, în vreme ce Jones îşi scoase grijuliu 
o pipă din buzunar, o bătu uşor de-un stilp, o umplu, o aprinse 
şi începu să tragă sînditor din ea; să vedem cît de sinceri putem 
să fim. 

— Să începem cu teoria dumitale că nu era mort. De ce 
n-ar fi fost? 


— În primul rînd era prea al dracului de convenabil pentru 
toată lumea. Cei de la vamă căzînd astfel pe capul escadronului, 
iar Steerforth lipsă. Foarte convenabil. 

— Făcea contrabandă ? 


— Doamne, omule, să nu ne ascundem după degete. Ştii 
doar că făcea contrabandă. Jumătate din escadron avea cîte 
o mică afacere. Era un secret comun. Singura regulă era să nu 
exagerezi, dar Steerforth nu era omul care să ia în seamă regu- 
lile. Ceea ce am crezut după aceea e că şi-a aranjat moartea, cu 
un pas înaintea voastră. Şi-a plănuit grijuliu scăparea, şi în felul 
ăsta nimeni nu mai avea cum să-i dea de urmă. Şi nu s-a deran- 
jat nimeni să scormonească prea adînc. Oficial, nu era decît 
un alt erou mort. 

— Care şi-a lăsat soţia şi familia chiar așa, fără să-i pese ? 

— Poate că am fost nedrept. Acum se pare că am fost ne- 
drept. Dar știu că-l durea în cot de soţie și de familie. De asta 
poţi să fii sigur, orice ți-ar spune bătrîna. Avea o grămadă de 
puicuţe şi de copii cu altele — ştiu precis, crede-mă. 

Jones se încruntă. 

— Și povestea asta cu săritul afară — m-am gîndit O grămadă, 
dar nu se leagă nicicum. Era, într-adevăr, un pilot bun, să ştii. 
Am văzut avionul cu care a venit de la bombardamentul de la 
Arnhem, şi dacă putea să zboare cu ăla, putea să zboare cu 
orice. Putea să aterizeze pe oricare din puzderia de cimpuri 
din estul ţării, cînd ne-am întors din Berlin atunci, ultima dată. 
Dar, nu — cum am început să pierdem înălțime, afară cu noi. 

— Pilotul secund a explicat toate astea la anchetă. 

— Pilotul secund ? Cum îl chema ? 

— Tierney. 
~ — Tierney... Jones se gîndi o clipă. Un tip cu o figură 
de copoi, cu o mustață mică ? Era umbra lui Steerforth. Dacă 
Steerforth punea ceva la cale, erau mînă-n mînă. 

— Dar ai sărit. 

Jones avu un gest de iritare. 

— Cînd căpitanul îţi spune să sari, nu discuți. Şi-am să-ți 
spun ce am crezut mai tîrziu, nu atunci. Îmi amintesc cîte ceva 
acum. Începuse să plouă cumplit — o furtună. Tierney şi ope- 
ratorul radio au urlat la mine să sar. Dakota se bălăngănea de“ 
parcă ar fi fost lovit. Eram al dracului de speriat. Credeam că 
am să mor. 

— Am înțeles. A dispărut prea la momentul potrivit şi de fapt 
n-ar fi fost nevoie să săriți. Dar, dacă asta ai crezut mai tirziu, 
de ce n-ai spus-o ? 

— De-abia începusem să cred asta cînd au început interoga- 
toriile. N-a fost numai ancheta — asta a fost rutină. S-a în- 
tîmplat mai tîrziu. Mai întîi au fost doi indivizi care ziceau că 
sînt polonezi. Voiau să ştie unde era avionul, dacă fusese găsit ş Și 
aşa mai departe. Pe urmă au vrut să ştie ce transportă — ziceau 
că nişte prieteni de-ai lor scoseseră nişte lucruri din Polonia, 
iar Steerforth acceptase să le care afară. Pentru bani, bineînţeles. 

— Și ce le-ai spus? 

— Nu era nimic de spus. Erau nişte lăzi în avion, dar le-am 
spus că sînt cu tot cu avionul la fund — asta ştia toată lumea. 
Păreau foarte supăraţi, de parcă ar fi fost vina mea, aşa ca i-am 
poftit să spele putina. 

— Pe urmă mi-am dat seama că trebuie să fi crezut că făceam: 
parte din echipaj. Ceea ce, pentru ei, însemna probabil că ştiam 
de afacere. Asta m-a pus pe gînduri. Şi felul în care se învirteau 
prin restaurantul nostru m-a pus pe gînduri. Aşa că l-am luat 
cu mine pe un polonez cind m-am dus iarăşi pe acolo, unul din 
fostul meu escadron — Jan și nu mai ştiu cum... 

— Wojek. Jan Wojek. 

— Aşa e. De unde...? Adică, sigur, trebuie să-l aveţi 
şi pe el în dosarele voastre, cum mă aveţi şi pe mine. 

Jones dădu din cap cu resemnare. i 

— Au trecut atiţia ani şi noi sîntem încă în dosarele voastre, 
şi eu şi Jan. Și Tierney, şi Steerforth, şi toţi ceilalţi...O dată. 
ce eşti băgat într-un dosar, nu eşti uitat niciodată. Deşi presupun 

că acum păstraţi totul în memoria calculatoarelor. E înfrico- 
“şător... 
— Și l-ai luat pe Wojek cu dumneata la restaurant... 


— O. K. Şi ne-am dus la restaurant, şi i-am spus lui Jan să 
le comunice celor doi să dispară, ceea ce Jan a şi făcut, într-o 
manieră fără echivoc. 

Se opri şi-şi strînse pumnul puternic cu cealaltă mînă. 


— Doamne, acum mi-aduc aminte. Pentru că am fost foarte: 
mirat cînd am văzut că Jan îşi iese din fire cu ei. S-a întors la 
mine scoţind flăcări. Mi-a spus că ăia erau polonezi cum era 
el scoţian. Ruşi nenorociţi zicea că sînt — pentru că Jan îi ura pe 
ruşi la fel de tare ca pe nemți. Pe vremea aceea se ştia că fratele 
lui era la Katyn — locul ăla unde îi omorau pe toți ofiterii po- 
lonezi: Nu se auzise oficial, dar aviatorii polonezi aveau o rețea 
a lor, prin care aflau totul. 

Un omuleţ mic, cu o problemă mare. Asta adăuga misterului 
Steerforth o nouă dimensiune, care nu avea decît o singură ex- 
plicație. Dar deocamdată nu existau dovezi în sprijinul acestei 
explicații. 


~— Jar pe urmă au venit oamenii voştri, spuse Jones. Dar 
despre asta presupun că ştii tot. ; 


— Sint două lucruri pe care nu le înţeleg totuşi, spuse Audley 
încetişor. Îl cunoşteai foarte puţin pe Steerforth, şi totuşi ştiai 
că e un ticălos egoist ? . 

Jones dădu din cap. 


— M-am însurat cu văduva lui. Cunoșştinţele mele despre 
Steerforth sînt la a doua mînă, e adevărat, dar cred că sînt mai 
bune decit dacă l-aş fi cunoscut personal. Cînd m-am hotărit 

s-o cer pe Margaret, am vrut să fiu sigur că n-o să avem o 
umbră veşnic între noi. Poate că unii bărbaţi pot să treacă 
peste faptul că a existat şi un trecut. Eu nu puteam să fac 
asta, pentru că nu ştiam sigur că Steerforth e mort. Trebuia 
deci să-l exorcizez, viu sau mort. Iar pentru asta trebuia s-o fac 
să-mi vorbească despre el. 

— N-a fost cam crud din partea dumitale ? 

— Ar fi fost, dacă l-ar fi iubit. Dar ei nici măcar nu se mai 
plăceau. Numai că ea nu şi-a dat seama de asta pînă cînd n-a 
început să-mi spună mie. Atunci am știut că nu va trebui s-o 
împart cu el. 

Audley îl privi lung pe Jones. Omul acesta nu accepta jumă- 
tăți de măsură. Dosarul îl descria ca pe un martor nevinovat, 
al cărui amestec cu Steerforth nu fusese decît întîimplător. 
Numai căsătoria lui ulterioară cu văduva lui Steerforth îl făcea 
suspect. Dar acum şi asta ieşea din discuţie. Nu numai că era 
improbabil ca Jones să ascundă ceva în legătură cu Steerforth, 
dar era la fel de improbabil ca acesta să-şi fi destăinuit secretele 
unei neveste care îl plictisea. 


Cu toate astea, părerea lui Jones despre ultimul zbor al lui 
Steerforth se potrivea perfect cu părerea lui şi a lui Butler; mi- 
rosea a treabă aranjată. 


Liniştea dealului fu întreruptă de zgomotul unei maşini 
care urca panta. Cînd ajunse pe bucata de şosea dreaptă de 
dedesubtul lor, începu să mărească viteza. Pe urmă încetini şi 
trase pe dreapta, lîngă maşina lui Audley. Roskill cobori şi 
se uită întrebător la Audley. 

Audley avu din nou senzaţia că acţiunea iese din scenariu. 
Roskill trebuia să aibă un motiv foarte serios ca să-l deranjeze. 

Se năpusti către ei într-o grabă lipsită de orice eleganţă. 

— Îmi pare rău că vă deranjez, doctore Audley, se scuza 
Roskili, dar cînd am telefonat la birou ca să spun că mă întorc, 
au spus că aveţi un mesaj foarte important. Mi s-a spus să vă 
comunic că profesorul — fără nume, numai profesorul — a 
fost identificat cu certitudine în Berlinul de Est. Şi se pare că 
şi-a luat bilet de avion pentru Londra, cursa de marţi. 


Audley clipi indispus, iar Roskill îi interpretă gestul absolut 
anapoda. 


— Îmi pare rău că sună atît de al dracului de misterios, 
dar aşa mi-a spus doamna Harlin, şi mă tem că sursa nu e Fred, 
cl personajul JIC din umbră. 

Audley încerca să se gindească. Cu numai cîteva clipe înainte, 
sarcina pe care o avea în faţă părea destul de simplă: reconsti- 
tuirea, destul de comodă, a evenimentelor ultimei săptămîni 
din cariera lui Steerforth, cu ajutorul supravieţuitorilor din 
echipajul lui, indiferent dacă aceştia o voiau sau nu. Panin nu 
fusese decit o complicaţie potenţială. 

Dar acum Panin era o realitate, şi se părea că începuse să 
acţioneze. lar Panin, spre deosebire de Audley, ştia exact ce face. 

Își aduna curajul. 

— Hugh, piec chiar acum înapoi la Londra. Tu îl duci pe 
Jones acasă, iar pe urmă încerci să dai de urma echipajului, 
cit poţi de repede. Spune-i lui Butler să lase totul baltă și să 
încerce să pună mîna pe belgian. 

Se întoarse către Jones, care se trăsese discret ceva mai în- 
colo. 

— Necazuri ? 

Era o licărire de simpatie amuzată în ochii lui Jones. 

— De ce crezi asia, domnule Jones ? 

— Din același motiv pentru care nu m-a surprins prezenţa 
voastră aici. Dacă aveţi de-a face cu Steerforth, aveţi belele; 
pe un om ca Steerforth nu poţi să-l îngropi, şi gata. 

— S-ar putea să ai şi dumneata de-a face cu el, din nou, 
domnule Jones, nu numai noi. 

— Am eu ac de cojocul lui. Lasă-mi numărul dumitale de 
telefon şi am să-ți dau de veste imediat cum aflu ceva. 

Audley privea în gol pe fereastra biroului său către South 
Downs şi încerca să se lămurească în privinţa lui Nikolai Andre- 
evici Panin. 

De obicei îl relaxa să privească înserarea cuprinzind peli- 
sajul, dizolvînd contur după contur. Dar în seara asta Panin 
nu-l lăsa să se relaxeze. 

Rusul ăsta trebuie să fie cheia misterului Steerforth. Numai 
pentru motivul că Panin fusese implicat, pilotul mort rămăsese 
viu în ultimii zece ani; numai faptul că Panin fusese implicat 
trezise interesul departamentului şi îi oferise lui Fred o moda- 
litate de a-l sancţiona elegant; Panin era destul de mare ca, să 
facă. sancţiunea să pară o promovare. 

Destul de mare, da, însă complet misterios. Pentru că ni- 
meni nu ştia ce-l stîrnise pe Panin şi ce-l ţinea în continuare în 
alertă. Nu s-a aflat că vine decît după ce şi-a cumpărat bilet 
de avion. Pur şi simplu nu reușeau să se ţină după el. 


Audley se uita la dosarul subțire pe care-l avea în faţă şi 
la teancul patetic de notițe pe care-l luase în după-amiaza aceea. 
Kremlinologia era în cel mai bun caz o treabă difuză, mai mult 
consternare decit descoperire, plină de ipoteze oraculare despre 
oameni a căror pasiune pentru secrete părea uneori patologică. 


Dar Panin ridicase această paşiune la rang suprem. 


Cariera lui nu avea nimic superfluu. Făcuse facultatea înainte 
de război, zice-se la Universitatea din Moscova, unde s-a şi 
întors, bineînţeles, după terminarea războiului, remarcindu-se 

ca un specialist redutabil în arta şi obiceiurile vechilor sciți — 
ce-o mai fi însemnînd si asta. În perioada dintre aceste două 
momente a fost ofiter de stat major în divizia de elită a lui Kal- 
turin din armata lui Ciuikov; teoretic, acesta este motivul pentru 
care se afla la Berlin în 1945. Numai că, de cînd a fost recunoscut 
“la barui „Bull Inn”, din Newton Chester, şi pînă la apariţia 
lui la faimosul Congres al XiV-lea al Partidului Comunist, 
cînd Hrușciov l-a denunțat pe Stalin, se pare că nu l-a mai văzut 
nimeni. A fost la fel de tăcut ca şi Steerforth. 

Deci cineva îl ţinuse pe Panin la păstrare printre mormintele 
lui scite, în aşteptarea zilelor mai bune dintre Congresul XX şi 
Congresul XXII. Şi totuşi, Panin/nu era unul dintre „băieţii 
de aur” ai lui Hrușciov, ca Polianski; el era omul tuturor şi al 
nimănui. 

În plus, lui Audley i se părea că avea talentul remarcabil 
de a şii fără greş cînd să se afle în altă parte. 

Fusese la fel de departe de facțiunea Hruşciov în '64 cum 
fusese şi faţă de adepţii lui Malenkov şi Molotov, condamnaţi 
la pieire în 1957. Chiar şi relaţia lui independentă cu agenţiile 
prin ultimul coordonator ipotetic al de spionaj era echivocă. 
KGB şi GRU, Mironov. 

Dar Mironov era în slujba lui pu A) iar el, Panin, n-avea 
nici o legătură cu Brejnev. lar cînd avionul lui Mironov s-a 
prăbuşit, în condiţii misterioase, pe un deal din lugoslavia, la 
patru zile după căderea lui Hruşciov, Panin vizita nişte săpă- 
turi în îndepărtaţii munţi Altai. 

Previziune inteligentă sau spionaj în interiorul spionajului ? 
Dosarul n-o spunea, şi nici informaţiile — iar informaţiile 
despre Panin, cînd în sfîrşit ajungeau, păreau întotdeauna cu 
săptămîni sau luni în urmă. 

Chiar şi cunoştinţele lui Audley despre Orientul Mijlociu 
deveneau inutile, prin şiretenia lui Panin, care nu se lăsa nicio- 
dată implicat în cauze fără sorţi de izbîndă. Dacă se aflase cumva 
printre adepţii lui Şelepin-Semişastnii în timpul căderii lui 
Hruşciov, în perioada războiului Glasboro din iunie, cînd Ko- 
sîghin le-a retezat aripile, nu s-a remarcat decît prin absenţă. 

Dar, dacă ar fi omul lui Kosîghin, în mod cert nu s-ar afla 
în relaţii atît de apropiate cu Greciko, omul de paie al germanilor 
de est şi al cehilor... numai că nici un prieten al lui Greciko 
nu trebuia să fie prieten cu Moskalenko... 


La dracu! N-avea nici un rost. În faţa ochilor lui Audley, 
numele şi spiralele puterii fugeau de colo-colo, fără să-și gä- 

sească locul. În Orientul Mijlociu protagoniștii erau ca niște 
vechi prieteni, ale căror reacţii erau previzibile, cel puţin în par- 
te. Însă aici stătea printre toţi aceşti tehnocraţi şi străini cu feţe 
impasibile, iar Panin era cel mai ciudat dintre toţi. Ar trebui 
să-i studieze luni în şir pentru ca venirile şi plecările ler, absen- 
tele şi apariţiile sau rapoartele oraculare despre ceea ce au 
făcut şi au spus să înceapă să însemne ceva pentru el. 

Trebuia să găsească o cale mai scurtă către personalitatea 
omului, sau care să-i arate măcar motivele ce l-au minat pe 
Panin să facă ceea ce a făcut în 1945. 


Deodată îşi dădu seama că şirul gîndurilor i-a fost între- 
rupt. Gîştele doamnei Clark, paznicii liniştii lui, fuseseră de- 
ranjate: ţipau iritate la o maşină care-și pipăia drumul către 
casa lui. Îi vedea farurile aruncîndu-şi din cînd în cînd luminile 
printre ramurile prea lungi ale gardului viu. 

Din cînd în cînd perechi de îndrăgostiți încercau să intre 
pe gazonul lui, care nu părea să ducă nicăieri cînd veneai de pe 
drumul principal. Dar gîştele îi interceptau întotdeauna şi îi 
întorceau din drum. Pe şoferul ăsta însă nu-l întorcea nimic din 
drum: farurile s-au oprit cîteva secunde lîngă casa luminată a 
doamnei Clark, dar pe urmă maşina a pornit iarăşi. Acum nu 
mai putea să vină decit la el, se gîndi A sdrăy cu ak şi nu avea 
cum să fie vreun prieten, pentru că nici un prieten nu-l vizita 

_neanunţat. 


Maşina trecu în final pe aleea pietruită care prelungea ga- 
zonul, după care se răsuci, pentru a parca exact în faţa verandei. 
Era un Mini alb, un automobil-jucărie — nimeni din cei pe care-i 
cunoştea nu conducea un astfel de obiect. Dar şoferul nu se gră- 
bea să coboare, aşa că Audley îndrăzni să spere că motorul 
va porni iarăşi. Pe urmă uşa se deschise şi din maşină cobori 
o femeie înaltă, îmbrăcată în tweed, cu ochelari şi cu o eșarfă 
pe cap. | 

Cînd se auzi soneria, Audiey se afla deja pe scări, la jumă- 
tatea drumului către uşa de la intrare. Dacă era vorba de vreo 
„colectă de binefacere, va plăti și va expedia persoana imediat, 
iar dacă vreun sat avea nevoie de elefanţi albi pentru cine ştie 
ce ritual, o să le promită o cireadă întreagă. 

Nu folosea aproape niciodată intrarea principală, şi fu stîn- 
jenit cînd văzu că doamna Clark, mereu cu frica de hoți, zăvo- 
rise cu amîndouă barele uriaşe de fier. Iar cînd deschise uşa, 
protestul patetic al unor balamale străvechi îl făcu să zimbească : 

semăna prea mult cu începutul unui fiim de groază, cu el în rolul 
măcelarului hidos. 

Tensiunea acestui moment culminant nu putea fi anulată 
de o rugăminte pentru salvarea Oxfam-ului sau a naturii. 

Dar vizitatoarea lui nu-i adresa nici o rugăminte. Stătea în 
baia de lumină, evident așteptindu-l pe el să vorbească primul. 

— Pot să vă ajut cu ceva ? încercă el pînă la urmă. 

Fu rîndul ei să fie surprinsă, iar Audley îşi dădu deodată 
seama că ea îl cunoaște, şi că se așteptase ca şi el s-o recunoască. 
Un lung răstimp încercă să-i dezgroape EI ul din străfundurile 
memoriei, dar nu reuşi. Să fie soția cuiva ? 

— Doctore Audley, nu vă amintiţi ? e fapte întîlnit în dimi- 
neaţa asta. Faith Jones — .Faiih Steerforth ? 

O identifica în timp ce vorbea. Fata cuiva!... Era de ne- 
iertat faptul că n-o recunoscuse, dar ochelarii neașteptaţi şi 
umbrele aruncate de lumina puternică de deasupra îl induseseră 
în eroare. Un elt lung răstimp-se holbă la ea, incapabil să-şi 
găsească cuvintele. 

— Nu vreţi măcar să mă poftiți înăuntru ? 

„„Măcar”-ul acela era ca o provocare. Presupunea ostilitate 
şi transfera bătălia pe teritoriul adversarului. Dar cum ar fi 
putut să-i devină ostilă atît de repede? 

— Domnişoară Steerforth — domnişoară Jones, se scuză el 
— iertați-mă. Vă rog să intraţi. 

O conduse prin vestibul şi prin hol pînă în salon. Privea 
curioasă în jur, fără să se sfiască, de parcă ar fi cîntărit valoarea 
jocului. 

— Aveţi o casă superbă, doctore Audley. $i o mobilă su- 
perbă. Nu ştiam că poliţiştii sînt atît de bine plătiți, s use ea pe 
un ton agresiv. 

Asta îl irită la culme. Se gîndi la lunga lui strădanie de a 
păstra aceste lucruri pe care le iubea atit de mult, şi la lucrurile 
pe care trebuise să le sacrifice ca să poată salva restul. 

— Casa asta, sau ce a mai rămas din ea, este a familiei mele 
de multă vreme, domnişoară Steerforth. Sau domnişoară Jones ? 

Încercă să nu-şi trădeze furia prin voce, dar nu reuşi decît 
să imprime vorbelor pe care le rosti un ton miâriit. 


— Port numele de Jones, doctore Audley. Dar puteţi să-mi 
spuneţi şi Steerforth, dacă preferaţi. În certificatul meu de naş- 
tere aşa scrie. 

Își dădu ochelarii jos şi îl privi cu aceeaşi aroganță decon- 
certantă pe care o sesizase şi la cimitirul din Asham, acum de 

două ori mai deconcertantă, pentru că la ea era şi mai accentu- 
ată privirea aceea infatuată din fotografiile tatălui ei. Numai 
că acum cra mal degrabă pe un fond de ostilitate decit de plic- 
tiseală. Numai ceva spus de mama sau de tatăl ei vitreg ar fi 
putut s-o întărite în asemenea hal. Şi numai cartea de vizită 
pe care i-a lăsat-o lui Jones i-ar fi dat posibilitatea să-l găsească. 
Dar asta nu se potrivea cu Jones — era ceva ciudat la mijloc. 

Deodată, însă, îşi dădu seama că o priveşte prea fix, din 
pură curiozitate şi surprindere. Dedesubtul acestei aroganţe 
era nesiguranța, și era bine să lase această nesiguranţă să crească. 

— Tocmai volam să beau ceva, domnişoară Jones. 

Se îndreptă către uşă, pentru a nu-i lăsa posibilitatea să re- 
fuze. 

— Vă aduc şi dumneavoastră un pahar ? 

De-abia cînd ajunse în bucătărie, îsi aduse aminte că nu are 
nici o băutură obişnuită pentru femei. Nu prea putea să-i 
ofere bere sau coniac; ceea ce însemna că nu rămineau decit 
Claret-ul lui excepţional sau execrabilul vin roşu spaniol. Cu 
mintea aiurea, începu să caute vinul roșu. De ce aracului venise 
să-l deranjeze ? Şi de ce credea că e poliţist ? Nu că ar fi fost 
nişte chestii importante, de vreme ce nu ştia nimic despre tai- 
că-su, ps care nu-l cunoscuse niciodată. 

Îsi chinui mintea cu aceste întrebări în timp ce deschidea 
sticla. Îşi pierduse siguranţa în faţa tinerelor femei. De cînd 
rupsese cu Liz, trăise ca un pilot care nu îndrăzneşte să zboare 
după ce s-a prăbuşit. Cu cît pleca mai repede pacostea asta de 
fată de pe capul lui, cu atit mai bine. 

Dar, cînd se întoarse, »„Pacostea. părea atît de vulnerabilă 
şi de pe altă lume, încît hotărîrea î începu să i se clatine. Îşi pu- 
sese iar ochelarii, dar rezerva ei de curaj părea să se fi epuizat. 
Casa veche şi bizară, cu polițistul cel ciudat începuseră s-o co- 
pleşească. 

Audley îi aşeza paharul pe măsuţa de lingă ea. 

— Deci — care e problema, domnişoară Jones ? 

Trebuia să aibă un ton neutru, sigur pe el. 

(4 — Dar trebuie să vă spun de la bun început că nu stat po- 
liţisi. Cred că aţi fost greșit informată. 

Ea îşi cobori privirile către virfurile ia fa 

— Cred că m-am fătut de ruşine, spuse încet. 


Audiey se relaxă. N-o să fie prea stînjenitor pînă la urmă. 
Cel puţin atîta vreme cît nu începea să plîngă ; furia era oricînd 
preterabilă lacrimilor. 

— Tot drumul de la Asham pînă aici am încercat să găsesc 
ceva. Dar acum, că sînt aici, toate lucrurile la care m-am gîndit 
mi se par cam stupide şi melodramatice. Nu mai ştiu ce să spun. 

Audley î: arată către paharul cu vin. 

— Beţi-vă vinul. Mă tem că nu e prea bun. Pe urmă să auzim 
la ce lucruri v-aţi gîndit, iar eu am să vă spun dacă se potrivesc. 

— Nu se potrivesc — acum văd asta. Dar tata — adică ta- 
tăl meu vitreg — spunea că sînteţi un fel de polițist cu poziţie 
înaltă. 

— Tatăl dumneavoastră vitreg v-a spus asta ? 

_Parcă tot nu se potrivea cu Jones. 

— Nu, nu mi-a spus. Asta înrăutățeşte atît de mult lucrurile. 
L-am auzit vorbind cu mama. Nu intenţionat— nu obişnuiesc 
să ascult pe la uşi. Eram în camera noastră liberă, iar de acolo 
poţi să auzi tot ce se vorbeşte în sufrageria de dedesubt. Și n-aş 
fi ascultat, dacă n-aş fi auzit numele tatălui meu — al tatălui 
meu adevărat. Am avut un şoc destul de mare. Pur şi simplu 
n-aveam cum să n-ascult. 

— De ce a fost un şoc ? Probabil că i-aţi auzit şi mai înainte 
vorbind despre el. Trebuie să-i fi întrebat şi dumneavoastră 
despre el. 

— Mi-au spus o grămadă de lucruri despre el. Bunica vor- 
beşte şi acum tot timpul despre el. Numai că... 

ȘI-1 înşiră toată povestea cu pilotul curajos, eroul bombar- 
damentului de ia, Arnhem, dovadă medalia. Jones fusese ceva 
mai rezervat, sau mai cinstit, şi mărturisise că, de fapt, nu-l 
cunoscuse niciodată cu adevărat pe tatăl ei. Dar pînă şi el lä- 
sase să se înţeleagă că e convins că Steerforth a rămas în avionul 
Dakota ca să salveze vieţile altor oameni. lar fetiţa de atunci se 
credea norocoasă, cu doi taţi bravi piloţi, şi nu-i era niciodată 
dor de tatăl care ajunsese deja pe lumea cealaltă. 

Pe urmă a crescut, a nimerit în camera care nu tr ebuia Și 
a auzit o discuţie cu un gust total diferit. 

— Mama a început. Ea vede întotdeauna dincolo de fețele 

amenilor. Ea i-a spus: „Omul acela te-a întrebat despre Johnnie, 
nu-i aşa?” iar tata n-a vrut să-i spună la început, dar ea a insistat. 
Zicea că are dreptul să ştie. `) 

— Și pe urmă i-a zis: „,Ticălosul pusese la cale o afacere de 
proport’ sau aşa ceva. Pe urmă a spus că întotdeauna l-a 
suspectat că e pus pe afaceri necurate, dar asta trebuie să fi fost 
ceva mai grav decît a crezut el, pentru că altfel nu aţi fi venit 
să vă interesaţi. lar mama l-a întrebat cine eraţi, iar el i-a spus 

că sinteti. evident, un polițist mal special, de rang mare. Zicea 
că v-aţi jucat bine rolul, prefăcîndu-vă că vă plictiseşte cesa ce 
faceți; dar zicea că pe dedesubt sinteţi dur ca o stincă 
că sînteţi ca un pumn de oţel într-o mănușă de ar cati 

Doamne-ajntă! se gîndi Audley. Jones îi citise Ca-n palmă, 
iar pe urmă trăsese o concluzie logică, însă greşită. Cîţi alţii nu 
făcuseră oare aceeaşi greşeală, de la Fred în jos ? Era amuzant — 
era chiar măgulitor. Dar era o exagerare ridicolă, iar tinăra 
aceasta îşi dăduse probabi! seama de ea, folosindu-se mai mult 
de intuiţie decît de rațiune. | 

“Se apiecă şi-i umplu iarăşi paharul. 

— Nici un pumn de oţel. Doar o mînă obişnuită í în mănuşă, 
domnişoară Jones. Şi pe urmă? 


— Pe urmă a fost îngrozitor, pentru că mama a „spus: „Deci 
se întiinplă iarăşi”. Iar tata a vrut să ştie ce. Pe urmă mama a 
început să plingă. Iar ea nu plinge niciodată, sau aproape ni- 
ciodată. Spunea că, după ce el a dispărut, dot dintre membrii echi- 
pajului său tot veneau să întrebe de el, ca şi cum n-ar fi murit. 
Pe urmă au întrebat-o dacă n-a lăsat vreun mesaj sau instruc- 
țiuni. N-o lăsau deloc în pace. Tata o curta pe vremea aceea, 
iar ea ar fi trebuit să-i spună. Ea zicea că el era singurul care 
n-o înnebunea cu întrebările. 

Asta era un lucru bun, se gîndi Audley. Il scotea pe Jones 
în afară de orice suspiciune. Dacă nu întrebase nimic în toți 
anii ăştia, era clar că nu voia să afle nimic. 

— ȘI pe urmă ce s-a întîmplat ? 

— Tata i-a spus că nu trebuie să-şi facă probleme. I-a spus 
că o să aibă el grijă să n-o deranjeze nimeni. Dacă o s-o facă 
cineva, va lua legătura cu dumneavoastră. O să noteze adresa 
dumneavoastră în agendă. 

— Aşa că v-aţi dus și v-aţi uitat. 

Faith Jones dădu din cap că da. 

— Dar de ce aţi venit la mine acum ? 


Colţurile gurii ei se lăsară înduioşător în jos. Preţ de o clipă 
o avu în faţa ochilor pe fetiţa cu doi taţi curajoşi, care desco- 
perise pe neaşteptate adevărul nemilos: s-ar putea ca unul din 
tăticii ei să fi fost mînjit cu noroi. 

— Acum îmi dau seama că a fost o prostie. Eram atît de 
zăpăcită — dar am vrut să vin să vă spun, sau să vă rog, să nu-i 
mai tuiburaţi. Pentru că ei chiar nu ştiu nimic despre ce— ce fă- 

cea cl. Și, doctore Audley, aş vrea să ştiu şi eu ce-a făcut atit 
de îngrozitor. Adică, ar trebui să mi se spună, nu ? i 

Îi privi de parcă şi-ar fi adunat tot curajul pentru a-i spune 
un lucru foarte stînjenitor. 

— Cînd eram la colegiu, nu interesa pe nimeni războiul. 
Eram toți CND* — am participat şi eu la marşuri. Dar, deşi 
n-am recunoscut asta niciodată, am fost întotdeauna teribil de 
mindră de tatăl meu — de tatăl meu adevărat. Odată, cînd 
umblam prin librăria Blackwell, la Oxford, am văzut o carte 
întreagă numai despre avionul lui. Am luat-o şi am citit-o. 
Nu era interesantă, dar am citit-o. Stiu — ştiu o mulțime de 
lucruri despre avioanele Dakota. lar acum aflu că nu era deloc 
un tip drăguţ pentru că, dacă tatăi meu vitreg spune că cra un 
ticălos, sint sigură că era. Tata nu se înşela prea des în privinţa 
oamenilor. 

Audey se abținu să remarce că tata — trecerea el de la un 
tată la altul era derutantă — se înşela în privinţa pumnului de 
oțel. 

Dar ea terminase ce avusese de spus, iar el trebuia să-i răs- 
pundă într-un fel, fie şi numai din bun simt. Numai că Steer- 
forth era într-o anumită măsură un subiect clasat în categoria 
secretelor de serviciu. 

Ea îl privea jumătate sperind, jumătate temîncu-se ce răs- 
punsul lui. $i, în ciuda ochelarilor, esa o fată oarecum atrăgă- 
toare, în felul ei ciutulit.şi tără rotunjiiui. Nu era genul lui, 
în măsura în care se putea spune că are și el un gen. Nu semăna 
celoc-cu Liz, eeâ veşnic neconsolată. 

— Aţi Si Ai ceva ? o întreabă el, cuprins deo inspiraţie su- 
bită. 

Ea clătina din cap. 

— Bine. Atunci o să gustăra : amindoi ceva. Doamna Clark 
a mea mi-a lăsat o bucată imensă de şuncă. Veniţi la bucătărie 
s-0 Ciopiiți — şi luaţi-vă şi paharul cu dumneavoastră. 

Îl urmă ascultătoare, iar el fu izbit de ridicolul situaţiei. 
Cu douăzeci şi patru de ore în urmă Steerforth nu însemna 
pentru el nici măcar un nume. Luase cunoştinţă de existenţa lui 
în zori şi îl înmormâîntase înainte de prînz. lar acum lua cina 
cu fata lui. 

Ce făcea totul şi mai ciudat era că, de fapt, nu ştia nimic 
despre fata asta care, într-un fel, făcea parte din munca lul. 


* Campaign for Nuclear Disarmament (mişcare pacifistă) 

Despre alte fete cărora li se permisese să taie şunca şi castraveți 
pe măsuţa din bucătăria lui fusese mult mai bine informat, 
iar acestea nu fuseseră în mod cert implicate în treburi importan- 
te. Iar aceasta se datorase mai mult unei înclinații personale decît 
unei precauţii profesionale. Poate că pasiunea lui pentru in- 
formaţii sfîrşise prin a inhiba alte tipuri de pasiuni. 

Cel puţin relatia asta nu era complicată de astfel de consi- 
deraţii. Audley se opri cu gestul la jumătate, în sertarul de ta- 
cîmuri, în timp ce îi încolţea o idee. O privi pe fată cu coada 
ochiului. Chipul ei de Steerforth nu era prea evident acum, însă 
era oricum acolo, nu putea s-o nege nimeni. Era împotriva re- 
gulilor să o folosească, dar, în anumite circumstanţe, fata aceea 
putea fi folositoare. 

Lui Jones nu i-ar plăcea, dar Jones nu trebuia neapărat 
să ştie: asta era între tata — tată adevărat — şi fiică. Şi dacă 
eventual n-o să le placă, nici lui Stocker nici celorlalți, cel pu- 
ţin o să-i impresioneze la maximum cu experienţa lui în materie 
de femei tinere. Aşa că, la dracu’ cu toți! 

Singurul dezavantaj al acestei idei era că trebuia să-i spună 
măcar parţial despre ce era vorba, conform ipotezei lui. Ei, 
dar nu era decît o simplă ipoteză, adică ceva mai mult decît o 
simplă bănuială, fără dovezi palpabile deocamdată, şi fără date 
chete. - 

Alungă din minte bănuiala că s-ar fi putut ca fata să nu fie 
ce părea. Timpul, prezența ei aici şi propriul lui instinct exclu- 
deau această posibilitate. Cu toate acestea, o descusu cu blîndețe 
la cina lor din bucătărie. După trei pahare de vin deveni destul 
de vorbăreață şi îi reveni siguranța. 

" Era cei puţin satisfăcător de obișnuită — tiparul femeii 
educate din pătura mijlocie. Liceul, Clubul Tinerilor Fermieri, 
uitat pe urmă, cînd s-a mutat către stinga, la Universitatea din 
Bristol şi la CND. Pe urmă ușor înapoi către dreapta, pentru 
că-şi pregătea diploma în învăţămînt, ca să predea la o şcoală 
particulară. 

Numai că preda fizica şi chimia — Audley trebui să aibă 
grijă să nu arate o surpriză neemancipată — şi nu avea un ad- 
mirator permanent. 

— N-ar trebui să fii la şcoală acum ? 

Da, bineînţeles că la școlile de stat trimestrul al doilea era 
uriaş, dar ei i se dăduse o învoire pentru înmormîntare, în semn 
de simpatie. 

— Ce făceai la librăria Blackwell ? | 


— La hborăria Blackwell ? 

— Unde ai cumpărat o carte despre avioane Dakota. 

— Am fost la un bal comemorativ— adică la Oxford. 

Balul nu fusese un succes. 

— Nu mă deranjează cînd cineva îmi face avansuri. Dar 
individul de atunci era convins că-mi face şi plăcere. 

Audley aprobă înţelegător. 

— La Cambridge nu s-ar fi întîmplat aşa ceva. Vreau să 
spun că n-ar fi fost nimeni sigur dinainte. 

Ea zimbi, iar Audley se gîndi că gheaţa se topise suficient. 
Era timpul să-l stirnească interesul. 

— Demnişoară Jenes-—vreţi să aflaţi ceva despre tatăl dumnea- 
voastră. Vreţi de fapt că aflaţi ce a făcut. Tot ce pot să fac eu 
este să vă spun ce credem că a făcut. Poate că, în schimb, veţi . 
putea să ne ajutați şi dumneavoastră. Sinteţi dispusă s-o faceţi ? 
Se uită la el cu nesiguranță. | 
— Nu văd cum aş putea să vă ajut. Nu mi-l amintesc deloc. 
Nu ştiu decît ce mi-a spus bunica. 

— N-are important ă. Si, oricum, cred că ea ţi-a spus ce cre- 
dea despre el — că a căzut cu avionul în mare şi toate celelalte, 
nu-i aşa ? | 

Dădu din cap în semn că da. Bunica nu ar fi putut să omită 
ceva. 

— Ei bine, la vremea respectivă erau citeva persoane care 
manifestau un interes deosebit pentru locul în care se afla avio- 
nul. Motivul era probabil încărcătura presupusă că ar exista 
la bord. 

— Echipajul — începu ea. Cei doi care au înnebunit-o pe 
mama. 

— Lăsaţi deocamdată echipajul. Persoanele acestea nu erau 
membri ai echipajului. Unul era belgian, iar ceilalți erau ruși. 

— Ruşi ? | 

— Tatăl dumneavoastră făcea curse regulate la Berlin, de 
multe ori chiar de două ori pe săptâmină. În perioada aceea 
de-abia se înfiinţa comisia de control a ceior patru puteri aliate. 
Escadronul lui era într-o goană nebună. Dar în goana aceea 
nebună se făceau şi multe afaceri particulare, În zilele acelea 
puteai să ici orice din Germania dacă aveai țigări de dat la schimb, 
şi o mulţime de lucruri valoroase aveau proprietari vremelnici. 
Tatăl dumneavoastră era foarte căutat pentru transportul măr- 
furilor. 

— Vreţi să spuneţi că făcea — cum se numeşte — speculă ? 


Lă 

Vocea ei era rece, aproape dispreţuitoare. 

Audley sorbi din cafea. 

— Nu trebuie să-l judecaţi prea aspru de fapt. În zilele noas- 
tre a început să se creadă tot mai mult că învingătorii n-ar trebui 
să le scoată ochii învinşilor. Erau mulți care făceau chestia asta. 

— Tatăl 'meu adoptiv n-o făcea. 

Jones era sfint, evident. 

— Nu, nu cred că el făcea asta. Dar tată! dumneavoastră 
natura! era băgat pînă peste urechi; şi, într-o zi, se pare că a pus 
mîna pe ceva deosebit, ceva „tare”” 

— Dar nu" ştiţi ce? 

— Nu ştim — încă. Și cred că nici el nu ştia. Sau, cel puţin, 
nu cred că-i cunoştea adevărata valoare. 

Faith Steerforth îl întrerupse. 

— Dar acum aveți încărcătura. Doar era în avion. 


— Nu era nimic în avion. Asta e problema. Nimic în afară 
de şapte cutii cu cărămizi sparte. 

— A luat-o cineva ? 

— Nu credem asta. 

— Atunci n-a avut nimic la bord. Sau poate că cineva a 
schimbat iădiţele acelea înainte să ajungă la el. 

Era ageră fata, clar. 

— E posibil. Dar nu credem că -s-a întîmplat asta. Rușii 
trebuie să fi făcut mii de verificări în Berlin înainte să vină aici. 
Sînt foarte meticuloşi cînd vor, atît de meticuloşi încît avionul 
acesta nu le-a ieşit niciodată din memorie. De fapt, au aflat deja 
că nu era nimic important la bord. Dar sînt încă interesaţi! 

Fata se scutură. 


— Asta e groaznic. Asta a infricoşat-o şi pe mama — că 
după atîţia ani unii se mai interesează. Trebuie să fi fost ceva 
teribil đe valoros. 

— Nu valoros ca preţ, domnişoară Steerforth. În privinţa 
banilor, ruşii n-au motive serioase de îngrijorare. 

Ea îl privi ţintă. A 

— Dar nu-l avea, indiferent ce era acel lucru. Deci la ce bun 
toată agitatia asta acum ? 


Audley era pe punctul de a-i răspunde cîâd se auziră, în- 
depărtate, bătăile bătrinei pendule — opt, nouă, zece. 


— E foarte tirziu, domnişoară Steerforth. Nu vă așteaptă 
nimeni ? 
Ea se uită la ceas, "dar dădu din cap că nu. 

— O să merg la vreun hotel. Dar trebuie să-mi spuneți mai 
întîi de ce se face acum toată tevatura asta. Pe urmă promit că 
plec. 

Audiey se gîndi o clipă. În definitiv, în zilele noastre, nu mai 
există convenţii. 

— Puteţi să rămîneţi aici dacă doriţi. Un pat liber există, 
iar eu sînt un bărbat educat la Cambridge, vă asigur. “ 

Ea îl privi surprinsă. Se părea — şi era destul de umilitor — 
că nu se gîndise nici o clipă la el în lumina asta. El era în conti- 
nuare un soi de poliţist — prin urmare asexuat. 

Pe urmă zîmbi. 

— E foarte amabil din partea dumneavoastră, doctore Au- 
dley, îi spuse. Dar vă rog să nu-mi mai spuneţi domnişoară Ste- 
erforth. Ştiu că trebuie să fie destul de derutant pentru dumnea- 
voastră, aşa că spuneţi-mi pur şi simplu Faita. Oricum, el mi-a 
ales numele. 

— Steer... tatăl dumitale ? 

—Da. E o prostie, de fapt. Bunica mi-a povestit că el i-a 
spus cu mult înainte de a mă naşte eu că i-ar plăcea să aibă 
trei fete care să-l îngrijească la bătrineţe. Și că le va boteza Faith, 
Hope şi Charity*. E o prostie, pentru că zicea că le va da nu- 
mele a trei avioane vechi. 

Pentru prima dată Steerforth prinse viaţă în ochii lui Audley. 
Nu mai era o grămadă de oase pe fundul unui lac, ci un bărbat 
care trăise şi făcuse planuri obișnuite, de fiecare zi — cel puțin 
planuri pentru trei fiice. 

— Malta, spuse el. De acolo sînt cele trai avioane vechi. 
La un moment dat în timpul războiului, Malta nu avea decit 
trei avioane ca s-o apere, şi le-a botezat Faith, Hope şi Cnarity. 

Ea ridică privirile către el. 

— Aş dori să rămîn, dacă se poate, doctore Audley. 

Audley nu putu să nu-i zîmbească. Era chiar plăcut, după 
atîta vreine, să aibă din nou o companie feminină. 


— Foarte bine, atunci, Faith. Am să-ţi spun de ce e toată 
agitația asta. De fapt, în principiu, e destul de simplu — tatăl 
dumitale a pus mîna pe ceva de preţ şi pe urmă toată lumea a 
crezut că prada s-a pierdut în mare, o dată cu el. Numai că acum 
ştim că el nu s-a prăbuşit în mare, şi că nu transporta acel lucru 
cînd s-a prăbușit. ŞI totuşi, ruşii sînt încă interesaţi. Nu-ţi spune 
nimic lucrul acesta ? 


* Credinţa, Speranţa şi Bunătatea (engl) 

Aşteptă să-i răspundă, dar ea rămase tăcută. 

— Ei bine, Faith, mie îmi spune că, pe orice ar fi pus mina, 
lucrul acela se află deja aici. Dacă ruşii sînt atît, de siguri, e 
singura alternativă posibilă. Și, practic, dacă accepţi ipoteza 
asta, toate celelalte elemente se potrivesc mult mai bine. 

— Celelalte elemente ? 

— Cele şapte cutii cu moloz, care n-ar fi trebuit să se afle la 
bord. Toţi cei patru supraviețuitori le-au văzut. Tatăl dumitale 
vitreg şi navigatorul n-au putut să le descrie prea amănunțit. 
Dar ceilalți doi ne-au fost de mare ajutor. 

—— Cel doi care. 

— Acela, da. Ofiţerul secund Tierney şi sergentul de ot 
Morrison. Dacă cele șapte cutii ar fi avut vreo valoare, le-ar 
fi fost mai convenabil să spună că au uitat de ele. Dar ei le-au 
ţinut minte foarte bine. Şi, amintindu-și de ele, au îndreptat pe 
toată iumea pe o pistă greșită. Adică exact ce voiau. Fiindcă 
pentru ceva câre s-a pierdut în mare nu trebuie să dai socoteală, 
nu-i asa ? 

— Dar asta ar insemna... — spuse ca, îndreptinau-se în 
scaun cînd își dădu seama de > implicaţie — „„.Ccă a vrut să se 
prăbuşească. EN 

—Exact. asta înseamnă, da. 

— Doar nu vrei să spui că s-a prăbuşit intenţionat în lacul 
acela. 

— Nu vreau să spun asta. Aceea a fost o prăbuşire adevă- 
rată, care nu trebuia însă să se întîmpls. Ce ar fi trebuit să se 
întîmple ar fi semănat probabil cu povestea pe care practic am 
aflat-o de la Tierney şi Morrison. 

— Dar tatăl meu vitreg n-ar fi acceptat niciodată. E! i-ar fi 
dat în vileag — sînt sigură. 

— El nu era decit un pasager. N-a făcut decit ce 1 s-a spus, 
şi de fapt nici nu ştia ce se petrece. Practic, s-a întîmplat acelaşi 
lucru ca în cazul cutiilor: ni s-au dat două relatări vagi, pe lîngă 
alte două foarte amănunțite, prea amănunțite. 

Îl privi gînditoare. 

- — OK. Am înţeles ce vrei să spui, zice ea încet. Dar nu în- 
teleg ce legătură are asta cu ceea ce se întîmplă acum. 
~ — Unde crezi că nu se potriveşte ? 

— Păi, dacă cele şapte cutii bune erau deja aici... şi dacă 
tatăl meu era mort, atunci Tierney şi cu celălalt au luat totul de- 
mult. lar voi v-aţi trezit douăzeci de ani prea tîrziu, şi ruşii la fel. 
Pur şi simplu vă pierdeţi vremea. 

Nu Panin. Oricine în afară de Panin. Trebuia să aibă cel 
puţin certitudinea asta. 

— Deci sînt infailibili, nu-i aşa ? încheie Faith. 

— Infailibili nu sînt, dar nu sînt nici proşti. ȘI pe urmă, 
ştii, mai există o posibilitate. De fapt, aproape că ai sugerat-o 
chiar tu. 

Faith se încruntă la el. 

— Cînd am sugerat-o ? 

— Mi-ai spus că Tierney ŞI cu Morrison au înnebunit-o ` pe 
mama ta. Belgianul şi ruşii nu erau interesaţi decît de avion. 
Dar cei doi erau disperaţi să-l găsească pe tatăl dumitale. Chiar 
şi oamenii noştri au observat asta la vremea respectivă. 

— Erau prietenii lui. 

— Deci de aia îi hăituiau văduva ? Nu, Faith. El a ascuns 
lucrul acela şi nu le-a spus şi lor unde. Iar pe urmă a dispărut, 
iar ei nu puteau să facă absolut nimic. 

N-avea nici un rost să mai adauge că ceea ce-i lovise pro- 
babil cel mai tare pe cei doi conspiratori rămaşi în viaţă era 
bănuiala din ce în ce mai mare că au fost păcăliţi, aşa cum fu- 
sese păcălit şi belgianul. 

Faith Steerforth privi dincolo de el, la întunericul de afară. 

— Înseamnă că lucrul acela e şi acum unde l-a pus el, spuse 
ea înăbușit, vorbind aproape numai pentru ea. 

— Asta este singura explicaţie valabilă pentru ce se în- 
tîmplă acum, Faith, spuse Audley. Şi ruşii trebuie să fi ajuns 
la aceeaşi concluzie. lar ei cred că lucrul acela poate fi găsit. 

Audley îşi aşeză ceaşca de cafea pe masa cu tăblie de plastic 
şi rămase cu privirile pierdute în ea. Întîlnirile lui cu Jake Shapiro, 
cu excepţia prinzurilor tradiționale de miercurea, se petreceau 
întotdeauna acolo unde hotăra Jake, iar locurile alese de acesta 
erau întotdeauna la fel de oribile. 


Si nici gîndul că Faith Jones se învîrtea prin bătrîna lui casă 
nu-i făcea vreo plăcere deosebită, deşi comportarea ei ca oaspete 
nepoftit fusese regulamentară; nu bramburise baia, şi nici nu 
vorbise în timpul micului dejun. 


Dar n-avea ce să facă. În dimineața asta trebuie să se întîl- 
nească cu Roskill, şi trebuia s-o păstreze pe fată pe lîngă el, ca 
s-o folosească — căci se hotărise s-o folosească. N-avea nici 
un rost să consulte kremlinologii locali; recunoscuse în dosarul 
Panin mîna lui Tom Latimer, lar dacă Latimer nu putuse să tragă 
nici o concluzie în privința lui Panin, atunci nimeni altcineva 
nu-l putea ajuta. Nu-i mai rămîneau decît propriile lui surse. 


Uşile batante din spatele barului îngust zbirniiră cînd Jake 
plonjă printre ele. Îl bătu pe chelner pe spate, îi luă o ceaşcă 
de cafea din mîini şi trecu mai departe fără să se fi oprit o clipă 
din mers. Puse ceaşca uşurel pe masă şi se lăsă pe bancheta din 


faţa lui Audley. 

— David, prietenul meu-pierdut-nu-pentru-multă-vreme. Mă 
bucur că te revăd atit de curînd — dar sîimbăta!... Credeam că 
în această zi a săptămînii stai întotdeauna acasă şi tunzi întin- 

sele tale gazoane — iar la mine e zi de sabat! Aşa că am două 
motive de îngrijorare. 

De aproape douăzeci de ani umorul iniţial al lui Jake decă- 
zuse constant de la nivelul Cambridge; singurul mod în care 
Audley se putea apăra cra să coboare, fără voia lui, la acelaşi 
nivel. 

— M-am gîndit că te-ar interesa să afli că în Gosport a 
apărut un atelier care fabrică piese de schimb pentru toate tan- 
curile tale Mirage I, Jake. 

Jake se plesni peste coapse în delir. 

— Exact ce căutam. Acum nu va mai trebui să le cumpărăm 
ce ia sud-africani. Felul în care şi-au vîndut ăştia piesele trebuie 
să-i fi zăpăcit pe franţuji. Sau, dacă nu i-a zăpăcit, trebuie 
măcar să-l fi amuzat. Dar, serios, bătrine, ce e cu lucratul ăsta 
sîmbăta ? Nu e bine, să ştii. Și pe urmă, în dimineața asta am 
întîlnire cu stewardesa mea de la liniile aeriene arabe, aşa că 
dă-i drumul. 

Sosise clipa adevărului. Dacă Jake auzise cumva despre 
nutarea lui de la secția pentru Orientul Mijlociu, n-o să scoată 
prea multe de la el, nici măcar de dragul unei vechi prietenii. 
jake era un geambaş cinstit, dar numai dacă i se ofereau posi- 
bilităţi rezonabile de negotț. 

— Nikolai Panin, Jake. Ce poţi să-mi spui despre Nikolai 
Panin À 

Rînjetul pieri ce pe faţa lui Jake — prea repede ca să fi fost 
natural. Îşi mîngiie sînditor mustaţa. 

— Panin nu se ocupă de Orientul Mijlociu. 

— Nu, aşa e. Îi fac doar un mic serviciu unui pricten, şi 
mwebuie să mă informez despre el. 

Jake ridică sprincenele. 

— Un mic serviciu? Nu-i lăsa să te îngroape, bătrine pri- 
eten. Panin e acum în virful piramide: — ai necazuri ? 

Ca întotdeauna, Jake simțea repede orice schimbare de 
directie a vîntului. Mult prea repede. 

—- pe: dea mea problemă este că sint mult prea bun. Nu-ţi 
face griji pentru mine. Spune-mi despre Panin. 
` — S-ar putea ca aici să te potriveşti cu Panin. Sînteţi amîndoi 
nişte secretoşi. 

-~ — Amindol ? | 

Israehanul rise scurt. 

— Nu-mi spune că nu ştii, David. Dacă vrei, pot să-ţi spun 
despre toţi membrii Comitetului Central, din stînga, din dreapta 

şi de la mijloc. Măcar despre cei mai importanţi. Dar nu despre 
tovarășul Panin — nimeni nu ştie al cui om e. lar dacă am şti, 
am mai şti o mulţime de lucruri şi despre alţii! 

Bău cu nădejde din ceaşca de cafea. 

— Ştii cum a fost cu Taşkentul ? continuă Jake. Asta l-a 
lansat pe picior mare. Pînă atunci nu fusese decît la interne, 
după cite ştiu. 

— Cu ce se ocupă de fapt? 

— Cu ce se ocupă ? Dracu” să mă ia, David, crezi că dacă 
aş şti exact cine ce face în nenorocita aia de instituţie bizantină 
aş mai transpira pe insuliţa asta, încercînd să scot nişte tancuri 
de la tine? 

— E de la KGB? 


— Asta e o altă întrebare de o sută de puncte. Dacă vrei să 
știi, după mine toti sînt de la KGB, pînă la copii şi dădace. Mai 
ales dădacele. Dar Panin al tău—nu ştiu. E un tip care se pricepe 
la aranjamente, şi ştie să se strecoare. 

— Spune-mi ceva aranjat de el. 

— Păi, dacă mă întrebi pe mine, am să-ți spun că, atunci cînd 
a zburat Hruşciov, a fost și mîna, sau mai degrabă piciorul lui 
Panin la mijloc. Dar n-aş putea dovedi asta. Pe urmă, şi cu mili- 
tarii s-a avut întotdeauna bine. Şi e foarte mîndru de dosarul 
lui de război. N-a fost comisar, a luptat pe front. S-a înrolat în 
armata 62 pe Volga, a ieşit teafăr de la Stalingrad şi a tinut-o 

aşa pînă la Berlin. A ieşit de acolo ca maior de stat major în 
Corpul 8 de gardă — unul din mieii nevinovaţi ai lui Kal- 
turin. Nu cred că mi-ar fi plăcut să fiu german şi să stau într-o 
casă pe care se hotăriseră s-o ocupe el. 


— Pentru un flăcău naiv, trimis direct din kibbutz-urile 
Israelului să ne cumpere tancurile, s-ar zice că eşti destul de 
pus la punct în privinţa lui Panin, Jake. 

Shapiro rînji. 

— Eu îmi fac temele, nu ca alţii, care nu şi le fac, dar sînt 
totuşi lăudaţi. Şi, în afară de asta, l-am cunoscut personal pe 
faimosul Panin. 

— L-ai cunoscut ? Unde? 

— La o recepţie la Delhi, imediat după afacerea cu Taş- 
kentul. Mă aflam acolo ca să văd ale cui tancuri au rezistat mai 
bine la Kuci. Şi a apărut şi el, şi a mai vorbit şi într-o engleză 
excelentă. 

— Cum era ? 

— Cum era? Faţa lui seamănă cu a unui clovn, oarecum 
trist — în'război i s-a rupt nasul şi i l-au pus la loc prost. Sau 
poate că nu i l-au mai pus deloc. Dar el mă cunoştea, pentru că 
imediat a început să vorbească despre săpătui ile de la Masada, 
pe care tocmai le vizitasem. Era foarte la zi cu mişcăriie mele. 
Jar cu nu-l mai văzusem în viaţa mea. Aşa că, imediat ce am ple- 
cat de acolo, m-am dus să mă informez despre el; şi m-am lovit 
de un zid de beton, aproape. De fapt, de atunci îl tot studiez, 
aşa cum nu mă îndoiesc că fac o groază de occidentali. lar asta 
fără un succes prea mare, pentru că tocmai ţi-am prezentat 
totalul cercetărilor mele. În schimbul cărora aştept să 
primesc ia timpul potrivit totalul cercetărilor tale, dragul 
meu David. 

Nimic nu putea fi mai sigur decît că Jake va prezenta la un 
moment dat o notă de plată de vreun fel sau altul. 

1 asta a fost chiar totul? 


S-ar putea să mai dau peste nişte nume. Dar n-ar folosi 

la nimic, pentru că tipul se mișca prea mult. Ăsta. e necazul cu 

cl — nu poţi să-l prinzi cu acul pe hartă. În orice caz, David, ai 
face mai bine să-mi spui ce vrei. 


În principiu, israelienii nu ştiau mai mult decit englezii; 
ştiau pur şi simplu ce ştia toată lumea. Dar Audley se aștsptase 
la asta. Ce aveau însă în plus israeliții era o colecție de date, 
de departe cea mai bună, despre evenimentele anului 1945 
petrecute la Berlin ; nu era decît un produs secundar al îndelun- 
gatei hăituieli a măcelarilor naziști, dar se spunea că e uluitor 
de completă. Și, deşi Jake n-avea cum s-o ştie, tocmai cu asta 
trebuia să contribuie el. 


— Ei bine, începu Audiey circumspect, sînt în cariera lui 
_ Panin câteva goluri pe care aş vrea să le umplu, dar nu cred că 
„o să mă poţi ajuta decît cu cele de la începutul ei, care sînt şi 
cele mai puţine importante. S-ar putea ca pînă la urmă să nici 
n-am nevoie de informaţiile astea, dar dacă ai putea trimite 
vorbă cîtorva prieteni de demult din Berlin, s-ar putea ca ei să 
ştie ceva. 


Chipul lui Jake se înăspri. Fiecare naţiune avea locurile ei 
primejdioase, locurile ei sensibile, unde ezitările nu erau permise. 
Pentru indieni şi pakistanezi, punctul acesta sensibil este Caş- 
mirul. Pentru francezi, este anul 1940. Pentru Jake, şi pentru 
mulți evrei încă, erau naziștii care dispăruseră în 1945. David 
ar fi trebuit să-şi aducă aminte de asta la timp. 

— Îți dau cuvîntul meu de onoare, Jake că, din cîte ştiu 
eu, chestia asta n-are nici o legătură cu criminalii de război. 
Absolut nici o legătură. Şi tu ştii ce cred eu despre asta. 

Israelianul se relaxă ; în Audley avea încredere, atit cît 
putea el să aibă încredere într-un anglo-saxon. Ceea ce probabil 
că nu însemna foarte mult, dar era suficient. Dădu din cap. 

— OK, Audiey. Am să-i trimit vorbă lui Joe Bamm — pe el 
îl pot găsi oricînd la centrul nostru din Berlin. Despre vremurile 
acelea ştie mai multe lucruri decît oricine pe lumea asta. În 
schimb, dacă dai peste vreo informație despre ei, să n-o ţii doar 
pentru tine. — Se uita lu ceas: 

— Atunci, asta e tot? Pentru că pe mine mă aşteaptă De- 
lilah a mea. — Se opri din nou, cu zimbetul şters de pe faţă: 
„Dar băgă de seamă, David, bătrînul meu prieten. Acum nu mai 
tratezi cu arpaţi evrei şi ţărani arabi tâmpiţi. Ai ca adversari 
nişte jucători adevăraţi. În locul tău, mi-aş pune centura şi 
hamurile. Ruşii nu s-au schimbat nici un pic, orice ar spune 
liberalii voştri cu capul în nori. 


Audley mai avea de luat legătura pe cont propriu cu o sin- 
gură persoană înainte de a se duce ia birou, dar din păcate nu 
mai era timp pentru o întîlnire faţă-n faţă. De data asta trebuia 
să folosească nesuferitul ăla de telefon. 

— Doctorul Freisler ? Theodore — David Audley la telefon 


Dacă te luai după înfăţişare, Theo dore Freisler putea fi con- 
siderat prototipul nearmţului dintre cele două sie mondiale 
ale secolului douăzeci, cu o față colțuroasă şi capul lunguieţ 
şi îngrijit. Dar, dedesubtul acestei măşti te: utonice, trăia un li- 
beral din bătrînul secol XIX, al cărui cămin spiritual erau 
baricadeie din 1848. Cărţile lui despre istoria politică germană 
erau foarte prețuite în noua Germanie, cu toate că Audley le 
găsea imposibil de citit, chiar şi în traducere. Cu toate acestea, 
spiritul care le crease era blind, şi în acelaşi timp ieşit din co- 
mun: Theodore era un bărbat eminamente civilizat, dezmin- 
țirea vie a suspiciunii obstinate a lui Jake față de orice era 
german. 


— Theodore — mă bucur că te-am Mit, Întotdeauna mă 
aştept să aflu că te-ai întors în Germania. 


Theodore se stabilise în Anglia în timpul unui Congres de 
istorie din 1956, într-un apartament incomod de lîngă British 
Museum, şi asta fără vreun motiv evident. Şi, deşi revedea tot 
timpul Germania în vizitele sale şi vorbea mereu de reîntoar- 

cerea sa în ținuturile Rinului, nu dădea nici un semn că, practic, 
o s-o şi facă. 

Audley se întrebase la un moment dat dacă Theodore nu 
scria cumva vreo continuare teribilă a Capitalului lui Marx, 
pentru a trage de urechi omenirea în următoarea sa etapă de 
evoluţie. 

— Într-o zi, David, într-o zi. Într-o zi am s-o fac. Dar pînă 
atunci, am să-mi plătesc datoria personală de război, lăsîndu-i 
pe lordul vostru trezorier să se bucure de drepturile de autor 
care mi se cuvin. Aşa e drept, nu? 

— Va trebui să munceşti mult mai mult decît atîta ca să in- 
fluențezi balanţa plăţilor, Theodore. Dar pe mine ai putea să 
mă ajuţi chiar acum. | 

Prietenia: lor începuse cu mulţi ani în urmă, cînd Theodore, 
care nu-i iubea pe nazişti, îi. oferise. lui Audley informaţia care 
pusese în lumina ei reală propaganda evreilor despre experţii 
germani din Egipt. Theodore rămăsese de atunci canalul viu 
prin care Audley afia informațiile despre politica arabo-israe- 
liană din Germania occidentală. 

— Sint la dispoziţia dumneavoastră, doctore Audley. 

Formula de adresare marca trecerea de la pălăvrăgeală la 
afaceri. | 

— Theodore, am pentru tine o ghicitoare: ce era în 1945 de 
mare, valoare pentru ruşi, destul ca să-l tenteze pe un individ 
să fure, şi să-i intereseze pe ruşi şi astăzi ? 

O scurtă tăcere la celălalt capăt a firului. 

— Ghicitoarea asta are şi răspuns ? \ 

— Dacă are, eu nu-l știu. 

— Ai vreun indiciu ? 

— A ieşit din Berlin în vara anului 1945, posibil în şapte 
cutii de lemn, fiecare cam de mărimea măsuţei tale de cafea, 
Theodore. În linii mari, cel puțin. 

— Nici măcar nu îmi ceri prea mult, nu-i aşa ? ? În 1945 se 
găseau o grămadă de lucruri de valoare în Berlin, iar ruşii le-au 
luat pe cele mai multe. Dar ceva care să fie valoros şi azi. 

— Nu-ţi vine nimic în minte ? | 

— Lasă-mă puțin timp, doctore Audley, lasă-mi putin timp! 
Chiar timpul face din ghicitoarea ta un non-sens! Se putea lua 
multă pradă atunci, dar azi nu i-ar mai interesa. Nici măcar 
oasele lui Bormann nu i-ar mai interesa. N-au simţul valorilor 
materiale atît de def ormat cum îl avem noi, cei din vest. 

— Dar te intere sează ? 

— Ce? Ghicitoarea ta? Da, bineînţeles. Tot timpul ăsta 
care s-a scurs o face foarte interesantă. Dar nu poţi să-mi dai 
exact data furtului ? 


— N-a fost furt, Theodore. Dar lucrul acela a ieşit din Berlin 
la sfîrşitul lui august, începutul lui septembrie. 
Theodore mormăi. 


— Atunci, o să-mi întreb prietenii. Dar a trecut mult timp 
de atunci, şi nu pot să-ţi promit că voi reuși. Şi vreau să-ţi mai 
spun că unele ghicitori n-au răspuns. lar dacă accasta are un 
răspuns, vreau să ştiu dacă este unul primejdios. Nu vreau să-mi 
pun prietenii în situații jenante. 

— Să-ţi spun drept, Theodore, nu ştiu. Dar tu nu trebuie 
decit să-mi dai un punct de plecare, iar eu am să pun pe altci- 
neva să facă treaba murdară. 

Theodore chicoti. 

— Ach so! Aşa deci! Eu fac investigaţiile, altcineva riscă, 
iar bunul doctor Audley stă în turnul său de fildeş şi pune cap 
le cap ce-am făcut noi — aşa se lucrează. Dar cred că eu o să fiu 
mal circumspect, de vreme ce nu ştii pesis ce pot să dau. 

Audley trebui să fie de acord cu asta, pentru că era ade- 
vărat. 

— Dacă eşti prea ocupat.. 


— Prea ocupat! e fe etil sînt prea ocupat, Divid, Dar 
nu destul de ocupat ca să refuz un prieten. Niciodată prea ocupat 
pentru un prieten. Si pe urmă, ghicitoarea ta må interesează, 
Ceva vechi, dar încă preţios pentru ei, eh ? Iar „ei”” presupun 
că sînt cei de la Comitetul de Stat pentru Dezarmare ? 


— Nici asta nu e sigur deloc, Theodore. 


Asta era problema — nimic nu era sigur. Nu avea decit 
un complicat edificiu de cărţi de j joc, susținut de nişte teorii care 
nu se îmbinau decit parţial; dar, în vreme ce conducea maşina 
către birou, se simțea destul de muiţumit. Pusese în mişcare 


nişte rotiţe ale mecanismului pentru care nu trebuia să-i dea 
socoteală. lui Stocker: Jake o să sape mai departe, din pură 
curiozitate, şi orice va găsi Theodore va fi verificat în. dosarele 
lor din Londra şi în dosarele evreilor din Berlin. De-ar fi avut 
măcar o dovadă sigură pentru a se convinge că ceea ce a făcut 
merită osteneala! 

Fără dovada aceea nu putea să facă nimic. Butler se pusese 
pe treabă în Belgia; o jumătate de oră cu Roskill era de ajuns 
ca să stabilească programul zilei de luni. 

N-avea nici un rost să preseze lucrurile, aşa că se putea gîndi 
la binecuvîntarea unui week-end liniştit. Chiar şi prezenţa 
domnişoarei Steerforth — Jones părea acceptabilă acum. Era 
o schimbare plăcută să ai din nou o fată prin casă, chiar dacă 
nu era prea potrivită pentru o prietenă. Ar putea chiar să 
gătească prînzul de duminică! 

Chiar şi la Departament era liniştitor de pustiu, iar scaunul 
doamnei Harlin era nzocupat, un semn sigur al absenței ori- 
căror crize externe. Înir-o astfel de sîmbătă liniştită pierduse 
lordul George Germain * coloniile americane — și le pierduse 
din cauza lungilor sale week-end-uri. 
= Trecu în vîrful picioarelor prin dreptul uşii lui Fred și se 
“strecură în camera lui fără zgomot. 

Stocker, omul de la JIC, stătea în fotoliul din faţa uşii. 

— Bună dimineaţa, Audley. Sper că nu te deranjează că 
te-am aşteptat tolănit la tine în cameră, dar am vrut să vorbesc 
mai întîi cu tine. Aţi aflat ceva? 

Audley îşi controlă expresia: 

— Cite ceva, așa, spuse el prudent. E cam devreme că să 
aflăm vreun rezultat concret — dacă vom avea. 

Stocker îi zimbi subțire, satisfăcut. 

— Ei bine, ţi-am adus ceva drăguţ şi concret. Nikolat Panin 
vine să te vadă. 

Audley îşi aşeză atent servieta pe birou, o desfăcu şi scoase 
dosarul Steerforth. N-aveai voie să te laşi descumpănit. Sau s-o 
arăţi dacă erai. Prieten sau duşman, se aplică aceeaşi regulă. 

Dar dacă Panin venea în Anglia, atunci lucrul acela — orice 
ar fi fost — trebuia să fie în Anglia şi putea fi găsit. Pînă acum 
nu crezuse nici măcar el pe deplin în teoria lui: nu fusese decit 
un exercițiu intelectual la capitolul teoria probabilităților; iar 
totul era adevărat, pentru că aşa trebuia. 

— Nu pari foarte surprins. 

Stocker avea un aer dezamăgit. Pentru o clipă doar, ispita 
îşi întinse braţele către Audley. Există momente cînd poţi să 
pretinzi că ştiai dinainte ceva, dar calmul rece este de obicei 
mai apreciat decit omniscienţa. 


* George Sackville (15t Viscount Sackville) (1716 — 1785) — autorul 
unui plan strategic (eşuat) pentru înăbuşirea Revoluţiei Americane (1777) 

— Din contră, răspunse el pe un ton moderat. Aproape că 
scosesem complet din calcul această posibilitate. Dar, în defi- 
nitiv, sintem în urma lui cu douăzeci de ani. A spus cumva ce 
doreşte de la mine? 

Stocker se lăsă la loc pe spate, liniștit de imperfecţiunea lui 
Audley. 

— Încă nu ştie că o să te EPEHA de fapt, aşa că ai cel 
puţin acel mic avantaj. Ca să fiu nai exact, am fost pur și simplu 
anunțați că un anume profesor N. A. Panin, distins membru al 
Comitetului Central, doreşte să facă o vizită particulară în 
Anglia, într-o calitate semioficială. Se pare că vrea să discute o 
problemă de „interes reciproc” cu ceea ce ei numesc o perşo- 
nalitate de rang corespunzător. 

— Asta nu prea mi se potriveşte mie. Mai degrabă dumnea- 
voastră. 

Stocker rise scurt. 

— Cred că i-a cam luat pe neașteptate pe cei de la interne. 
Într-adevăr, păreau să fie cu toţii de acord că e niai mult de 
resortul nostru decit de al lor. Doinnul Llewelyn al lor a sugerat 
chiar că s-ar putea să fie chiar în ograda ta — mi se pare că 
ti-e prieten ? 

Dumnezeu să-i ajute pe evrei, se gîndi Audley. Și Allah să-i 
ocrotească pe arabi. 

— Oricum, eu mă duc să aştern un covor pentru distinsul 
oaspete, Audley. iar tu ai să preiei treaba de la mine. Îi vei 
arăta profesorului tot ce merită văzut. 

Se înţeleseseră cu toţii: recaicitrantul Audley să-i marcheze 
pe misteriosul profesor Panin. Nu contează că Audley nu e pre- 
gătit pentru aşa ceva. Nu putea să-i scape ceea ce nu ştie. Sau 
poate că îl credeau în stare de ceea ce nimeni nu mai reuşise ? 

— Și, practic, ce trebuie să fac ? 

— Fii drăguţ cu cl. Află ce vrea şi de ce. Pune tu mai întîi 
mîna pe obiect. Pe urmă dă-i-l lui. , 

Stocker tuşi în chip de scuză. 


— Părerea oficială este că, orice ar fi lucrul acela, e mai 
puţin valoros decit recunoştinţa lui Panin. Dacă ar fi avut vreo 
valoare pentru noi, n-ar fi venit să ne ceară ajutorul deschis, 
ceea ce pare să facă acum. Părerea generală este că un serviciu 
duce la un contraserviciu. 

— lar dumneavoastră ce credeţi ? 

— Dragul meu Audley, eu am considerat întotdeauna recu- 
noştinţa un lucru mai degrabă intangibil. Dar, în general, sînt 

de acord cu părerea oficială. Nu vrem să-l jignim, dacă se poate. 
Am dori să aflăm mult mai multe despre el, dar n-am vrea nici 
să ne poarte pică aiurea, dacă înţelegi ce vreau să spun 

— Dar am libertate de acțiune ? 

— În orice limite rezonabile. 

— lar Butler şi Roskill pot să rămînă cu mine cit o să am 
nevoie ? 

Stocker zimbi. 

— Bineînţeles. Şi oricine altcineva de care o să mai ai nevoie. 
Roskill şi Butler ştiu rusa şi germana, dar tu nu stai rău cu 
limbile străine, nu ? 

Audiey nu putu să-şi dea seama dacă tonul lui era arogant 
sau firesc. Fred era întotdeauna firesc pentru că n-avea nevoie 
să fie arogant. 

— Pot să citesc ruseşte, dar n-am ureche bună. 

— N-are importanţă. Mi s-a spus că profesorul vorbeşte 
perfect engleza. Oricum, aveţi timp pînă marţi să vă pregătiţi. 
Vine cu cursa Aeroflot de la 11.30. Iar în privinţa dosarului 
Steerforth ce aţi găsit ? 

Audley îi aruncă o privire întunecată. + , 

— A capturat un obiect şi l-a ascuns. Dacă Panin crede că 
poate îi găsit, presupun că trebuie să fiu de acord cu el. 

Stocker se ridică. 

— În cazul ăsta, te sfătuiesc să-l găseşti primul, Audley. 
Toate necazurile tale vor lua sfîrşit pe urmă. Dacă ai nevoie de 
ajutor să spui. Eu o să am grijă să nu te reţină nimeni. 

După ce plecă Stocker, Audley rămase cu privirile agăţate 
de dosar. În trecut stătuse, în calitate de coordonator, la mar- 
ginea unor operaţii care 1 se păruseră ingenios de simple sau 
fără vreo speranţă de reuşită. Sau de o complexitate uluitoare. 
Sau pur și simplu tîmpite. Dar indiferent ce urmărea Panin, 
nu era o tîmpenie. lar de data asta venise rindul lui Audley să 
acţioneze. 


— Acolo e, spuse Roskill, arătînd în josul străzii. Unde sînt 
cei doi băicței lipiti cu nasul de geam. 

Audley îl urmă prin mulțimea densă care forfotea în acea 
sîmbătă pe stradă, un furnicar de oameni, dintre care cei mai 
mulţi păreau să aibă o adevărată pasiune pentru jocul de-a leapşa 
cu șoferii. 

Trotuarele nu erau mult mai sigure decît carosabilul, cu toate 
mămicile acelea care circulau ca nişte buldozere cu cărucioarele 
lor, din care copiii aruncau priviri furişate dintre mormane de 
pungi cu fulgi de cereale şi cutii cu detergent. Roskill viră opor- 
tun, evitînd una dintre cele mai agresive mămici, împingătoare 
a unul cărucior, iar Audley îl urmă în picaj. 

Mulțimea se refugia în stinga şi în dreapta în faţa înaintării 
vertiginoase a femeii, care continuă în acelaşi ritm pînă la un 
supermarket afiat chiar înainte de destinaţia lor. Acolo, la uşă, 
îşi calculă superb intrarea cu căruciorul, iar Roskill și Audley 
putură astfel să se alăture celor doi băiețel. 

— Nu ştiu ce-ar puteâ să fie, spuse unul dintre ei. Şi n-au pus 
bine nici roșul, nici albul, şi nici albastrul. 

— La care? întrebă Roskill. 

Copiii îşi întoarseră capetele. Pe urmă, cel mai mic arătă cu 
degetul unul dintre nenumăratele acromodele expuse. 

Roskili aruncă o privire într-acolo. 


— Bristol Blenheim MK IV, spuse el. Tar acelea sînt semnele 
francezilor liberi — francezii care au luptat alături de noi în 
timpul războiului. 

Îşi îndreptă spinarea. 

— Morrison are prăvălia asta de doisprezece ani, spuse el, 
arătind firma de deasupra vitrinei, pe care se putea citi: „Maga- 
zinui Aer -omodelistului”? re ție mari, cîndva albe, trebuiau 
revopsite, ca şi magazinul. — Nu pare chiar o mină de aur. 

Audley răsuflă adînc şi deschise uşa. În faţa lui, chiar dea- 
supra capului, un avion Stuka enorm, Cu botul galben, îşi în- 
cepea picajul; de o parte şi de alta a acestuia, cutii colorat iius- 
trate făceau cunoscută istoria aeriană militară a ultimilor două- 
zeci de ani. Celor mai multe modele expuse nu le putea spune 
numele cu siguranță: planoare strălucitoare din prima generaţie 
şi avionul britanic modern, mai familiar, în respectabilul verde 
şi maro de camuflaj. Şi— ei, da — un Mirage israelian arunciîn- 
du-se asupra unui MIG egiptean. Nici un dubiu aici! 

— Pot să vă ajut, domnule? 

Păru! aspru şi des de acum douăzeci şi cinci de ani se sub- 
țiase şi se împuţinase. Nasul se înroşise şi se ascuţise, iar pe el 
erau aşezaţi acum niște ochelari cu o ramă subţire de aur. Toată 
faţa lui îmbătrînise prematur şi mai puţin frumos decît cea a lui 
Jones. Era o versiune buhăită şi nesănătoasă a celei din dosar. 

— Siînteţi împreună 

Ciudat cit de pal putea să sune în zilele noastre propo- 
ziţia asta nevinovată — un comentariu al timpurilor în: care ne 
aflăm! 

— Sintem, domnule Morrison. 

— Da, domnule. Ce pot face pentru dumneavoastră ? Avem 
una dintre cele mai bune colecţii de modele din sudul Angliei. 
Avioane, vapoare, maşini, vehicule blindate, englezeşti sau stră- 
ine. Şi avem şi modele care funcţionează. i 

— Pe noi ne interesează avioanele, domnule Morrison. 

Morrison încerca, evident, să-şi dea seama ce hram purtau 


— Atunci aveți noroc, domnule. Tocmai am primit de la 
Airfix ultima colecție de modele... 
— Dakota. 


— Dakota ? Da, avem modele Dakota. 


Omuiețul se întoarse, îşi plimbă privirea pe raftul din spațele 
lui şi alese o cutie. 

— Acesta este de departe cel mai bun model Dakota, dom- 
nule . E pe piață de cîțiva ani, dar e foarte popular. Se mai pot 
pune şi însemnele americane din timpul războiului, sau cele 
civile Siiver City. 

„ — Căutăm un Dakota de la Royal Air Force, domnule 
Morrison. | 

Roskill intrase şi el în joc, un joc de-a şoarecele și pisica, 
dar care așa putea să se termine mai repede. . 

— Ei bine, domnule, în cazul acesta ar trebui să cumpăraţi 
modelul Airfix şi nişte însemne RAF separat. 

Morrison își mută privirea de la Audley la Roskill. 

— Aveţi şi însemnele escadronului 3112 ? 

De data asta vorbise Audley, iar privirea lui Morrison se 
întoarse către el. N 

— Poftim ? 

— Escadronul 3112, spuse Roskill. F 36547-G, cu G de la 
George. Pilot-locotenent de aviaţie Steerforth, navigant — ofi- 
ter de zbor Maclean, pilot secund — subofițer Tierney. Și ope- 
rator radio — sergent Morrison. 

Morrison privi încurcat de la unul la altul. 

— Cine sînteţi ? Ce vreţi ? 

— De fapt nu vrem nici un Dakota. Avem avionul. Îl avem 
şi pe Steerforth. lar acum te avem şi pe dumneata. 

— Cine sînteţi ? 

— De fapt, nu vrem decit un lucru, domnule Morrison, iar 
dumneata o să ni-l spui. Și fără minciuni de data asta. 


Morrison îşi scoase ochelarii şi începu să-i şteargă furios. 
Broboane de transpiratie îi sclipeau pe cearcănele de sub 
ochi. 

— Vă rog, spuneţi-mi cine sînteţi ? se rugă el. 

Audley se detestă pentru ce trebuia să spună. 

— Nu sîntem vechii dumitale camarazi, domnule Morrison, 
spuse el brutal. Şi n-avem timp de stat la discuţii. Dumneata 
l-ai adus în ţară, la Newton Chester. 

— Eu, da, biigui el. 

Audley răsuflă. Defensiva unora trebuia atacată după toate 
regulile unui asediu din secolul al XVILI-lca.Capitularea era mate- 
matic sigură dacă asediatorul avea forţă, timp şi răbdare. Dar 
alţii puteau să-și piardă echilibrul şi să fie doboriţi dintr-o dată, 
înainte de-a avea timp să şi-l recapete. Morrison era un individ 
slab, care cedase unui atac necruţător prin surprindere. O 
lecție elementară. 

— Ce era ? 

Morrison gesticulă cu un aer jalnic. 

— Nu ştiu. Vă jur că nu ştiu. El nu mi-a spus niciodată. 

— Steerforth nu ţi-a spus? 

Bietul om fugea de numele ăsta de parcă i-ar fi perforat 
li mba | 

— Dar ce ţi-a spus Steerforth ? 

— E atit de mult de atunci. Nu-nu mai aduc aminte! 

— Eşti la ananghie, Morrison. Știm foarte bine că n-ai uitat. 
Ai citit des spre avion în ziare acum cîteva zile. N-ai vitat. 

“Morrison îşi răsuci capul dintr-o parte în alta, de iii aud ar 
fi strîns gu lerul la că maşă. 

— Mi se pare c-a spus că e— incredibil. Dar n-a vrut să 
spună ce e. N-a spus decît că merită riscul. Zicea că e ceva 
fără preţ. 

Cuvintele se rostogoleau acum torențial, ae parcă Morrison 
nu ştia cum să scape mai repede de ele. 

— ȘI era în cutii. 7 

Morrison dădu din cap. 

— Presupun că da. 

— Cite cutii ? Sapte ? 

— Aşa cred. 

— Erau grele? 

— Nu ştiu. El— Steerforth şi cu Tierney le-au cărat la 
bord. Eu n-am stat decît de pază. ' 


Asta era de fapt toată valoarea lui. Un simplu om ce pază. 


Se auzi clopotelul de la intrare. Audley se întoarse şt văzu 
o familie întreagă mărșăluind înauntru, rupind complet vraja, 
împrăştiind iluzia. Morrison răsuflă uşurat. 


— La ceoră închizi. domnule Morrison ? 

— La cinci şi jumătate. 

— Ne întoarcem la 5.25. Vom putea vorbi în voie atunci. 
Știu că îţi poţi aminti o mulțime de lucruri dacă vrei. 

Se întoarse să plece, dar lui Morrison îi revenise curajul 
în prezenţa celorlalți. 

— Domnule... nu v-am reținut numele. 


Lui Audley îi surîse pentru o clipă ideea să mai păstreze 
atmosfera de nesiguranţă. Dar ar fi fost stînjenitor dacă Mor- 
rison ar fi făcut gestul normal în astfel de situaţii, adică să 
cheme poliția după plecarea lor. Oricum ar fi fost, acum puse- 
seră mîna pe el, iar statutul lor oficial le-ar fi putut mai degrabă 
întări poziţia.Pe deasupra chipului pistruiat al ultimului chent, 
îi arătă lui Morrison legitimatia. 

— Atunci, la 5.25, domnule Morrison. Să nu pleci. 


Afară, mulţimea părea şi mai deasă şi mai hotărită. Cei 
» doi băieței erau încă lipiţi de vitrină, iar unul dintre ei se agăţă 
imediat de Roskill. | 

— Domnule... dar ăla ce e? 

Roskill își aruncă iarăşi privirea. 

— Savoia—Marchetti SM 79 — spuse el scurt. Bombardier 
torpedo italian. Pe urmă se întoarse către Audley: E o ceainărie 
peste drum. Am putea aştepta acoio. 

Audley aprobă morocănos. Îi spusese lui Faith Jones că 
o să ajungă acasă pînă la trei, iar pe urmă pînă la şase. 
Acum semăna mai degrabă cu ora şapte. Programul lui obiş- 
nuit de sîmbătă era total dat peste cap. lar duminica va fi la 
fel de ruinată, pentru că era clar că trebuia să pună mîna pe 
Tierney şi pe ceilalți cît mai repede. 

Roskill era un ins pentru care stomacul avea prioritate, 
un vechi om de campanie; înainte să înceapă o discuţie serioasă 
cu Audley, bău cu poftă un ceai şcolăresc, în timp ce Audley 
dădea cu linguriţa pe lingă o prăjitură anemică. 

În cele din urmă se scutură de firimituri, se şterse minuţios 
pe miiul şi îi rînji lui Audley. 

— Am avut ghinion, tocmai cînd începuseşi să-l perpelești. 
Dar am o înregistrare, în caz că-şi pierde memoria. Se bătu 
peste buzunarul de la haină. Sau dacă devine încăpăţinat. Crezi 
că ştie ce era? 

Audley dădu din umeri. Era destul de posibil ca Steerforth 
să fi ţinut natura incărcăturii numai pentru el însuşi, sau să fi 
împărţit secretul doar cu Tierney. 

— Oricum, nu contează prea mult deocamdată, Hugh. Ce 
ne trebuie nouă este un indiciu în privința ascunzătorii. 

— Presupunînd că e tot acolo, bineînțeles. 

— E acolo. 

Trebuia să creadă în asta. 

— Dar ei nu vor să răspundă. 

— Nu, nu vor. Numai că, ţine minte, practic ei nu s-au 
gîndit niciodată cu adevărat să-l caute. Dacă sînt ca Jones, 
s-au gindit că Steerforth trăieşte încă, ceea ce înseamnă că 
n-avea nici un rost să caute. | 

— Atunci cum o să ne poată da vreun indiciu ? 

— E vorba de timp, Hugh — ei pot să ne mai reducă din 
handicapul ăsta. Îţi aduci aminte de perioada de pauză a lui 
Steerforth menţionată în dosar ? 

— Vrei să spui cea dintre zborul de marţi în ţară şi cel de 
vineri înapoi la Berlin ? 

Audley aprobă din cap. 

— Ăsta e intervalul crucial, da. Marţi seara au adus ei cu- 
tiile. Le-au dat jos cumva din avion — vrem să aflăm cum şi 
unde. Trebuie să fi avut o ascunzătoare temporară atunci. 


— Steerforth a fost ofiţer de serviciu miercuri de la 8,30 
pînă a doua zi la aceeaşi oră, nu? 


— Exact. lar joi a fost toată ziua la Londra cu navigatorul 
şi Wojek, polonezul. Aşa că nu putea să subtilizeze cutiile decît 
marți sau Joi noaptea, ceea ce nu poate să însemne prea departe, 
sper. 

— Și chiar crezi că avem vreo şansă să-i dăm de urmă ? 

— Depinde cît de mult reuşim să-l facem să-şi amintească. 
Și dacă sîntem norocoşi, cum a fost Steerforth. 

Roskill ridică o sprinceană. 

— Steerforth a fost norocos ? 

— Dacă raționamentul meu este corect, a fost — cel puţin 
o dată. Încearcă să priveşti lucrurile aşa: preia o încărcătură 
în Berlin, pe care trebuie să o predea belgianului pe care-l caută 
Butier în clipa asta. Dar, după ce-şi aruncă un ochi la încărcă- 
tură, hotărăşte s-o păstreze pentru el. Din momentul în care 
ia această hotărire, are două probleme. Mai întîi trebuie să-i 
păcălească pe cei care l-au angajat, ca să nu vină să-l urmă- 
rească. Problema asta o rezolvă spunînd că nu poate să scoată 
încărcătura la primul drum, iar pe urmă pierzînd avionul la al 
doilea drum, cu tot cu o încărcătură falsă. Dar mai există ches- 
tiunea practică a găsirii unui loc în care să ducă pentru un timp 
încărcătura adevărată. Şi aici trebuie să găsească o soluţie 
în timpul zborului de marţi. Prima problemă pare mai com- 
plicată, dar de fapt nu era. Nu trebuia decit să aibă grijă să se 
potrivească declaraţiile. Jar de sărit, mai săriseră o dată din- 
tr-un avion, aşa că ştiau cum se face. Cea de-a doua problemă, 
însă, era într-adevăr mal complicată. Trebuia să fie o ascunză- 
toare simplă şi bună, pentru că n-avea timp să caute ceva so- 
fisticat. Ei, şi aici a avut el într-adevăr noroc, pentru că ascun- 
zătoarea a fost atît de bună, încît lădițele acelea sînt aproape 
sigur tot acolo unde le-a pus atunci. 


Traficul şi aglomeraţia se micșoraseră simţitor cînd au pă- 
răsit cea:inăria. Trotuarul din faţa prăvăliei lui Morrison era gol. 


=, - 

Dar cind traversară, pe la jumătatea șoselei, Roskill se 
opri puţin, înjură, şi pe urmă mări pasul. 


— S-ar putea ca micul ticălos să ne fi lăsat cu buza umtlată, 
exclamă. 


Audley se grăbi după el. Oblonul uşii de la intrare era tras, 
arătînd privirii anunţul „ÎNCHIS”, iar uşa era încuiată. 

Roskill se uită în lungul străzii. 

— Prăvălule astea trebuie să aibă și o intrare prin spate 
spuse el. Dacă stai de pază la intrare, am să-ncere prin spate- 

Audley se postă stînjenit în faţa vitrinei. La nivelul ochilor 
lui era curată, dar mai jos mînuţe murdare şi nasuri mucioase 
lăsaseră un val de urme. Modelele expuse erau minuţios făcute. 
Vedea chiar şi nişte piloţi minusculi în carlinga avioanelor. Își 
petrecea oare Morrison serile libere aplecat deasupra unel mese, 
cu lipici, foarfeci şi pensule subţirele ? Sau poate că producătorii 
angajaseră femei între două virste, care-şi petreceau zilele asam- 
blindu-și la nesfirşit produsele, spre a aţiţa imaginația puștimii. 

I se păru o veșnicie pină cînd auzi zgomotul uşii, cînd Ros- 
kill o descuie ca să-i dea drumul înăuntru. Se simţea, în mod 
absurd, ca un hoţ băgat înăuntru de asociatul lui — senzaţie 
întărită de faptul că Roskill încuie imediat ce intrară. 

— A plecat ? 

Roskill scutură din cap şi-i făcu semn. 

— Nu, n-a plecat nicăieri. 

Audley îl urmă prin magazin, pînă ajunseră într-o magazie 
dezordonată. În faţă, un birbu îngrămădit era împrăștiat cu 
ordonanţe şi liste tipărite care nu mai încăpuseră pe un vechi 
birou înalt. Morrison era un negustor împrăştiat. Dar Roskill 
îi arătă o uşă deschisă, în stînga, care ducea către ceva care era 
clar o pivniţă. 

— E acolo. E mort. 


Audley trecu pe lingă un geamantan şi privi în jos, pe scara 
de lemn uzată. Un singur bec atirnînd de un fir la piciorul 
scării, și Morrison prăbușit chiar sub ei. Un picior îi rămăsese 
strimb pe scară, iar pantalonul se ridicase, expunind patetic o 
piele prea albă. Avea o gaură în talpa pantofului. La jumătatea 
scărilor erau ochelarii, întregi. Fusese un om mărunţel în viaţă. 
Acum părea şi mai mărunt. 


Audley simţi un amestec de repulsie şi de uşurare. Se temuse 
întrucitva de o sinucidere absurdă, pentru care ar fi trebuit 

„să-şi asume o parte din vină. Accidentul ăsta va fi mal puţin 
stinjenitor, oricît de neplăcut ar fi. 

— A căzut pe scările astea ? 

— Poate. Roskill îl privi rece. Poate că da, poate că nu. 

Lui Audley i se ridică părul de pe ceafă. Acel „poate că nu”? 
suna ca o condamnare la moarte. 

— Nu m-am uitat la el decit în treacăt. Doar cît să fiu sigur 
că e într-adevăr atît de mort cum pare, zise Roskill. I-a curs 
sînge din nas înainte să... cadă pe scări. 

— Înainte... ? sdo IRU 

— I-a curs pe cămaşă. Dar cînd cazi pe scară nu-ţi curge 
sînge pe cămaşă. ȘI nu te duci în pivniţă cînd îţi singerează 
nasul — cînd spălătorul e în curte. 

— Vrei să spui că l-a omorît cineva ? 

Se uită iarăşi în jos pe scară, înregistrind văruiala străveche 
şi jupuită a pereţilor, şi pînzele de păianjen cars atirnau de 
niște cuie mîncate de rugină... Nu putea să înţeleagă. Violenţa 
era rară, pentru că întotdeauna crea mai multe probleme decit 
reușea să înlăture. lar ăsta nu era stilul rușilor, mai ales în 
Anglia, unde un astfel de gest putea să ducă la un scandal de 
proporţii. 

Dar nici judecata şi nici instinctul nu-l puteau învia pe Mor- 
rison. ȘI nici să-l ignore n-aveau cum. 

— OK, Hugh. Vom respecta procedura. Mai întâi sun eu la 
poliţie. Pe urmă suni tu la departament. Spune-i ofițerului de 
serviciu să-l avertizeze pe Stocker. Şi cînd sună Butler, să-l 
avertizeze şi pe el — dacă pe noi ne-a urmărit cineva aici, s-ar 
putea să-l urmărească şi pe el. 

Era ca într-un coşmar; era desti ul de rău să fii aruncat din 
adinciinjle tale direct pe cîmpul de bătălie — dar era încă şi 
mai rău să fii implicat în situatii de o violență imposibil de 
înţeles. ’ 

— Cît vrei să ştie cei de la poliţie ? 

— Trebuie să aflăm cum a murit. Dar, indiferent cum, va 
trebui să-i facem să înţeleagă că prea mult tam-tam nu e reco- 
mandabii. Ai face mal bine să-l suni pe Stocker pentru asta; el 
ştie sigur cum se procedează. Și, cit timp dau cu telefon, sco- 
toceşti buzunarele lui Morrison — s-ar putea să dai peste ceva 
interesant. 

Se întoarse la telefonul negru spălăcit din micul birou aflat 
în dezordine. Cel mai important lucru acum era să păstreze 
iniţiativa, să-l imite pe Fred, ale cărui afaceri cu cei de la secţia 

specială erau tratate întotdeauna de o manieră care nu lăsa nici 
o îndoială asupra celui care dă tonul. 

— Aici e dr. D. L. Audley, de la Ministerul de interne. 

L'Etat, c'est moi. i 

— Vorbesc de la „Magazinel Aeromodelistului” din strada 
... se împotmoli, neștiind adresa. A, dar uite-o acolo, pe un 
antet demodat: Se pare că a avut loc un accident fatal, dar nu 
sînt întru totul satisfăcut în privința condiţiilor în care s-a 
petrecut... 

Asta era nota Fred autentică: nu se solicita chiar o anchetă, 
ci mai mult o consultatție. işi aminti de tușcul final tocmai la 
timp. 

— Dacă aveți amabilitatea să trimiteti un ofiter superior cu 
brigada de intervenţii. 

Cînd trecu Roskill la tevefon, Audiey se întoarse în magazin, 
care în comparaţie cu depozitul era curat şi vesel. Chiar în 
spatele tejghelei era un taburet scund, iar la piciorul scaunuiui 
era formată o mică scobitură cu marginile tocite — gaura pe 
care pantofii lui Morrison o săpaseră de-a lungul a sute de zile 
monotone, stînd şi aşteptînd să-şi vîndă modelele unor puștani. 

Scurta satisfacție a lui Audley se risipi. Peste tejgheaua 
asta nu vor mal trece monede încălzite de prea mult ţinut în 
palmă; supermagazinul de alături va preiua inevitabil totul. 

I întiinise pe Morrison nuraai cinci minute în total, şi scosese 
untul din el. Oricare ar fi fost cauza morţii, vina nu era decit a 
lui, a lui Audley, sporită de sentimentul covîrşitor de silă şi 
furie faţă de realitatea incomodă din beci. 

Privi în țăietura din ziar pe care Roskill o scosese din porto- 
felu! lui Morrison: A FOST GĂSIT UNUL DIN AVIOANELB 
NOASTRE. Nimeni nu merită să ispăşească în felul ăsta pentru 
nişte crime iminore, după o jumătate de viaţă, cu atit mail puţin 
pentru o crimă care nu-l adusese decit o conștiință vinovată. 
Era o slabă recompensă pentru zilele de frică şi primejdie trăite 
în Normandia, la Arnhem şi pe Rin. 

Un ciocănit puternic în ușă îi luă pe nepregătite. Se așteptase 
să audă mai întîi binecunoscutul claxon. 

— Dr. Audley ? Aţi făcut apel de urgenţă ? 

— Eu sint Audley. Eu am dat telefon. Se pare că domnul 
Morrison a căzut pe scări în pivniţă, pe acolo. E mort. 

Îi conduse în magazie pe cei de ia poliţie, care lăsaseră un om 
în uniformă la uşă. Roskill, încă ocupat cu telefonul, îi salută 
cu o mişcare a capului fără să se oprească din vorbii. 

Șeful brigăzii îşi aruncă o clipă privirea pe scară, iar apoi 
le făcu semn celor “alţi doi şi se întoarse către Aduley, cu o ex- 
presie blîndă şi întrebătoare. Arăta de parcă ar fi văzut şi auzit 
totul, dar credea foarte puţin, şi nimic nu-l mal putea surprinazi 

— Sînt inspectorul į Roberts. Aş putea să vă văd actele, vă rog? 

Audley îi întinse portofelul. 

— Și domnul? í 

— Comandanti de escadron Roskill, colegul meu. 

— Aş putea să vă întreb cu cine vorbeşte ? 

— Cu ministrul. 

— Vă aflati aici cu o însărcinare specială ? 

— Da, 

—Aş putea să aflu natura acestei însărcinări ? 

— Domnul Morisson ne ajuta cu informaţii referitoare la 
un caz pe care-l cercetăm, inspectore. O chestiune aflată sub 
jurisdicţia Actului Secretelor de Stat. Legătura lui cu cazul 
era minoră. Am vorbit cu el citeva minute azi după-amiază 
şi am aranjat să ne revedem la 5,25, înainte să închidă magazinul. 
Am găsit magazinul încuiat, iar domnul Roskill s-a dus să 
încerce prin spate. A găsit corpul la picioarele scării. 

Roberts dădu din cap. 

—În mesajul dumneavoastră aţi spus că nu sînteţi tocmai 
satisfăcut în privința condiţiilor în care s-a petrecut moartea. 
Aţi putea să-mi spuneţi de ce? 

Audley repetă ce-i spusese Roskill. 

— Inspectore, nu există nici cea mal vagă intenție de a-l 
acuza pe domnul Morrison. Vizita noastră l-a tulburat, dar nu 
avea nici un motiv să se omoare. ŞI, oricum, chiar dacă ar fi 
vrut asta, nu cred că ar fi folosit o astfel de metodă. Cind l-am 
văzut acolo jos, peniru prima oară, am crezut că trebuie să fi 
fost vreun accident. Încă mai cred asta. Dar, dacă e ceva necurat 
la mijloc, este de o importanță capitală ca lucrul acesta să se 
stabilească repede. 

Roberts îi aruncă o privire desustă. 

— Credeţi că există vreun motiv de orice fei pentru 
care cineva să fi vrut să-l ucidă pe domnul Morrison ? 

— Sincer să ñu, inspectore, părerea mea este că lucruri 
de-astea nu se întîmplă — nu aici şi nu acum. 

— O mulţime de lucruri ciudate se întimoiă acum şi aici, 
doctore A: udiey. 

— Nu de genul ăsta, inspectore. Dar, dacă s-au petrecut 
totuşi, trebuie s-o știm, aşa că vă rog să faceţi un efort deosebit. 

În acest moment li se alătură Roskill, care-şi împinse mîna 
înainte, pentru a-i fi strînsă. 

— Eu sînt de vină, inspectore. Îmi pare rău, dar cînd nu-ți 
place un lucru nu poţi să-l faci frumos numai cu gîndul. 

Inspectorul zîmbi pentru prima oară, iar Audley îsi dădu 
seama Că greşise crezînd că va putea să trateze de la înălțime 
eu cei de la poliţie. Tot ce spusese fusese ori prea pompos, ori 
prea pretenţios, în vreme ce Roskill schimbase perspectiva şi 
nivelul discuţiei în cîteva fraze simple. 

— Dr. Audley are dreptate, desigur, genul ăsta de violenţă 
nu se mai poartă, continuă Roskill. Dar nici oamenii nu cad 
pe scară cînd vor să stea, de vorbă cu mine. Dacă nu vor să vor- 
bească nu cad, ci fug. 

Îi dădu inspectorului o foaie de hirtie. 

— Va trebui să ne verificaţi. Aveţi aici citeva nume şi tele- 
foane. 

— Şi, ca să vă fie mai uşor, am să vă descriu amănunțit 
toate mişcările noastre. Cînd am plecat noi din magazin era 
aici o familie — aş putea să vă descriu emblema de pe bluzoa- 
nele băieţilor. lar afară au fost tot timpul doi puşti — fără 
îndoială de la vreun liceu din zonă. S-ar putea să îi văzut ceva, 
iar de mine îşi vor aminti cu siguranță. Pot să vă dau o decla- 
ratie completă. i 

Inspectorul se relaxă vizibil, iar Audley îşi mai dădu seama 
cu această ocazie că trecuse stupid cu vederea nu peste necesi- 
tatea. de 2-ş1 clarifica statutul, ci peste aceea de a-şi dovedi ne- 
vinovăția. Propria lui pretenție de autoritate şi poziția lor ne- 
clară împusese de la început un ton protocolar, stinjenitor; şi 
nu siniţise că trebuie să rezolve problema asta pur şi simplu 
pentru că nu-i dăduse prin cap. 

Se auzi clopoțelul de la intrare. 


— Trebuie să fie doctorul, spuse Roberts. Sinteţi cumva doc- 
tor în medicină domnule ? 

Audley clătină din cap. 

— Atunci, ne scuzati, trebuie să ne continuăm treaba. Nu vreau 
să vă mai rețin. De fapt domnul Roskill nu poate da toate de- 
„taliile necesare, iar dumneavoastră puteţi să ne trimiteţi mai 
tîrziu declaraţia, dacă doriţi. 

Ceea ce, se gîndi Audley, era un fel de-a spune: „Nu ştiu 
exact cine şi ce eşti, încrezutule, însă oricum prefer să tratez cu 
subalternul tău“. Și era drept. Orice polițist ar fi devenit colțos 

dacă i-ar fi căzut pe cap un caz atît de complicat simbăta seara, 
o seară de simbătă care nici nu începuse bine. 

Roberts se întoarse şi plecă fără să-i aştepte răspunsul, sub 
pretext că trebuie să le arate drumul medicului legist şi fotogra- 
fului care-l însoțea. j 

Roskill îi căută privirea lui Audley. 

— Am vorbit direct cu Stocker. O să liniştească el apele; 
a spus s-o ştergem de-aici şi să lăsăm treaba asta pînă mîine. 
Dar, dacă vrei, pot să mai rămîn pe-aici, să văd dacă găsesc ceva 
— pot să-ţi spun toate amănuntele mîine dimineaţă. 

— Pot să-l aducă înapoi pe Butler? 

Roskill rînji: 

— O să vină. N-o să apuce să doarmă prea mult, dar 
asta de-abia o să-i ascută ghearele mai tare. A—şi osă 
„trimită un om la Knaresborough să-l supravegheze pe Tierney, 
şi unul la Asham, pentru Jones. Pentru orice eventualitate, 
aşa zicea. Stocker. 

Se pare că aveau oameni destui, evident. La secţia pentru 
Orientul Mijlociu nu fusese niciodată aşa. Dar nu-i plăcea felul 
in care Stocker manipula totul, iar în străfundul minţii lui în- 
cepuse să se nască bănuiala că rolul principal al lui Roskill ar 
putea fi acela de a-l ține pe Stocker la curent cu mersul lucru- 
rilor. 

Oricum ar fi fost, era timpul să-şi afirme putin autoritatea. 

— Foarte bine, Hugh. Tu rămii aici. Miine poți să vii să mă 
iei şi ne vom ocupa de Tierney, conform planului. Dar nu cred 
că o să fie foarte uşor, aşa că o vom face în două etape. Mai întîi, 
tu şi cu Eutler puteți să-l abordaţi în mod oficial. Iar apoi... 

Făcu o pauză, pentru ca efectul să fie mai mare. 

— lar apoi voi încerca împreună cu domnişoara Steerforth. 

Efectul fu destul de mulţumitor: pentru prima dată de la 
ceai, reuși să-i capteze întreaga atenţie lui Roskill. Dar n-ar 
fi fost prea inteligent să-l lase acum aşa, cu chestia asta bîn- 
tuindu-i prin creier. Dacă-i dădea cumva raportul lui Stocker, 
n-o făcea decit pentru că așa primise ordin. ȘI nu era vina lui 
Roskill că după-amiaza se sfirşise atît de rău: fusese numai gre- 
seala lui Audley că-l părăsiseră pe Martrison. 

— Dacă Tierney a rămas la fel ca pe vremuri, o să încerce 
să ne tragă pe sfoară, Hugh. O să ştie mai multe şi o să ne spună 
mai puţine. Aşa că vreau ca voi să-i sensibilizaţi partea bună, 
iar dacă nu ţine, eu am să încerc să 1-0 cois Mica pe cea rea. 
S-ar putea ca aşa să obţinem ceva. 

În drum spre casă, Audiey simţi cum îl cuprinde o neagiă 
deprimare. 

Peisajul familiar, primăvăratec, după răceala zilei dinainte, 
nu făcea decit să înrăutăţească lucrurile; în mod normal ar fi 
trebuit să se ducă acasă pentru un week-end tihait şi solitar. 
În schimb maşina lui alerga de la o problemă la altă problemă — 
numai necazuri. pe toate părțile. 

Faith Jones avusese la dispoziţie cea mai mare parte a zilei 
ca să se agite şi să iscodească prin casă, iar el n-avea nici o ga- 
ranţie că ea o să vrea să-l însoţească a doua zi în nord, presu- 
punind că asta era o treabă bună. Nu putea nici măcar să fie 
sigur că încă îl mai aştepta. 

Dar nu fata era necazul lui cel mai mare. Ultimele două ore 
îi confirmaseră temerile că pur şi simplu nu era în stare să-şi 
rezolve treaba — totul nu era decit o eroare îngrozitoare de ra- 
ționament. Cedarea lui Morrison fusese noroc, nu artă, iar în 
sufletul lui ştia că trimiterea lui Roskill şi a lui Butler înainte nu 
era atit o părticică din vreun plan ingenios cît, mai ales, rezul- 
tatul lașităţii lui amestecate cu speranţă. Theodore Freisle r 
pusese degetul pe rană: se temea de treburile murdare. 


Cel mai rău lucru era moartea lui Morrison. Deocamdată , 
însă, nu i se părea ceva real; dar cînd irealul se va spulbera, 
Avdley bănuia că o să fie înfricoşat. 

În timp ce întorcea maşina ca să intre în curticica pie- 
truită din faţa intrării, cu măcăitul giştelor doamnei Clark ră- 

sunîndu-i în urechi, observă cu plăcere că cineva tunsese iarba — 
una din faimoasele iniţiative ale doamnei Clark. Sîmbătă, 
Audley se ocupa invariabil cu tăiatul ierbii, şi, într-un colțişor al 
minții, se gîndise toată ziua la asta. 

lar Mini-ul domnişoarei Faith Jones era tot acolo, în vechiul 
hambar, unde-i spusese să-l pună în dimineaţa aceea. Parcă şi 
el alături. 

Bucătăria cu ziduri de piatră era răcoroasă şi liniştită după 
o amiază plină de neplăceri şi o călătorie spre casă în timpul 
“căreia transpirase abundent. lar Faith Jones, îmbrăcată într-un 
tricou şi o pereche de blue-jeans, uniforma tinereţii, tocmai turna 
o bere, la fel de rece şi de liniştită, 

— Doamna Clark a ta mi-a spus că întotdeauna bei o bere 
cînd ajungi tîrziu de la birou. Părerea ei fermă este că întotdea- 
una atingi coarda sensibilă a unui bărbat dacă-l întîmpini aşa. 
Zice că gestul îi măreşte respectul pentru sine însuşi, chiar dacă 
n-are chef de bere. lar eu cred că doamna Clark are o memorie 
rasială care poate ajunge pînă în vremea strămoşilor anglo-sa- 
xoni. | 

Îi oferi berea lui Audley cu o reverență din care nu-ți puteai 
da seama dacă e serioasă sau glumeşte. 

El o luă, complet zăpăcit. 

— Nu ştiam că doamna Clark e la curent cu ce beau eu de 
obicei. Dar berea e binevenită, domnişoară Jones. 

— Nu te formaliza iarăşi cu mine. Aseară ai fost de acord 
să-mi spui Faith, iar A ai fost aiît de mult „domnu? David” 
pentru mine astăzi, că mi-ar fi imposibil să-ţi mai spun ,doc- 
tore Audley”. í 

fi zîmbi, dar el se refugie în paharul lui. 


— Cît despre informatiile doamnei Clark despre ce bei de 
obicei, trebuie să afii că sînt puține lucruri pe care doamna Clark 
nu le ştie despre tine. lar ceea ce nu ştie din experiență şi pri- 
cepere, știe probabil din instinct. Aşa că, întrucît azi am petrecut 
O. multime de timp cu ea, mă tem că acum ştiu şi eu o multime 
de lucruri despre tine. 


Audley se înecă cu berea. Rolurile se inversaseră, ca într-o 
proverbială răzbunare. 


— Dar nu te neliniști, continuă Faith cu oarecare candoare. 
Are o părere foarte bună despre tine. Mi-a dat să înțeleg că ai 
fi o partidă foarte bună pentru orice fată cu capul pe umeri. 
Şi toată ziua a ţinut-o lanţ cu aluziile. 


Audley încercă să iasă la suprafaţă într-o încercare disperată 
de a pune capăt discuţiei. 

— Probabil că şi despre tine are o părere foarte bună, dacă 
ți s-a destăinuit atît de repede. 

— Am avut grijă să-i spun că sînt fată de fermier. Dar cred 
că a făcut-o mai mult din disperare. O dată ce a făcut greșeala 
să mă ia drept ultima ta prietenă, s-a agăţat de mine ca un scai. 
E de părere că predecesoarele mele au fost prea puţine — şi 
toate cît se poate de necorespunzătoare. 

— N-ar fi trebuit s-o laşi să-ţi spună toate astea, domni- 
şoară Jones. Ar fi trebuit să-i e: <plici că noi doi avem o relaţie 
de... afaceri. 

Audley era conştient că se exprima încă cu greutate. 

— Nu sînt sigură că doamna Clark ar fi putut să înţeleagă 
o astfel de relaţie. Şi, de fapt, nici eu. l 

Pe urmă, brusc, "deveni serioasă. 

— Nu prea pot să-i spun că încerci să dovedeşti că tatăl 
meu a fost un hoţ, sau poate chiar mai rău. 

Audley puse paharul jos şi se întoarse să privească peluza 
netedă, cu iarba proaspăt tunsă. În definitiv, pălăvrăgeala ei 
era preferabilă realităţii. Dar pentru că asta nu făcea decit să-i 
mascheze ezitările, era mai bine să-i spună adevărul. 

— Am dovedit deja lucrul ăsta. Azi după-amiază. L-am 
strîns cu ușa pe un prăvăliaş inofensiv care vindea avioane de 
jucărie şi care a fost pe vremuri operatorul tatălui dumitale. 
Si l-am făcut să recunoască. lar acum e mort. 

— E — e mort! | 

— Se numea Morrison. Cred că a murit într-un accident pe 
scară. Dar unul dintre colegii mei nu e de aceeaşi părere. 

— Adică n-a căzut pe scări! 

Audley se întoarse. j 

— Adică n-a murit accidental, ET el dur. 

— David — ce eşti tu? 

Audley deschise altă cutie de bere şi i-o oferi. Ea refuză 
scuturînd din cap, iar el şi-o turnă neglijent în pahar, privind 
cum dădea spuma pe-afară. 

— Ce eşti tu ? repetă ea. Ce faci ? Eşti într-adevăr un perso- 
naj misterios, cu capă şi spadă — genul de personaj despre care 
citeşti dar nu crezi că există ? Presupun că n-ai recunoaşte-o 
dacă ai fi, aşa că e o întrebare prostească. 


Nu prostească, dar fără răspuns, se gîndi Audley. Acum era 
un miel îmbrăcat într-o biană de lup care nui se potrivea, dar 

ea n-ar fi crezut niciodată asta. Privirile îi căzură apoi pe o căr- 
ticică legată în albastru şi auriu, care zăcea. într-un teanc pe 
pervaz deasupra boilerului. 

_— Crezi în spiriduşi Faith ? 

Ea î. privi cu chipul golit de orice expresie. 

— Puck of Pooh”s, Hill * ckiar pe raftul din „spatele tău. 

F acolo la început un pasaj în care Puck se supără cînd este 
nuniit spiriduş. Dă-mi cartea să-ţi arăt. 

Răsfoi precipitat paginile ca să găsească pasajul pe care aproa- 
pe că-l știa pe dinafară: „Ceea ce noi numim spirite sînt chestii 
contrafăcute, de care oamenii de pe coline nici n-au auzit”. 

— Numai că noi bineînţeles că am auzit de ele.Dar acum ştii 
exact cum s-a simțit Puck. Nu poţi să generalizezi numai pe baza 
a ceea ce ştiu oamenii de pe coline. 

Dădu înapoť cîteva pagini: „Giganti, zîne, spiriduşi; duhuri 
ale pădurii, ale copacilor, ale mușuroaielor şi ale apelor; vră- 
jitori, paznici de dealuri, de comori, oameni buni, pitici, som- 
nambul...” 

— Eu nu sînt un somnambul, bineînţeles. Eu aş putea fi 
paznicul dealului. 

Ea dădu din cap disperată. 

— Fii serios, David. 

— Dar chiar sînt. Tatăl tău vitreg nu are de fapt dreptate 
— nu sînt poliţist. Sînt mai degrabă un fel de meteorolog, un 
prognozator al vremii din Orientul Mijlociu. Sau cel puţin 
asta am fost pînă ieri. Încercam să prevăd ce se va întîmpla 
în anumite ţări. Eşti mulțumită cu răspunsul ăsta ? 

Faith se gîndi puţin înainte să răspundă. 

— Orientul Mijlociu —ăsta e motivul pentru care camera 
de zi e presărată cu toate ziarele şi lucrurile acelea arabe ? 

Audley aprobă din cap. Ya trebui să amine lecturile din 
Al Ahram şi Al Kuwat şi celelalte gazete arăbeşti, şi să treacă 
la Molodaia Gvardia şi Ogoniok, la fel de conştiincios ca şi 
pînă acum. 

— Dar tatăl meu n-avea nimic de-a face cu Orientul Mij- 
lociu. El nu zbura decît în Europa. 


— Asta e adevărat. Sînt puţin în afara ,„ teritoriului” meu. 
Şi puțin depăşit de evenimente. Tocmai de aceea s-ar putea să 
am nevoie de ajutorul tău. După cele ce s-au petrecut în după- 
amiaza asta, nu mai sînt atît de sigur că am dreptul să te implic — 


* Titlul unei cunoscute povestiri de Rudyard Kipling. 


sau că tu o să mai vrei să fii implicată. Dar aseară ai spus că ai 
da mult să afli ce-a făcut tatăl tău. 

Ea îl privi surprinsă. 

— Vrei să spui că aş putea într-adevăr să fac ceva ? N-aş 
fi crezut că voi — Oamenii Dealurilor — vă încredeţi în cei de 
afară. 

— Ei, nu — eu însă, da. Am apelat deja la citeva perso- 
naje mai neobișnuite. Lucru de mirare pentru tine, nu ? 

Ea îşi duse mîna la gură, tresărind vinovată. 

— Unul dintre ei nu se numeşte Esau, sper? 

— Ba, cu siguranţă că da. 

Esau era numele conspirativ al lui Jake. Era un vechi banc 
de-al lor că Jake își întorcea cămaşa pe dos ori de cite ori voia 
să-şi schimbe numele. 

— Îmi cer iertare. A sunat pe la vremea ceaiului. Dar a lăsat 
un număr de telefon valabil pină la ora şapte — e pe notesul 
de lingă telefon. 

Audley nu recunoscu numărul, dar cînd sună, se dovedi a 
fi de la unul din cluburile de noapte din Soho, unde Jake 
îşi petrecea probabil mare parte din timpul liber. „Dar, desigur, 
ne face plăcere să-l chemăm pe domnul Esau”, i se răspunse 
la capătul firului. 

— Esau ? 

— Dragul meu David! Micuța ta prietenă—pe care o negli- 
: jezi atît de ruşinos — şi-a adus aminte să-ţi transmită mesajul 
meu! 

— Nu e prietena mea. 

— A, nu bineînţeles; secretara-menajera ta cu accent rural. 
Ce tîmpit pot să fiu, am luat-o drept altceva! 

— Treci la subiect, Esau. 

— La subiect? Chestia, prietene, este că te preţuiesc atit 
de mult că, în loc să mă grăbesc la întîlnirea mea de azi dimi- 
neată, m-am repezit să-i telefonez celuilalt prieten al meu. 

Interesul lui Jake pentru Panin era în mod clar mai mult 
decit întimplător dacă se aprinsese atît de repede. Dar Jake 
era, desigur, un tip ambitios. 

— David, ştii că prietenul tău a revenit la preocupările ti- 
neretții sale glorioase ? 

— Da. 

Era clar că israeliții aveau o reţea bună în Berlin. 

— Nici nu mă îndoiam, deşi ai omis, din neglijenţă, să-mi 
spui şi mie. Dar n-are importanţă. Prietenul meu a menționat 

asta în răspunsul lui. A promis că o să acorde chestiunii o parte 
din timpul său prețios. Deocamdată, însă, ne-a dat un indiciu. 
Ai auzit vreodată de Turnul G ? 

— Nu. | 

— Nici eu. Dar se pare că prietenul tău şi-a petrecut mult 
timp acolo pe vremuri. Turnul G — va trebui să te documentezi. 
Sînt sigur că aveţi o grămadă de informaţii despre drăcia asta. 

— Am să-i acord toată atenția. Și asta a fost tot ? 

— Tot! Într-un timp atît de scurt cred că nu e rău deloc. 
Da, asta e tot.Asta e tot deocamdată — numai că aş vrea’ să-ţi 
cer sfatul într-o mică probleină. 

Acum urma nota de plată. sau măcar prima rată. La Jake 
întotdeauna urma o notă de plată. 

— Dar nu-ţi mai încărca mintea cu ea acum. Secretara-me- 
najera mea mă aşteaptă, aşa Cum sînt sigur că face şi a ta, David. 
O să mai stăm de vorbă pe săptămina viitoare. 

— Îţi stau la dispoziţie. 

Încă înainte de-a pune receptorul Jos, Audley începuse. să 
compare avantajele contacțării imediate a departamentului pentru 
a localiza Turnul G cu dezavantajele deconspirării noutăţi. 
Respinse dezavantajele imediat. Și ştia că ermetismul excesiv 
era un viciu profesional care trebuia controlat. Unii cădeau pradă 
acestul viciu. El trebuise întotdeauna să se lupte cu dorinţele 
de a ţine pur şi simplu secretele numai pentru el. Încercă să se 
monteze împotriva protestelor interioare. Serviciul de infor- 
mații era acolo pentru a fi folosit, dar probabil că nu şi sîmbăta 
seara, pentru un caz încurcat de spionaj. 

Dar, cînd obținu legătura, fu la început foarte surprins de 
răspunsul amabil, pînă cînd îşi dădu seama că oamenii aflaseră. 
Se pare că Stocker se ţinuse, într-adevăr, de cuvînt. Deci bineîn- 
teles că o să se stabilească identitatea turnului G, şi încă cu 
maximă promptitudine. După care o să-l sune ei. | 

După care o să comunice toate amănuntele cui mai era inte- 
resat de chestia asta... 

Se întorse în bucătărie şi o găsi pe Faith punînd masa pentru 
cină, la fel de domestică precum toate predecesoarele ei. 

— Tot şuncă şi salată — doamna Clark zice că vara şi pri- 
măvara din asta trăieşti. Esau ai tău ţi-a spus ce trebuia ? 

— S-ar putea. O să ştiu sigur ceva mai tîrziu, în seara asta. 

Ea se opri şi îl înfruntă: 

— David, trebuie să ştii că, dacă tot te voi ajuta, o să trebuiască 
să te încrezi în mine. Dacă omul acela a fost, într-adevăr, ucis 

azi după-amiază, am dreptul să ştiu în ce mă bag. Şi prefer să 
ştiu ce fac. 

— E destul de corect. Presupunind, A că pot să am 
încredere în tine. 

— Vrei să-ţi spun că aş apăra ţara şi Regina, orice-ar fi? 

— Ai face-o? 

— Nu, n-aş face-o. Dar tu? 

Audley clătină din cap. 

— Pentru mine nu e valabilă aceeaşi întrebare. Eu sînt de 
modă veche. Dar n-am pus întrebarea cum trebuie. Pot să fiu 
convins că o să ai încredere în mine ? 

Faith făcu o mutră acră. 

— E o problemă dificilă, nu? Şi scîrboasă. 

— Nu văd de ce. Ai putea să-mi răspunzi la întrebări mult 
mai dificile. Ai putea să-mi spui că americanii au greşit în Viet- 
nam. Sau că eşti convinsă că rachetele ar trebui făcute pluguri. 
Dar nu contează, pentru că nu-ţi pun ţie întrebarea — mie 
trebuie să mi-o pun. 

"Îi luă tacîmurile şi continuă el să aşeze masa în locul ei. 

— Cine mi-a tuns iarba azi? 

Ea clătină din cap, nevenindu-i să-şi creadă urechilor. 

— Ce om ciudat poţi să fii! Eu am tuns iarba în locul tău. 
Doamna Clark a venit de dimineață cu cumpărăturile şi, cînd 
a văzut că eşti plecat, mi-a ordonat aproape să trec la treabă. 
Mi-a şi arătat cum se porneşte maşina. Ce legătură are asta cu 
încrederea în mine? 


— Doamna Clark ştie să cîntărească un om. Dacă ea are în- 
credere în tine cu gazonul şi maşina, atunci pot să am şi eu, 
în alte privinţe. Vrei să afli exact ce-a făcut tatăl tău, rău sau 
bine ? | 

— Vreau. Și nu văd nici un rău în asta. | 

— S-ar putea să fie mai complicat decit pare. Ți-am spus 
aseară că tatăl tău a capturat ceva. Există un rus care ştie ce. 
ȘI vrea acel ceva atît de mult, încît e gata să ns ceară ajutorul. 
Cel puţin aşa credem noi. 

— E un om bun sau rău ? 

— E un personaj foarte important. 

Faith se cutremură. 

— Dacă bun şi rău nu înseamnă nimic pentru tine, atunci 
ar fi mai bine să n-ai încredere în mine. Pentru că atunci aş fi 
idioată să am eu încredere. în tine. 

Audley era gata s-o acuze de naivitate, dar se abţinu. Sigur 
că era naivă — cum fusese şi el aşteptindu-se la altceva. Din 
nou eroarea aceea gravă de neiertat; dacă voia s-o folosească, 
trebuia mai întâi s- o convingă. 


— Nu prea ştim despre el decît că e foarte puternic. şi in- 
fluent în ţara lui. Åsta e motivul pentru care trebuie să aflăm ce 
este lucrul acela şi de ce este atît de important pentru el. Am 
vrea să ni-l facem prieten, dar nu putem avea încredere în el. 
Nu întelegi ? 

— Ajungi mereu la chestia asta cu neîncrederea. Tu n-ai 
niciodată. încredere în alţii şi nici ei în tine! Pentru tine nu e 
decit un joc! 

Audley simţi cum se sufoca de mînie, o mînie pe care nu 
putea s-o reprime. 

Să fiu ca Dubcek? Sau ca Nagy şi Maleter ? Sau ca Jan 
Masaryk ? Doamne, femeie, n-avem dreptul să le acordăm 
încredere. 


Era conştient de prăpastia în care se arunca, dar nu mai avea 
cum s-o evite lar acum, oricum, nici nu mai voia s-o evite. 

— Sigur că e un joc. Și dacă l-am juca toți aşa cum trebuie, 
am duce- o mult mai bine. Împuşcăturile pornesc întotdeauna 
de la cei care încearcă să introducă în practică nobilele sentimente 
siropoase şi sloganurile doctrinare rudimentare. Aşa că mai 
bine “ţi-ai împacheta scrupulele comode şi dilemele morale şi 
le-ai duce înapoi cu tine la școală. O să arate mai bine pe tablă. 

Se opri să-şi tragă respiraţia şi-l cuprinse un sentiment de dis- 
preţ faţă de el însuşi. Obrajii el erau roşii, iar culoarea se răspîn- 
dea de parcă ar fi pălmuit-o. Prăvăliaşii şi profesorii erau o 
pradă uşoară. $i tentantă, după cei ca Stocker şi Jones, care 
puteau oricînd să-i pună la punct. 

— Îmi cer scuze, domnişoară Jones. Nimic din ce-am spus 
nu e drept. Și s-ar putea să ai dreptate, zise el pe un ton potolit. 
Dar mie îmi pasă cu adevărat de jocul în care sînt băgat — sau 
eram, mai bine zis. De fapt, cred că am fost aruncat în buclucuul 
cu tatăl tău pentru că îmi pasă prea mult: nu puteam să sufăr 
să stau şi să mă uit cum Orientul Mijlociu este transformat într-un 
sat fără cîini — cel mai mult de prietenii dumitale ruşii, dar şi 
de noi şi de americani. insă n-aveam nici un drept să-mi vărs 
nervii pe dumneata. 

Ea se întoarse şi pentru o clipă Audley crezu că o să iasă 
pur şi simplu din cameră. Dar în loc să facă asta, ea luă un scaun 
şi se așeză, cu spătarul în față şi cu bărbia sprijinită de el. 

— Deci, ce vrei să fac? 

E] o privi surprins. Nu o considera genul de persoană care 
să se lase intimidată. 

— Adică mal vrei să mă ajuţi ? 

— Acum mai mult ca oricind, David. N-am pretenţia că 
te înţeleg. Sau poate că nu reuşesc să înţeleg ce-l determină 
pe un om ca tine să facă ceea ce face. Dar, nu ştiu de ce, nu poi 
să cred că te-ai lăsa amestecat în ceva rău. Şi regret c-am spus 
că nu e decît un joc. Asta a fost—a fost mult mai rău decit 
ce-al spus tu. 

Nu se putea face pace mal bine decit atit. 


— Hai să mincăm, spuse el, simțindu-se în mod absurd 
uşurât că fata n-o să-şi facă bagajele. 

În timp ce mîncau, ea pălăvrăgi degajat despre cum îşi 
petrecuse ziua — o zi ciudată, printre străini, într-o casă ciu- 
dată. Era curios cum o acceptaseră toţi — poştaşul, lăptarul 
de la Co-op şi doamna Clark. Ajunseseră, oare oamenii de astăzi 
la părerea că burlacii trebuie să aibă din cînd în cînd o fată pe 
lîngă casă sau era ea prea relaxată ? Audley o găsea relaxantă, 
numai că impresia de aroganță pe care şi-o formase la cimitirul 
din Asham nu-i dădea pace, umbrindu-i multumirea. De obicei 
aprecierile lui nu erau atit de departe de adevăr. 


Masa 1 se păru ca un vis. Nu numai pentru că Faith era atît 
de diferită de Liz, deşi probabil că fără ochelan ar fi fost la fel 
de drăguță, chiar dacă mai puțin înzestrată fizic. Era mat curînd 
vorba. de faptul că, dincolo de această normalitate, dincolo de 
tentativa lăptarului de a-i vinde o smîntînă de două ori mai scum- 
pă şi dincolo de părerea doamnei Clark că Faith era mult-în- 
tîrziata succesoare a iui Liz, dincolo de toate acestea nu era decit 
realitatea rece. 


Nu erau prieteni, nu erau nici măcar cunoştinţe întîmplă- 
toare. Erau doar componente ale unui întreg lanţ de evenimente, 
care începuseră cu mult timp în urmă, şi în care intraseră un 
om mort demult — şi încă unul, mort de curînd. Sporovăiră 
şi spălară vasele cu o linişte care nu era decît aparentă. Undeva 
acolo, afară, în întunericul care sporea, oameni pricepuţi des- 
făceau încă Dakota în bucățele. La o distanță de o oră, Morri- 
son se afia întins pe o masă, iar Roskill aştepta raportul me- 

dicului; peste Canal, Butler îl vina încă pe belgian, care se spe- 
riase cumplit cu atiţia ani în urmă. Și, dincolo de toţi, era Panin. 

Ei formau lumea adevărată. În timp ce lumea aceasta nu 
era decit o blîndă iluzie. 


Iluzia fu spulverată într-un sfîrşit de ţiriitul telefonului. 
Fu surprins de expresia de înţelegere discretă pe care o zări 
în privirea el în timp ce continua să stea pe scaun, dorindu-și 
să înceteze zgomotul acela. Scutura din cap ca să alunge ideea. 
Visele nu pot fi împrăștiate atît de uşor. Faith era destul de ra- 
ţională ca să nu se impacienteze pentru orice moment de aflare 
a adevărului, oricît de mult ar fi dorit să-l cunoască. 

Vocea calmă, bine crescută şi potolită de la telefon îl smulse 
pînă la urmă din aceste speculaţii. Doctorul Audiey dorea să 
afle amănunte despre Turnul G. 

— Un complex adăpostit anti-aerian, puternic protejat 
împotriva bombardamentelor, aflat în Berlin, domnuie. Cons- 
trucția lui a început în iarna lui "41. La Grădina Zoologică, 
dincolo de canalul Landwehr. Chiar lîngă cuștile de păsări ale 
Grădinii — o mostră interesantă de planificare urbană, după 
tipicul teuton. : 

Un turn de apărare anti-aeriană. Îşi aminti de un monstru 
de turn înălțindu-se deasupra ruinelor oraşului Hamburg în 

1948. 

— Mult mai mare decît acela, domnule. E mai mult o fortă- 
reaţă decit un turn de apărare anti-aeriană. E dotat cu toate 
condiţiile moderne — generatoare interne, rezerve de apă, tot... 
Bateria principală e pe acoperiş: opt tunuri mari şi patru baterii 
de artilerie ușoară. Dedesubtul lor se afla cartierul general al 
garnizoanei, cu depozitul de muniţie. Pe urină un spital militar 
complet echipat cu un personal de şaizeci de persoane. Dede- 
subtul lui se afla crema colecţiilor din Staatliche Museum, 
la fel de în siguranţă ca la Banca Angliei. lar după asta, două 
etaje de adăpost anti-aerian, cu o capacitate de cincisprezece 
mii de persoane — cu toate că pînă la urmă au încăput încă 
de două ori pe atita. În afară de două mii de morţi şi răniţi. 
A rezistat pină la ultima bombă — opt picioare de beton armat 
şi grilaje de oţel — dar un loc nu foarte plăcut, totuşi... 

Audley încercă să-şi închipuie treizeci de mii de civili în- 
nebuniți de panică, înghesuiți într-o cutie de beton de pereții 
căreia se izbesc tot timpul bombe şi obuze ruseşti. 

— Însă, cum spuneam, sigur pînă în ultima clipă. Se crede 

chiar că Goebbels hotărise la un moment dat să conducă opera: 
ţiunile de apărare de acolo — turnul avea la parter o staţie de 
transmisie radio, iar principalul centru de comunicaţii — adică 
Turnul L — era în apropiere. Dar în final a ajuns în celălalt ca- 
păt al Tiergarten- ului. . 

Audley nu mai asculta. În schimb mintea îi gonea : de-a 
lungul ultimelor treizeci și şase de ore către singura supoziţie 
de care fusese cit de cît sigur, dar care acum se prăbuşea pe 
neaşteptate sub ochii lui. i 

„tot la Friedrischshain, mai mic, desigur Turnul G era 
de departe cel mai mare. În jur de o sută şi treizeci de picioare 
înălțime. . . 

Fusese o idee preconcepută, bineînțeles. Și chiar dacă nu 
se mai potrivea cu faptele, tot îi mai suna adevărat. | 

— lar în Grădina Zoologică au fost tot timpul animale, 
pînă la sfîrşit. Lei sîngeroşi şi hipopotami la un loc cu ruşii, 
fără îndoială... 

Din plictisit, Audley deveni incredul. 

Îi mulțumi cu mintea aiurea omului, care părea destul de 
preocupat de ultimele ore, destul de wagneriene, ale Reich-ului 
de o mie de âni, mai mult din cauza suferințelor îndurate de 
bietele animale de la Grădina Zoologică berlineză. Puse re- 
ceptorul în furcă. 

Se aplecă după servietă, dar se opri la jumătatea gestului. 
Ştia perfect ce scrie în dosarul Panin, care se afla acolo împotriva 
tuturor regulamentelor. Și n-avea nici un rost să se mintă că 
nu exista nici o legătură între Steerforth şi Panin, chiar dacă nu 
era genui de legătură la care se pîndise inițial. 

Într-adevăr, dacă a avut vreun sens în 1945, nu mai avea 
nici unul în 19609. | 

Dar trebuia verificat. . 

Theodore Freisler s-ar putea să ştie răspunsul la întrebare. 
Exista însă o altă persoană care-l ştia în mod sigur. Îşi lua agenda 
din sertar și se uita la bătrina lui pendulă, punînd în cumpănă 
ora destul de tirzie și măsura, nu foarte mare, în care Sir Kenneth 
Allen se putea numi o cunoştinţă a lui. întîlnirea lor de la Roma 
fusese strict oficială, însă el fusese oricum făcut KO. Audley 
se simţise stors după o jumătate de oră de conversaţie, după 
care se simţise cîntărit şi apoi eliminat politicos dintre grei”. 


“Dar importantul personaj mal fusese consultat de departa- 
mentul lor, iar Audley ştia că n-o să-l refuze, orice ar îi crezut 
despre el. În afară de asta, dacă vocea aceea plictisită comunica 

informaţiile mai departe, s-ar putea ca şi Stocker să ajungă 
la aceeaşi concluzie, iar Stocker n-ar ezita să-l abordeze pe Sir 
Kenneth, de la prezidiul lui sau din biroul de persoană foarte 
importantă. lar dacă Stocker suna al doilea, posibilitatea asta 
i se părea o recompeusă destul de mare ca să-l convingă să în- 
cerce. 

Cînd reveni la bucătărie, un sfert de oră mai tîrziu, 
Faith tocmai terminase cu spălatul vaselor. Se întoarse către 


"el şi îl privi cu o aşteptare mută în ochi, care se şterse însă cînd 

văzu propria lui expresie nelămurită. 

— N-ai obţinut ce voiai ? 

— Ce voiam ? 

Se aşeză la bătrîna lui masă din bucătărie și îşi pironi pri- 
virea, pe lemnul ei zgîriat şi tocit. 

— E clar că n-am “obţinut ce voiam, iar, pe de altă parte, 
am obțiilut mai mult decît mă aşteptam. 

Îsi ridică ochii către ea. 

— Sti, Faith, cred că ştiu ce conţinea încărcătura tatălui 
tău. 


— Sir Kenneth, ne-am cunoscut la Roma, la simpozionul 
de studii pe teme egiptene. 

— Da, îmi amintesc foarte bine, doctore Audiey. 

Vocea aceea superbă era plină de autoritate, dar n-avea nici 
cea mai vagă urmă de aroganță. 

— Lucrarea dumneavoastră despre Shirkuh a fost admira- 
bilă. Sînt cu totul de acord cu dumneavoastră că Nur ed-Din 
şi Saladin i-au acordat prea multă atenţie. Dar, cu ce pot să vă 
ajut ? 

— Cred că aţi putea să ne ajutaţi într-o problemă pe care o 
avem aici, la departament. 

Asta dădea apelului său un aer oficial, dar Sir Kenneth nu 
era oricum genul de om care să se lase îmbrobodit. ~ 

ZEN DE 

— Mi se pare că ați fost în 1945 la Berlin ca membru al 
Comitetului Aliaților pentru Tezaurul de Artă ? 

— Da, doctore Audley. Însă un membru destul de putin 
important. 

— Vă amintiţi de Turnul G, Sir Kenneth ? 


Faith se holbă la el. | 
— Colecţia Schliemann. 

Acum se încruntă la el. 

— Troia, Faith — Troia! Turnurile fără acoperișuri şi cim- 
piile pustii — Troia! 

Chipul ei se destindea. Maxilarul i se lăsă puţin, iar pe urmă 
se strînse iarăşi. Nu spunea nimic. 

— Ài auzit de Heinrich Schliemann ? 

— Bineînțeles că am auzit, zise ea repezit. E cel care a des- 
coperit Troia, toată lumea ştie.asta... 

— Mai mult decît Troia, Faith. Mult mai mult. A descope- 
rit tezaurul regal — unul dintre cele mai mari ale tuturor tim- 
purilor. | 

— A furat-o de la turci şi le-a adus comoara nemților. Dar, 
după război, ruşii au găsit-o şi au luat-o — şi au pierdut-o 
Nimeni n-a mai văzut-o din vara lui 1945. 


Furia nu era o emotie des întilnită la Sir Kenneth, dar neplă- 
cerea pe care o exprima tonul lui fu magistrală: 

— În problema asta, doctore Audley, Înaltul Comandament 
al rușilor n-a fost prea deschis fată de noi. Nu pun la îndoială 
faptul că au scos colecția Schliemann din Turnul G şi nici dreptul 
lor la ea, ca despăgubiri de război. Și ei suferiseră mari pierderi, 
din propriile lor tezaure. Aveau dreptul la o compensație. 

— Dar s-o iei — și nu exista nici o îndoială că au luat-o — 
si pe urmă s-o laşi să se piardă, ăsta e un act de neglijență de ne- 
iertat. 

— Unii dintre colegii mei cred si acum că nu s-a pierdut 
niciodată și că se află în buncărele de la Kremlin. Dar ăsta nu e 
decit gîndul lor, pe care l-au vrut adevărat. Dacă ar fi supravie- 
tuit, ar fi ps denault readusă în Berlinul de Est, la Staatliche 
Museum . 


Faith se aşeză de partea cealaltă a mesei, cu umerii lă- 
sați. | | 

Pe urmă îşi adună puterile. 

— Crezi că ştii, ai spus ? Dar cît de sigur eşti — şi cum de ştii ? 

— Nikolai Andreevici Panin, Faith—rusul despre care ţi-am 
povestit. El e indiciul meu. Vezi tu, eu am crezut că dacă 
afiu ce făcea el în 1945 la Berlin, înainte să vină în căutarea 
avionului tatălui tău, ne-am putea da seama ce transporta avio- 
nul. 

Ochii ei se măriră: 

— E acelaşi om de atunci ? 

— Păi, da, tocmai aici e problema. Pe vremea aceea era 
un nimeni, nu făcea decit ce i se spunea. Acum, însă, este de- 
parte de a fi un nimeni. 

— Și ce făcea — cînd era un nimeni? | 

— Era soldat. Unul dintre puţinii care au rezistat tot drumul 
de la Stalingrad la Berlin. Dar înainte de asta fusese arheolog, 
Jar în Turnul G nu exista decît un singur lucru care l-ar fi putut 
interesa. 


1 Turnul G? 

— Acolo a lucrat după ce ruşii au cucerit Berlinul. O for- 
tăreaţă anti-aeriană mare cît un bloc. Şi fortăreață, şi spital, 
şi adăpost anti-aerian. Şi adăpost de tezaure. 


— ...Monede, tapiserii şi sculpturi au fost recuperate» 
dar ru si colecția Schliemann. Tot ce are acum Staatrliche Mu- 
seum despre Troia este doar o mică adunătură de mărunţișuri. Și, 
ceea ce face tragedia completă, doctore Audley, este că dacă 
englezii n-ar fi fost nişte timpii, colecția n-ar fi ajuns niciodată la 
Berlin. Schliemann a oferit totul British Museum-ului. Cadou. 
Dar Winter Jones l-a refuzat. L-a refuzat pentru că nu avea spa- 
fiu. 

Soarta fusese crudă cu tezaurul Troiei. Ruşii şi francezii 
oferiseră sume mari pentru ea. Grecii o reclamau în numele lui 
Homer. Dar toate cele trei națiuni se uniseră ca să-l ajute pe 
Schliemann să reziste Turciei de a i se înapoia proprietatea, toate 
trei în speranța că o vor căpăta drept recompensă. Iar englezii 
au refuzat-o din lipsă de spațiu! 

— Ironia întregii poveşti, doctore Audley, este că tezaurul 
ar fi fost în siguranţă în orice muzeu în afară de cel în care a ajuns. 

Aşa că au obținut-o nemţii, doar ca s-o piardă în favoarea 
ruşilor, care, la rîndul lor — în opinia demnă de luat în seamă a 
lui Sir Kenneth — au pierdut comoara în favoarea vreunui con- 
rabandist obscur, care a topit totul, pentru valoarea brută 
în aur. 


Aurul regelui Priam. Coroana Hecubei şi inele pentru degetele 
Elenei. Cupa cu care a băut Paris și armele cu care s-a bătut 
Hector. 


— Bineînţeles că nu era aurul Troiei de pe vremea lui Ho- 
mer. Era mai tîrziu decît Homer cu cel puţin o mie de ani. Dar nu 
asta contează, doctore Audley. Comoara era superbă și de ne- 
pretuit... 

Mai spusese cineva cuvintele astea — Morrison, chiar în 
după-amiaza aceea repetind ca un ecou vorbele lui Steerforth. 


Audley se uită peste masă la fiica lui Steerforth, progenitura, 
unui om care s-ar putea foarte bine să fi comis unul dintre cele 
mai mari furturi de artă din istoria omenirii. 

Părea nenorocită, iar el o compătimi: nu era o piesă prea 
onorabilă la dosarul unei respectabile profesoare de chimie. 

—— Capul sus, Faith! S-ar putea să greşesc. 

Îl privi fără prea mult optimism. 

— Dar nu crezi totuşi că greşeşti, nu ? 

— S-ar putea. Într-un fel, m-ar surprinde să aflu cu certi- 
tudine că Panin urmăreşte tezaurul Schliemann. Pînă acum n-am 
luat în consideraţie posibilitatea unei simple prăzi — nu i-ar 
interesa pe ruşi atît de tare. Şi, mai ales, nu pe un personaj cum 
e rusul nostru. Are pe cap probleme mult mai mari decît o gră- 
măjoară de briz-brizuri de aur furate dintr-un muzeu. 

— Tu nu-ţi dai seama ce spui, nu-i aşa, David ? Pentru tine 
nu sînt decit nişte zdrăngănele de aur! Presupun că nu ai citit 
niciodată despre ce a descoperit Schliemann. 

Nu aşteptă răspunsul lui. 

— Ştiu că ştii despre Schliemann. Toată lumea ştie — o le- 
gendă capitalistă, În fiecare bancher zace un arheolog romantic. 
Un pumn în nasul tuturor specialiştilor care au spus că Troia 
n-a existat! 

Se gîndi o clipă înainte să continue. 

— Cînd eram mică am citit o pagină despre grămăjoara ta de 
zdrăngănele. Nu-mi mai amintesc acum toate amănuntele, dar 
îmi amintesc cîte ceva despre bijuterii. Era o diademă de aur, 
David, care forma o pereche împreună cu alta. Era făcută numai 
din sîrmuliţe şi ineluşe de aur, din frunzuliţe şi mici ornamente. 
Avea mai mult de şaisprezece mii de elemente. Iar asta nu era 
decit una! Una singură! Şi erau mii de piese. Și cercei, şi inele, 
şi butoni, şi cupe, Și ornamente!... În zilele noastre, oainenii 
nu-l iau foarte în serios pe Schliemann. N-a descoperit Troia 
care trebuia, şi tot ce a crezut el că este Homer curat, nu era de 
fapt deloc aşa. Iar eu cred că adevăratul război troian n-a fost 
decît o mică gilceavă pentru comerţ şi taxe — nu cum ni-l des- 
crie nouă Homer. Dar legenda era glorioasă şi eroică, iar co- 
moara; i se potrivea perfect, aşa că, într-un fel, n-a greşit deloc. 
lar dacă arheologul tău rus e măcar pe jumătate om — dacă are 
măcar un pic de inimă, n-o să-şi găsească liniştea cîtă vreme mai 
există o şansă ca tezaurul să fie redat omenirii. . 

Furia ei bruscă îl uimi aproape la fel de tare ca şi cunoştin- 
tele ei neaşteptate. Oamenii de ştiinţă, chiar şi de sex feminin, 
nu erau, după cite ştia el, nici atît de vehemenţi, nici atît de bine 
informaţi despre arta clasică. 


Jar acum Faith măsura bucătăria de la un capăt la altul. 

— Viteazul meu-tată! Ticălosul! 

Se simţi obligat s-o tempereze, să-l apere pe bietul om, orice 
ar fi făcut. 

— Stai puţin, Faith. Încă nu ştiu precis. Iar dacă el a făcut 
asta, nu putem şti dacă era conştient de valoarea obiectelor. 
Pentru el nu erau decît o simplă captură — aur bun de furat. 
Şi nu era singurul care credea că are dreptul la o răsplată pentru 
serviciile aduse. 

Faith se întoarse către el. 

— Nu ştia ? Nu ştia ? Of, David, ştia. Ştia chiar al dracului 
de bine! Ştia pentru că şi eu ştiu — nu te miră faptul că ştiu atît 
de multe despre Troia? 

Din nou nu aşteptă să fie întrebată, ci se precipită furioasă: 

— Ştiu, pentru că am moştenit de la el o carte mare şi fru- 
moasă despre Heinrich Schliemann şi minunata descoperire a 
Troiei. Şi am iubit cartea asta pentru că era a lui — am citit-o 
de nu ştiu cîte ori. Cînd eram mică voiam chiar să mă fac ar- 
heolog de dragul ei. E de ris, nu?... Am găsit toate cărţile 
lui în pod cînd eram mai mică. N-avea gust în general— romane 
vulgare de senzaţie, cu puţină pornografie, pe care n-o înţele- 
geam, tipărite în străinătate. Și un set de romane de Dickens, 
necitite. Dar era şi cartea asta minunată pe care o adoram. 
Pentru mine ea era cartea lui de căpătii. Şi aşa şi era, nu ? Pro- 
babil că a cumpărat-o ca să ştie exact pe ce şi-a pus mîinile lui 
murdare! 

Se opri şi-l privi cu durere. 

— David, deşteptule! spuse ca cu amărăciune. Ai ghicit 
bine, nu-i aşa ? lar acum ai nevoie doar de o mică dovadă în 
plus de la fiica nemernicului. Dar ai încercat să atenuezi lovi- 
tura, e drept. Şi asta e frumos din partea ta. 

Îi era milă de ea. Probabil că subconştientul ei îi spusese 
despre ce e vorba în momentul în care el pronunţăse numele 
Troiei, iar apoi mintea i se împleticise printre propriile ei repere. 
Era o modalitate crudă de a afla adevărul. 

Si necazul era că, în adîncul inimii lui, nu putea să-l condamne 
pe Steerforth. Pentru el nu fusese altceva decît pradă. Dar pentru 
ea va fi întotdeauna o crimă de neiertat, pentru că-i trădase 
dragostea şi admiraţia din copilărie, oricît de mult încerca să 


judece la rece. 
— Nu-i nimic, spuse el. O să îndreptăm noi lucrurile— vom 


găsi tezaurul. 


Vii 


Giîştele îl treziseră pe Audley dintr-un vis agitat şi confuz. 

Şi totuşi, cînd se trezi, îşi dădu seama că nu visase cu adevă- 
rat, pentru că nu fusese nici o clipă complet adormit. Visul lui 
venise de pe tărimul acela. tulbure care separa gîndurile de somn, 
un amalgam al întimplărilor nedigerate din ajun. 

Îşi aminti că citise cartea lui Ceram, Zei, morminte şi cărturari, 
singura din biblioteca lui care vorbea mai amănunţit despre 
Schliemann şi tezaurul său. lar cuvintele lui Ceram creaseră 
în mintea lui obosită imagini, multe imagini — imaginea primei 
îngropări a comorii, petrecută într-o panică totală şi atît de 
grăbită încît cheile încă se mai aflau în lacătele ruginite ale lă- 
diţelor; imaginea lui Schliemann lucriînd febril şi în secret să 
scoată comoara la lumină din şanțurile adînci de la Hussariik, 
ŞI distrugînd şase rînduri de cetăți Troia, peste care trecuseră 
trei mii de ani. 


Şi imaginea lui Steerforth, lucrînd nu mai puţin febril ca să 
ascundă iarăşi comoara... 

lar pe urmă, fără nici o legătură, se gîndise la animalele din 
Grădina Zoologică berlineză, în cuştile lor, nu departe de co- 
moară, cu bombele rusești explodînd î în jur. Îşi mîncaseră oare 
berlinezii elefanții pînă la urmă, cum făcuseră francezii în 1870 ? 


Era începutul unui vis pe jumătate coşmaresc, care se întor- 
cea tot timpul la şanțurile de la Hussarlik. Dar, pe cînd se uita 
la şanţ, acesta se transforma în scara lui Morrison. Morrison 
n-avusese parte de nici o comoară... 


Pe urmă mintea lui înregistră tipetele giștelor din curtea 
doamnei Clark. 

La început crezu că era dimineaţă, pînă cînd văzu lumina 
lunii pătrunziînd în valuri prin ferestrele deschise. Blestematele 
de păsări îl mai treziseră o dată în noaptea aceea, cînd țipaseră 
probabil la vreo pisică sau vulpe care se furişase prin zonă, şi 
dacă se porneau, cu greu mai puteau fi oprite. Tot ce puteai face 
„era să închizi cît mai multe din locurile pe unde putea intra 
zgomotul. 

Întinse mîna după întrerupătorul veiozei, dar descoperi că 
nu funcționează, Orbecăi după ochelari şi se duse cu paşi înă- 
buşiţi pînă la fereastră, înjurind încetişor. 

Se opri încremenit la un metru de fereastră, trezit de-a bi- 
nelea după șocul pe care-l avu: cineva traversa gazonul luminat 
de lună, chiar în dreptul aleii lui pietruite. 

Clipi şi se trase într-o parte, acoperindu-şi faţa cu mîneca 
închisă la culoare a pijamalei; chipurile albe pot fi văzute chiar 
şi la o fereastră întunecată. Silueta dispăi -u într-o zonă întune- 
coasă de lîngă hambar, mişcîndu-se' tot timpul foarte gingaş, 
aproape grațios. După zece secunde care ținură cît un secol, încă 
două umbre trecură prin dira de lumină de la capătul aleii către 
întunericul protector de lîngă hambar. 

Giîștele vociferau încă, furioase, iar Audley își simţi inima 
bătîndu-i să-i spargă pieptul. Trei erau prea mulţi pentru el. 
Nu avea nici o ârmă în casă — nu dorise şi nici nu avusese 
vreodată nevoie. Faith dormea chiar la capătul coridorului. 
Dacă nu voiau decît să fure — Doamne! Nici măcar nu pusese 
dosarul Panin în seif. Dar, dacă nu erau decît hoţi, putea să-i 
sperie aprinzînd toate luminile. 

Dar veioza nu se aprinsese, își aminti cu un fior de panică. 
Jar dacă nu erau hoţi... Îl văzu iarăşi pe Morrison, nefiresc- 
de clar, prăvălit la picioarele scării. Astfel de lucruri nu se în- 
tîimplă ! N-aveau nici un motiv— însă, de fapt, el n-avea de unde 
să ştie ce motive aveau ei. 

Nu trebuie să mă gindesc — trebuie să acţionez, se gîndi 
el înnebunit. Dacă nu poţi să te baţi — fugi! Dacă nu poţi să 
fugi — ascunde-te! 

Îşi trase halatul cu o mişcare iute, îndesă lanterna din ser- 
tarul noptierei în buzunar, şi sprintă pînă la capătul coridorului. 

Faith dormea culcată pe o parte, cu un umăr alb în bătaia 
lunii. O scutură de urmăr. 


— Faith! Trezeşte-te şi taci! şopti el. 

Ea gemu în somn şi apoi se trezi speriată. 

Înainte să spună vreun cuvînt, el îi puse palma la gură. 

„— Avem musafiri, şuieră el, cît de clar şi de încet putea. 
Trei... Nu putem aştepta să vedem ce vor... trebuie să ne as- 
cundem... dacă înţelegi ce spun, dă din cap. 

Ea dădu din cap, cu ochii măriţi de spaimă. 

— Ascunde-ţi haineie, aranjează-ţi patul — şi ne întilnim 
în faţa uşii tale într-o jumăiate de minut. 

Ea dădu iarăși din cap. 

Se strecură afară din camera ei, traversă în fugă coridorul 
către biroul lui, binecuvîntînd ziua în care îl mutase la parter. 
Nu se opri decît ca să-şi înşface servieta, după care se repezi în 
dormitor, îşi îngrămădi hainele într-un sertar şi trase cuvertura. 

Faith î! aştepta, palidă în lumina lunii, strângîndu- şi halatul. 
Îl urmă ascultătoare către fereastra săpată adînc în zid, la ca- 
pătul scărilor. 

Îi dădu să ţină servieta şi lanterna. Deschise uşurei zăvoarele 
grele de fier care ţineau obloanele închise şi împiedicau lumina 
lunii să pătrundă înăuntru. Pe urmă apucă zăvorul din stînga 
şi începu să-l răsucească în sensul invers acelor de ceasornic. 

O, Doamne, se ruga, a mers întotdeauna pînă acum — fă-o 
să meargă şi de data asta! | 

Strînse din dinţi şi trase. Foarte încet, şi cu un foarte vag 
zornăit, tot peretele, din podea pînă în tavan şi de la fereastră 
pînă la primul panou de stejar, începu să se deschidă înspre ei. 
În spatele lui era un alt perete de piatră şlefuită, care avea o 
deschizătură îngustă în colțul de jos. 

— Treci înăuntru, şopti el. Tiîrăşte-te vreo zece picioare, 
pînă dai de nişte trepte de piatră. Aşteaptă-mă acolo — şi 
fereşte capul! | 

Ea rămase nehotărită pe loc, mutindu-şi privirea de la cl la 
gaura aceea în care domnea o beznă adincă. 

— Unde duce ? şopti ea precipitat. 

— Pentru Dumnezeu, nu comenta — adu-ți aminte de Mor- 
rison! 

Șovăind încă, Faith se aplecă şi se înghesui în deschizătură, 
luminîndu- -ȘI drumul cu lanterna. Audley rămase o clipă în ` 
întuneric, încòordîindu-s1 auzul. Giştele amuţiseră pentru mement, 
iar în jur nu era decît tăcere adîncă şi grea. Pe urmă, de undeva 
de jos, auzi un clic înăbuşit. 


Audley împinse peretele la loc şi se ja sc ia în gaura din spatele 


lui. Din fericire era mai uşor de închis decit de deschis. Se în- 

tinse şi pipăi zidul după inelul de fier de care trebuia să tragă, 
iar apoi bijbii după bara de siguranţă. Acum n-aveau decît să 
tragă de zăvor cît pofteau. 

“Merse mai mult tîrîndu-se de-a buşilea pe dalele reci şi 
prăfuite pînă cînd ajunse la treptele de piatră, unde putea să-și 
ridice capul şi să se şi răsucească, dacă voia. Faith stătea ghe- 
muită, cam pe la jumătatea treptelor. . 

Îi aprinse lanterna în ochi. 

— David, nu mai mergun pas înainte pînă cînd nu-mi spui 
unde dracului sîntem. 

— Sîntem în deplină siguranţă acum. 

— Nu mă interesează cît de în siguranţă sîntem. Unde sîn- 
tem ? Ce este — ce e aici ? 

— O ascunzătoare de preoţi. 

Roti lanterna. Pînze de păianjen, praf şi piatră. 

— Urcă scările. Dar fereşte capul pînă ajungi sus. E o încă- 
pere acolo. 

La capătul scărilor pătrunseră într-o cămăruţă în care abia 
încăpea salteaua acoperită cu o folie de plastic, care forma de 
altfel şi unicul mobilier, împreună cu un topor şiun sfeşnic de 
alamă. cu o lumînare neîncepută în el şi o cutie de chibrituri 
alături. Încăperea n-avea uşi sau ferestre, dar totuşi se simţea. 
un slab curent de aer, de la două mici orificii în tavan. Era 
uscată, însă rece. 

Audley aprinse luminarea şi stinse lanterna. Pe urmă trase 
plasticul de pe saltea, lăsînd să se vadă o veche pătură de cam- 
panie. 

— Înfăşoară-te cu asta, spuse el, înghesuindu-se pe un colt 
al saltelei. 

Ea îl privi la lumina pilpiitoare a lumînării. Audley nu-şi 
dădea seama, după expresia ei, dacă o s-o apuce plinsul sau 
Tisul. 

— Un confesional! N-am mai văzut un confesional în viața 
mea! 

Deci n-avea de gînd să plìingă. 

— Nu prea e de mirare. E o casă construită pe la începutul 
secolului al XVI-lea, iar ăsta a fost un district; cu încăpăținare 
catolic. far pe vremuri casa era mult mai mare — noi stăteam 
în ceea ce era pe atunci locuinţa servitorilor. Restul a ars cu 
mulţi ani în urmă. 

— David, dar e romantic! Iar secretul s-a transmis din tată-n 
fiu pînă la tine? 


90 


— Mă tem că mai degrabă invers... Familia mea s-a mutat. 
aici în vremea Prințului Regent, şi nimeni nu le-a spus nimic. 
Sint probabil prima persoană care a aflat de încăperea asta în 
ultimele secole. Şi n-am găsit-o decît din întîmplare. 

— Din întîmplare ? Ai deschis uşa aia aiurită, sau ce era, 
din întimplare ? 

— Nimeni nu poate să deschidă uşa aia din întîmplare, 
Faith. E făcută în aşa fel încît nu poate fi găsită nici dacă o 
cauţi. Nu, camera asta e construită prin adăugarea unui perete 
fals la capătul hambarului, unde se uneşte cu casa. Fără camera 
asta, şi calea de acces ia ea, zidul are o grosime de zece picioare 
de zidărie solidă, numai că hambarul e atit de lung, că nu-ţi dai 
seama decit dacă-l măsori exact. Și aşa am găsit-o. Am vrut să 
construiesc o sală mare în hambar. Costa prea mult; dar am 
descoperit că lungimea exterioară nu se potrivea cu cea interi- 
oară. Am avut atunci senzaţia clară că trebuie să fie o încăpere 
aici. Dar nici măcar nu sună a gol. În final a trebuit să trişez — 
am trecut prin acoperiș, iar apoi prin tavan. 

Îi arătă cu mîna o porţiune din tavan proaspăt reparată. 

— Şi astfel am aflat cum funcţionează ușa din interior: 
zăvorul acționează o pirghie oblică. Dar se putea închide şi 
din interior — iar înăuntru erau cărămizi tencuite care se puneau 
la intrare, astfel ca vînătorii de preoţi să nu dibuie nimic, dacă 
se apucau să ciocănească pereţii. Iar peretele — peretele fals — e 
în formă de pană şi e construit pe o placă de fier. Vechii pro- 
prietari aveau probabil servitori care să-l ajute să-l mişte din 
loc, însă eu i-am fixat dedesubt o mică rolă. ŞI toată afaceres 
asta pivotează pe un ax. E — destul de inteligent. 

Ea îi ziinbi în lumina lumînării. 

— Cu siguranţă că a existat un bun pseot catolic David 
Audley în epoca elizabetană. Ai găsit vreo relicvă ? 

„Relicvă ? O fixă cu privirea, Nu prea era mome ntul să re- 
cunoască faptul că sperase să găsească o comoară de mult pier- 
dută şi că nu avusese decît o dezamăgire amară, fiindcă nu să- 
sise decit nişte bucățele de lemn putred şi o luminare. 

— Nu, îmi pare rău că trebuie s-o spun, dar locui era sol. 

— Dar salteaua asta? E o măsură de prevedere pentru... 
vizitatori ? 

— A, nu! N-am mai păţit niciodată aşa ceva pină acum. 
Pur şi simplu am dormit aici o noapte, din pură curiozitate. Nu 
m-am gîndit niciodată că va trebui să mă şi refugiez aici. 


— David, cine sînt oamenii aceia ? 

— N-am nici cea mai vagă idee, Faith. Mă tem că întîmplarea 
asta iese din gama experienţelor mele pînă la această dată. 
Dar, după cele ce s-au petrecut în după-amiaza asta — sau ce 
ar fi putut să se întîmple, n-aş fi vrut să aflu cine erau. Ştiu că 
nu e o comportare prea eroică—dar eu nu sînt un tip eroic... 

Ea îi puse o mînă pe braț: 

— Eşti în schimb foarte înţelept. Si cu o inimă prea bună ca 
să-mi aminteşti că, în definitiv, îți mai stau şi eu pe cap. ` 

E o fată înţelegătoare, e clar, se gîndi Audley. Și chiar mai 
mult! | 

— Dacă eu nu sînt curajos, tu eşti în schimb şi pentru mine, 
zise el. Nu ştiu prea multe femei care ar putea să stea atît de 
calme cu trei ru... 

Se opri prea tirziu. 

— Ruşi ? termină ea cuvîntul în locul lui. Asta crezi că sînt ? 

— Nu merge, Faith, nu ţine. Întîi Morrison, iar acum chestia 
asta. Şi toate astea pentru o mînă de zorzoane furate dintr-un 
muzeu — nu mă interesează cît de valoroase zici că sînt. 

Ea oftă: 

— Tot nu înţelegi, David, nu-i aşa ? Dacă ar fi schiţa aiurită 
a vreunei rachete idioate, sau amănuntele vreunui tratat secret, 
ai crede imediat. Dar pentru ceva care e, într-adevăr, important, 
pur și simplu nu îți vine să crezi. Ei bine, poate că rusul tău 
suspus nu are o scară a valorilor atît de şcolărească. Poate că 
el consideră lucrul ăsta mult mai important şi bineînțeles că 
nu are încredere în tine. Dar am mai discutat asta o dată, nu ? 
Cît despre calmul meu, să ştii că îmi vine să pling de frig! Cît 
trebuie să mai stăm în confesionalul ăsta îngheţat ? Preoţii tăi 
de pe vremuri trebuie să fi fost foarte căliţi ! 

Avudley se ridică înţepenit. S-ar putea ca încă o oră să fie 
de ajuns, dar între timp. trebuie să facă ascunzătoarea mai 
comodă. 

— Hai, întinde-te pe saltea, şi am să te înfăşor cu pătura. 

— ȘI tu ce-ai să faci ? 

Îi infăşură picioarele cu colțurile covorului. 

— Încearcă să te culci puţin. Mie o să-mi fie foarte bine cu 
spatele sprijinit de perete. 


Dar de fapt nu-i era bine deloc. Prede foarte tare îi dădea 
jJunghiuri în spate, iar răceala pietrelor îl pătrundea pină în 
oase. Îşi încovoie umerii şi îşi strînse tare braţele în jurul tru- 
pului. 

— David ? 

Audley mormăi. 

— Pentru ce e toporul ? 

— Toporul ?: Încercă să se gîndească. Ca să fie mai sigur. 
Dacă se strică uşa, ne-am chinui destul de tare să ieşim. 

— N-am putea să strigăm pe la gurile de aerisire ? 

— Găurile de aerisire sînt făcute în unghi drept dublu. 
S-ar putea să nu fim auziţi zile întregi. 

Ea se cutremură, iar el se cufundă iarăși în tăcerea lui ne- 
fericită. Uşa stricată fusese coşmarul lui numărul unu în trecut, 
Întotdeauna era mai degrabă surprins cînd uşa funcţiona. Umi- 
lința finală ar fi să se strice acum, ceea ce l-ar obliga să spargă 
o gaură cu toporul. 

Oare legea lui Murphy sâu a lui Finagle recunoștea răutatea 
obiectelor faţă de fiinţele umane? 

— David ? 

Mormăi iarăși, simțindu-se mizerabil — ce mai putea să 
vrea femeia asta ? 

— Îţi clănţăne dinţii. 

Îşi încleştă dinţii. 

— Pardon. 

Pe urmă o pauză. 

— Poţi să te bagi aici sub pătură, lingă mine, dacă vrei. 

Audley se îndreptă deodată, incapabil pentru un moment 
să-şi creadă urechilor. Dar n-avea cum să nu fi înţeles bine: 
Faith ținea ridicat un colţ al păturii. Flacăra lumânări ptlpiia 
și umbra ei dansa pe peretele din spate. 

Într-un tîrziu clătină din cap. 

— Sînt înghețat şi obosit, şi mă simt de parcă aş avea o mie 
de ani, fetiţa mea. Dar sînt totuși un bărbat în carne şi oase. 
Și n-am să mă bag niciodată sub pătură cu o femeie ca să-mi 
opresc dinţii din clănțănit. Încearcă să adormi. 

Ea se sprijini într-un cot şi îl privi. 

— Și eu sînt înghețată şi obosită, David. Și sînt speriată ȘI 
m-am bă gat într-o treabă al naibii de încurcată. Și cred că tatăl 
meu a furat ceva atît de valoros, că îmi vine rău cînd mă gîn- 
desc... Si — şi eu sînt făcută din carne şi oase. 

Își dădu cu mîna prin părul blond cenușiu, iar Audley văzu 
surprins că avea aceeași privire curios de arogantă pe care o 
remarcase la cimitirul din Asham. Cu toate astea, cu greu s-ar 
fi putut cere mai explicit confort în schimbul confortului. Nein- 
telegerea, mai degrabă decît conștiința sau Eye îl mai 
reţinea încă. 

` N-avea ochelarii la ochi! Contradicţia care îl obsedase de 
cînd îi văzuse la uşă cu o seară înainte se lămuri — pur şi simplu 
nu îl vedea bine! 

Fără să se oprească să mai analizeze amestecul curios de 
uşurare, dorinţa şi afecțiunea protectoare, se întinse către ea, 
iar ea îl primi la jumătatea drumului — ba chiar mai mult 
decît atit. 

— Prostuţule! îi şopti ea în ureche. 

O aşeză blînd pe spate simțind vechea, pierduta senzaţie — 
moliciunea şi consistenţa micilor ei sîni, corpul ei de la un 
capăt la altul, mirosul părului ei amestecat cu parfumul delicat 
pe care-l simţise la ea în cameră. 

O privi dezbrăcîndu-se de halat, apoi de cămaşa de noapte. 
Îi simţi pielea mişcîndu-se pe coapse, o piele în care căldura ŞI 
răceala erau imposibil amestecate. 

Luminarea se stinse deodată — căzuse, se suflase în ea, nu 
mai avea importanţă. lar în minuscula încăpere secretă frigul 
se topi: nu mai era minusculă şi nu mai era încăpere. Era un 
abis catifelat, mişcindu-se în propriul lui spaţiu și timp, fără 
stele şi fără sfîrșit, fără nimic în afară sau dincolo de el, miş- 
cîndu-se ameţitor în spirale către infinit. 

Pe urmă, deodată, ea îl strînse cu putere, iar el simţi pătura 
aspră de pe umeri și bobiţele de transpiraţie de pe piept, şi o 
tinu aşa pînă cînd întunericul încetă să se mal rotească impre- 
jurul lor. 

Ea se cuibări pe brațul lui, iar Audley întinse mina peste 
ea după lumînare. i 

Chibriturile se vărsară în timp ce, cu o singură mînă, ìn- 
cerca să scoată un băț din cutie, şi apoi îl aprinse frecîndu-l 
de perete. Ea stătea nemişcată lîngă el, cu pătura trasă în Jos, 
nemișcată, cu şuviţe 'de păr jilav lipite de frunte. 

— Nu se întîmplă prea des, nu? spuse ea încet, fără să-l 
privească. Atit de frumos ? 

— Nu ştiu. Pentru mine niciodată pînă acum. 

— Nici pentru mine. 

Poate că nu se întimplă decît o dată în viată, se gîndi Audley. 
Poate numai atunci cînd nevoia, dorinţa şi frica sînt combinate 
exact în aceste proporţii. Şi persoana, poate ? 

O privi din nou, iar apoi trase pătura peste sînii aceia mici 
de elevă, atit de diferiți de vechiul lui ideal imaginar. 

Doamne, se gîndi, ce-am făcut. Am făcut dragoste cu fata 
lui John Steerforth — poate l-am făcut chiar un nepot! 

Ea se întoarse către el cu un mic zimbet de satisfacţie, dar 
deveni deodată serioasă cînd îi văzu expresia. 

— Înseamnă că am fost o dezamăgire, spuse. 

— Ştii bine că nu! Dar asta nu înseamnă că lucrurile au 
fost... îşi căută cuvintele... aşa cum se cuvine. 

Nu găsise cuvîntul potrivit, iar pe ea o bufni risul. 

— Dragul, demodatul David! De parcă ar trebui să se cuvină. 
Parcă despre asta e vorba.! 

— Nu e bine să amesteci afacerile cu plăcerea. 

— Afacerile şi plăcerea ar trebui să fie amestecate — de ce 
nu, pentru numele lui Dumnezeu ? $i, oricum, e nuriâi vina 
mea. Tu n-ai făcut decit ceea ce trebuia, adică ţi-ai făcut da- 
toria. 

Îl lua peste picior acum, şi era absolut irezistibilă. 

O sărută ușor pe buze, apoi pe sîni, şi apoi o luă din nou în 
braţe, şi rămase aşa, lipit de ea. 

— Asta nu mai era de datoria ta, David. 

— Nu, Faith. Asta a fost numai pentru mine. 

— Atunci cred că o să mă culc, David, fiindcă acum nu 

si se mai poate întîmpla nimic mai frumos — şi nu sînt nicăieri 
mal în siguranţă decit aici, nu ? se alintă ea puţin, în braţele lui. 

— Crezi că preoţii aceia de pe vremuri s-ar supăra foarte 
tare? Că am făcut asta aici? îl întrebă ea somnoroasă: după 
cîtva timp. | 

Audley se gindi la posibilitatea asta. Fuseseră oameni ai 
acestei lumi, deşi renunțaseră demult la toate plăcerile vieţii 
din cauza primejdiilor. Trebuie să fi înţeles spaimele şi nevoile 
omeneşti mai bine decît cei care nu aveau nevoie de asemenea 
locuri de refugiu. Şi puteau să te absolve de păcatul acesta, al 
tuturor păcatelor — păcatul iubirii. 

— Ar înţelege, îi spuse el liniştitor. Dormi. 

Extenuarea îi aduse pînă la urmă somnul; nu-i mal era frig, 
însă se înshesuie incomod, cu un umăr în perete, ca să-i lase 
ei loc destul. Iar cînd se trezi, încetul cu încetul, îşi dădu seama 
că nu putea nici să ajungă la lanternă — căci luminarea se 
terminase — nici să se uite la ceas, care se afla la încheietura 
braţului pe care ea îl folosea drept pernă. 


Avea dureri în urmăr, spate şi picioare şi o neliniște destul 
de mare în suflet pentru ziua care începea. Dar nu mai avea cum 
să se simtă netericit cu fata asta în braţe, şi amină orice mişcare 
pină cînd fu sigur că prin gaura de aerisire de pe peretele ex- 
terior se vedea un reflex slab al luminii de afară — cămăruţa 
nu era niciodată luminată de soare mai mult de atit. 

Chiar şi după ce o trezi, reuşi s-o îmbrace cu halatul ei şi 
apoi să şi-l tragă şi el pe ai lui fără să aprindă lanterna: nu era 
nici un rău să vrei să păstrezi un minim de demnitate într-o 
asemenea dimineaţă — după. 

Cînd fu sigur că era absolut trează, îi explică planul de ac- 
iune, 

Faith înclină din cap. 

— Vrei să spui că totul se poate reduce la tîlhărie, capcane 
ascunse sau cum le ziceţi voi, microfoane mascate ? 


— Microfoane, cel mai probabil. Cel puţin în telefoane. 
S-au inventat nişte aparate extraordinar de mici — iar eu n-aş 
şti unde să le caut. Va trebui să chemăm specialiştii să cerceteze 

jocul. Imediat ce mă îmbrac, mă duc pînă la un telefon public 
să cer ajutor. 

Îsi pipăi drumul cu băgare de seamă pe scara îngustă şi trase 
uşor drugul de fier. Uşa-perete se deschise lin, cu acelaşi ZOT- 
năit înfundat. 

În casă era linişte perfectă, iar soarele de dimineaţă pătrundea 
în valuri pe ferestre, împrăştiind amintirea celor întimplate, 
de parcă n-ar fi fost decît un vis. Nu era nimic deranjat, toate 
erau la locul lor. Audley trebui să-şi repete că cele trei umbre nu 
traversaseră gazonul doar în imaginaţia lui. Pe urină ţipetele 
isterice ale giştelor îi reamintiră totul: se simti inundat de un 
sentiment absurd de recunoştinţă faţă de creaturile acelea ri- 
dicole şi veşnic arţăgoase. 

Si simţi liniştit de calmul pragmatic al ofițerului de serviciu 
de la departament, căruia îi explică totul zece minute mai tirziu. 
Parcă s-ar fi întîmplat în fiecare zi astfel de lucruri — poate că 
pentru el aşa şi era! 

Şi nici nu l-a interesat cum a reuşit Audley să se dea la fund 
în propria iui casă. Ceea ce era chiar mai bine: ar fi fost bine 
să păstreze secretul despre confesional, acum, că-şi dovedise 
utilitatea. 

— Atunci vă trimitem o echipă în patruzeci de minute, 
doctore Audley. Aaa —dumneavoastră aveţi o casă veche, 
nu-i aşa ? y 


Îi răspunse că da, întrebîndu-se de unde ştiau şi ce importanţă 
avea asta. | 


— Nici o acoperire nu poate fi prea convingătoare într-o 
dimineaţă de duminică, dar o să ne dăm toată silința. Vă trimi- 
tem o echipă de specialişti în carii de lemn: putregaiuri şi igrasii, 
spuse ofițerul de- serviciu, răspunzindu-i astfel la întrebările 
pe care nu le rostise. Vor fi imediat la dumneavoastră. 

O găsi pe Faith încovoiată peste masa din bucătărie, îm- 
bzăcată î încă în foarte mototolitul ei halat şi făcînd un ibric de 
ceai. Arăta cam ofilită, cu cearcăne la ochi şi părul nepieptănat, 
nemaisemănînd nici pe departe cu domnişoara aceea distantă 
ŞI sigură pe ea. 

Îi aruncă o versiune diluată a privirii ei miop-arogantă, 
cu care Audley se obişnuise de acum, şi care îl făcu să zîimbească 
în sinea lui. 

— M-am expus riscului şi am băgat ccâinicul în priză, 

zise ea, cu o voce răguşită. Aș fi murit oricum fără o ceaşcă 
de ceai, așa că era un risc necesar. 

Audley se simțea, fără nici un motiv, în al nouălea cer. Nu 
se mai simţise aşa de zile întregi. Dar ar fi o cruzime prea mare 
din partea lui să-i spună asia acum. 

— Nici eu nu mă simt prea zglobiu, să spun rept, minţi el. 

Ea îşi ridică privirile de pe ibric. 

— Să spun drept, eu una mă simt complet... 

Se opri la jumătatea propoziției, dîndu-si prea tîrziu seama 
ce voia să spună, dar înrăutăți şi mai tare lucrurile lăsînd pro- 
poziția neterminată. 

Audley nu putu să nu ridă cînd văzu roșşeața cuprinzîndu-i 
obrajii. Ea îşi ascunse faţa în mîini şi, pentru o clipă, Audley 
crezu Că o s-o apuce plînsul. Pe urmă îşi dădu seama că nu de 
plins îl tremurau umerii, ci de ris. 

'“Rîsul era evident terapia rccomandabilă în acel moment 
pentru ea, iar faptul că putea să ridă de ea însăşi era liniştitor. 
Į se păru absolut natural s-o ia în brațe, fără pasiune sau grabă. 
Ea se pieráu la pieptul lui o clipă, după care îl dădu la o parte 
dînd din cap. 

— Nu mă pling! spuse ea. A fost o experiență unică. 
Dar cred că data viitoate aș prefera să se întimple într-un cadru 
mal convențional. 

Îşi duse brusc mîna la gură şi îşi roti privirile prin bucătărie. 
Audley îşi dădu scama că şi el uitase de microfoâne şi-l făcu 
semn să iasă în grădină. 

— Deci or să fic aici într-o jumătate de oră, zise ea cuprinsă 
de panică la auzul! noutăţilor. Doamne, iar eu trebuie că arăt 
groaznic! 


Și, într-adevăr, exact treizeci de minute mai tirziu, o camio-=: 
netă Bedford roşie şi dichisită îşi scrîşni frinele pe aleea pie- 
truită. Un panou lateral purta promisiunea: UCIDEM ŞI VIN- 
DECĂM — Moartea instantanee a carilor de lemn — Solutio- 
narea igrasiilor. 

Din camionetă cobori un bărbat roşcat şi grăsuţ, îmbrăcat 
într-un costum care nu i se potrivea, urmat de un ajutor tinăr, - 
pletos şi cu o mustață de Ringo Starr. Priviră casa cu lipsă de 
interes profesională. 


Roşcatul bătu cu putere pe masa din bucătărie. 
— Ucidem-şi-Vindecăm, domnuie, anunţă el cu glas sonor, 
Am dat curs cererii dumneavoastră de a estima dacă în casa 

dumneavoastră este necesar tratamentul nostru împotriva 
carilor şi a igrasici electroosmotice. Am aici scrisoarea dum- 
neavoastră, domnule — doctor Audley, da ?— şi autorizaţia 
pentru a veni într-o zi de duminică. „Permis şi duminica“, aşa 
scrie aici. | 

Li întinse lui Audley un port-act roşu. Conţinea, într-adevăr 
o autorizaţie, cu tot cu actele de identitate. Dar nu se pomenea 
nimic acolo nici de carii de lemn şi nici de electroosmoză, ce-o 
mai fi fost şi aia. 

Roșcatul dădu din cap în direcţia camionetei, iar Audley îl 
urmă afară. 

— Numele meu e Maitland, doctore Audley. Iar tipul ăla 
păros se numeşte Jenkins. Aţi spus că erau trei şi că au avut 
destul timp la dispoziţie. 

Audley aprobă din cap. 

— Dar credeţi că e posibil ca ei să nu ştie că i-aţi observat. 

— E posibil. Dar nu pot să fiu sigur. 

— Atunci n-o să le stricăm distracţia, pentru orice eventua- 
litate. Domnul Roskill o să vină să vă ia la Londra, dar o să 
verificăm maşinile mai întîi, în caz că vreţi să le folosiţi. Iar 
maşinile ne vor arăta cît de buni sînt. 

Dădu din cap către Jenkins şi-i arătă înspre maşinile din 
hambar. Tînărul pletos scoase o geantă de scule din camionetă 
şi se îndreptă ascultător în direcţia arătată, fluierînd în surdină. 

— Maşinile, ziceti ? 

— Nimeni nu rezistă în zilele noastre acestei tentaţii, doc- 
tore Audley. Dacă individzii ăia într-adevăr nu vă simpatizează, 
trebuie să fi operat puţin la mecanismul de direcţie sau la frine. 
Dar varianta asta nu e foarte probabilă — riscul e prea mare. 
Un „Bo Peep”, totuşi — ca să vă poată urinări de la o distanţă 
Sigură — e aproape cert. 

Jenkins dispăruse în Mini-ul lui Faith. 

_—N-o să-i ia mult, spuse Maitland vesel. Nu sint muite 
locuri într-un Mini. Cel puţin nu multe bune. 

Se întoarseră spre casă. \ 

— Acum, domnule, zise Maitland iarăşi cu voce tare, dacă 
nu vă deranjează să ne daţi mînă liberă cît timp lipsiţi, o să 
măsurăm gradul de igrasie inclusiv din pereții interiori, şi o să 
aveţi raportul noastru în trei zile. Dar dacă ați putea să-mi 
arătaţi puțin casa înainte să plecaţi. . . 

În timp ce făceau turul casei; Maiiland trăncăni întruna, 
amănunțit şi convingător, oferindu-i un adevărat catalog al 

firmei ,„,„Ucidem-şi-Vindecăm””, cu tehnici, servicii şi palmares. 
Iluzia nu era spuiberată decit de faptul că în timp ce. turuia,,. 
ignora cu desăviîrşire găurile din panouri și petele de umezeală 
de pe pereţi; în schimb pipăia şi spiona pe după draperii şi sub 
mobilă. | 

În cele din urmă îl conduse pe Audley afară. 

— Dacă vi s-au pus microfoane, treaba a fost făcută de 
experţi. Nu mi-a sărit nimic în ochi. 

Audley simţi că intră în pămînt. Nimic nu butea fi mai umi- 
litor decit să se ajungă la concluzia că fusese o falsă alarmă — în 
cazul în care se dovedea că vizitatorii lui nu fuseseră decît nişte 
localnici agearmii, în căutarea unor fleacuri neimportante. lar 
asta ar transforma ce s-a petrecut în mica odăiță într-o tristă 
comedie... 

Poate că Jenkins a găsit ceva... 

Avdley îl urmă fără chef în direcţia hambarului. Era evi- 
dent că Jenkins terminase deja cu Mini-ul, ceea ce era un semn 
rău. Picioarele îi rămăseseră afară de sub Cambridge-ul lui 
Audley. Lîngă ele, un radio urla la un volum absolut anormal. 

— Hei, tu de colo! Ai găsit ceva ? 

Jenkins ieşi de sub maşină. Era, într-adevăr, plin de ulei, 
pe care începu fără prea mult succes să şi-l îndepărteze cu o 
cîrpă murdară. 

— Maşina aia n-o să mai treacă de revizia următoare, ob- 
servă el vesel. E la pămînt pe dedesubt. Nu cumpăraţi niciodată 
un Mini de ocazie. Sînt niște. 

Se opri şi se uită îndărăt. 

Audley se întoarse şi o văzu pe Faith în uşa hambarului. 

Dar era complet diferită de Faith din dimineaţa aceea, ca şi 
față de variantele ei anterioare, funerară, în tweed şi în jeans. 

Îi spusese să se îmbrace pentru actiune și exact asta făcuse: 
rochia verde de un mini moderat, făcută din ceva ce aducea a 
suede, combina simplitatea costisitoare cu o calitate provoca- 
toare. Părul îi era strîns la spate într-un coc vertical. — oare 
asta îi spusese cîndva Liz că se cheamă împletitura franţu- 
zească ? Jar ochelarii cu lentile albastre completau aerul acesta 
exasperant de intangibilitate. 

— Şi ce are maşina mea? întrebă ea tăios, cu ochelarii 
coboriți arogant pe nas. 

Jenkins se uiiă întrebător la Audley. 

— Domnişoara Jones e la curent cu situaţia, spuse Audley. 

Jenkins se relaxă. 

— În cazul acesta, ar fi mai bine să nu plece în vreo vizită 
importantă, spuse el pe un ton dulceag, şcolăresc. 

Și întinse mîna, arătîndu-le ceva ce semăna cu un cub de 
supă concentrată Oxo, murdar, cu un ac argintiu înfipt în 
mijloc. 

Aşa arăta probabil un „BO Peep”. Maitland îl luă uşurel 
din mîna lui Jenkins şi îl privi de aproape. 

— O frumuseţe, nu ? spuse Jenkins plin de admiraţie. Cel 
mai frumos dispozitiv navigațional pe care l-am văzut în ulti- 
mele luni, cuibărit în culcuşul lui de noroi şi rugină! Dacă ar 
fi apucat să prindă şi puţin noroi adevărat, s-ar fi putut să nu-l 
găsesc, cel puțin nu de la început. Dar au trebuit să-i pună 
niște noroi fals, ceea ce nu a fost foarte înţelept din partea lor. 

Maitiand îi întrerupse vorbăria exuberantă. 

Ti E ambridge-ul ? | 

SN l-am găsit încă. Dar e pe-aici pe undeva. Au mai 
multe posibilități la o masină mai mare. 

Maitland se întoarse către Audley. 

— Atunci e clar. N-ar fi trimis trei oameni doar ca să aran- 
jeze maşinile. Unul la mașini, unul în casă, şi unul de pază. Vă 
spun sigur că e o treabă serioasă, doctore Audley. 

— Aţi luat obiectul acela... din maşina mea? întrebă. 
Faith cam îngrijorată. E în siguranţă acum ? 

Jenkins rînji. 

— Sigur, da, dar atît de plicticos, domnişoară Jones! Ar fi 
mult mai amuzant să-l punem la loc. Adică, acum că ştim de el, 
putem să-i ducem cînd vrem într-un tur al Marii Britanii — e 
singurul mod în care unii din ei pot vedea vreodată frumuseţile 
țării noastre. Fără dumneavoastră, bineînţeles! 

Faith îi aruncă o privire rece. 

— Credeţi că aţi putea să daţi radioul mai încet? zise ea. 
Mă calcă pe nervi. 

Rinjetul lui se lărgi. Se scuză, EE, vocea de angajat al 
firmei. Pe urmă, coborîndu-şi glasul: 


— Practic, nici mie nu-mi place. Dar n-am terminat de veri- 
ficat hambarul. Iar între timp muzica pop e minunată pentru 
acoperirea conversației. 

Tuns ca lumea, ar fi un tînăr deosebit de prezentabil, se gîndi 
Audley cu invidie. Și mai apropiat de vîrsta ei. 

Îinterveni şi el, ca să întrețină conversaţia: 


— Este... dispozitivul — rusesc ? 

Nu era în stare să adopte denumirea familiară pe care o 
foloseau ei, fiindcă era prea conştient că bagajul lui de cunoş- 
tinte în domeniu era minim. 


Jenkins clătină din cap. 

— Cu asta m-aţi cam încurcat. Presupun că da — e o treabă 
clasa întîi. Aveţi vreun motiv să credeţi că americanii sînt in- 
teresati ? 

— De ce americanii ? întreabă Audley, clătindînd la rîndul 
lui din cap. 

— Pentru că atunci ne-am afla într-o încurcătură foarte 
mare: americanii sînt cu mult înaintea ruşilor. Ei nu fac doar 
să miniaturizeze — ei fac lucrurile astea să pară altceva! 

Audley îşi aduse aminte că primise cu citeva zile în urmă 
un raport despre ultimele realizări în domeniu, pe care însă 
nu-l citise. Nu-l interesase atunci: ar fi vrut nici acum să nu 
trebuiască să-i intereseze. ` i 

Dar fu scutit de jena pe care o simţea, căci apăru Roskill, la 
volanul unui Triumph sclipitor, care făcea Austinul lui să pară 
un hirb, prin comparaţie. Şi Roskill era mai apropiat de vîrsta 
ei, se gîndi el înnegurat. Şi mai aproape de firea ei. Îl făcea pe 
Audley să se simtă la fel de hîrbuit ca şi Austin-ul lui. 

Asta nu era o linie demnă, şi nici profitabilă de adoptat. 
Ce se intimplase în tin apul nopții nu-i dădea nici un drept asupra 
fetei. Femeile tinere din ziua de azi nu mal puneau atita preţ 
pe relaţiile fizice; şi măcar dacă ar fi fost el primul amant al lui 
Faith. Nu-şi dă idea seama dacă-i părea bine sau rău, dar faptul 
era indiscutabil. 

Maitland vorbea cu el. 

— O să verificăm casa în amănunt, doctore Audley. Iar 
cind terminăm, trimitem pe cineva să supravegheze zona şi să 
vă dea raportul meu. O să vă lăsăm două camere curate” — 
biroul şi bucătăria — dar o să lăsăm toate la locui lor în cele- 
lalte camere. S-ar putea ca asta să-i mulţumească un timp. În 
definitiv, microfoanele astea au o viață scurtă, şi-o să-şi dea 
seama curînd că am dat peste ele, mai mult ca sigur. 

La asta trebuiau să se aştepte. Chiar şi în cercul restrins al 
lui Audley se ştia că avantajele erau numai efemere. Mai bine 
să pună răul înainte. 

— Si să nu mai aveţi încredere în telefon, adăugă Maitland. 
Nu pot să vă ofer nici o garanţie în privinţa asta. 

Era genul de coşmar pe care Audley ar fi vrut să nu-l tră- 
iască niciodată, dar care trebuia îndurat cu eleganţă. Îi multumi - 

omului — era clar că echipa era mult mai puternică decit crezuse 

Ja început — si se întoarse să i-o prezinte pe Faith lui Roskill. 

isi dădu îndată seama că era prea tirziu: erau deja 
absorbiți î în conversaţie. 

Faith se întoarse către el. 

— Mi-am permis să mă prezint singură domnului Roskill, 
Goctore Audley, spuse ea pe un ton formal, maliţios. I-am spus 

ă fac parte din echipă; dar cred că mai vrea o confirmare din 
Deea dumneavoastră. 

Roskill îsi privea vîrturile pantofilor, iar părerea lui Audley 
despre cl se îmbunătăţi cînd văzu asta. În profesia lor, folosirea 
amatorilor, oricît de atrăgătosi, însemna anatemă curată. Nu 
că ar fi fost iîmpiţi, dar necunoasterea regulilor c'ementare ale 
Ip ya îi făceau periculoși şi vulnerabili în acelaşi timp. 

— Miss jones are un avantaj unic fată de noi, Hugh, i 
explică i Este fiica tatălui ei — iar asta s-ar putea să ne fe 
de folos. iar eu am să fiu tot timpul cu ea, pentru orice eventua- 
taie. 

Roskiil acceptă ideea printr-un gest eleg ant în direcția lui 
Faith. . 

— N-am nimic cu dumneavoastră personal, domnişoară 
Jones. Numai că am si eu niște informaţii concrete de comu- 
nicat, chiar dacă n-am avut o noapte la fel de palpitantă ca 
dumneavoastră. 

Audley se bucură că Faith își pusese ochelarii cu lentile co- 
lorate, dar pe urmă își dădu seama că Roskill îl privea insinuant 
chiar pe el. 

Tresări vinovat. 

— Post-mortem-ul lui Morrison ? 

— Am raportul în mașină. Ar fi mai bine să-l citiţi 
pe crum. Avem destul de mult de mers și nu prea mult timp 
la dispoziție. 

Triumph-ul arăta ca o carlingă de avion pe dinăuntru. Ros- 
kill era evident un entuziast în privința maşinilor — şi era 
fără îndoială un as al volanului, pentru că nici un ageamiu n-ar 
fi putut să conducă atît de repede şi în același timp să rămînă în 
viată. Audley îşi rupse privirile de la peisaj ajul care se derula 
‘atît de îngrozitor de repede, şi începu să desehidă fermoarul 
mapei pe care i-o dăduse Roskill. Dar se opri — rapoartele 
nu puteau răspunde întrebărilor lui. Si, dacă l-ar întreba pe 
Roskill, Faith ar putea să-şi dea mai bine seama cum stăteau 
lucrurile, dacă mai era nevoie. Şi asta ar putea, în acelaşi timp, 

să-l facă pe Roskill să mai reducă din viteza aia care-ţi făcea 
părul măciucă ! 

— A căzut, sau a fost împins? întrebă el. 

— Nici una, nici alta, răspunse Roskill, neîncetinind deloc 
viteza. Era deja mort cînd a fost împins pe scările acelea. 

Schimbă viteza cu o relaxare de maestru, şi luă calm o curbă 
prost pietruită, cu o ușurință pe care Audley i-o invidie, înciudat 
în sinea lui. Cum puteau unii oameni să dea viață maşinilor, 
şi apoi să se contopească într-o simbioză cu ele? 

— Dar aţi avut dreptate, doctore Audley, continuă Roskill. 
A fost un accident, se pare. Practic, Morrison a murit de infarct 
— boala lui de inimă n-avea nevoie decit de un şoc cores- 
punzător ca să-l facă să cedeze. 

— ȘI care a fost şocul acela? 

— Cineva i-a tras nişte palme. Nu prea tare, dar destul ca 
să înceapă să-i curgă singe din nas. Noi l-am speriat, dar nu 
l-am presat. Se pare că au făcut-o alții. 

— L-au lovit ca să-l facă să le spună ceva ? întrebă Faith. 

— Exact, domnişoară Jones. Tocmai vorbise cu noi, şi 
ştia că sintem OHMS.* Şi ştia că următorii lui vizitatori nu erau 
nişte oficiali — dar mai ştia că noi trebuia să ne întoarcem cu- 
rind. Deci s-ar putea să fi încercat să-i ducă cu vorba, ceea ce 
n-a fost foarte înţelept din partea lui. 

Roskill tăcu o clipă. Pe urmă vorbi iarăşi, pe un ton mai se- 
rios: 

— Domnişoară Jones, cei mai mulţi cred că cei ca mine 
sint ca... cei din tabăra adversă. Se crede că nu sintem decit 
nişte unelte, cum sînt puştile şi tunurile; acelâşi produs de bază, 
însă cu o structură diferită. Dar să ştiţi că nu e chiar aşa. 

— Voi sînteţi buni, iar ei sînt răi? 

Audley se foi. Vechea controversă. 

Roskill se eschivă. 

— Eu sînt legat de nişte legi, iar ei nu sînt. Nu în ţara asta, 
cel puţin. 

— Dar, dacă ar trebui, aţi lărgi puţin limita legii. 

— Să o lărgesc, poate. Dar să o încalce — niciodată! în 
condiţiile existenţei presei libere şi a dreptutilor civile, nu aş 
încălca legea nici dacă aş vrea. Și, oricît ar părea de ciudat, 
nu vreau. 


* On Her (His) Majesty's Service. 

Audley interveni. 

— Hugh vrea să.spună că, dacă Morrison ar fi refuzat să 
stea de vorbă cu noi, n-am fi avut ce să-i facem. Și nu în multe 
locuri din lume se întîmplă așa. De aceea vii cu noi la Knares- 
borough, aşa cum ţi-am spus: pentru că am sentimentul că pe 
Tierney n-o să-l apuce panica, aşa cum l-a apucat pe Morrison. 

Roskill aprobă din cap. 

— E adevărat — dar n-am vrut să spun chiar asta, domni- 
şoară Jones. Am vrut să spun că, dacă o să fiţi vreodată în situa- 
ţia lui Morrison, nu încercaţi să fiți curajoasă sau să-i păcăliţi. 
Spuneți-le tot ce vor să ştie; ciripiţi ca un canar, dacă vreţi. 

—— Am să ţin minte sfatul dumneavoastră, domnule Roskill. 

— N-a fost decît un gînd al meu. Și vă rog să-mi spuneţi 
Hugh — toată lumea îmi spune aşa. 

„— Atunci, Hugh, spune-mi — ce voiau să afle 'de la bietul 
Morrison ? David e de părere că nu ştia nimic important, în 
afară de faptul că tatăl meu adusese tezaurul în ţară. 

Viteza Triumph-ului scăzu brusc pînă la trei metri pe oră, 
după care urcă brusc la loc. Audley îşi aduse aminte de la întîl- 
nirea cu firma Dassault că Roskill zburase pe bombardiere: 
conducea exact aşa cum te aşteptai să conducă un pilot de bom- 
bardiere. | 

-— Tezaurul ? întrebă Roskill cu /inocență. 

|- Audley îi povesti pe scurt despre colecția Schliemann şi se 
simţi din cale-afară de mulțumit că informaţiile lui erau primite 
cu aceeaşi neîncredere pe care le-o arătase şi el. Ceea ce nu numai 
că îndreptăţea propria lui atitudine, se gîndi Audley dispreţuin- 
du-se pentru gelozia pe care nu putea să şi-o înăbușe, dar îi 
şi arăta lui Faith care era de fapt nivelul ierarhic al lui Hugh. 

— Toată tevatura asta pentru o mînă de exponate de muzeu ! 

Ideea părea să-l amuze pe Roskill şi, deși se abţinu să întoar- 
că capul, Audley o simţea pe Faith agitîndu-se pe locul din spate. 

— Care tevatură ? întrebă ea. 

Roskill îi aruncă lui Audley o privire fugară. 

— Asta mă tulbură mai mult decit orice, doctore Audley: 
prioritatea care ni se acordă. Sint obişnuit să mi se spună să 
pun osul la treabă şi să am grijă la cheltuieli. Dar de cînd a pus 
ochii pe mine tipul ăsta de la JIC aud numai „Cere și vei primi” — 
şi mie nu-mi place! 

— Tezaurul Schliemann. . . f 

— Tezaurul Schliemann s-ar putea să fie cea mai mare 
descoperire de la Tutankamon încoace, domnişoară Jones. 

Sint sigur că e aestul de valoros ca să-i facă pe hoţii din Europa 
să intre în acţiune... 

Roskill se opri cîteva secunde, dîndu-şi brusc seama că fă- 
cuse o gafă. Pe urmă se repezi mai departe: 

— Dar nu e genul de caz pentru care să fiu sculat din somn. 
ȘI nici doctorul Audley, cu siguranţă. lar ceilalți nici atît — 
ei mai puţin decit oricine. 

Faith deschise sura să spună ceva şi o închise repede ia loc. 
Îşi dăduse singură seama că lăsase să-i scape informația despre 
tezaur înainte de vreme, deşi Audley nu-i dăduse nici o instruc- 
ţiune în această privinţă. $i, ca o tinără admirabilă ce era, se. 
oprise la timp cînd fusese pe punctul de a-l pomeni pe Panin. 

Faith îi aruncă o privire lui Audley, iar el îi zimbi. Nu atît 
din recunoştinţă peniru faptul că nu spusese nimic — oricum 
venise vremea să-l spună lui Hugh despre Panin — ci pentru 
că îl făcuse să simtă pentru ea o stimă deosebită. Era un lucru 
nou pentru el să dorească şi să admire o femeie în acelaşi timp. 

— Există o persoană care s-ar părea că e interesată, începu 
el. 

În mod normal ar fi trebuit să aibă permisiunea lui Stocker 
ca să-i spună lui Hugh despre Panin. Dar marii oricum o să 
iasă totul la iveală. 

Hugh ascultă, înclinînd din cînd în cînd capul. 

— Ei, aşa mai merge! spuse el în cele din urmă. Dar tot nu 
înţeleg de ce e atit de montat. Există vreo şansă ca tipul să vrea 
să rămină aici? 

Posibilitatea asta îi trecuse şi lui Audley pentru o clipă prin 
minte, însă o respinsese ferm. Nu era chiar cu totul improbabil, 
dar pur şi simplu ridicol. Azilul politic era pentru victimele sis- 
temului — pentru intelectuali de genul lui Kuzneţov şi spioni 
fără importantă cum erau Kohlov și Gouzenko. Nu era pentru 
oamenii-cheie ai sistemului, oameni în plină ascensiune. 

— Nici o şansă, răspunse el sec. 

— Am întrebat doar, spuse Roskill fără să se simtă ruşinat. 
Se spune că cehii, românii şi chinezii — şi americanii din spaţiul 
extraterestru — o duc ca dracu”. În locul lor, mi-aş căuta un loc 
mai călduţ. > | | 

Nu şi Panin, se gîndi Audley. 

Ruşii se aflau într-o situaţie nefericită despre care se ştia 
în Vest: căzuseră în mîna unor lideri de mîna a doua, care se 
luptau să pună mina pe putere. Ar putea fi un simplu accident 

al istoriei sau ar putea fi un defect primordial al sistemului 
politic cu un singur partid politic de guvernămînt. Situaţie în care 
singura soluție era un nou Stalin. Oricare ar fi fost situaţia, 
viitorul se profila înfiorător. 

Dar Panin nu era un lider de mîna a doua. Era mai degrabă 
un tata Iosif clasa-ntii, în căutarea unui Richelieu personal. 
Sau poate că era chiar el un posibil Richelieu ? 

— Dar dumneavoastră, domnişoară Jones, voiaţi să ştiţi 
ce informaţii preţioase deţinea Morrison, spuse Roskill, schim- 
bind abil subiectul. Fi au vrut poate să ştie ce ne-a spus nouă. 
Dar e mult mai probabil că au vrut să afle adresele celorlalți 
membri ai echipajului — Tierney, pilotul secund, şi Maclean, 
navigatorul. Nu-i așa, doctore Audley ? 

— Și crezi că le-au obţinut? 

— Probabil că nu, domnişoară Jones. Inima lui Morrison 
a cedat într-un moment nepotrivit pentru ei. ŞI acesta este pro- 
babil şi motivul pentru care ați avut musafiri azi-noapte. 

Faith înregistra seria de evenimente care o aduseseră în 
confesionalul secret. Audley aproape că îi auzea mintea lucrind, 
deşi lentilele colorate ale ochelarilor ei nu lăsau să se vadă nimic. 
Audley voia să-i spună că nu-i aşa; că nu moartea, ci teama şi 
nevoia de un antidot al acesteia îi aruncaseră unul în braţele 
celuilalt. Dar nu putea să-i spună nimic. 

Într-un tîrziu vorbi şi ea: 

— Atunci, în mod logic, dacă sînt nişte tipi eficienţi probabil 
că şi acum ne urmăresc. 

Audiey se gîndi că era destul de puţin probabil ca cineva 
să fie în stare să urmărească Triumph-ul lui Roskill. 

— Am avut grijă de asta, spuse Roskill. Nu prea îmi vine 
să cred, dar vom schimba maşina pe M, la timpul potrivit. 
Jar Tierney şi Maclean sînt deja sub supraveghere — putem şi 
noi să fim eficienţi dacă nu trebuie să facem economie la bani! 

Fluieră mulţumit printre dinţi. 

— Ştiţi, îi spuse el lui Faith pe un ton de conversaţie dega- 
jată, înainte credeam că, dacă aş avea destui oameni care să-mi 
îndeplinească ordinele şi pe cineva ca doctorul Audiey care să 
gîndească în locul meu, treaba asta ar fi uşoară. Nu vreau să 
spun treaba asta, ci aşa, în general. Dar acum, că îi am, m-am 
zăpăcit de tot. 

Audley se refugie în conţinutul mapei. Îl invidia pe Roskill 
pentru capacitatea lui de a conversa cu ușurință, interesant ŞI 
totuşi auto-zeflemitor, ca şi pentru talentul lui la volan. Ştia 

că el însuşi nu putea s-o distreze cu poveşti despre modestele lui 
triumfuri şi umilinţe. Îşi aminti de sfîrşitul legăturii lui cu Liz, 
perioada plină de acuzaţii, cînd ea redusese seriozitatea ŞI ne- 
putinţa lui de a sta de vorbă cu ea la monotonie și plictiseală. 
„Ca un ticălos de profesor german pedant, care n-are loc pentru 
mine decit în pat şi la bucătărie”, ăsta fusese strigătul ei de des- 
părţire, cu atit mai dureros cu cît conţinea şi un sîmbure de ade 
văr. 

Se simţi vinovat cînd îşi aduse aminte că ar fi trebuit să-l 
fi sunat pe Theodore, acum că avea răspunsul la întrebarea pe 
care acesta i-o pusese. Dar poate că ar fi mai bine să-l lase să 
ajungă singur la acei răspuns. Era în stare să se prefacă recu- 
noscător, aşa cum trebuia — şi putea să-l scoată pe vechiul lui 
prieten la unul din prinzurile acelea copioase pe care le aprecia 
atit de mult şi în timpul cărora vorbea întruna. Theodore era sin- 
gurul dintre colaboratorii lui care nu voia decît companie în 
schimbul informaţiilor pe care le oferea. 


Se izolă de sporovărala din jurul lui — Faith ridea de ceva 
ce-i spusese Roskill — și se cufundă în raport. Degajarea lui 
Roskill masca o eficienţă i incisivă, şi acesta era şi motivul pentru 
care fusese ademenit către munca asta, de la forţele aeriene cl- - 
vile, unde lucrase înainte. De cele mai multe ori, oamenii servi- 
ciului se recrutau dintre aceia care n-ar fi reuşit niciodată în 
profesiile lor inițiale. Asta era necazul cel mai mare pentru spi- 
onajul pe timp de pace. Dar Roskill şi Butler erau nişte excepţii 
de la această e! primeau ordine, dar nu li se toceau cu- 
riozitatea şi inițiativa.. 


Roskill îi cucerise în mod clar pe cei de la poliție şi pe medicul 
lor; aceştia munciseră pe rupte şi-i dăduseră tot ce obținuseră. 
. Roskill fusese prevăzător. Îl sunase pe Butler şi stabiliseră ce 
avea de făcut cu maximă precizie, respectind în unele puncte 
instrucțiunile pe jumătate formulate ale lui Audley şi anticipîn- 
"du-le pe altele. Stilul era fără înflorituri, însă tonul reţinut al 
raportului era înviorat pe alocuri de paranteze care dădeau cu- 
loare simplei informații. Audley era obişnuit să citească printre 
rîndurile unor astfel de documente, însă rareori simţise o satis- 
factie atit de mare în urma unei lecturi. 

Trase fermoarul mapei şi rămase cu privirile aţintite la pel- 
sajul care se derula caleidoscopic. Spre deosebire de drumurile 
obişnuite, care fac parte din comunitatea pe care o traversează 
la fel de mult cu oamenii şi casele, autostrăzile sînt nişte 

intruşi, teritoriu străin care nu aparţine ținutului prin care trec, 
ci punctelor terminus, aflate la multe mile distanţă. 

Moţăi incomod, conştient că trebuie să recupereze somnul 
pierdut. Apoi îşi aduse aminte în ce fel rămăsese în urmă cu 
somnul şi căzu într-un vis minunat, retrăind, pe jumătate treaz, 
momentele acelea fierbinți. 

Într-un tîrziu fu trezit de schimbarea pe care o percepu în 
zgomotul motorului. Triumph-ul ieşea de pe şosea şi intra pe 
un drum îngust, îndreptindu-se către parcarea urit amenajată 
a unui hotel. Se opriră lingă un Rover în parcarea aproape goală, 
iar Audley îl recunoscu pe Butler după capul lunguieţ cu părul 
zbirlit. 

Butler nu se clinti, dar şoferul lui cobori mai înainte ca Tri- 
umph-ul să se fi oprit. 

— Schimbăm mașina, pentru orice PE ee) spuse! 'Ros- 
kill, coborînd fără să fi oprit motorul. 

Audley cobori ţeapăn -şi îi urmă pe Faith şi pe Roskill în 
Rover. Triumph-ul plecă cu noul lui şofer către staţia de ben- 
zină, iar Roskill trecu în viteză pe lîngă el, fără să-i arunce o 
privire. Toată această manevră fu realizată cu acea, linişte sus- 
pectă pe care Audley o asocia întotdeauna cu spargerea unei 
bănci. 

Scoase un ofiat. Aspectul acesta al muncii lui reuşise să-l 
evite — şi pe drept cuvînt, pentru că era exact aşa cum îşi în- 
chipuise, adică plictisitor şi copilăresc, fără un subsirat de pe- 
ricol care să dea întregii afaceri o aură glorioasă. 

Butler îi dădu un dosar identic la înfăţişare cu cel pe care 
i-l dăduse mai devreme Roskiil. 


— George Leopold Bloch, explică el. Răposatul George 
Leopold Bloch. 


De data asta Audley nu se mai apucă să deschidă mapa, ci 
DO şi simplu îl aşteptă pe Butler să continue. 


— Răposat şi neregretat în ultimul sfert de secol. Pescuit 
din docurile din Anvers la zece zile după ce a fost expulzat din 
Anglia. L-au bătut mai întîi pînă la inconștientă, iar apoi l-au 
aruncat în apă. Nici un indiciu, poliţia indiferentă. Cazul închis. 


Nu mai era nevoie să întrebe de ce poliţia belgiană fusese in- 
diferentă. Bloch fusese poliţist, iar în timpul ocupaţiei fusese 
puţin cam prea amabil cu autorităţile germane. Nu într-atit 
cît să fie condamnat, dar destul pentru a fi concediat. Nişte 
datorii trebuiau plătite, iar pe foștii lui colegi probabil că nu i-a 

deranjat prea tare că cineva avusese grijă de asta. Bloch era o 
amintire neplăcută, în felul acesta confortabil ştearsă. 

— Am vorbit cu văduva lui, spuse Butler. E recăsătorită, 
şi nu-i face plăcere să-i aminteşti de el. „Un omuleţ tîmpit”, 
aşa. vorbea despre el. Pariase pe un cal pierzător, şi nu mai voia 
nimeni să-l angajeze. 

— Dar cineva l-a angajat pînă la urmă. 

— Pe urmă, într-o noapte, a primit un telefon. Vorbea în 
germană şi se înveselise la culme. I-a spus că l-au sunat nişte 
prieteni şi că lucrurile erau spre bine. A plecat în Anglia — și 
s-a întors mort de frică. Patru zile mai tirziu a ieşit din casă 
şi nu s-a mai întors. „Bine c-am scăpat de el’, aproape că a zis 
văduva, e adevărat, nu cu vorbele astea. 

Se potrivea destul de bine. Cineva trebuia să primească 
încărcătura. Dacă răpitorii comorii fuseseră germani, nu puteau - 
să intre prea uşor în Anglia, mai ales pe vremea aceea. Un belgi- 
an era mai bun, și mai ales un belgian care avusese legături 
cu ei. S-ar putea ca amabilitatea lui faţă de nemți să fi fost 
chiar mai mare decit crezuseră colegii lui. lar în cazul acesta 
noii lui şefi aveau garanția sigură a fidelității lui. 

Dar de ce fusese pedeapsa pentru eşec atit de mare? Nu 
era vina lui Bloch că nu se făcuse legătura cu cine trebuia. Și 
nici nu l-ar fi speriat prea tare un astfel de eşec. 

Nu putea decît să însemne că Panin dăduse de urma răpi- 
torilor, iar Bloch îşi dăduse seama că avea de-a face cu un tigru. 

Audley se cutremură. Mîinile care-l pălmuiseră ieri pe Mor- 
rison fuseseră comandate de acelaşi creier, motivate de aceleaşi 
scopuri ca acelea care-l aruncaseră pe Bloch în apă la Anvers, 
cu atiţia ani în urmă. 

Steerforth îl stîrnise iarăşi pe necurat. 

Senzația aceea înfrigurată nu-l părăsi pe Audley nici în 
timpul plimbării cu Faith pe străzile orăşelului Knaresborough, 
în dimineața zilei de duminică. Dacă Steerforth îl stîrnise 
iarăşi pe necurat, ei se aflau într-o situație al dracului de ne- 
plăcută, cu toate aceste necazuri şi blestemăţii pe cap. 

Tresări cînd îşi dădu seama că erau gata-gata să treacă de 
magazinul de articole electrice al lui Tierney. Părea destul de 
prosper, cu vitrina încărcată de televizoare; la nişte oferte ul- 
mitor-de avantajoase. Tierney reuşise în viaţă mai bine decit 
Morrison, care nu făcuse nimic. Numai că bogaţii sînt adesea 
mai lacomi decît săracii... 

Omul lui Roskill îi aştepta în camera lui de hotel de peste 
drum, de unde putea supraveghea magazinul fără probleme. 

— Eu sînt Richardson, domnişoară Jones. Domnule Audley, 
de-abia aşteptam să vă cunosc. 

Richardson avea o fată maronie, prelungă, pe care o făcea 
și mai lunguiaţă o bărbie ascuţită. Efectul era însă compensat 
de nişte ochi negri şi blînzi, iar Audley nu putea să înţeleagă 
de ce așteptase Richardson cu atita nerăbdare această întîlnire. 

— V-am văzut jucînd la „,„Saracens””, doctore Audley, ex- 
plică Richardson. 

Asta a fost demult, spuse Audley. 

Se simţea plăcut măgulit, în ciuda faptului că acest compli- 
ment implica pentru el o vîrstă destul de înaintată în ochii ti- 
nărului. Se gindi la o replică potrivită. 

— Ai o alură bună de aripă în trei sferturi. 

— Mijlocaş la grămadă, de fapt. Dar şi dumneavoastră aţi 
mai jucat pînă nu demult — întotdeauna mi-a fost frică să nu 
vă întîlnesc pe teren.. 

Faith rise. 

„— Era violent, nu ? 

— Crimă şi pedeapsă, domnişoară popă Mai rău decît 
dacă te-ar fi călcat o locomotivă. Cunoaşteţi jocul ? 

— Am doi fraţi vitregi care sînt împătimiţi de rugby. 

Erau ca nişte copii absorbiți într-un joc, iar Audley trebui să-i 
cheme la ordine. Plecarea lor nu se potrivea cu dispoziţia lui. 

— Tierney e înăuntru ? întrebă el tăios. 

— Da, spuse Richardson, netulburat. Din fericire locuieşte 
într-un apartament deasupra magazinului şi nici n-are intrare 
prin spate. Intrarea în apartament e imediat prin stînga. Aşa 
că a fost.destul de simplu. 

— Descrie-mi-l. 

Richardson deschise un carneţel. 

— Arthur Lawrence Tierney, născut la Leeds în 1922. 

— Nu biografia lui, omule. Spune-mi despre el, așa cum e 
acum şi aici. Știu ce a fost. Dar ce cred oamenii de aici despre el ? 
E privit cu încredere ? Nu-mi citi. Povesteşte-mi! 


Richardson se uita șovăitor la carneţelul lui. 

— Trebuia să vă spun mai întîi un lucru, domnule. Trebuie 
să telefonaţi la departament, sectorul 28 — cît mai repede cu 
putință. lertați-mă că nu v-am spus imediat. 

Audley nu se clinti din scaun., Impresiile amestecate ale 
lui Richardson se puteau dovedi mai folositoare dacă nu-i lăsa 
timp să şi le pună în ordine. Departamentul putea să mai aştepte. 

— Spune-mi despre Tierney. 

Tînărul respiră adînc şi-şi băgă carnețelul înapoi în buzunar. 

— Un tip nu prea cuminte, după părerea mea. Plin de șme- 
cherii, asta se vede clar. E un businessman abil — şi e respectat 
pentru asta. E întotdeauna băgat în cele mai avantajoase afaceri 
— şi nu-l interesează prea tare cît de curate sînt. Am stat de vorbă 
cu un sergent de poliţie — nu mi-a spus-o chiar cu cuvintele as- 
tea, dar cred că i-ar plăcea să pună mîna pe el odată, şi cred că 
într-una din zilele astea o s-o facă. 


— În ce încurcături a fost amestecat ? 


— Nimic dovedit — dar, altminteri, a făcut tot ce vă trece 
şi nu vă trece prin cap. 

— Spune-mi tu una. 

— Primirea de obiecte furate, în general. Sergentul ştie 
că a scăpat şi de o condamnare pentru condus periculos. Şi că a 
trecut de testul cu fiola, deşi băuse. Și se mai crede că ceva nu a 
fost în regulă cu procesul lui de divorţ. Iar la micile depozite 
pe care le închiria altora a avut loc un incendiu foarte convena- 
bil — de la o sursă electrică. Vă spui sincer, domnule, nu le place 
deloc de el. 

Tierney nu se schimbase. „Primirea de obiecte furate” era 
o reţetă de făcut bani. 

— Și contul lui? 

— Asta e greu de apreciat. Afacerea lui pare destul de so- 
lidă. Dar nu de proporţii; iar el e un mare cheltuitor. Conduce 
un Jaguar E, bea destul de mult. Are o prietenă în Harrogate, 
se spune că destul de costisitoare. Tot gura lumii zice că, de fapt, 
de-aia nici nu şi-a extins afacerile: pentru că n-a avut niciodată 
prea mulţi bani care să-i prisosească. 


Audley se simţea mai bine acum, atit de bine încît începu. 
să-i pară rău că-l repezise pe Richardson. Nervii lui Tierney, 
erau, probabil, întinşi la maximum, responsabilitatea civică 
inexistentă, iar lăcoinia fără margini. Asta era părerea pe care 
și-o formase de la început, şi era plăcut să vadă că leopardul 
nu-și schimbase petele. 

Le zîmbi la amîndoi, întrebindu-se în timpul ăsta ce părere: 
o fi avînd Faith despre omul pe care tatăl ei îl alesese pentru a-i 
fi mîna dreaptă. 


— A1 făcut o treabă bună. Trebuie să te fi costat citeva beri 
bune ca să afli toate informaţiile astea. 

Richardson se strimbă: 

— În cercul lui Tierney nu se bea decît whissky. Şi nu se 
ştia la început dacă ei o să înceapă să-mi spună mie despre Tier- 
ney sau o să-ncep eu să le spun despre mine. Și toată chestia 
a costat o avere... 


Cîteva minute mai tîrziu, Audley adăugă acestor cheltuieli 
o convorbire cu departamentul. Din fericire, telefonul public 
al hotelului se afla într-o cabină de lemn lăcuit, închis la culoare, 
iar izolarea era completată de o plantă decorativă uriașă, care 
trona agresiv. 


Cei de la secţia 28 i-l dădură în cele din urmă pe Stocker,. 
aşa cum se aşteptase. Pentru moment, şi probabil că pînă la 
terminarea cazului, Fred nu era decît un prieten din depărtare. 

Iar la ora asta, duminică dimineaţa, probabil că tocmai ieşea 
de la biserica la care se ducea atît de conştiincios. 

Stocker era la telefon plin de o falsă efuziune. 

— David! — deci la un moment dat în ultimele douăzeci şi 
patru de ore încetase să mai fie Audley pentru el. Mă bucur că 
m-ai găsit atit de repede. Era cumva o mustrare ? Presupun că 
ştii tot despre Turnul G ? 

Cel puţin nu încearcă să falsifice realitatea. 

— Da — ştiu. 

— Va trebui să-mi povesteşti la un moment dat despre re- 
ţeaua ta personală. Se pare că are calitatea de a fi eficientă. 

Audley mormăi ostil. Să aştepte el mult și bine! 

— Și înțeleg că ai aflat şi despre comoara troiană. 

Era o afirmaţie, nu o întrebare. Audley avu un moment de 
triumf gîndindu-se la reacţia pe care trebuie să o fi avut Sir Ken- 
neth Allen cînd a fost deranjat a doua oară în aceeași seară, 
pentru a răspunde la aceeaşi întrebare. 

— Eşti de părere că asta a fost încărcătura lui Steerforth ? 

— Sint destul de convins că asta a fost. 

— Ai vreo dovadă palpabilă ? De la fata lui? 

Deci Roskill îi raporta într-adevăr totul lui Stocker, pentru 
că nimeni altcineva nu mai știuse de Faith pînă în dimineaţa 
aceea. Dar se aşteptase ia asta. Dacă Stocker se purta cu Roskill 
la fei de aspru ca și el, atunci Roskill n-avea încotro. 

— Da. 

— Bine. Și crezi că e absolut necesară implicarea ei în etapa 
următoare ? 

— Consider că ar putea fi esenţială. 

Fred se resemnase cu răspunsurile lui monosilabice înainte 
de întocmirea unui raport complet, dar pentru Stocker era pro- 
babil prea puţin, se gindi Audley precaut. Intrase în încurcă- 
tură, asta în primul rînd pentru că nu ţinuse seama de greşelile 
tactice. 

-— Nu cred că Roskill şi Butler o să scoată ceva de la Tier- 
ney, dezvoltă el tema. Numai dacă-i lăsăm să-l strîngă puţin 
mai tare cu uşa, şi probabil că nici atunci. Deci am să încerc 
să-l abordez altfel, iar domnișoara Jones va fi... paşaportul 
meu. 

— Dovadă că eşti şi tu un „rău” ? Dar ea, este şi ea o aşchie 
sărită din bătrina buturugă ? 

Pe Audley îl indispuse ideea că Faith ar fi putut moşteni de 
la tatăl ei şi altceva în afară de asemănarea fizică. 

— Cîtuşi de puţin. E o tînără intelectuală, şi vrea să ne ajute. 

— Foarte bine — ai mînă liberă în privința ei. Acum despre 
treaba de azi-noapte. Cu cei trei musafiri ai tăi. 

— Da, au pus dispozitive în maşini, şi s-ar putea să fi pus 
şi microfoane în casă. 

— Au pus. Am primit acum o oră un raport pe filiera in- 
ternă. Mai caută încă. 

Audley nu punea niciodată întrebări superiorilor. În afară 
de faptul că aceştia se abţineau de la orice răspunsuri directe, 
ceea ce însemna că informaţiile obţinute nu erau solide, situaţiile 
de genul acesta mai sugerau şi incompetenţă din partea lui. 
Dar fusese aruncat în încurcătura asta atît de pe nepregătite, 
încît ar fi fost o nebunie să spună că îşi dă seama de ce se în- 
timplă. 

—Nu înţeleg de ce au făcut-o, recunoscu el. Nu înţeleg de ce 
era aşa de important. Si nu înțeleg de ce un om ca Panin s-a im- 
plicat personal î in asta. Presupun că i s-a promis tot sprijinul. 

mal 

— În cazul ăsta, trebuie să mai fie ceva, despre care nu mi 
s-a spus. 
= — Îţi dau cuvântul meu, David — atît cât valorează el — că 

nici noi nu ştim mai mult decît tine. Probabil chiar mai puţin, 
în ultima vreme. Panin e un om cu un trecut mic, un prezent mare 
şi un viitor şi mai mare. Am vrea să ştim mai multe despre el, 
iar asta e o ocazie unică. ȘI nici nu vrem să-l jignim, dacă se poate. 

Nu se schimbase nimic de ieri pînă azi. 

— Cred că ar trebui să iei în consideraţie şi varianta că vrea 
pur şi simplu să recupereze comoara troiană, doctore Audley. E 
arheolog. Și, nu în ultimul rînd, e cel care a pierdut-o — și pro- 
babil că asta doare. Si e în vacanţă, în timpul lui liber, cum s-ar 
spune. S-ar` putea ca prudenţa să devină a doua lui natură 
într-o asemenea situaţie. Tot ce putem face este să găsim cuti- 
ile alea, să-i arătăm priveliştea şi să-l trimitem acasă fericit. 

Audley simţi cum iritarea îi revine, în timp ce se întorcea 
către camera lui Richardson. Stocker trebuie să mai ştie ceva, 
dar n-o să divulge secretul nici dacă o să-l întrebe direct. Deci 
„trebuie să fie ceva politic, legat de atitudinea oficială față de 
Panin, mai degrabă decît de dosarul Steerforth. Tot ce putea 
era să îndeplinească ordinele fără să le înţeleasă deplin — ceea 
ce s-ar putea să se potrivească trăpașilor de teren, dar nu lui. 

Primul lucru pe care-l văzu cînd intră fură picioarele lui 
Roskill în patul lui Richardson. Richardson era încă la fereas- 

ră; Faith stătea pe singurul scaun confortabil din cameră, iar 
Butler se ghemuise pe un taburet lîngă chiuvetă. Efectul acestei 
privelişti aproape că-i restabili buna-dispozitie ; înghesuiți în 
cămăruţa asta, aveau un aer conspirativ, destul de pregnant 
pentru a alerta sistemele de alarmă de la toate băncile din micul 
orăşel adormit. 

Surprinse privirea lui Roskill şi-şi dădu seama dezorientat 
că acesta îi citise şi-i împărtășea sîndurile. Iar pe fața lui Faith 
tocmai începea să înflorească un zîmbet. În cîteva secunde con- 
siliul ăsta de război se va transforma într-o farsă, iar el nu ştia 
ce să spună pentru a restabili ordinea. 

Îl salvă Butler: 

— Aţi avut dreptate în privinţa lui Tierney, doctore Audley. 
Aţi spus că n-o să obținem nimic de la el, şi exact aşa s-a și 
întimplat. 

Roskill sări în capul oaselor. 

— Domnu” Tierney are memoria foarte slăbită. Îşi aminteşte 
exact ce scrie şi în jurnalul de bord — pe care, întimplător, îl 
mai are şi acum. Nici mai mult, nici mai puţin. Douăzeci şi 
patru de ani au fost un medicament bun pentru el. Toate eveni- 
mentele neplăcute din viaţa lui au dispărut în neant. Ar vrea 
să ne ajute, dar nu poate. 

— Am încercat să-l sperii cu Steerforth, interveni Butler 
din nou. l-am spus că avem motive să credem că a introdus în 
tară mărfuri de contrabandă şi că îl putem înfunda cu nişte 
legi care de fapt nu există. Nu mi-a rîs chiar în faţă, dar e evident 
că ştie că n-avem cu ce să-l înfundăm. 

— Maiorul Butler a jucat rolul de dur, zise Roskill. Pe urmă 
el s-a dus să aducă mașina, iar eu i-am spus că Butler e un mo- 
jic nenorocit, care poate fi foarte al dracului cîteodată și că, 
dacă ne-ar da o mînă de ajutor, aş putea să mai aranjez lucrurile. 
Nici mie nu mi-a rîs în fată — deşi ar fi vrut. 

— Eu, unul, nu mi-aş cumpăra televizorul de la ei, spuse 
_Roskili. Mie nu-mi inspiră încredere. 

Butler pufni: 

— Televizorul ar fi în regulă. Dar ar trebui să citeşti cu aten- 
ţie textul tipărit cu litere minuscule al contractului de garanţie. 


Undeva în hotel începu să bată o pendulă. Era ora două- 
sprezece, iar lui Audley îi era deja cumplit de foame, din cauza 
unui mic dejun simbolic şi a orei barbar de timpurii la care îşi 
începuse activitatea în ziua aceea. Dar mai avea treabă de făcut. 
“Îşi adună ultimele puteri ca să-i organizeze. 

— Ce face Tierney la prinz, duminica ? îl întrebă pe Richard- 
son. | 

— Bea la un local cu multe beculeţe, aici pe stradă, puţin 
mai jos. 

— Bine. Eu şi cu domnişoara Jones îl vom aborda acolo. 

„Pe urmă trecem la Maclean. Aruncă o privire listei din do- 
sarul lui Roskill. Văd că nu sînt pe listă decît doi membri ai 
echipei de teren. Unde sînt ceilalți doi? 

. — Unul a murit în *54 — din motive de sănătate, Iar celă- 
lalt a emigrat în Australia. în '50. 

— Atunci puteţi să luaţi fiecare în primire cîte unul din 
cei doi. Ne întîlnim mîine la 9. Voi fi la „,Bull'””, Newton 
Chester. 

— Şi polonezul, Wojek ? 

— Luni seara, dacă avem timp. Aş vrea să vorbesc chiar eu 
cu Wojek. Puteţi să-l sunati unul din vo! şi să stabiliți o între- 
vedere — spuneţi-i că scriu o istorie a piloților polonezi din 
RAF. 

Richardson îi întrerupse brusc, făcindu-i semn să vină la 
fereastră. 

— lese. | 

Audley se duse lingă e! şi-i urmări privirea. Timpul accen- 
tuase trăsăturile acelea de copoi. Fruntea bombată și bărbia 
proeminentă nu fuseseră atit de pronunţate în fotografie: dinţi 
lungi pentru ros, nas lung pentru adulmecat, aceeaşi mustăcioa- 
ră putintel caraghioasă. Nasul lui adulmeca în acest moment, 
pe cînd Tierney stătea în ușă inspectind nervos peisajul, miş- 
cînd brusc şi scurt capul, ca un animal într-un mediu ostil. 

Ar fi destul de neplăcut dacă Tierney nu şi-ar respecta toc- 
mai acum programul de duminică. Dar cu tot sîngele lui rece, 
probabil că după întîlnirea cu Roskill și Butler simţea mai mult 
ca oricînd nevoia să se alle în atmosfera liniştitoare a restauran- 
tului, 

— Haide, Faith, zise el repede. E rîndul nostru. 

Aruncînd ultimele ordine, iuă cheia şi actele Rover-ului de 
la Butler şi îi ordonă lui Richardson să continue supravegherea, 
Îi lăsă cu problema transportului pe cap, luîndu-le maşina, dar 
asta era treaba lor. 


Cînd ajunseră în stradă, silueta lui Tierney se micşorase deja 
în depărtare. Faptul însă că trebuiau să se. grăbească îi convenea 
lui Audley de minune: pină acum Faith nu dăduse semne de 

iritare. Îşi renovase evident machiajul cît timp el îi telefonase 
lui Stocker, şi arăta încă stăpînă pe ea, aproape rece. Ochelarii 
cu lentilele uşor colorate împrumutau chipului ei expresia aceea 
de îngîmfare pe care o avea cînd nu vedea bine. Cu cit avea 
mai puţin timp să se gîndească, cu atît rămîneau mai multe ṣan- 
se ca masca asta să ţină. 

Restaurantul pe care-l frecventa Tierney era o expresie per- 
fectă a stilului înzorzonat pe care-l aveau berăriile de odinioa- 
ră — numai sclipiciuri şi muşamale roşii, şi un bar feeric lu- 
minât. Aglomeraţia de duminică dimineaţa nu începuse încă, 
iar Tierney stătea singur la un capăt al barului, bînd lacom din 
paharul de whisky. 

Audley comandă gin pentru E aith, îşi umplu paharul de whis- 
ky cu apă pînă sus şi dădu instrucţiuni barmanului să umple 
paharul lui Tierney. 

Tierney se uită brusc la ei cînd barmanul îi șuşoti ceva la 
ureche. Îi privise pe amindoi cînd intraseră, neglijindu-l pe Au- 
dley, dar întîrziind cu privirea asupra lui Faith. Însă acum îi 
cîntărea cu privirea pe amindoi. 

Ezită o clipă, sorbind din pahar, de parcă ar fi vrut să vadă 
dacă băutura e autentică. Pe urmă veni încet către colțul lor. 

— Nu cred că am avut onoarea... 

În timp ce vorbea, privirile i se plimbară de la Faith la Aud- 
ley şi pe urmă înapoi la Faith. Nici unul nu răspunse, dar Faith 
îşi dădu încet ochelarii jos şi-l privi prelung, drept în faţă. 

— Sînteți absolut sigur ? 

Efectul depindea foarte mult de memoria vizuală a lui Tier- 
ney, şi cerea totuşi un salt considerabil în timp, chiar dacă tocmai 
în dimineaţa aceea i se amintiseră lucruri petrecute cu multă 
vreme în urmă. Dar în ochii lui Audiey, care ştia dinainte răs- 
punsul, asemănarea era mai mare ca oricînd: Faith reuşise 
cumva să prindă ridicătura aceea trufaşă a capului care apărea 
în cele mai multe din fotografiile tatălui ei. 

Şi asta era destul pentru a-l dărîma pe Tierney, dar acesta 
nu reuşea încă să facă legătura. 

— Numele meu e Steerforth. Faith Steerforth. Nu l-aţi 
uitat pe John Steerforth, nu-i aşa? 

— Dumnezeule! exclamă Tierney. 

— Staţi jos, domnule Tierney. Mă numesc Audley. Am dori 
să stăm de vorbă cu dumneavoastră despre vremurile de demult. 

Tierney îşi dezlipi privirile de la Faith. : 

— Vremurile de demult ? 

Se aşeză, duse paharul la gură, apoi îl puse brusc înapoi pe 
masă, fără să fi gustat. Clopoţeii lui de alarmă sunau tare şi 
clar. 

— Fata lui Johnnie Steerforth! Lua-m-ar dracu”, acum văd 
şi eu! Copilaşul lui Margery Steerforth! 

— Margaret, îl corectă Faith sec. 

— Margaret, bineînţeles! O ţin minte foarte bine! 

Faith scoase o fotografie din geantă. 

— Atunci o s-o recunoașteţi aici. Şi bineînțeles că o să mă 
recunoaşteţi şi pe mine lingă ea, nu-i aşa? 

Tierney studie fotografia. 

— Atunci, gata, interveni Audley abrupt. Putem să trecem 
la vremurile de odinioară. 

Tierney se uită nevinovat la el. 

— E ciudat că vă interesează atit de mult vremurile alea.. 
Nu mai demult decît azi-dimineaţă au venit la mine doi tipi 
care m-au întrebat acelaşi lucru. 

Audley se aplecă putin către el. 

— Nu încerca să mă prosteşti, Tierney, spuse el pe un ton 
degajat. Nu sînt de la Brigada Specială, şi nici nu mă joc de-a 
vechii tovarăşi de arme în orăşelul ăsta prăpădit, doar ca să mă 
distrez. Am venit aici cu afaceri, şi dacă eşti un tip norocos, 
s-ar putea să mă poţi ajuta... 

— Nu ştiu despre ce vorbiţi. 

Tierney îşi luă băutura şi se ridică să plece 

Audley se aplecă şi îi puse nonşalant mina pe picior, chiar 
deasupra genunchiului, de unde-l ciupi cu putere. Tierney scoase 
un fel de fornăit de durere, şi se aşeză la loc, vărsînd puţin din 
pahar pe masă. 

Se uită de la Faith la Audley cu o privire uimită şi furioasă 
în acelaşi timp. Probabil că nu-i mai făcuse nimeni niciodată 
chestia asta, cei puţin nu în public. Faith işi puse iarăşi ochelarii. 

Audley slăbi strînsoarea şi transformă gestul într-o mîngi- 
iere amicală. Acum trebuia să-i schimbe furia în frică. 

— Aşa e mal bine, spuse el încet. N-aş vrea să mă înţelegeţi 
greşit, ca bietul dumneavoastră prieten Morrison. 

— Morrison ? 

— Sergentul Morrison de pe vremuri. Omul de pază. N-a vrut 
deloc să ne ajute, iar acum n-o să mai ajute pe nimeni niciodată. 

— Cine dracu” sinteţi ? 

Nu era un strigăt la fel de disperat ca al lui Morrison. Mai 
avea o urmă de împotrivire. Dar omui acesta nu dusese în toti 

aceşti ani o existenţă nepătată, ca Morrison. El n-avea pe nimeni 
la care să apeleze pentru ajutor. 

— 'Ţi-am spus cum mă cheamă. Dumneata nu ştii cine sînt, 
dar eu te cunosc foarte bine. Dumneata al adus încărcătura, 
iar partea dumitale s-a volatilizat. Domnișoara Jones are par- 
tea tatălui ei, iar eu am restul. Şi aş putea să-ţi arunc şi dumitale 
citeva oase. 

Tierney îşi goli paharul, încercînd că-şi recapete stăpînirea 
de sine. Avea o expresie vicleană acum, rezultatul prudenţei 
şi lăcomiei stîrnite de şansa unui profit. 

— Nici măcar nu ştiu ce e— sâu ce era. 

— N-avem nevoie să ne spui asta. Şi chiar dacă ai şti, n-ar 
avea nici o importanţă. N-ai cum să pui mîna pe ea, nici într-o 
mie de ani. f 

Tierney zîmbi ambiguu şi arătă către paharele de pe masă. 
Încetul cu încetul, începuse să-și dea seama că putea să încerce 
o tocmeală, iar gîndul acesta îl făcea mai sigur pe el. 

— E rindul meu, mi se pare! 

Audley îşi puse palma peste paharul gol al lui tată 
Venise momentul să-l zdrobească. 

— Nu e rîndul nimănui. Văd că n-am reuşit să mă fac dud 
les. Morrison e mort, Tierney. A ridicat capul şi şi-a rupt gâtul 
ăla bleg. A fost victima unui tragic accident, mi se pare că a 
căzut pe scări. Îmi place să cred că dumneata nu ești prea ama- 
tor de accidente. 

Tierney încremeni şi viclenia îi dispăru de pe faţă o dată cu 
siguranţa, nelăsind în Joc decît un strat gros de frică. Dacă! ştia 
ceva despre jungla în care el nu era decît un trepăduş neinsem- 
nat, ştia probabil că e presărată din loc în loc cu creaturi fioroa- 
se, care devorau uneori chiar și oameni. 

— Cu cine trebuia să iei legătura aici ? Omul pe care tre- 
buia să-l minţi ? 

— Să iau legătura — să luăm legătura ? Tierney se holba 
la el. Nu-mi aduc aminte. Dar asta era treaba lui Johnnie. 

În locul lui Steerforth, Audley l-ar fi folosit pe Tierney ca 
să facă legătura, prima oară ca să raporieze că trecerea încăr- 
căturii fusese 2inînată, iar a doua oară că să raporteze că în- 
cărcătura se pierduse în mare. O treabă murdară, bună pentru 
Tierney. 


— Se numea Bloch, nu-i aşa? 
— S-ar putea. Nu-mi amintesc — sincer. E al dracului de 
mult de atunci. 

— Bloch se numea, Tierney. Și înota prost. 

Tierney se încruntă, perplex şi încurcat. 

— Ceea ce e un mare păcat, continuă Audiey, pentru că a 
rămas prea mult timp în apă. Ăsta a fost un mic test pentru 
tine — pe care l-ai ratat cu brio. Ar trebui să-i ţii minte pe Mor- 
rison şi pe Bloch. Amîndoi erau tîmpiți şi amîndoi au murit. 

Două fete în fuste mini se 2șezară zgomotos la masa ală- 
turată, dar Tierney nici nu le observă. Audley simți căldura 
puterii; la Morrison simțise remuşcări pentru victoria pe care 
o obținuse, dar cu omul ăsta josnic era altfel. Aproape că se 
simţea bine, De fapt, se simţea bine. 

— Să mai încercăm o dată. Cum ați făcut descărcarea, la 
Newton Chester ? | 

Vulpoiul răsufla, de parcă se simtea uşurat de faptul că tot 
ce trebuia să facă era să răspundă la o întrebare. 

— Ne-am folosit de groapă 

— Spune-mi despre groapă. 

— E pe pista de aterizare. Nu e chiar o groapă, e un fel de 
scufundătură în pămînt. Dar arăta ca o groapă cînd aterizezi. 
Nu se vede turnul de control cind eşti în ea, e tocmâi în capăt, 
aproape de "marginea aeroportului. 

Îşi umezi nervos buzele. 

— Johnnie a ales-o. Adică, dacă nu vezi turnul de control 
din ea, nu te văd nici ei pe tine. De obicei încetineam, aruncam 
acolo ce aveam, iar apoi ne continuam drumul curati ca lacri- 
ma. | 

— Și ce se întîmpla cu iucrurile pe urmă? 

— Le lua unul din membrii echipei de teren. Nu departe de 
pistă e o magazie. Ceva mal încolo, chiar lingă castel, fusese o 
companie de artilerie — noi n-am avut treabă cu ei, dar cred 
că în timpul bombardamentelor îşi ţineau muniția acolo. 

— La magazie ? 

— Da. Era goală şi încuiată. Joannie a spart lacătul şi a 
pus în loc unul care arăta la fel. Zicea că era cel mai sigur loc 
de depozitare — nimeni nu-şi bate capul cu o magazie dacă e 
încuiată cum trebuie. Pe urmă se ducea şi lua lucrurile de acolo — 
găsea el un pretext să se ducă în partea aia. 

— Și asta aţi făcut şi ultima oară? 

Tierney aprobă din cap. 

A trebuit să ne oprim, ca să pot da cutiile jos cu Morri- 
son. Mac n-a vrut să ne ajute. Nu voia să aibă nimic de-a face 
cu chestia asta. 

Maclean era solitarui echipajului, singurul om cinstit de acolo. 
Probabil că şi Morrison era fundamental cinstit, dar era servif 
şi speriat — prea speriat ca să recunoască măcar că pusese 
mina pe lădițele acelea cu ani în urmă. 

— Era nevoie de doi Peru treaba asta ? 

— Obligatoriu, trebuiau să fie do: dacă voiai să dai cutiile 
alea jos din Dakote — unei e erau al dracului de grele. Dar Ellis. 
luase de undeva un cărucior. 

= Audley se încălzi amintindu-și de John Steerforth. Mica spe- 
culă nu era nimic, o infracţiune artificială creată de guverne 
zgircite şi strategii economice care depășeau puterea de înţe- 
legere a camenilor obişnuiţi. lar infractiunea cea mare era şi 
ea pardoiabilă — tragerea pe sfoară a adevăraților traficanţi, | 
păcat iertat de două ori, o dată prin improvizaţia îndrăzneață 
şi ingenioasă de ultimă clipă, şi a doua oară prin atenţia acor- 
dată şi celui din urmă amănunt. 

jar pentru Audiey, Ellis era o gratiiicaţie: Ellis era unul 
din cei doi membri ai echipei de teren cărora li se ştia adresa. 

Tierney vorbea în continuare. ' 

— ...cinci minute, dar mie mi s-au părut ore. Niciodată 
nu adusesem ceva atit de mare. Johnie zicea că merită efortul, 
pentru că cra ultima oară. 

Ultima oară. Fusese într-adevăr ultima cară. 

— Deci Ellis a pus cutiile la locul sigur de depozitare. $i 
Cînd te-ai cus să verifici? 

— Să verific? 

O umbră trecu pe faţa lui Tierney, pe măsură ce își 
aducea aminte de bogăţia ciştigată şi pierdută. 

-— Nu m-am dus — cel puţin nu imediat. Johnnie zicea că 
sînt puse la loc sigur, și că va trebui să aşteptăm şi să fim atenţi 
O vreme mal îndelungată. 

Se opri şi o privi pe Faith ciudat de patetic. La fel ca Jones, 
nu crezuse niciodată cu adevărat în moartea isteţului, indestruc- 
tibilului John Steerforth. 

— Ši-aveam încredere în el, spuse ei simplu. l-am spus fran- 
cezului că n-am putut să ducem încărcătura la primul drum, 
iar Johnnie era fericit ca o pisică cu două cozi. 


— Cînd ti-a spus că e pusă la loc sigur? 

— A doua zi, la raportul de după-amiază. Chiar înainte 
să plec la întilnirea cu francezul. M-am întîlnit cu el la „Bull””. 

— Și cînd ai verificat magazia ? La cît timp după aceea ? 


122 


— După trei săptămîni şi ceva—nu mai ţin minte. Îmi 
rupsesem nenorocitul ăsta de genunchi cînd sărisem din avion. 
Era furtună şi pierduse mult din înălțime —- eram prea jos. 

Tierney nu se mai uita, la Audley; se uita prin €l, departe, 
la furtuna de atunci. 

— Mult prea jos. Credeam că o să ne prăbuşim în mare. 
Dar Johnnie a tirît-o mai departe — zicea că scirba de Dakota 
ştia, ce vrea el de la ea, numai că nu-i înţelesese bine comenzile 
şi că n-o s-o lase să strice totul. 

Se auzi un hohot de rîs de la masa vecină. Unul din tinerii 
care li se alăturaseră fustelor mini îşi vărsase berea pe cămaşă. 
Privirea lui Tierney se concentră din nou asupra lui Audley. 

— Dar scîrba aia de avion hirbuit 1-a. tras-o. I-a făcut-o 
Nu credeam că am să-i mai văd vreodată fotografia. 

— Și cît din toate astea i-ai spus lui Bloch şi colegilor lui ? 

— Colegi ? N-am văzut nici un coleg. Numai pe Bloch. 
A venit la spital la cîteva zile după ce am fost internat. Nici 
nu ştiam că Johnnie era dat dispărut — nu-mi spusese nimeni. 
Aşa că i-am spus ce trebuia: că Johnnie nu îndrăznise să se pră- 
buşească cu cutiile la bord şi că pierdusem încărcătura. 

— Johnnie avea maşină ? 


— Maşină — nu. Nici n-avea permis. Imi aduc aminte că 
zicea, că e o prostie, să poti să :pilotezi un avion şi să nu ţi se dea 
o maşină pe mînă. 


Și asta era o gratificaţie, şi încă una absolut neașteptată. 
Posibilitatea transportului facil, chiar în acele zile strimtorate, 
fusese problema căreia Audley nu-i putuse găsi răspunsul. 
Nu-i trecuse niciodată prin cap că Steerforth nu. ştie să conducă. 
Fusese mai degrabă convins că ştia. 

— E tot acolo, nu-i aşa? Tierney îl privea, nevenindu-i să 
creadă. Dar bineînţeles că e tot acolo. $1 cînd te gindeşti că am 
avut-o tot timpul ăsta la dispoziţie, în faţă, numai pentru mine. 
„ Tierney fusese extraordinar de lent în prinderea cursului 
pe care-l luau întrebările. Sau destul de încet în trecefea peste 
şocul care-l făcuse să spună toate astea. În ambele situaţii, nu 
se mai putea bizui pe informațiile pe care i le dădea. Audley îşi 
scoase portofelul şi luă din el cinci bancnote de cite zece lire. 

— Cincizeci ? Pe măsură ce-şi dădea seama cît valorează 
ce le spusese, Tierney începea să înţeleagă ce se întimplase de 

fapt. 
| — Ce v-am spus valorează mai mult decit atît! 

Audley fu tentat să bage banii înapoi în buzunar. Dar erau 
mai mult o ofrandă adusă zeiței norocului, decît un bacşiş pentru 
Tierney. i 

— Ce mi-ai spus nu valorează nimic, spuse el brutal. Oricum, 
nu e nimic în favoarea ta în ce mi-ai spus. Ai avut o şansă — cu 
mult timp în urmă — dar ai pierdut-o pentru că ai fost tîmpit 
și pentru că pînă la urmă n-ai avut destulă încredere în John 
Steerforth. 

— Aş putea să vă fac necazuri — aş putea să vă denunț 
autorităților! Pe amindoi... 

Era o amenințare deşartă, iar Audley se plictisise oricum de 
mascarada asta. Scoase legitimatia. 

— Noi sîntem autorităţile, Tierney. Mă tem că te-ai păcălit. 

Tierney se holbă la document, pe urmă la Audley şi în final 
la Faith. La Faith cel mai mult. 

— Aş fi putut să jur... începu el. 

— Că sînt fata lui Johnnie? 

Faith vorbea pentru prima dată de cînd îi arătase fotogra- 


fia. | A: 
— Cu asta nu v-aţi păcălit, domnule Tierney. Sînt fata lut 
Johnnie. Dar ar fi fost mai bine să nu aveţi încredere în mine. 

Avea o voce tristă. 

— Dar Morrison — şi ceilaiți ? 

Lui Tierney nu-i mai rămăsese nimic acum, nici măcar frica. 

— Nici cu ei nu te-am păcălit, spuse Audley. — Putea cel 
puţin să-l prevină — şi să-l uşureze munca lui Richardson. 
Ai avut noroc că am ajuns noi primii. Sînt pe aici unii care n-ar 
sta la şarade cu'tine. Mai bine ţi-ai lua cele cincizeci de lire şi 
ai pleca într-o vacanţă — o săptămînă ar fi suficient. 

Tierney se întinse şi înșfăcă lacom cele cinci bancnote care 
stăteau pe masă într-o mică baltă: de whisky. 

Audley se ridică. ` 

— O scurtă vacanţă, Tierney — şi o să te ţinem în vizor un 
timp, mai mult pentru tine decît pentru noi. Şi nu încerca să 
faci pe deşteptul. Nu te duce să orbecăi pe la Newton Chester, 
încercînd să recuperezi timpul pierdut. S-ar putea să te văd, 
şi am să te arunc din drum înainte să apuci să mai faci un pas. 
EESC o, WA | 

Se aplecă lîngă urechea lui Tierney. 

— Şi pleacă azi, Tierney — pleacă în după-masa asta. 


Ă 


Richardson era vizavi de restaurant şi se uita morocănos:. 
în vitrina unui magazin de antichităţi. 

— Tierney pleacă într-o călătorie, îi spuse Audley. Vezi să-l 
conduci. Dacă nu pleacă pînă la patru, să te duci să-i aduci 
aminte. Mai eşti motorizat ? 


Pe faţa lunguiaţă a lui Richardson apăru un rînjet. 

— Lui Hugh Roskill nu i-a plăcut bătrînica mea — a deco- 
lat în maşina aia a lui de curse simandicoasă. 

— Telefonează la Newton Chester şi reține doar două ca- 
mere ]a-,„,Buli”?. Ne vedem cu toţii acolo mîine dimineaţă. 

— O cameră dublă, spuse Faith degaşat. 

— Da, doamnă ? 

Privirile lui Richardson sclipeau de la unul la altul. Nu mai 
rînjea ; lui Audley i se păru nu numai că nu mai rînjea, ci că fuse- 
se cuprins de o paralizie facială care-i înțepenise trăsăturile 
între două stări emoţionale diferite. Era evident că nu mai putea 
fi acuzat că riînjește. 

Audley nu ştia dacă îi place sau nu felul în care ea dădea to- 
nul în legătura lor, chiar dacă aceasta era una din urmările fi- 
reşti ale emancipării. Dar ştia că trebuia ori să țină pasul, ori 
să iasă din cursă cu ‘totul. | 

— Cu un pat dublu, adăugă el, pe un ton care spera că suna 
la fel de degajat. 

Dacă şi Richardson trebuia să raporteze espre ce se în- 
timpla, măcar să aibă cu ce să-și învioreze raportul. 

Numai după ce se instalară în Rover, Faith vorbi din nou. 

— Presupun că am sărit calul, spuse ea cu o voce în care se 
citea mai degrabă o uşoară ironie decit regret. N-am fost prea 
amabili ? Ţi s-a părut neplăcut ? 

Audley nu găsea nici un răspuns potrivit, nevrînd să-şi re- 
cunoască desuetitudinea, însă Faith oricum nu aştepta un răs- 
puns. 

— Nici mie nu mi-a plăcut ce s-a întîmplat la bar, continuă 
ea. Nu mi-a plăcut de tine, nu mi-a plăcut nici măcar de mine. 

Audley încercă să se concentreze asupra volanului; trans- 
misia. Rover-ului era automată, iar piciorul stîng, rămas fără 
ocupaţie i se părea nefiresc de mare. 

— Da fapt, cred că la început n-ai făcut decit să-l presezi 
puţin. Mă aşteptam să-ţi ridă în nas în orice moment. Sau să te 
ia la bătaie, deşi eşti de două ori mai solid. Dar pe urmă ai în- 
ceput să jubilezi — iar asta n-a mai fost amuzant, a fost meschin ! 

Piciorul lui Audley reveni la mărimea lui obişnuită cînd îşi 
dădu seama de adevărul vorbelor ei şi de prăpastia care i se 
căsca în față. Nu era omul potrivit pentru astfel de treburi; dar 
nu pentru că era prea blind, cum crezuse el ca un timpit, ci pentru 
că, dacă mai exersa puţin, putea chiar să ajungă să-i placă foarte 
mult. Cu Morrison şi cu Tierney avusese noroc — uitase de Jones 
şi de inspectorul de poliție. Cu puţină practică, n-ar mai avea 
nevoie de nici un fel de noroc... 

— Pur și simplu nu-mi dau seama ce fel de om ești! Am văzut 
o latură blîndă, blajină — varianta doamnei Clark. Şi o latură 
care te arată foarte sigur pe tine. Şi tata zicea că eşti foarte deş- 
tept. lar Roskill, tipul ăla drăguţ, are o părere excelentă despre 
tine — şi Richardson la fel, cu toate că nu te-a mai văzut nicio- 
dată. Dar eu cred că mai există o latură a caracterului tău, mai 
întunecată, care nu mi-ar plăcea deloc. 

Lua-m-ar dracu”, se gindi Audley. Scotea chestia asta pe 
masă tocmai cînd trebuia să se gindească la alte lucruri îngri- 
jorătoare. Însă e adevărat că, pentru viaţa lui, lucrurile acelea s-ar 
fi putut dovedi mai puţin importante. 

— Ai cerut totuşi o cameră dublă, zise el cu cruzime. Ea 

tādu din cap. 

— N-am făcut-o peniru tine, David. Am făcut-o pentru ce 
înseamnă Bull”. / 

— Ce înseamnă ? 

— N-a fost prea corect din partea mea — pentru tine nu în- 
seamnă un hotel. Tu n-ai de unde să ştii ce înseamnă locul acela. 

— Ái fost vreodată acolo? 

— Dacă am fost acolo? oftă ea. Nu, n-am fost niciodată, 
adică nu de-adevăratelea. Dar e o părticică din istoria familiei 
mele; toți mi-au vorbit despre el. Bunica mi-a povestit cum se 
întilneau cu toţii acolo pe vremuri. Era cîrciuma escadronului — 
urarea lor de noroc era „Ne vedem la «Bulb. Era locul lui 
special — cîrciuma lui Johnnie Steerforth. Acolo a întîlnit-o 
pe mama înainte de a mă naşte eu; cred că acolo a întîlnit-o 
chiar prima oară. ȘI tata a întîlnit-o acolo pe urmă, vreau să 
spun tatăl meu vitreg. Era singurul loc... 

Ea lăsă propoziţia neterminată, iar Audley se crispă. El 
n-avea de unde să ştie, iar ea jucase cinstit şi nu-i spusese. lar 
el fusese cît se poate de grosolan în interpretar ea egoistă pe care 
o dăduse vorbelor ei. Faith nu voia să rămînă singură printre 
toate fantomele acelea ale morții și ale viilor. Din nou nevoia, 
şi nu dorința de a fi cu el, se gîndi Audley cu tristete. 

— Îmi cer iertare. N fost cam mitocar, recunoscu el cu 
răsuflarea tăiată. Putem să mergem în altă parte. Sau poti să 
mergi numai tu. De fapt, al putea să te întorci și acasă — ţi-ai 
jucat rolul mai bine decît meritam. 

— Tu vrei să plec acasă ? 

— Nu cu trebuie să hotărăsc asta. Cred că ti-ai cîştigat drep- 
tul de a decide singură. 

— Deci nu mai fac parte din personalul a auxiliar ? 

— La naiba, Faith, ştii foarte bine că n-ai fost nici o clipă 
aşa ceva. 

Audley se forţă să-şi calce pe mindrie. 

— Dacă vrei să ştii,dacă vreau să mergi la „Bull“ şi să împarţi 
cu mine un pat dublu într-o cameră dublă, răspunsul e da, cum 
ştii prea bine. Pentru mine ar fi o plăcere — și un privilegiu. 

Cît despre latura aceea mal întunecată a caracterului 
meu — şi la asta răspunsul e tot da. Cred că în străfundui fiin- 
tei mele există un KGB-ist care încearcă să se ridice la supralaţă. 
Și poate că e şi ăsta un motiv pentru care ar trebui să mai rămii 
prin zonă: am putea, încerca amindoi să-l înfundăm, acum că 
i-am descoperit existenţa. Cel puţin pină mă întorc la treaba mea 
de dinainte, unde n-are nici O şansă. 


Faith îi puse ușor mîna pe brat. 


— Săracul David! Lucrurile sînt şi aşa prea complicate pen tru 
tine, fără o KGB-istă care să-ţi supravegheze KGB-istul! $i 
nici n-am fost cinstită cu tine. Vreau foarte, foarte mult să merg 

ia „„Buli”” cu tine. Mi-ar plăcea ca tu să înlocuieşti obsesia neplă- 
cută a acestui hotel. Şi vreau să găsesc comoara lui Schliemann! 

"— Comoara lui Steerforth de aici înainte. Indiferent dacă 
o găsim sau nu, să fie şi a lui de acum încolo. 

— Dar, David, crezi într-adevăr că o putem găsi ? 

David dădu din umeri. 

— Ruşii cred că putem, Faith. Și, în definitiv, noi sintem pri- 
mii care ar trebui s-o caute. Aşa că, dacă avem puţin timp, 
s-ar putea s-o găsim. Tierney ne-a dat oricum o deschidere 
bună — mai bună decît m-am aşteptat. 

— Da ?.Să fiu sinceră, nu prea înțelegeam unde voiai să 
ajungi; adică oricum nu contează unde au pus-o la început. 
Problema e unde a ajuns în final — şi, practic, ar fi putut ajunge 
oriunde... 

— Ba nu, asta nu. Tăticutul tău a fost un tip foarte inventiv, 
dar minuni nu putea să facă totuşi. . 

— Tot nu văd cum... 

— Răbdare, iubire, răbdare! Răbdare, încredere şi : noroc. 
Pină acum nici n-am încercat să aflu unde e tezaurul — am 
vrut doar să văd între ce limite se pune problema. In Tier- 
ney n-a avut încredere, şi dacă n-a avut încredere în Tierney, 
n-a avut în nimeni. Deci a scos singur tezaurul din magazie. 
Şi a făcut asta în aceeaşi noapte — a doua zi i-a spus lui Tier- 
ney că se află într-un loc sigur. Dar de condus o maşină nu putea, 
deci exista o limită fizică pînă unde putea s-o ducă de unul singur. 

— Numai că mai există şi un cărucior. 

— Chiar și cu căruciorul, nu poate fi prea departe de ma- 
gazie. Trebuie să fie vreo clădire, nu putea s-o lase aşa, împrăş- 
tiată aiurea. 

— Atunci a pregătit locul dinainte. 

Audley dădu din cap. 

— Pot să pariez că n-a ştiut dinainte că o să deturneze co- 
moara. Deci trebuie să fie o ascunzătoare pe care a găsit-o de-a 
gata, şi în același timp un loc unde să poată fi în siguranță timp 
îndelungat — douăzeci şi patru de ani, mai precis. 

Faith se încruntă. 

— Cred că faci prea multe presupuneri, David. Ar fi putut 
avea un loc pregătit dinainte pentru — cum îl chema pe bel- 
pianul acela, care ar fi luat comoara de acolo; o groapă în pă- 
mint ar fi fost foarte potrivită. 

— Din fericire, cu gropile nu trebuie să ne batem capul, 
Dacă aş crede că e undeva sub pămînt, nici nu m-aş mal deranja 

să caut — am avea nevoie în primul rînd de un regiment de ingi- 
neri, detectori de mine şi Dumnezeu mai ştie ce! 

— E ascunzătoarea tradiţională pentru comori îngropate, 
iar eu cred în continuare că e varianta cea mai probabilă — 
spuse Faith, îmbufnată întrucitva. Nu văd de ce eşti atît de si- 
gur pe tine. 

Audley se abţinu de la încă un răspuns arţăgos, diîndu-și 
seama deodată că era pe cale să vindă blana leului înainte de 
a-l fi împușcat. 

— E tradițional, Faith, o aprobă el serios. Dar Anglia nu e 
o insulă pustie. Oamenii au obiceiul neplăcut de a observa 
gropile mari şi uşor de săpat, aşa cuin au aflat-o pe pielea lor un 
număr destul de mare de criminali. Şi le observă chiar şi după 
ce au fost astupate. Practic, nu există decit un loc unde o groapă 
nu bate la ochi, iar acesta e cimitirul. 

Faith se întoarse surescitată către el, dar el o opri cu un gest 
din cap. 

— Din nefericire, cimitirul din Newton Chester se află la 
distanţă de trei mile de aeroport, în celălalt capăt al satului. 
Prea departe ca să fi făcut două-trei drumuri, zărăngănind cu 
căruciorul, fără să-l fi văzut şi auzit nimeni. Şi, ca să spun drept, 
nici nu-l văd pe tatăl tău cu tirnăcopul şi lopata — nu la modul 
ăsta, cel puţin: trebuia o groapă mare, adîncă, de dimensiunile 
unui mormâînt. lar asta însemna să!sape mult, prea mult chiar dacă 
ar fi avut timp destul — şi cred totuşi că n-a avut. 

Faith îi aprobă sînditoare. 

— Înţeleg ce vrei să spui, David. Dar, dacă nu e sub pămînt, 
atunci e undeva deasupra. lar asta mi se pare şi mai improbabil — 
doar dacă n-a pus-o cumva în castelul de care a pomenit Tierney. 

— Şi asta e o posibilitate, bineînțeles. Însă cred că n-are nici 
un rost să discutăm posibilităţile existente pînă cînd nu vedem 
locul. Cum spuneam, eu am vrut să văd care sînt limitele pro- 
blemei. Și, în orice caz, înainte să ajungem la Newton Chester, 
mai avem o treabă. Trebuie să ne ducem la Maclean. 

— Maclean ? El era navigatorul, nu? 

— Da, el era navigatorul. 

— Sper că n-o să-i jucăm şi lui o scenă dură — nu mai am 
putere! 

Audley zimbi. 

— Nici nu cred că ar fi recomandabil să-i facem o asemenea 
înscenare unui cetăţean respectabil ca domnul Maclean. 

Faith răsuflă uşurată. 


* 

— Slavă Domnului că era şi un om respectabil în echipajul 
acela. Începusem să-mi fac o părere preconcepută despre perso- 
nalul de aviaţie. Dar, presupun că dacă cineva din echipaj tre- 
buie să fie echilibrat şi de nădejde, acela nu poate fi altcineva 
decit navigatorul. Un soi de personaj patern, cum e Captain 
Cook! - 

Ca mai toate femeile, şi Faith era tentată să judece subiectiv, 
reflectă Audley: tatăl ei vitreg fusese navigator. Era liniş- 
titor să găscască în caracterul ei un defect atît de prozaic; în 
alte privinţe era destul de ieşită din comun pentru a fi chiar 
fiica bună a lui Jones. | 

— Nu cred că echipajul tatălui tău era un echipaj neobiș- 
nuit — sau neobişnuit de rău, dacă vorbim despre asta. Mor- 
rison era tipul slab, iar Tierney era pungaşul înnăscut. Dar 
şi-au îndeplinit perfect datoria. Au contribuit la cîştigarea răz- 
boiului, pentru ca, ani şi ani după aceea, să poată veni un tip 
ca mine să-i bată la cap cu întrebările. Generaţia lor a realizat 
ceva mare — mult mai mare decit a realizat generația mea. 

— Și tatăl meu? 

— Şi el, scumpa mea — chiar mai mult decît alţii. Să nu ţii 
` toată viața capul în jos pentru că taică-tu a fost un ticălos. În 
unele privinţe a fost un bărbat şi jumătate. Și-a cîştigat DEC *-ul 
pe drept. | 

— Parcă nu ştiu! Era povestea preferată a bunicii la cul- 
care. Deci a fost un erou al războiului. Numai că acum cred că 
n-ar fi fost un erou şi în timp de pace... 

— Poate că nu. Dar erau mulţi ca el. Deci n-ar trebui să 
fii tristă. Ai fost al naibii de norocoasă! 

— Norocoasă ? .- 

Glasul lui Faith suna amar. 

— Toţi aţi fost! Din toată povestea asta tu te-ai ales cu 
un tată vitreg bun. lar mama ta cu un soţ bun. 

— Dar tata şi echipajul lui — ei at fost norocoşi ? 

— Ei au fost şi mai norocoşi. Tatăl tău a sărit repede din avion 
— tocmai cînd credea că a ajuns cu bine acasă, întreg şi uscat, 
iar ceilalți şi-au salvat pielea. 

— Şieau pierdut tezaurul ? | 

— Ăsta a fost norocul lor cel mai mare. Tu chiar crezi 
că ar fi reuşit să scape cu el ? Mai degrabă şi-ar fi găsit moartea. 


* Distinguished, Fiyirg Cicss— ceccaţie a forţelor aeriene britanice. 

— Dar ai spus — sau cel puţin presupuneai— că planul 
era minunat. | 

— Aşa şi era.Avea însă un defect eno.m, despre care nu aveau 
de unde să ştie, și pe care nici eu nu-l înţeleg încă: Panin era pe 
urmele lor! 

— Of, Panin ăsta! se cutremură Faith. De cîte ori îl pomenești, 
mă ia cu frig— e vreun soi de sperietoare? 

— Asta aş vrea să aflu şi eu. Ştiu că ruşii n-au abandonat 
niciodată căutarea acelui avion, deci e mai mult ca sigur că, 
în clipa în care. tatăl tău ar fi încercat să valorifice conţinutul 
lădiţelor, ar fi venit la el imediat. Şi, judecînd după ce i-au făcut 
lui Bloch, nu cred că ar fi fost prea amabili. 

Ea lăsă capul în jos amărită, iar Audley își blestemă lim- 
buția. Încercase s-o înveselească, şi nu reuşise decît să-i aducă 
aminte de adevăratul motiv al acestei vinători caraghioase de 
comori. Pentru scurt timp îi ieşise şi lui din minte. 

Venise rîndul lui să-i pună o mînă liniştitoare pe braţ. 

— Nu te mai gîndi la asta, Faith. Nu trebuie să dai ochii cu 
sperietoarea marţi. lar cu Maclean o să te înţelegi splendid. 

Faith se întoarse mirată către el. 

— Panin vine aici — în Anglia? 

— Nu e nevoie să-l vezi. 

— Nu e nevoie ? Dar eu vreau asta! Singurul mod în care 
poţi scăpa de coşmaruri este să le priveşti drept în faţă la lu- 
mina zilei — şi, de fapt, nu poate fi un om atît de îngrozitor 
dacă e de părere că merită să-şi consume timpul lui preţios cu 
tezaurul. i 

Era o inocentă, ca toate femeile de genul ei. Incercînd tot 
timpul să suprapună lumea lor sigură şi confortabilă peste cea- 
laltă lume, cu totul diferită de a lor: bătrinul şi bravul unchi 
Joe pufăindu-șşi pipa; blindul domn Hruşciov jucîndu-şi ne- 
poteit pe genunchi; blîndul şi îngrijoratul domn Kosîghin ti- 
nind privighetoarea pentru uliul lui Brejnev. Audley - tre- 
buia să accepte această mască — n-ar fi făcut decît s-o sperie 
“spunîndu-i că cele mai urîte coşmaruri sînt cele care refuză să se 
volatilizeze în lumina soarelui de dimineaţă. 

— Şi pe urmă, dacă e un tip atît de mare, ar putea fi o ex- 
periență interesantă. N-am întîlnit niciodată o persoană cu 
adevărat importantă ! 

Pe Audley îl cuprinse iarăşi un val de afecţiune: era ca o 
fetiţă. Şi n-avea cum să încurce lucrurile, dacă- -şi ţinea gura. 
Ar fi putut chiar să constituie un avantaj, pentru că probabil 

nici Nikolai Andreevici Panin nu mai întilnise o persoană ca ea. 
Ar putea să-i zdruncine încrederea, măcar un pic. 

— Foarte bine, atunci, Faith. O să-l întîlneşti. Dar eu tot cred 
că o să-l găsești mai puţin simpatic pe Maclean. 

— Numai pentru că e cinstit. Nici nu înţeleg de ce te inte- 
resează omul ăsta. Tierney zicea că n-a luat parte la nimic. 


— Asta nu însemna că era surd sau orb. Era totuşi membru 
al echipajului; şi, pentru că nu îl interesa să facă avere în acelaşi 
mod, s-ar putea ca tatăl tău să fi vorbit mai multe cu el. Şi pe 


urmă, au fost împreună toată ziua între cele două călătorii — 
foi a fost cu el şi cu Wojek la Londra. Nu mă îndoiesc că în ziua 
aceea a fost cumpărată cartea ta despre Troia. 

— De unde Dumnezeu ştii atît de multe despre ce au făcut ? 

— Totul se află în dosarul original al cazului. Oamenii 
noştri au încercat să vadă de ce erau ruşii atît de interesaţi de 
Steerforth şi de avionul lui. Evident că n-au aflat, dar au reuşit 
totuși să-i reconstituie pas cu pas mişcările din ziua, aceea. Şi 
au făcut şi cîteva caracterizări destul de subtile. 

Butler descrisese iniţial dosarul ca pe o adunătură de non- 
informaţii. Şi asta şi era, în măsura în care nu reuşise să dea 
unele răspunsuri. Dar, la fel ca un raport geologic, vechi şi 
ără greşeală, conţinea o mulţime de informaţii care deveneau- 
utile în lumina altor informaţii. 

— Cit despre părerea mea că o să te înţelegi cu Maclean — 
îți spune ceva Wadham Hill Comprehensive School? 

Faith ridică sprîncenele. | 

— Wadham Hill ? Nu e şcoala aceea, care a scos nişte rezul 
tate OXBRIDGE ieşite din comun ? 

Audley o aprobă. 

— Mă gindeam eu că o să-ţi spună ceva. S-a scris despre 
ea un articol într-un supliment ilustrat, şi a mai apărut şi în 
cotidiene. Un exemplu pentru gimnaziile umaniste. Şi toate 
astea i se datorează lui JamesW. Maclean— sau „„Big Jim”, cum 
il ştiu copiii. Celor de la ziare le-a plăcut asta! 

— Şi ăsta e Maclean al nostru? 

— Unul şi acelaşi director al şcolii Wadham Hill şi, odi- 
nioară, ofiţer aviator al escadronului 3112. Dacă te place, 
poate că o să-ţi ofere o slujbă! 

— Cui? Fiicei lui Steerforth? Mă îndoiesc — doar dacă 
n-are cumva o clasă de corecție pentru oameni de ştiinţă cri- 
minali în devenire! Cred că pentru el o să rămîn doar domni- 
şoara Jones! 

— N-o să fii niciodată numai domnişoara Jones. Dar să 
lăsăm asta — ne interesează amintirile lui, nu aprecierea pro- 
fesională. Şi să sperăm că e disponibil; mi se pare că şi el e 
în vacantă. 

XI 


James Maclean era însă disponibil. I-a primit prompt şi 
politicos în biroul de o curăţenie desăvirşită al casei sale, din 
faţa la fel de curatului campus de beton şi sticlă al școlii de la Wad- 
ham Hill. Audley îşi aduse aminte că Maclean se mîndrea ca, 
in calitatea lui de director, putea primi pe oricine la orice oră — 
suplimentul ilustrat făcuse mult caz de asta. 


Însă îl deruta. porecla „Big Jim”. Era clar că nu i se trăgea 
de la mărimea lui, nici la propriu, şi nici printr-o inversare răută- 
cios—şcolărească. Maclean era un bărbat de talie mijlocie, bine 
legat. Sau poate că era un caz de inversiune, unde porecla gro- 
solană contrasta cu fineţea intelectuală a omului — un compli-: 
ment la adresa personalităţii care strălucea dincolo de o întă- 
ţişare destul de ştearsă. Între el şi Steerforth trebuia să fi existat o 
relație bazată pe respect, căci altfel Maclean n-ar fi putut să 
stea deoparte de contrabanda lor fără să stîrnească antipatii. 


- Maclean se ridică de la birou şi le ieşi în întimpinare. 


— Doctore Audley — domnişoară Jones — pe cartea dum- 
neavoastră de vizită scrie „Ministerul apărări’, şi trebuie să 
recunosc că sînt curios să aflu ce ar putea dori ministrul de la 
mine într-o zi de duminică. La început am crezut că ar putea fi 
ceva, în legătură cu şcoala de cadeți — dar nici unul dintre dum- 
neavoastră nu mi se pare potrivit pentru aşa ceva. 


Pe faţa lui Maclean apăru un zîmbet cînd îşi opri privirea 
asupra lui Faith, dar ca nu reuşi să-i întoarcă zimbetul, iar li- 

căririi de bună dispoziţie din ochii lui Maclean îi luă locul o 
privire mai speculativă. t 

— Sînteti foarte amabil că ne-ați primit, domnule director, 
spuse Audley în timp ce-şi scotea actele din buzunar. 


Maclean le studie atent, dădu din cap şi le înapoie fără co- 
mentarii. 

— Sperăm că ne puteţi ajuta cu nişte informaţii despre ceva 
care s-a întîmplat cu destul timp în urmă. În legătură cu loco- 
tenentul de aviaţie John Steerforth — aţi fost navigator în 
echipajul lui în umpul războiului. 


Privirea lvi Maclean rimase aţintită asupra lui Audley 
iar pe fruntea lui apăru o uşoară cută. 


— John Steerforth! repetă el numele, savurindu-l de par- 
că ar fi avut o aromă specială. E mult timp de cînd n-am mai auzit 
numele acesta. Dar îl ţin minte, bineînţeles. Cum spuneaţi 
şi dumneavoastră, am fost navigatorul lui. Ce vreţi să ştiţi des- 
pre el? E mort de mai bine de douăzeci de ani — a murit ime- 
diat după război. Ne-au cedat motoarele cînd veneam de la Ber- 
lin. Noi am sărit, dar Steerforth a rămas în avion pînă cînd a 
fost prea tîrziu — cel puţin aşa s-a presupus, 

— Vr-l amintiţi bine? 

— Dacă mi-l amintesc bine? Cîndva l-am cunoscut foarte” 
bine — desigur. John Steerforth! De fapt, nu era John — in- 
totdeauna era Johnnie — Johnnie Steerforth ! De-a lungul anilor 
mi-a fost readus de fapt în memorie de cîteva ori. 

— Cum aşa? ; 

— De băieți care semănau cu el. Nu erau la fel — nimen 
nu e exact la fel cu altcineva. Dar erau acelaşi gen, genul Ste- 
erforth. Şi poate să pară paradoxal, dar nu vreau să spun genul 
Johnnie Steerforth; vreau să spun genul ,J. Steerforth” — Ste- 
erforth din David Copperfield. E o coincidență ciudată. Steer- 
forth-ii din lumea adevărată pot fi folositori într-un mediu pro- 
pice, şi periculoși într-unul neadecvat. Sînt buni în război, pentru 
că le place riscul. Problemele încep cînd nu mai au ce riscuri 
să-şi asume. y | | 

— „Un brav pilot la vreme de răscruce. ..”, murmură Faith. 

-Maclean o privi cu interes. 

— Văd că l-aţi învăţat bine pe Dryden *, domnişoară Jones. 
Foarte potrivit citatul — tot pasajul acela îl caracterizează 
foarte bine pe Steerforth. 

Se întoarse către Audley. 

— Acum îmi amintesc că, la vremea aceea, ni s-au pus o 
grămadă de întrebări despre acel ultim zbor al nostru. Avionul 
nu l-au găsit niciodată, şi nici pe Johnnie. N-am înţeles nicio- 
dată. de ce au văzut în treaba asta un mister atît de mare. N-a 
fost decit ghinion pur. 

Era evident că Maclean nu citise în ziare despre reapariţia 
avionului Dakota. Şi bineînţeles că nu ştiuse de planul de scufun- 


“dare a avionului. 


— Domnule profesor, pe noi nu ne interesează ultimul zbor. 
Pe noi ne interesează zborul de la Berlin la Newton Chester, 
penultimul. 

— De dinainte ? Maclean se încruntă. Dar acela n-a fost 
decit... — vocea îi şovăi uşor, pe urmă reluă neconvingător 
— ...decît de rutină. 

Maclean își amintea prea bine. Sau tocmai îşi amintise foarte 
bine. Audley se gîndi că faţă de Maclean sinceritatea putea fi 
mai profitabilă. 

— Domnule profesor, ştim totul despre încărcătura lui 
Steerforth. Știm ce era, de unde provenea şi cum a fost dată 
jos din avion. Ştim şi că n-aţi avut nici un amestec în toată 
treaba asta. Nu vrem să facem necazuri nimănui. Tot ce vrem 
este să aflăm unde a pus Steerforth încărcătura. 

Maclean se uită la el nevenindu-i să creadă, iar apoi privirea 
i se pierdu dincolo de Audley, către ceva ce se întimplase demult. 

— Vreţi să spuneţi că preţioasele cutii ale lui Johnnie sînt 
tot acolo unde le-a pus el — după atita timp ? întrebă el într-un 
sfîrşit. 

— Ştiţi unde le-a pus? i 

— Doamne-Dumnezeule, nu. Mai bine l-aţi întreba pe pi- 
lotul secund — Tierney se numea. Sau pe Morrison, operatorul 
radio. Mă tem că nu sînt persoana care ştie prea multe despre 
asta. 

— Țineţi minte cutiile ? 

— "Ţin minte împrejurările, recunoscu Maclean cu tristeţe. 
Acum, că aţi pomenit de asta, mi le amintesc chiar foarte bine. 


* Dryden, John (1631 — 1700) — poet, dramaturg şi doctrinar li- 
terar englez. 


136 


Se opri. 

— Nu voiam, într-adevăr, să fiu amestecat. Ţineam să-mi 
termin serviciul militar cu conştiinţa nepătată — chiar mă fe- 
licitasem că nu omorisem pe nimeni decît cu totul accidental. 
Johnnie avea reflexe de pilot de bombardier. Sună cam naiv, 
şi cam fals din punct de vedere moral. Dar mă feream de încur- 
căturile lui Johnnie. 

— Cutiile ? încercă Audley cu blindeţe să-l readucă la su- 
biect. 

— Întotdeauna mă invita să intru în afacerile lui. Ca să nu 
mai trebuiască să-mi petrec restul zilelor predînd Shakespeare 
puştanilor! Dar îmi aduc aminte că, la acel penultim zbor, 
a schimbat oferta: mi-a zis că, dacă eram hotărît să fiu profesor, 
puteam să cumpăr o şcoală întreagă cu partea mea. 

— Și dumneavoastră ce l-aţi spus? 

— Nu mai ţin minte ce i-am spus. Dar ţin minte că asta 
m-a speriat foarte tare. Mă gindeam că, dacă puteam să cumpăr 
o şcoală cu partea mea din cutiile lui Johnnie — astea în mod 
sigur nu mai conţineau ţigări americane şi ciorapi de nylon! 
Mă temeam ca ambiția lui Johnnie să nu-l zdrobească pînă la 
urmă! Și am avut dreptate! 

Degajarea lui Maclean trebuia să fi fost falsă, dar asta nu 
era ceva culpabil, se gîndi Audley: orice persoană inteligentă 
ar fi fost curioasă să afle conţinutul cutiilor, mai ales cineva 
care avusese relaţii, oricît de nevinovate, cu Steerforth. Asta, 
bineînțeles, în afară de cazul în care ştia dinainte ce conţineau 
cutiile; dar nu se potrivea cu Maclean, judecă Audley. 

— Sînt convins că mă pot bizui pe discreția dumneavoastră, 
domnule profesor, dacă vă spun că acele lădiţe conţineau obiec- 
te dintr-un muzeu german, de o valoare inestimabilă. Aţi pro- 
cedat foarte înţelept rezistind tentatiei. 

— Johnnie a prădat un muzeu ? 

— Nu chiar. Să zicem că i-a prădat pe prădători. 

Maclean zimbi. 

— Asta 1 se potriveşte mai bine. De fapt, o asemenea idee 
l-ar fi atras probabil destul de mult. 

Nu-l aprobase pe Steerforth şi nici nu-l ajutase, dar mai 
avea şi acum o slăbiciune pentru el — cam cum avea şi David 
Copperfield pentru celălalt Steerforth. Audley era uşor indispus 


de faptul că nu-şi dăduse seama singur de comparaţie, deşi era 
la fel de neconcludentă pe cît era acum de evidentă. 

— Problema e că noi credem că încărcătura se mai află încă 
pe — sau pe lingă — vechiul aerodrom de la Newton Chester. 
Aveţi cumva vreo idee, oricît de vagă, despre unde ar putea fi 
cutiile ? 

Maclean strînse gînditor din buze, iar apoi clătină la fel de 
gînditor din cap. 

— Nu prea cred. În definitiv, a trecut atît de mult timp de 
atunci — o jumătate de viaţă. Aminfirile mele sînt destul de 
fragmentare. Nici n-aş şti cu ce loc să încep. Newton Chester 
nu era un centru important, după cîte-mi amintesc eu, dar se 
întindea pe o suprafaţă destul de mare. Erau vreo — să mă gîn- 
desc — vreo jumătate de duzină de cutii, şi destul de mari 
chiar — dar tot ar fi ca şi cum aţi căuta acul în carul cu fin. 
Ce vă face să credeţi că sînt tot acolo? 

— Steerforth n-a avut nici timpul şi nici ocazia să le ducă 
prea departe. Mişcările lui dintre cele două zboruri au fost re- 
constituite destul de exact. Miercuri a fost ofiţer de serviciu, 
iar joi a fost cu dumneavoastră şi cu locotenentul de aviaţie 
Wojek la Londra. A spus atunci ceva despre lădiţe ? 


Maclean se uită fix la Faith, care își ştergea ochelarii cu un 
aer absent. Se întoarse încet către Audiey. 


— Scuzaţi, ce-aţi spus ? Că ne-am dus la Londra ? Dacă am 
fost — da, nu-mi dau seama de ce. Drumul pînă acolo era cum- 
plit, iar la întoarcere era şi mai rău. Nu merita deloc să faci 
drumul ăsta, care-ţi lua toată ziua. 


Vorbea absent, iar Audley îi simţea interesul topindu-se. 
Sau, mai degrabă, transferindu-se către Faith. 


— Domnişoară... Jones, accept apariţia coincidenţelor 
iraționale, dar memoria mea păstrează bine figurile, iar dumnea- 
voastră nu văd cum aţi putea fi o coincidenţă. 

Faith îşi duse ochelarii la ochi şi pe urină se răzgîndi, în- 
torcîndu-se către Maclean cu o expresie glacială. 

— Steerforth avea o fetiţă, continuă Maclean. Acum ar tre- 
bui... ar trebui să aibă cam virsta dumitale... Ai ochii şi 
fruntea tatălui dumitale, şi cred că şi ceva din nemulţumirea 
lui. Gura şi bărbia sînt mai puternice, dar asemănarea rămîne 
totuşi izbitoare. 

— Mi s-a mai spus asta — memoria dumneavoastră e foarte 
bună. 


Maclean îi zimbi, dînd satisfăcut din cap. 

— Am fost la botezul dumitale, domnişoară Jones — domni- 
şoară Steerforth. De fapt, am fost chiar un fel de naş de ocazie. 
Îmi amintesc foarte bine întîmplarea. | 

— Păcat că nu vă amintiţi ce-a făcut tatăl meu cu tezaurul 
acela furat, spuse Faith pe un ton îngheţat. Şi păcat, în primul 
rind, că n-aţi fost în stare să-l ţineţi cu dumneavoastră, pe calea 
cea dreaptă. Pe mulţi i-aţi fi scutit de multă durere. 


Chipul lui Maclean se întunecă. 


— Crezi că m-am comportat ca fariseul care a trecut pe 
partea cealaltă ca să nu vadă ? Nu eşti prea dreaptă, draga mea. 
Ar trebui să ştu că tinerii nu se amestecă niciodată în treburile 
personale ale prietenilor lor— asta n-o fac decit bătrinii şi 
cei de vîrstă i aie lar eu îmi făceam griji pentru tatăl dumi- 
tale. I-am spus. 

Se opri, apoi se NI als iarăşi către Audley, aprobîndu-l cu 
întârziere. | 

— Aveţi dreptate:. am fost la Londra. Sora mea luase bi- 
lete la un concert cu Myra Hess. Johnnie şi Wojek mergeau la 
Londra pe cont propriu, iar eu m-am lipit de ei doar ca să că- 
Jătorim împreună. Ne-am întîlnit iarăși cînd am luat ultimul 
tren înapoi de la King's Cross. 


Divaga iarăși, dar Audley nu îndrăznea a readucă la subiect 
de teamă să nu perturbe lanţul amintirilor. 


— Stăteam acolo şi mă gindeam la tatăl dumitale, domni- 
şoară Steerforth, şi la cutiile lui. Şi cum a intrat în vagon, 
l-am întrebat dacă a scăpat de ele. Mi-a spus: „Uită că le-ai 
văzut vreodată, bătrîne. Ţi-am acordat o şansă... ”, sau aşa, 
ceva. Pe urmă a rîs şi a spus că neamţul o să se răsucească în 
mormînt. L-am întrebat: „Care neamt ? N-ai fraternizat, nu ?”, 
pentru că pe vremea aceea nu ni se permitea să avem de-a face 
cu germanii. A ris pînă era să cadă de pe scaun şi mi-a spus 
că neamţul lui era mort de nu-ştiu-cînd. „Poanta e că acuma 
numai unul ca el le-ar mai putea găsi”, aşa mi-a zis. 

Îi privi trist pe amîndoi. 

— Probabil că pentru dumneavoastră asta înseamnă mai 
mult decît pentru mine. Pentru el era o poantă, dar asta e ce-a 
spus, cu aproximaţie. Și, orice-ai crede dumneata, domnişoară 
Steerforth, îmi păsa de el. Dar tatăl dumitale a mers pe drumul 
lui — de fapt, la zborul următor am mai avut nişte cutii la bord. 


— Era cu Wojek cînd a venit la tren, da? 

— Da, era cu el. Dar nu cred că Jan Wojek o să-mi aducă 
aminte de ceva. Amîndoi băuseră foarte mult, dar Jan era cel 
mai afumat. 

În cele din urmă Maclean se săturase de ameţiţii lui camarazi, 
englezul  înfierbîntat şi plin de un entuziasm nelalocul lui, 
iar polonezul — plin de tristeţe, opunîndu-se încă părerii îndrep.. 
tăţite a celorlalți că îşi pierduse tara, deși cîştigase războiul. 
Aşa că Maclean se retrăsese în colțul lui, ascultînd de glasul 
conştiinţei, care-l spunea că sosise vremea să termine cu zbu- 
ratul Şi să-şi înceapă adevărata carieră. Spre deosebire de ceilalți 
doi, pentru el războiul nu fusese nicidecum marea aventură, 
şi, Oricum, se sfirşise. d i 

Audley își tîra paşii alături de Faith pe aleea bine îngrijită,. 
din nou scufundat într-o lume întunecată, numai a lui. Îşi « dădea 
seama. că fuseseră mai puţin decit politicoşi faţă de Maclean 
la sfîrşitul întîlnirii. Faith îi răspunsese în silă la întrebările 
convenţionale despre maică-sa, aruncînd răspunsuri monosi- 
labice; iar propria lui recunoștință, la fel de convenţională, 
fusese scurtă şi nesinceră. Și el şi Faith nu făceau decît să-şi 
exteriorizeze sentimentele personale. 

Cu lipsa de dreptate tipică femeilor, Faith aruncă toată vina 
pe Maclean, evident. El ar fi putut să fie forţa de legătură a 
echipajului, împiedicînd balanţa să încline către tentaţie. În 
schimb, rămăsese deoparte, cruțîndu-și puterile pentru el în- 
suşi; cam aşa, gîndea Faith, probabil. Dar, în realitate, relaţiile 
umane nu erau nicidecum atit de simple. 

Dezamăgirea pe care o simţea Audley avea un motiv mai 
obiectiv, pentru că lanţul acela de amintiri stirnit de dezapro- 
barea lui Faith aruncase din nou în ceață problema locului 
unde se afla tezaurul. Dacă poanta lui Steerforth fusese reţi- 
nută cu oarecare exactitate, atunci cutiile se aflau din nou sub 
pămînt, acolo unde le găsise Schliemann prima oară. lar asta 
ar face găsirea lor cumplit de dificilă, aproape imposibilă. 

Ar fi vrut să renunţe — să le spună că nu era în stare şi că 
n-avea experiența necesară găsirii unei comori demult pierdute, şi 
că ideea asta era oricum o prostie. Siguranţa lui debordantă părea, 
retrospectiv, la fel de nelalocul ei ca şi încrederea lui Stocker în 
el — dacă Stocker avusese cumva vreodată încredere în cineva. 


Dar, dacă încrederea lui Stocker era o presupunere, existenţa 
lui Panin era o realitate. Venirea rusului era singura dovadă 
certă că tezaurul exista și putea fi găsit. Şi totuşi nu reuşea să-şi 

dea seama care era rostul acestei vizite — doar dacă nu cumva 
abordas€ problema dintr-un unghi complet greşit. În cazul 
acesta era nevoie de un — cum îi spuneau arabii — de un tafsir 
il aam: încălcarea calculată a regulamentului, oprindu-l astfel 
pe cel care trebuia să cîştige cursa. 

Dar asta însemna să se întoarcă la Londra, într-o casă ne- 
primitoare, plină de spioni electronici. Și mai însemna să piardă 
ocazia de a împărţi cu Faith un pat adevărat. 

Ăsta era singurul lucru bun care ieşise din toată povestea, 
şi n-o să-i dea' cu piciorul acum. Cînd se urcă în maşină, văzu 
că Faith era la fel de mohorită ca şi el, dar părul acela savant 
strîns ar arăta mai bine răvăşit pe o pernă. Aşa că n-avea de gînd 
să renunţe, şi ideea tafsir il aam-ului putea foarte bine să mai 
aştepte. Iar el o să meargă înainte, conform planului. 

Plecară fără să schimbe o vorbă. Îl văzu pentru ultima oară 
pe Maclean, bărbatul bine clădit, cufundat în amintiri, exact 
în locul unde-i spuseseră la revedere. Audiey spera în gînd că 
vesta pneumatică a conştiinţei lui curate o să-l ţină la suprafaţă. 
Pe urmă un corp de clădire al centrului Wadham Hill îl scoase 
din raza lui vizuală. 

Îsi continuară drumul fără să-şi vorbească, iar Audley se 
concentră de data asta asupra volanului: Rover-ul lui Butler 
era o maşină care-ţi răsplătea efortul. Nu ca Austin-ul lui 
modest. Dar, în cele din urmă, trebui să rupă tăcerea. 

— Nici ăsta nu ţi-a plăcut? 

— Dacă mi-a plăcut! Într-un fel, a fost chiar mai rău decit 
Tierney. Ar fi trebuit să fii mai drăguţ cu Tierney şi məi rău cu el— 
nașul meu de ocazie! 

— Da, şi n-aş mai fi obţinut nimic de la nici unul. Mac- 
lean n-a fost atît de rău; numai că tu ai o prejudecată împotriva 
directorilor de şcoală. 

— Împotriva lui, da. Dacă ar fi vrut într-adevăr să-l oprească 
pe tata, ar fi putut s-o facă. Şi cred că şi el ştie asta, nu contează 
ce zicea, ticălosul ipocrit! Dar presupun că pe urmă, dragul 
meu tată ar fi pus la cale altă afacere — trafic de arme, sau ceva 
asemănător. Ai dreptate, bineînţeles: nu e nici mai grav, nici 
mai puţin grav decît altele — şi cel puţin în felul asta te-am în- 
tilnit pe tine, David! 

Se întinse către el şi-şi puse o mînă fină pe a lui, iar apoi se 
aplecă şi-i. depuse un sărut uşor pe obraz. 

— Ne vedem la „,Bull”?, îi şopti ea la ureche. Și în felul ăsta 
voi respecta şi tradiţia familiei! 

'Dacă la „Bull” existaseră cîndva fantome, umbre de demult 
colorate în albastrul uniformei RAF, acum dispăruseră cu totul. 
Încălzirea centrală ar fi fost probabil insuportabilă pentru ele, 
se gîndi Audley. 

Se aşeză pe patul luxos, iar Faith îi urmă exemplul şi se 
aşeză pe al ei, izbucnind în rîs. Hohotele ei păreau destul de na- 
turale — deşi s-ar fi putut să aibă şi o notă de isterie —, dar 
Audley nu avea chef de rîs: hotelul fusese pînă la urmă o ex- 
perientă mai neobişnuită decît se așteptase. Mai rău chiar, 
proprietarii erau pare-se convinși că el şi cu Faith se aflau acolo 
în luna de miere, sau măcar fugiseră împreună, pentru că li se 
oferise apartamentul nupţial al hotelului. 

Probabil din cauza felului în care Richardson le făcuse 're- 
zervarea. Sau poate din cauza felului jenat în care Audley ve- 
nise să ceară camera. Sau puteau la fel de bine să creadă asta 
pentru că Audley apăruse cu Faith în hotel fără nici un fel de 
bagaje, un amănunt de care îşi dăduse seama prea tirziu. 

Dar Audley credea că mai degrabă comportarea lor în 
hotel convinsese personalul de situaţia lor romantică. Nici o 
pereche de adulteri înrăiți sau fugari întimplători nu s-ar fi 
purtat atît de excentric. 

Faith umpluse ultima jumătate de oră a călătoriei lor des- 
criindu-i incinta părăginită care servise drept loc de întîlnire 
pentru echipajele de aviatori de la Newton Chester, cu familiile 
şi prietenii lor. 

Vechii proprietari ai hotelului nu anticipaseră proprieta- 
tea neaşteptată din timpul războiului. De fapt, hotelul fusese 
lăsat cam de izbelişte pînă la venirea lui Hitler la putere, cînd 
Anglia îşi reînnoise prietenia cu Franţa, iar escadroanele de bom- 
bardiere RAF fuseseră mutate din vechile lor birloguri din sud 
într-o nouă serie de baze aeriene, răspîndite în toată Anglia de 
Est, Lincolnshire şi Yorkshire. Newton Chester fusese ultima și 
cea mai puţin importantă dintre aceste baze, un intrus vremelnic 
care nu atrăsese niciodată marile bombardiere. 


Dar, dacă paturile desfundate şi instalația vetustă fuse- 
seră solicitate peste puterea lor de rezistenţă, tot aşa păţiseră 
şi soțiile şi iubitele aviatorilor care stătuseră acolo. Toată lumea 
ştia de curentul şi frigul care domnea dincolo de cele două ba- 
ruri ponosite ale hotelului; intrase în istorie pățania unui mitra- 
lior pe avioane Hampden, care murise îngheţat într-unul din 
dormitoare în iarna lui 1940. Lucrul fusese dovedit prin aceea 
că iubita lui îl abandonase pentru un pilot din camera vecină — 
unul din avantajele locale fiind acela că ocupanţii camerelor 
îşi petreceau toată noaptea în îmbrăţişări pasionate pur și simplu 
ca să nu îngheţe. 

Hotelului îi mai mersese renumele — sau mai degrabă bu- 
hul — pentru permanenta, criză de bere şi pentru obiceiul pro- 
prietarului de a-şi trimite clienții casei să împrumute rezerve 
proaspete dintr-un sat învecinat, pentru ca apoi să-i încarce 
fără jenă la plată pe cei care ajutaseră la cărat. lar whisky-ul 
lui, în rarele ocazii cînd exista, era atît de diluat, încît muştele 
care cădeau în pahare puteau să iasă şi să zboare imediat, absolut 
treze. 
` Miìncarea era mai acceptabilă, mai puţin însă pentru avia- 
torii evrei, pentru că meniul era întotdeauna după tiparul Hob- 
son, pe bază de carne de porc, căci proprietarul îşi îngrășa ili- 
cit porcii cu cele mai scîrboase resturi de la popota aeropor- 
tului. .. 

Din amintirile bunicii, mamei și ale tatălui ei vitreg, Faith ştia 
aproape totul despre hotel, de la scîndurile putrede şi scîrțfi- 
toare ale scărilor, pînă la toaleta de la etaj, care nu se încuia, 
şi unde exista, un anunţ prin care cei care o foloseau erau rugaţi 
să nu tragă apa după miezul nopţii, din cauza zgomotelor ca- 
re circulau amplificat pe conducta de apă. Era expertă în toate 
legendele, tradiţiile şi poveştile de groază pe care cei din esca- 
dronul 3112 le moşteniseră de la chinuiții lor predecesori. 

Faith reuşi să clădească în mintea lui Audley imaginea unui 
hotel plin de veselia nostalgică a războiului şi lipsit de orice 
urmă de confort — cam ca în filmul Drumul către stele, pe care-l 
văzuse la Dotheboys Hall. Dar probabil că veselia dispăruse, 
în timp ce lipsa de confort rămăsese, iar Audley începu să se 
îndoiască serios de noaptea care le stătea în faţă. Se părea că 
o să fie chiar mai puţin confortabilă decît cea dinainte. 


Îndoielile lui fură întărite de înfăţişarea neschimbată a ho- 
telului. Rămăsese la fel de frumos, în stilul acela Old English, 
cum i-l descrisese ea: ceea ce supravieţuise încă din epoca ia- 
cobită, prin noroc, întîmplare sau lipsă de prosperitate, consti- 
tuia acum principala atracţie a hotelului. Frontonul din lemn, 
tencuiala, învechită şi ferestruicile inegale vor rămîne la fel atita 
timp cît chimicalele şi priceperea restauratorilor o să le poată 
păstra. 


Dar imaginea din timpul escadronului 3112 se risipi ca un 
vis în momentul în care intrară pe uşa joasă de stejar: mirosuri 
de bucătărie continentală costisitoare, covoare groase peste 
tot. Înainte ca Audley să se dezmeticească, în timp ce căuta 
încă un punct de reper care să se potrivească cu povestirea lui 
Faith, un chelner chipeș, brunet, îmbrăcat într-o haină albă 
şi pantaloni strîmţi maro, apăru ca din pămînt lingă el. 

Audley n-avu încotro şi recunoscu că el era doctorul Audley, 
care reținuse o cameră dublă. 


Chelnerului 1se alătură un director, şi mai cizelat şi mai 
prompt, îmbrăcat într-un costum gri, care le spuse că îi pare 
foarte bine că au venit, dar e dezolat, n-au nici un patdublu. 
Faith, care era lîngă umărul lui Audley, pufni înăbuşit, lăsînd 
să-i scape un sunet bizar. 


Oricum, îi asigură directorul, nu trebuie să aibă nici o în- 
doială că se vor bucura de tot confortul, deoarece fiecare cameră 
era dotată cu paturi americane de ultimul tip, identice cu cele 
pe care le primea Hilton-ul londonez. Dimensiunile acestor 
paturi... 

Audley se grăbi să-l asigure la rîndul lui că ce era bun pentru 
cei de la Hilton era bun şi pentru el. 

Dar bagajele lor? A, da, se făcuse o mică încurcătură cu 
bagajele lor. Le lăsaseră în urmă şi trebuia să le aducă un prieten 
ceva mai tîrziu, spre seară. Zîmbete înţelegătoare apărură 
pe rînd pe chipurile tuturor. 

Ce tragedie — da, se va aranja totul, desigur. Dacă doamna 
Audley avea vreun neajuns de orice natură, personalul hotelului 
se va grăbi s-o servească. 

Îl urmară pe chelnerul în haină albă pe scări — nu scara 
îngustă, cazonă, pe care comandantul de escadron beat îşi rup- 
sese un picior în iarna lui '44, ci o scară largă şi lină, care nici 
nu se lăsa, nici nu scîrțiia— şi apoi pe coridorul bine luminat, 
aşternut cu o mochetă moale. 

Mai avea nevoie de ceva domnul doctor? 

Domnul doctor primise acum mai mult decit suficiente 
informaţii. În afară de una. 

— În ce parte e aerodromul ? întrebă Audley. 

Omul se uită la el zăpăcit. Pe urmă faţa 1 se lăţi într-un rînjet, 
ca un băiețel care a găsit răspunsul la o întrebare necinstit de 
grea, pentru oameni mari. 

— Nottingham,- spuse el fericit. 

Audley clătină din cap. 

— Vechiul aerodrom de aici, din Newton Chester. 

Omul își scutură cirlionții negri. Nu era nici un aerodrom 
aici. Aerodromul era lingă Nottingham. 

Cînd uşă se închise în urma lor, Faith se răsturnă în patul 
ei tip Hilton. 

— Doamna Audley are neajunsuri, murmură ea. Pat dublu 
nu, periuţă de dinţi, nu, „The Bull” cel adevărat, nu. Începu 
să ridă: Şi nici aerodrom! 

Audiey o privi cum se lasă încet în voia risului. Pentru el 
gluma nu avea haz, pentru că ar fi putut foarte bine să adauge 
„Comoară, nu!” Dar așa răsturnată pe pat—şi era întra-devăr 
un pat de dimensiuni generoase — îl făcea, să uite de perspectiva 
asta, descurajantă. Ea era, în definitiv, singura comoară pe care 
putea s-o obțină acum, pe loc, dacă se gindea bine. 

Dar nevoia de a vedea aerodromul cît mai era încă lumină 
era, spre regretul lui, mai mare decît dorinţa de a face dragoste. 
Îşi spuse furios că a pune afacerile înaintea plăcerii era o treabă 
de bun simţ şi nu un semn de bătrineţe. 

— Hai, fetiţo, zise el răguşit. la-ţi o faţă serioasă. Mai avem 
de făcut o vizită. 

Faith gemu. 

— Eşti mai rău ca un stăpîn de sclavi, David! Doamne 
Dumnezeule, nu e niciodată nimic romantic în ceea ce faci ? 

— Nu crezi că e romantic să fii într-un hotel ciudat cu un 
bărbat ciudat? 

— E datoria personalului auxiliar — nu fac decît să urmez 
tradiţia familiei. Iar asta nu e romantic, e patriotic. Şi ce poveste 
încurcată din istoria familiei mele vrei să scormoneşti de data 
asta ? $ 

— Nu e decît o vizită de politețe. Din fostul centru RAF 
din Newton Chester n-a mai rămas decît ceea ce se numeşte 
acum ferma Castle. Ne ducem la fermierul Warren ca să-i 
cerem voie să aruncăm o privire prin zonă. 

— Ne aşteaptă ? 

— Dacă ne putem bizui pe serviciile poştale de la clasa I, 
atunci n-o să-l mire prea tare apariția mea. Mi-e groază însă 
cînd mă gîndesc ce-o să zică despre tine! 

Faith îşi desfăcuse coafura franţuzească şi, dacă o recomanda 
ca secretară în Ministerul Apărării, care presta ore șuplimentare 
duminica, însemna să aducă prejudicii serioase imaginii publice 
despre morala funcționarilor civili ai ministerului. 

Îşi aruncă pe spate coama blondă. 

— Atunci ce naiba trebuie să par? 

— Cred că ar trebui să faci în continuare pe prima doamnă 
Audley, care îl supraveghează pe soţul ei cel harnic. Mă îndo- 
iesc că fermierul Warren o să creadă aşa ceva, dar va trebui 
să încercăm. 

Faith îşi trase mini-rochia peste coapse. 


— Și ce face mai exact soţul meu muncitor ? 


— Conduce o echipă care cercetează starea pistelor de aero- 
port abandonate, Şi nu ride, fetițo, pentru că taxele tale s-au 
dus exact pe asemenea chestii. Sîntem în recunoaştere şi ai venit 
şi tu într-o plimbare cu maşina. | 

Faith strîmbă din nas. 

— Warren trebuie să fie cam fraier să creadă asta. Iar pe 
mine o să mă creadă o uşuratică neruşinată — iar eu, de vre- 
me ce cam asta şi sînt, va trebui să-i suport scîrboşenia. 


Dar, dacă fermierul Warren nu înghiţi povestea pe care i-o 
înşirară, nici pe Faith n-o privi cu scîrbă; Warren avea în jur de 
treizeci de ani, poate treizeci şi cinci, ŞI, cu toate că nu era ceea 
ce se numeşte un bărbat chipeş, era de o bună dispoziţie molip- 
sitoare, iar pe faţa lui bronzată sclipea o dantură foarte albă, 
ca o reclamă la o pastă de dinţi. 


— Am primit scrisoarea dumneavoastră, bineînţeles, şi m-a 
cam speriat. Nu vă gîndiţi cumva să faceţi iarăşi aeroport aici, 

nu ? Familia mea a mai trebuit să se mute o dată, dar atunci, 
cu nemţii, era normal. Cred că n-o să ne mutăm iarăşi? 

Privirea lui avea uşoare sclipiri de oţel. 

Audley îl linişti. 

— Oricum, pistele astea n-ar fi bune pentru avioane cu reacţie, 
domnule Warren, minţi el, fiindcă n-avea nici cea mai vagă idee 
despre ce fel de piste era nevoie pentru avioane cu reacţie. Nu 
vrem decît să vedem cum s-au păstrat pistele temporare din 
timpul războiului, în diverse zone ale ţării. N-o să vă facem 
NICI un rău. 

— Dacă m-ati întreba pe mine, v-aş spune că s-au păstrat 
prea al dracului de bine — o grămadă de pămînt pierdut. Dar 
o să vedeţi şi singuri. Nu-mi speriaţi prea tare prostuţele alea 
"de oi şi feriți-vă să-mi călcaţi pe secară. Săptămîna viitoare 
tragem prima coasă. Veniţi şi plecaţi cînd doriţi — va trebui 
să intrați pe aici, fiindcă vechea intrare a aerodromului e as- 
tupată. Oricum, n-a mai rămas mare lucru din el. 

Audley tocmai voia să-i mulţumească lui Warren, cînd apăru 
lîngă ei o fată cu păr roșcat, drăguță şi micuță, într-o fustă mult 
mai scurtă decit cea a lui Faith. 

— Nu fi nepoliticos, Keith! Condu-i pe dumnealor. Şi poţi 
să le arăţi si minunatele tale oi Longwool... 

— Nu-i interesează oile mele Longwool, îi răspunse Warren 
mindru. Chiar dacă merită să fie văzute — mai mult decit nişte 
beton mort şi asfalt. Dar, bineînțeles că o să vă conduc — ar fi- 
trebuit să mă gîndesc mai dinainte. Să vă arăt cel puţin pe ce 
suprafaţă se întinde ferma, măcar atit pot să fac. 

Nu luă în seamă protestele lui Audley. 

— O să luăm Land Rover-ul — prima porţiune a drumului 
e prea accidentată pentru mașina aia frumoasă a dumneavoastră. 
M-a zăpăcit faptul că aţi venit duminică. Nu m-am gîndit 
niciodată că personalul civil poate să lucreze şi duminica, la 
fel ca mine... 

Îi dădu vesel înainte, în timp ce mașina îi zgîltiia pe un drum 
plin de hîrtoape, care tăia o pădurice de copaci tineri. De o parte 
şi de alta a drumului tufişurile erau dese şi înalte, şi atingeau 
maşina în mers. 

— Ar trebui să-le tai, ţipă Warren. Să le smulg. Aşa se face. 
(...) 

Hurducăturile încetară deodată ca prin minune, iar Land 
Rover-ul ţişni pe o suprafaţă netedă, care începuse pe neaştep- 
tate. 

— Perimetrul! striga Warren, şi ieşiră dintre tufișuri într-un 
loc deschis. Aerodromul! 


O preerie, asta era; o colină artificială, imensă, pe care nu 
se vedea pînă departe nici un copac, şi la orizontul căreia înce- 
peau să se adune umbrele albăstrii ale înserării. 


— Nu sînt oi în partea asta, zise Warren întorcînd negli- 
jent maşina mult către dreapta, spre dezorientarea totală a lui 
Audley. | 


— Asta este una din pistele principale. Aici poţi într-adevăr 
să accelerezi — e numai bună pentru maşinuţele alea de carting, 
O să ne luăm şi noi vreo două cînd o să mai crească fiu-meu, 


Audley văzu în faţă un turn de apă negru, şi două magazii 
urite în apropiere. În spatele lor răsăreau, nefiresc, cîteva fişii 
mătăsoase de iarbă — locuri de chef cîmpenesc cîndva, acum 
ţarcuri de oi, cu intrările barate de scînduri bătute-n cuie. 


Warren opri Land-Rover-ul fără să închidă motorul. 

— Aici erau clădirile principale. Cele mai multe erau bărăci 
tip Nissen. Turnul de control era de lemn. În afară de cîteva pe 
care le folosesc ca hambare, n-a mai rămas din ele decit fundaţia 
de beton. Cînd aveau bombardierele aici, ţineau bombele în 
partea cealaltă. 

Făcu semn cu mîna într-o direcţie vagă. 


— Locuiaţi aici pe vremea aceea? 


— Sînt născut şi crescut aici. Tata a lucrat ce mai rămăsese 
din fermă în timpul războiului. Eu eram mic, dar le ţin minte — 
Hampden-uri. Beaufort-uri, Boston-uri, şi Dakote. Eram mort 
după Boston-uri. 

Audley se dădu jos din maşină înţepenit şi făcu cîţiva pași 
pe asfaltul pistei. Începuse să adie un vînt uşor — sau poate că 
pe platoul ăsta se simţea întotdeauna o adiere; iarba se învol- 
burase şi se unduia. Mirosul oilor era puternic, iar locul era 
plin de mizeria lor. Locul ăsta, dădea o acută impresie de sin- 
gurătate. Nu singurătatea cîmpiei, care nici nu fusese tulburată 
de fapt. Mulţi bărbaţi trebăluiseră cîndva pe aici în zgomotul 
motoarelor, cu toate rosturile pe care le dă războiul. Cîmpia 
era ceva misterios, dar locul ăsta era doar trist, ca şi cum timpul 
nu reuşise să estompeze emoţiile umane care se consumaseră 
aici. Aerodromul ăsta nu murise încă de tot, la fel ca toate ce- 
lelalte improvizații din timpul războiului. 

Se urcă înapoi în Land Rover. 

— Ciudat loc, nu-i aşa ? spuse Warren. Am stat aici o seară 
întreagă, şi aproape că auzeam avioanele. Și am aşteptat mereu 
să apară un avion pe pistă, cum se întîmpla pe vremuri. 

Audley schimbă o privire fugară cu Faith. Chipul ei avea 
o expresie ciudată, îngheţată, de parcă discuţia asta despre tre- 
cut ar fi făcut-o să se închidă iarăşi în ea. 

— Unde, acolo lingă vechiul castel ? 

— Da. 

— Am putea să mergem în partea aceea? 

Warren aprobă din cap şi porni motorul. 

— Nimic mai uşor! 

— Să ieşim de pe pistă totuşi, dacă nu vă deranjează. Undeva 
la stînga ar trebui să fie o pistă de intrare. Aş vrea să văd cum e. 

Warren încetini şi viră pe o pistă mai îngustă, care se bi- 
furca din pista principală. 

Audley avea, acum toată întinderea aeroportului la nivelul 
privirii lui. Se răsuci ca să privească în urmă; turnul de control 
nu mai era, deci trebuia să ia turnul de apă ca punct de orien- 
tare. 

— Dacă vreți să vedeți vechiul castel, o să fiți dezamăgiti, 
răcni Warren. Nu sînt decît cîteva bordeie ridicate direct pe 
pămînt — o tabără romană, asta a fost. Nici măcar una adevă- 
rată. Arheologii spun că a fost probabil ceea ce ei numesc o 
tabără de instructie. Nu-ţi dai seama ce-a fost cînd te uiţi la ea, 
dacă nu ştii dinainte. 

Audley asculta toate astea cu o singură ureche, neluîndu-şi 
ochii de la turnul de apă, care se îndepărta tot mai mult 

Pe urmă, turnul începu să se micşoreze rapid. Se uită 
în jur la pajiştea searbădă şi avu senzaţia aproape certă că apă- 
ruse o înclinație aproape imperceptibilă, o ondulare lină. Groapa! 

Magazia lui Steerforth, locul lui sigur de depozitare, trebuia 
să fie acum undeva în stînga, sau ce mai rămăsese din ea. În 
dreapta se vedea pista mare, deci acolo nu aveau cum să fi fost 
clădiri. Privi în spate; turnul de apă dispăruse cu totul. De o 
parte şi de alta se întindea aeroportul pustiu, fără nimic la 
orizont. A 

— Încetiniţi puţin! îi ordonă lui Warren. Îmi amintesc că 
parcă erau pe aici două cabine, nu? | 

— Nu prea era mare lucru pe aici. Fostul cîmp de artilerie 
e mai în faţă, în stînga, lingă tabăra romană. Era o cabină pe 
aici pe undeva, şi una mai Jos, pentru rachetele de semnalizare, 
aşa cred. 

— Unde era cabina de aici? 

Warren frînă şi opri maşina. 

— Chiar acolo. Mai e şi acum o porțiune de ciment turnat 
în mijlocul ierbii — e o treabă care ne încurcă al dracului de 
tare de fiecare dată cînd cosim fînul. N-am reuşit niciodetă 
s-o scot de acolo — fundaţiile astea de ciment sînt cîteodată 
groase de un picior şi mai bine. 

Audley nu reuşi să distingă decit o uşoară întrerupere în 
unduirea ierbii. Deci acolo era: ultimul loc cunoscut în care 
poposise comoara din Troia. Cîţiva metri pătrați de ciment mort, 
care-i dădeau bătaie de cap unui fermier englez crescător de 
oi! Şi acolo trebuie să înceapă miine căutarea. Oricum, o să 
fie destul de uşor să găsească locul. 

— Hei, dacă stau să mă gîndesc, mi se pare că trebuie să mai 
fie pe undeva o hartă veche de-a lui taică-meu, pe care sînt 
marcate toate clădirile şi pistele — cel puţin așa. ţin eu minte, 
că erau marcate, spuse Warren fulgerat de o inspiraţie. Sînt 
sigur că trebuie să fie prin pod, printre hîrtiile lui. Aş putea s-o 
caut, dacă vă interesează. 


— Ar fi foarte amabil din partea dumneavoastră — ne-ar 
fi de mare ajutor, răspunse Audley, Practic, oriunde ar fi fost 
cutiile, n-aveau cum să apară pe vreo hartă a unui vechi aero- 
drom desfiinţat. Dar o hartă exactă a zonei era esenţială: era 
singurul lucru care nu fusese inclus în dosarul Steerforth pe lingă 
celelalte hirtii, mai noi sau mai vechi; şi era şi normal, de vreme 
ce aerodromul nu avusese de fapt nici o importanţă. 

Warren trase de schimbătorul de viteze. 


— Atunci e-n regulă. Acum o să ne întoarcem, dacă n-aveţi 
nimic împotrivă. N-o să pot să caut harta imediat — unchiul 
nevesti-mi trebuie să pice dintr-un moment în altul — anul 
ăsta îi bag recolta în hambarele mele — dar după ce pleacă o 
să mă urc în pod să mă uit. Staţi aici? 

— La „,Bull”. 


— Pfiu! În cazul ăsta, aţi face bine să aveţi carnetul de ce- 
curi pregătit. În zilele astea, cei de acolo nu te lasă nici măcar 
să te apleci să-ţi iei batista, dar nici nu uită să te taxeze pentru 
asta! Și mîncarea e bună — dacă te ţine punga. Dar, oricum, 
banii sînt ai contribuabililor, nu? 


Pe Audley îl călcă pe nervi familiaritatea degajată şi siguranța 
de sine a lui Warren. Însă rînjetul lui n-avea nimic malițios. 
Omul se purta absolut firesc, îi trata așa cum trata probabil pe 

toată lumea, şi era imposibil să fii îmbufnat în faţa unei bune- 
dispoziţii atit de sincere. Și nu era numai imposibil, ci şi ridicol. 

Audley se simţi deodată obosit, şi îi păru foarte rău. Undeva, 
de-a lungul ultimilor cîțiva ani, se pare că-şi pierduse simțul 
proporţiei şi simţul umorului. Sosirea lor la „Bull? era o do- 
vadă în plus: Faith văzuse umorul situaţieiiar el nu. Iar acum, 
chestia, asta. 

Pe urmă, mai era şi avertismentul tui Fred, de la început, 
despre existenţa adăpostită care-l izolase de realitate; nu ajun- 
sese în încurcătura asta decît din cauza iluziei lui de superiori- 
tate intelectuală. 

Numai că nici Fred nu făcea parte din realitate. Şi nici Pa- 
nin. Realitatea erau Faith, Warren şi doamna Clark. 

Sau poate că asta nu era decit liniştea de dinaintea furtunii, 
un moment de calm în mijlocul demenţei. Miine, desigur, va 
trebui să facă faţă adevărului că habar n-avea unde ar trebui 
să înceapă să caute comoara, şi că nici măcar nu ştia de ce o 
căuta. Dar între timp putea să se simtă şi el bine. 


Atmosfera de firesc şi natural creată de Warren îl însoţi 
pe Audley mult timp. 

ÎI însoţi pînă în interiorul confortabil încălzit al hotelului — 
Faith nu uitase chiar să împrumute două valize de la o compă- 
timitoare doamnă Warren. N-a aflat niciodată ce explicaţie i-a 
dat, dar bănuia că adăugase această notă de respectabilitate 
mai muit pentru el decît pentru ea însăşi. 

Aceeaşi atmosferă îl însoţi şi în timpul cinei, care nu a fost 
totuşi atît de grozavă cum prezisese Warren, dar suficient de 
bună pentru a anula valul de priviri insinuante adresate de obicei 
tinerilor căsătoriţi. 

Dar cînd se duseră la culcare, atmosfera aceasta se risipi. 

Îmbrăcat numai în cămașă, Audley se aşeză pe pat şi o 
privi pe Faith cum se dezbracă şi rămîne într-o lenjerie de corp 
viu colorată şi complet neasortată — şi se gîndi că profesoarele 
de pe timpuri nu fuseseră niciodată aşa. Sau poate că fuseseră. 
Faith nu era însă neruşinată, ci pur şi simplu fără ruşine, iar sen- 
timentul amestecat de dorinţă şi stinjeneală pe care îl simţea, 
fu copleșit de un val de tandreţe care-l zăpăci de tot. Nu simţise 
niciodată ceva asemănător pentru Liz, care fusese totuşi mult 
mai spectaculoasă. 

Dădu din cap. 

— Ce-o să mă fac eu cu tine? întrebă el, jumătate pentru 
el însuşi. 

— Credeam că e evident ce facem. 

— Nu vreau să spun acum, muiere suprasexuată! Ce-o să 
ne facem cînd o să se termine toată povestea asta... Asta nu e 
ce fac eu în mod normal. 

— Sper că nu! 

— Faith, fii serioasă — măcar pentru o clipă. Stii şi tu ce 
vreau să spun. Ceea ce tu numești un joc — vreau să joc în con- 
tinuare jocul asta, dacă o să mă lase. Cred că e o treabă impor- 
tantă şi n-am de gînd șă renunţ. Dar ţie nu-ţi place, nu-i aşa ? 

Ea se încruntă, pe urmă se apropie şi îngenunchie în faţa lui, 
luîndu-i mîinile în ale ei. ; 

— Dragul meu David, nu eşti un amant prea autoritar, nu-i 
aşa ? Vrei să fil iubit, dar şi aprobat — şi să ştii că cele două lu- 
cruri nu e obligatoriu să se şi potrivească în zilele noastre! 

— Atunci sînt de modă veche. $1 asta pentru că sînt prea 
bătrin pentru tine. Deci bineînţeles că n-are cum să ţină! 

— Depinde de noi. lar chestia asta cum că ești prea bătrin 
e o mare idioţenie. Nu sînt chiar o şcolăriţă, ştii... n-are nici 
un rost să-mi spui că sînt prea tînără — şi, oricum, eu sînt cea 
care hotărăşte dacă eşti prea bătrin sau nu. Și mai cred că tu 
doar te prefaci că eşti bătrîn: e un obicei prost, pe care va trebui 
să ţi-l scot din cap cînd vom fi căsătoriţi. 

Avea un ton atit de practic, că lui Audley nu-i venea să creadă 
ce auzea. 

—-Știu că încă nu m-ai cerut de nevastă — ştiu asta! Dar, 
dacă eşti într-adevăr atit de demodat, va trebui să ajungi şi 
la asta mai devreme sau mai tîrziu. Adică „să faci din mine o 
femeie serioasă”. lar eu o să accept, pentru că nu suport să te 
văd făcînd pe marele ştab, cum ai făcut cind am ajuns aici. 

Audley biîjbii după ceva de spus. O ştia de trei zile şi nu mai 
întilnise niciodată o femeie ca ea. Se ceriase cu ea şi-şi ieşise 
din fire. O folosise ca pion pe tabla lui de șah şi-i folosise trupul 
ca să-şi învingă frica şi s-o domolească pe-a ei. Nu reuşea să 
nţeleagă în ce fel îi devenise dragă; nu era nici pe departe genul 
ui. Și totuşi, acum, nu mai putea suporta gindul că ar putea 
s-o piardă. 

Şi totuşi era fata lui Steerforth. 

Faith îşi trase încet mîinile din ale lui. 

— Ei, şi gura mea mare! zise ea încet. N-a fost decit o glu- 
“mă, David — zău, uit-o. Să nu ne stricăm distracţia din seara 
asta, dacă se poate. 


Începu să se agite cu capsele sutienului. 

— Uită-te şi tu! Crezi că am într-adevăr sînii turtiţi ? Fraţii 
ăia vitregi aj mei aşa-mi spuneau, să ştii! 

Audley se întinse şi o apucă stîngaci de braţe, trăgîndu-i-le 
în faţă şi apoi lăsîndu-le în jos ca s-o apuce de miîini. Dar, din 
greşeală, nu reuşi decît să se încurce într-o bretea, ceea ce nu 
făcea decît să-i arate lui Faith că n-o să fie niciodată o rivală 
serioasă pentru Raquel Welch. 

—Pentru numele lui Dumnezeu, Faith! 

Nu ideea în sine îl inhiba, ci totala lipsă de demnitate a si- 
tuaţiei. Nu se face o cerere în căsătorie îmbrăcat numai în că- 
maşă, unei fete pe jumătate dezbrăcate, într-o cameră de hotel 
supraîncălzită, în mijlocul unei afaceri imposibil de înţeles. 

Cel puţin nu un bărbat ca el, căruia îi plăceau. calculele şi 
nu suporta să fie prins pe picior greşit. 

Nu un bărbat ca el! 

Ce ticălos pompos şi nenorocit am devenit, se gîndi Audley, 
într-o fulgerare de înţelegere care completa momentul acela din 
Rover-ul lui Warren. Demnitatea şi reputaţia sînt ca nişte veş- 
minte regale — mai mult un truc prin care-şi păstra demnitatea 
de sine. Dacă se lasă în mîinile fetei ăsteia de toată dulceata, 
n-o să le mai poată purta niciodată; dar, în orice caz, nici n-o 
să i se mai potrivească vreodată perfect dacă o lasă să-i scape. 
Avea nevoie de ea mai mult decît avea ea nevoie de el. 

— Iubita mea Faith — dacă tu şi doamna Clark aţi căzut de 
acord, cine sînt eu se vă nesocotesc hotărirea ? Vrei să faci tu 
din mine un bărbat serios? 


Ea dădu din cap, cu ochii mari. 

— David... 

— Nu uita, trebuie o femeie potrivită pentru fiecare bărbat. 
— O femeie potrivită pentru fiecare bărbat... 


El îi duse mîinile către buze. Era ceva minunat să n-ai nici 
o rezervă față de o hotărire capitală. 

— Iar bărbatul, draga mea, se duce acum în patul lui stan- 
dard Hilton. Miine avem o grămadă de treabă de făcut. 

Vru să ridice mina ca să oprească valul de proteste pe care 
bănuia că ea o să le lanseze, dar descoperi că degetul lui cel mare 
rămăsese încurcat în aceeaşi bretea a unui furou în toateculo- 
rile curcubeului. | 

— Știu — ştiu! Avem o grămadă de treabă şi în seara asta! 
Deci, vino, doamna Audley... 

Nu se gîndi iarăşi la Steerforth decît mult mai tirziu, cînd 
era pe cale să adoarmă, legănat de sforăitul acela uşor cu care 
va trebui să se obişnuiască de acum înainte. 

Undeva afară, în întunericul nopţii, sub iarba şi oile nu prea 
îndepărtate, zăcea comoara din Troia. Aurul lui Priam, aurul 
lui Shliemann şi aurul lui Steerforth. Și dacă, prin cine ştie ce 
minune, mai ieşea la lumină, deşi asta era puţin probabil, urma 
să fie aurul lui Nikolai Andreevici Panin. 

Iarăşi misterul ăsta nedezlegat, care îl obseda încă. Moti- 
vele posesorului, motivele descoperitorului şi cele ale hoţului 
erau clare, ale lui Panin “însă erau impenetrabile. 


Aurul pe care-l adun, 
Un rege-l foloseşte 
Pentru un Scop rău. 


Iar asta era traducerea unor rune de pe sabia lui Welland: 


E zămislită 
Nu pentru a săvirși sau a împodobi, 
Ci pentru Lucrul Acela. 


Audley nu înţelesese niciodată ce voise Kipling să spună 
prin „Lucrul Acela”, iar acum alt Lucru îl acaparase. 

Auzea un ţirîit insistent,dar nu-şi dădea seama de unde vine. 
Ţiriitul se încăpăţina să nu se oprească, iar părul lui Faith îi 
gidila obrazul în timp ce ea se mișcă în somn în braţele lui. 

Era dimineaţa.iar zgomotul venea de undeva de după Faith, 
de la un telefon verzui, care prin model anticipa era spaţială 
şi se afla lingă pat. În timp ce el se întindea peste ea, îl încolăci 
somnoroasă cu braţele. Audley trînti receptorul din furcă, 
orbecăi după el şi pînă la urină trase de cablul încolăcit. 

Îl puse la ureche şi scoase un mormăit. 


_— Doctore Audley — un telefon de la Londra pentru dum- 
neavoastră — vă fac legătura imediat! 

Audley se uită cruciş la ceaşul de la mină. Şapte şi jumătate 
şi deja necazuri: înainte de ora nouă nu primeşti telefoane decit 
dacă ceva nu e-n regulă. 

— David ? Doctore Audley, eşti acolo? 


Audley recunoscu cu reţinere că era. 


— Aici e Stocker. David, îini pare rău că te trezesc iarăşi 
din somn prea devreme. Te-ai mai apropiat oarecum de cutiile 
alea ? . 

Stocker nu i-ar fi telefonat în nici un caz doar ca să se inte- 
reseze de stadiul în care se află vinătoarea lor de comori. Cel 
puţin nu la ora asta. Îşi frecă bărbia, amintindu-şi cu tristeţe că va 
trebui să facă rost de undeva de un aparat de bărbierit. 

— La dracu” cu cutiile! Ce s-a întîmplat ? 

Stocker rîse. Îl irita capacitatea lui de a ride bine dispus la o 
asemenea oră. De fapt, multe lucruri în legătură cu Stocker erau 
potenţial iritante, cel mai iritant fiind acela că probabil ştia mult 
mai bine decît Audley ce se petrece şi, nu în ultimul rînd, că 
probabil nici nu se așteptase vreodată să apară cutiile acelea. 

— Nu eşti nici măcar prin preajma, lor, aşa-i ? 

— Sînt cel puţin la o milă de ele. 

— Atunci ai face mai bine să-ţi faci bagajele şi să te întorci 
la Londra. Prietenul nostru Panin şi-a decalat programul cu o zi. 
Soseşte în dimineaţa asta, nu miine. 


Într-un fel, lucrul ăsta nu-l surprinse. De la A eat acestei 
poveşti fusese tras înainte de evenimente şi, de fiecare dată cînd 
se aşeza pe treabă, Panin tresărea incomod de undeva şi-l dădea 
peste cap. Mai întîi își oprise săpăturile la Colchis. Pe urmă 
apăruse în Berlinul de Est. Pe urmă îşi anunţase intenţia dea 
veni în Anglia. Iar acum îi lua pe toți de urechi şi-i aşeza la locul 
lor, prin sosirea lui înainte de ziua stabilită. Dacă Panin plănuise 
dinainte această răsturnare de evenimente, nu şi-ar fi putut 
calcula mişcările mai bine. 

Audley îşi puse receptorul pe piept într-un moment de ne- 
mişcare totală, izolîndu-se de vocea insistentă de la celălalt 
capăt al firului. Ce tîmpit fusese! Ca un măgăruş — încărcat 
şi zăpăcit, împins şi condus, cu un morcov ocazional care să-l 
țină zglobiu şi obişnvita palmă pe spate care să-l menţină în 
functiune! 

Se uită furios la receptorul din mîna lui, cu mintea plină de 
deductii proaspete şi neverificate. 


Sosise momentul să arunce tafsir il aam-ul lui. Venise vre- 
mea să le strice planul, să taie sforile de marionetă, să arunce 
pisica printre porumbei! 

Ridică telefonul. 

—Mi-e imposibil să vin la Londra astăzi. 


— Ce? Unde ai fost? 
— Am fost întrerupt. Am spus că mi-e imposibil să vin azi 
la Londra. 

— Trebuie să te întilneşti cu Panin la ora 11 la aeroport. 
Trebuie: să vii! 

— Primeşte-l tu. Trimite-l aici — cunoaşte drumul. 

— Şi tu ce-o să faci, mai exact? 

— În primul rînd o să fiu foarte ocupat să găsesc comoara 
lui Schliemann. În definitiv,ăsta e scopul întregii operaţii, nu-i 
aşa ? 

— Dar ziceai că nu eşti deloc aproape, îl puse Stocker la 
încercare. 

— Nu sînt la o milă — dar poate că am doar vreo două 
mile pînă la ea. Poate doar o milă jumătate. Nu-ţi face griji, 
Stocker! O să-ţi găsesc cutiile, e doar o chestiune de puţin timp 
şi ceva bătaie de cap. 

De data asta Stocker nu răspunse. 

— Şi, în afară de asta... 


Audley se uită la Faith, care era acum trează de tot și-l privea 
cu o satisfacţie posesivă. 


tocmai m-am logodit şi mai am şi nişte treburi perso- 
nale. 


Încă un moment de tăcere. Era clar că Richardson nu ra- 
portase patul dublu. 

— Ei bine — felicitări! intră Stocker în joc pînă la urmă. 
Asta schimbă, într-adevăr, situația. Dar mă tem că logodnica 
ta va trebui să se ducă în altă parte cînd o să sosească Panin — 
care sînt sigur că o să vină să asiste la operaţiunile de căutare. 


— A, nu cred că o să fie necesar, spuse Audley degajat. 
Acum urma lovitura de graţie: Toată afacerea o să fie în familie: 
mă însor cu domnişoara Steerforth. 


Rînji către Faith şi savură liniştea care se instalase la celă- 
lait capăt al firului. 


— Măi, David, armăsarule! — Stocker se comporta ca un 
bărbat pînă la urmă. — Presupun că nimeni n-o să aibă 
nimic de obiectat dacă predai marfa. Presupun că o să ai nevoie 
de ajutoare ca să încercuieşti comoara ? 


— O să mă descurc — presupun că am în ie futai mînă 
liberă ? 


Stocker îi dădu toate asigurările, cu mai multă eleganţă 
decit se așteptase Audley. Ar fi putut să-şi facă un dușman 
important în ultimele cinci minute. Dar să-i ia dracu” pe toţi 
— fusese aruncat destul de colo pînă colo. 

Puse receptorul în furcă și se întoarse către Faith. 

— l-ai tras-o, murmură Faith. Ăstuia i-ai tras-o sigur, 
cine-o fi fost. E efectul somnului de peste noapte sau e... din 
cauza mea ? 

Audley îşi dădu picioarele jos din pat. 

— Ei, bine, insistă Faith. Acum un minut erai încă tras de 
sfori, iar acum l-ai turtit de tot! Şi — Doamne— Dumnezeule — 
vorbeai de parcă, dacă ai fi întins mîna, ai fi putut atinge co- 
moara! Știi într-adevăr unde e? 

— Draga mea Faith, n-am nici cea mai vagă idee unde se 
află şi nu ştiu nici unde s-o caut. Dar acum ştiu sigur un lucru, 
şi anume că am fost dus de nas. 

— Dus de nas? 

Audley îşi trase pantalonii şi se aşeză pe patul liber. 

— Sînt o grămadă de lucruri pe care nu le-am înţeles pentru 
că am fost prea ocupat să vînez comoara tatălui tău şi să mă culc 
cu fiică-sa. Acum cred că, de fapt, nici nu trebuie să înţeleg 
lucrurile astea. 

— Cum ar fîi...? 

— Cum ar fi cît de repede am aflat că pe Panin încă îl inte- 
resează persoana tatălui tău. 

— Nu s-ar putea să fi fost pur și simplu noroc? 

— N-am avut niciodată noroc cu Panin pînă acum. Fiecare 
informaţie privitoare la el se „răsufla”” până ajungea la noi. 
Dar, de cînd a reapărut avionul tatălui tău, am fost intoxicaţi cu 
informaţii despre el. 

— Poate că cineva este pur şi simplu eficient. 

— Tocmai! Panin este acel cineva! 

— Şi ce înseamnă asta, David ? Îmi pare rău că te tot între- 
rup, dar Panin vrea tezaurul şi nu are încredere în tine. Ştii 
asta de la început. 

— De la început am fost un tîmpit — asta ştiu. Păcatul cel 
mare e orgoliul: toată lumea se purta de parcă aş fi putut găsi 
ceea, ce se pierduse, aşa că am luat-o şi eu de bună că pot. Dar 
acum cred. că de fapt nu se aştepta nimeni s-o găsesc — Stocker 
nu, şi nici Panin. Și am uitat cu desăvirşire ceea ce ştie orice 
redus mintal: că cei care vînează comori nu le găsesc niciodată, 
nici după o mie de ani. Singurul mod în care o comoară iese 
la iveală este din întîmplare! 

— Dar comoara există ? 

— Sînt al dracului de sigur că da — este singurul lucru pe 
care l-am stabilit cu precizie, şi sînt sigur că şi Panin ştie asta, 

Dar acum cred că nu mai contează prea mult pentru el. Ce 
contează este ca eu să fiu ţinut ocupat cu căutatul, cu o şansă 
minimă de succes. 

— Dar, David, de ce — pentru numele lui Dumnezeu ? 

Audley îşi aminti vorbele lui Jake Shapiro despre „,însce- 
narea bizantină” şi dădu trist din cap. 

— Aici sînt în întuneric. Ar putea fi atît de multe lucruri. 
Dacă n-aş şti ce-a, păţit Morrison — şi ce am păţit noi — aş 
crede că toată afacerea asta nu e decit o acoperire pentru cu 
totul altceva. Dar tot ce știu e că nu-mi miroase a bine. 

— Bun, şi ce-o să faci ? Practic, i-ai promis că o să găseşti 
comoara! 

Audley se însenină. Dacă perspectivele nu erau liniştitoare, 
putea cel puţin să se distreze ţinîndu-se de şotii în perioada ime- 
diat următoare. 

Îşi frecă mîinile. 

— Toată lumea m-a împins încolo ṣi încoace, unde au vrut 
ci. Acum o să-i împing eu pe ei unde vreau. Şi, singurul mod 
în care pot să fac asta este. 

— Este să-i faci să creadă că eşti pe cale să realizezi imposi- 
bilul! 

Faith se ridică brusc în capul oaselor. 

— Exact. Şi aş vrea să-i văd fața lui Panin cînd o să pri- 
mească vestea cea bună de la Stocker pe aeroportul Londrei. 
Și, dacă am dreptate, Panin o să vină fulger încoace. 

— Și ce realizezi cu asta, David ? 

— În primul rînd o să mă distreze. Și pe urmă s-ar putea să-i 
mai taie din nas lui Panin. Nu e infailibil, în definitiv. De fapt, 
a pierdut deja o zi, graţie incompetenţei agenţilor lui — nu știe 
ce am pus la cale, şi asta s-ar putea să-l dezorienteze puţin. 
Acum, că a venit vorba, îmi dau seama că s-ar putea ca ăsta 
să fie motivul pentru care Panin soseşte astăzi şi nu mîine! 

— Deci de asta ai primit telefon! Stăm aici să-l primim ? 

— Asta nu! Plecăm la Londra. 

Faith îl privi mirată. 

— Dar ai spus. 

— Asta a fost doar aşa, pentru Stocker. Plecăm la Londra 
pentru că am de făcut citeva verificări. Am să le dau instructi- 
uni lui Butler şi lui Roskill să controleze zona din jurul aero- 
portului — denivelări suspecte ale solului şi aşa mai departe. 
Asta o să-i ţină vioi. 

Se duse către patul lor răvășit şi se uită în jos către ea. 

— lar tu, tînără doamnă, ai de cumpărat un trusou — şi o 
periuţă de dinți. Pe urmă luăm prinzul la „Feyzi” şi ne întoarcem 
liniştiţi cu maşina la hotel pentru o reuniune amicală în jurul 
mesei de seară. Panin o să fie suficient de fiert pînă atunci. 

Faith se încruntă la el. 

— David, cred că am un efect nociv asupra ta. Acţionezi 
dintr-un exces de personalitate — ridici capul prea sus. Şi-o 
să ţi-l taie sigur, iar eu o să am un bărbat fără slujbă. Nu crezi 
că ar îi mai bine să stai să-l primeşti pe Panin? 

Era ceva nou pentru Audley să vadă că cineva îşi face griji 
pentru el, o experienţă cam derutantă. O privi tandru. Avea, 
fără îndoială, sînii cam mici şi, cu părul în dezordine și oche- 
larii proptiţi pe nasul lucios, nu mai părea deloc genul de fe- 
melie care să-l împingă pe un bărbat la acţiuni nesăbuite. 

Zimbi afectuos. 

— Dacă al cumva vreun efect, e mult întârziat, Faith, iubirea 
mea. Ani la rînd am stat în turnul meu de fildeş, gîndindu-mă 
ce persoană importantă sînt, numai pentru că eram tratat cu 
politeţe. Dar de fapt cred că nu făceam decît să ţin locul unui 
computer ieftin. — Imediat ce am început să dau răspunsuri 
neconvenabile,im-au aruncat în altă parte. Aşa că, numai de data 
asta, am să-mi fac eu însumi programul, şi dacă nu le place... 
ei bine, să vedem mai întîi dacă le place. Poate că o să mă avan- 
seze! 

Fără să mai aştepte răspunsul ei — Faith era încă vizibil 
neconvinsă — dădu pătura la o parte. 

— Hei! ţipă ea, încercînd să se acopere cu cearşalul. 

— E prea tirziu pentru a mai fi modestă, iubire! Şi e prea 
tîrziu şi pentru incesturi — sînt ca bătrînul Sir Jacob Astley 
la Edgehill *. 

— Sir Jacob cum? 

-— „O, doamne ? Ştii cît de ocupat voi fi astăzi”, îi cită el. 
La dracu’ cu toţi: ea era singura care conta. „Dacă eu am să 
te uit, tu să nu mă uiţi!” 


* Zonă deluroasă din centrul Angliei. Locul primei mari confruntări 
armate (23 oct. 1642) în războiul civil dintre trupele regaliste conduse de 
Charles I şi armata parlamentară, sub conducerea Lordului de Essex. 

AN 


Jake Shapiro îşi puse grijuliu berea pe suportul de pe faţa 
de masă din pluş decolorat, îşi şterse mustața şi se întoarse către 
Audley cu un zîmbet larg. 

'—— Surpriză, surpriză! Nu mă aşteptam să te revăd atit de 
curind. Tovarăşul profesor Panin te-a înnebunit ? 

— Pentru mine e o plăcere, nu o surpriză, colonele Shapiro. 

Audley se uită curios în jur la localul mobilat de parcă tim- 
pul s-ar fi oprit în epoca edwardiană tirzie. Singura concesie 
făcută modernităţii, un televizor ponosit şi un telefon lucitor, 
exilate în umbra deasă a unei nişe. 

— Intim, nu? Şi au cea mai bună bere de la sud de Tamisa, 
crede-mă, David, prietene. Bea nişte bere cu mine. 

— Am un meci lung în faţă, Jake. E prea devreme pentru 
bere la mine. | 

— Avantaj eu. Dar îţi înţeleg reținerea. „Votca şi berea — 
redau puterea”. Trebuie să-ţi păstrezi capul limpede pentru 
întîlnirea cu profesorul. 

Zvonul se răspîndea cu înverşunare, era clar. 

— Ştii de Panin, deci? 

— Bineînţeles, s-a vorbit o grămadă despre el, recunoscu 
Jake generos. Personajul misterios devenit deodată om public. 
Nu ştiu ce efect are asta asupra ta, dar pe mine m-ar speria de 
moarte. - 


— Despre asta e vorba, Jake. Ce vreau eu să ştiu este... 
Shapiro îşi ridică mîna lui mare. 

— Mai întîi eu, David. Bău cu sete, aşeză iarăşi grijuliu 
paharul şi îşi şterse încă o dată mustaţa. 

— E rîndul meu, în definitiv. Am auzit că testele de la Port- 
land arată că AS 15 de la North Aviation sînt mult mai bune 
decît AS 12. Dar sînt sigur că tu ai auzit mai bine ca mine. 

Jake îşi prezentă nota de plată, iar Audley se gîndi, nu pentru 
prima oară, că reţeaua lui Jake trebuie să fie într-adevăr bună. 
Dacă AS 12 erau răspunsul la navele rusești pe care le cumpă- 
rase Egiptul, AS 15 erau răspunsul la aceeaşi problemă, însă 
cu tot ce le trebuie. 

— Mult mai bune. 

— Raza de acţiune? 

— Cinci mile. 

— Preţ ? 

— Cu inflaţia asta ? Probabil vreo 2.400 de lire. 

— Jeftine la banii ăştia. Dar ticăloşii tot ne păcălesc la preţ. 
Dar de cele suedeze ce spui? 

— Lasă-i pe ceilalți să le cumpere. 

— Aşa mă gîndeam şi eu. Şi mi-am închipuit că tu trebuie 
să ştii. Acum încă un lucru. 

Audley îl bombăni. 

— Nici un lucru, Jake. Eu ţi-am dat informaţii verificate. 
Tot ce mi-ai furnizat tu se pare că n-au fost decit informaţii pe 
care le poate afla oricine în bazar! 

Jake pufni în ris. 

— E numai adevărul, prietene. Trebuie să recunosc: te-am 
înşelat. 

Se opri brusc şi deveni aproape serios. Îi făcu cu degetul lui 
Audley. 


— Dar tu ştiai că sînt informaţii cunoscute de toată lumea şi ai 
plătit totuşi, englez perfid ! Ştiai că astfel va trebui să fac concesii ! 

Dădea din miini şi îşi fixa virful nasului cu priviri crucişe. 
Era rolul lui special de evreu, pe care nu-l mai schimbase de 
cînd apăruse într-o variantă monstruoasă a lui Shylock *, 
. într-o producţie de colegiu, cu mulţi ani în urmă. 

— Recunosc că am o datorie de plătit. Ia-ti kilogramul de 
carne! 


— Nu te mai prosti, Jake. De unde ştii că ştie toată lumea ? 


* Cămătar evreu, personaj central din Neguţătorul din iri A. de 
William Shakespeare. 

— M-a sunat Joe Bamm din Berlin. Nu avea nici o noutate, 
dar se ocupa încă de problemă. Mi-a spus că a obţinut poves- 
tioara asta cu Turnul G din altă sursă. Zicea că s-ar putea să 
fi fost noroc, dar noroc de două ori la rînd — asta nu mai e 
doar coincidenţă. Pe urmă a venit, adică a sunat, ca să comunice 
că Panin vine marţi la Londra; am încercat să te sun atunci, 
dar plecaseşi cu secretara într-un nenorocit de week-end. 

Audley icni. Deci şi povestea cu Turnul G se ştiuse dinainte. 
Îşi aminti cum Stocker vorbise despre Turnul G de parcă ar fi 
aflat deja despre el dintr-o sursă proprie. Erau atît de bucuroşi 
că aflaseră,că nici nu şi-au mai bătut capul să-l întrebe pe ce cale 
a mai afiat şi el. Îi lăsaseră măgăruşului un Morcov zeinos Şi 
delicios. 

— Nenorocirea e că asta e tot, David. Nu am absolut ni- 
mic de adăugat la stocul tău de informații. N-am nici un fel de 
idee despre ce ar putea să pună Panin la cale; n-am nici cea 
mai vagă dee. 

— Se coace ceva în Rusia în momentul ăsta ? 

— Întreabă-mă! Întreabă-mă ca să te-ntreb! Întotdeauna 
se coace ceva acolo. Uli şi porumbeii, marxişti-leninişti bă- 
trîni sau tineri, armata roşie şi KGB-ul, stalinişti, maoiști — 
deşi de-ăştia n-au mai rămas prea mulţi —, slavofili, liberali, 
țărani. David, băiatule, ăştia ştiu să se joace în mai multe feluri 
decît ştiu eu să fac dragoste! Şi îi mai zic Uniunea Sovietică! 
Îţi spun eu, Barry Goldwater * are mai multe trăsături în comun 
cu Sammy Davis ** decît au tipii ăştia unii cu alții. 

Se opri să-şi tragă răsuflarea. 

— Dar de ce nu-i întrebi pe kremlinologii voştri ? Aud că 
Latimer e un tip ager la minte. Sau lucrezi pe cont propriu ? 

Audley simţi că începe să-şi piardă din curajul de dimineață. 
Toată afacerea devenise o simplă chestiune de timp, iar asta 
lui îi lipsea, Panin avusese grijă. 

— Am să-ţi spun ce-o să fac, David, pentru că îmi dau sea- 
ma că îţi datorez un serviciu. Cunosc un american extrem de 
drăguţ — Howard Morris— îl ştii ? 

Audley dădu din cap că da. Howard era un refugiat de pe 
vremea lui Nixon, o rază de speranţă în zilele nedreptăţitului 
Lyndon Johnson, care ocupa acum un post nebulos în Gros- 
venor Square. 


* Senator american, fost candidat democrat la preşedinţia S.U.A. 
e» Celebru cîntăreţ şi dansator american de culoare. 

— Bineînţeles că-l știi! Am uitat că eşti persona gratissima 
la ei din vremea celor șapte zile. Ei bine, Howard îmi datorează 
un Serviciu, şi sînt sigur că n-o să se supere dacă o să ţi-l cedez 
ţie. Oricum, are probabil mai multă încredere în tine decit în 
mine. Faceţi amindoi parte din conspirația mondială anglo-sa- 
xonă împotriva celor de rasă inferioară, cum sîntem eu şi Nasser. 

Shapiro consultă o mică agendă şi pe urină formă un număr 
la aparatul lucios. 

Acoperi receptorul cu mîna. 

— Ştii care este singurul lucru pentru care ` Howard a căpă- 
tat o mare faimă ? — Alo, aş putea vorbi cu Howard Morris ? 
Nu e? Nu-i nimic, revin mai tîrziu. 

Puse receptorul la loc în furcă, consultă iarăși micuța agendă 
şi mai formă un număr de telefon. 

— Cînd era în Coreea, a făcut parte din grupul select al 
celor care au bombardat din întîmplare principala bază rusească 
de lingă Vladivostok. — Alo? E cumva Howard Morris în- 
cărcat la plată în barul dumneavoastră ? Da, eu sînt... Este? 
Spuneţi-i că trebuie să-mi plătească ultimul împrumut. Mersi... 
Unde — rămăsesem ? A, da, au bombardat-o pînă au făcut-o 
praf — credeau probabil că sînt încă deasupra Coreii de Nord. 
Iar rusnacii n-au suflat o vorbă. Credeau că a fost intenţionat. 

Rezerva lui Jake de informaţii scandaloase era imbatabilă 
de ambele părţi ale Atlanticului. 

— lar morala acestei istorii — sau una dintre ele — este 
că hoţul nu se prea poate plinge cînd e prădat. Gîndeşte-te bine 
la asta, David.— Alo, Howard— bătriîne... Te bucuri? 
Și eu! Uite despre ce-i vorba, Howard, îl am aici cu mine pe 
David Audley, prietenul nostru comun. Știu că eşti ocupat 
cu supravegherea Kremlinului. Mi-ai face o favoare dacă l-ai 
acorda cîteva minute la telefon — o mare favoare! Îi acorzi — 
splendid ! 

Îi trecu receptorul duhnind a bere lui Audley. 


— E al tău. Foloseşte-l la maximum. 
— Salut, Howard. 


Audley se simţea stînjenit, fiindcă îşi dădea seama că ştie 
mult prea puţine pentru a pune întrebările care trebuiau, cu 
atît mai puţin pentru a înţelege răspunsurile primite. 

— Salut, David. Știu că treburile de serviciu te obligă să te 
întilneşti cu pungaşul de Shapiro, dar să nu-mi spui că v-aţi 
mutat amîndoi în sectorul meu. 

— Numai eu, Howard. Și numai temporar, sper. Dar am 
nevoie de cineva care să mă pună la curent cu situaţia de acolo. 
Sint în fierbere. E agitaţie mare în momentul ăsta. 

— Dar Latimer şi Ridley, băieţii voştri, ce au? Nu, ăștia 
sînt martirii Oxfordului, nu ? Asta a fost o scăpare freudiană, 
precis. Latimer şi Rogers ? 

— Mi-ai fost recomandat foarte favorabil. 

Jake rînji copios, făcînd un cerc cu arătătorul şi degetul mare 
de la o mînă, ridicînd în acelaşi timp degetul mare de la cea- 
laltă mînă. Efectul era obscen. 

— Am fost? 

În vocea americanului se citeau resemnarea şi stînjeneala, 
iar Audley ştia exact cum se simte. Jake taxa întotdeauna da- 
tornicii pînă la ultimul ban. 

— Ei bine, nu e nimic deosebit pe rol — în afară de repriza 
a şaisprezecea în duelul dintre consevatori şi progresiști. În 
momentul ăsta, progresiştii sînt la index, pentru că ticălosul 
ăla de Şelepin are de partea lui şi armata şi Uniunea Tineretului 
Comunist. lar KGB-ul joacă, bineînţeles, propriul său joc. 
Numai că armata cam întinde coarda de cînd au arătat, în Ce- 
hoslovacia, cît de buni sint. Se pare că ăştia consideră că nu li 
se acordă importanţa cuvenită. Sau respectul pe care-l merită. 
Și ar mai vrea şi să bombardeze China, s-o facă praf. 

Se opri un moment. 

— Liberalii europeni încep să-şi facă griji pentru generalii 
noştri. Cred că dacă ăştia ar vedea citeva din regimentele rusești 
de elită, şi-ar duce soldaţii direct pe dealuri. Rămii la Orientul 
tău Mijlociu, David: o să dormi mai bine ca mine. 

— Nikolai Panin de partea cui e? « 

Howard nu răspunse, nici măcar cu o altă întrebare. Dacă 
Jake ştia de vizita lui Panin, atunci era sigur că şi americanul 
ştie. Dar. Panin era un subiect care-l privea pe acesta direct, 
deci s-ar putea ca Audley să aibă în curînd informaţii potenţial 
valoroase, cu care să contribuie la conspirația anglo-saxonă. 

— Aş putea să te ajut în privinţa lui Panin, Howard — bine- 
înțeles, cu condiţia să mă ajuţi şi tu. 

Howard răsuflă adînc. 


— După cîte-mi dau eu seama, Panin e de toate părţile. 
E genul de personaj care are abonament la „Ogoniok” şi „„Novii 
Mir”?, pe care le lasă la vedere pentru toată lumea. Cînd ai să-mi 
spui de partea cui e el, o să-ţi aranjez o primire în Congresul 


165 


american ; pentru numele lui Dumnezeu şi pe toţi dracii, David, 
de ce vine ăsta în Anglia? 

— Asta trebuie să-mi spui tu, Howard. Sint sigur că ai un 
dosar gros despre el. 

— Glumeşti. Tocmai l-am citit; avea citeva pagini de zvo- 
nuri şi de informaţii care au transpirat de la Kremlin, dar din 
1945 nu mai avem nimic sigur. 

— Din "45? În '45 nu era decît căpitan. 

— Era maior cînd l-am întîlnit noi. Pusesem mina pe nişte 
dosare /Forschungsamt — de la Biroul de Cercetare — într-o 
baracă A. A. din Stefanskirchen. Absolut nevinovat. Dar Panin 
a vrut să le vadă, iar noi l-am lăsat. Nu ne-am mai întilnit cu 
el decît după ce-a murit Stalin. Iti spun sincer, David, dacă vrei 
să afli ceva despre Panin, nu sînt eu omul tău şi nu știu cine ar 
putea fi, deşi aş vrea să ştiu. 

Audley se întrebă ce-o fi aia Forschungsamr. Nu auzise nicio- 
dată deașa ceva, deci putea să fie ulirasecret sau, mai degrabă, 
lipsit de orice importanţă. Bamm, omul lui Jake din Berlin, 
trebuie să ştie sigur ce vrea să zică asta, dar asta înseamnă altă 
favoare, iar Jake era deja prea interesat. Și, pe urmă, nu avea 
nici timp. 


Theodore Freisler trebuia să ştie — era exact genul de 
lucru pe care l-ar şti. De douăzeci şi patru de ore se ţinea să-i 
dea un telefon, fără să se mobilizeze s-o și facă. Acum avea şi 
motivul egoist pentru a face pînă la urmă lucrul potrivit. 


Îi mulţumi lui Morris, cît de sincer era în stare, cu Jake 
lîngă el, avînd grijă să defăimeze cît de mult putea relaţia lui 
cu evreul în ochii americanului. Pe lîngă faptul că era un tip 
plăcut, Morris putea fi o relaţie folositoare în viitor; era genul 
de om cu care se puteau discuta plăcut nuanțele dintre rîndurile 
ziarelor rusești nedigerabile. Se gîndi cu nostalgie la vechea lui 
existenţă liniştită care fusese PERRE cu o mie de ani în urmă, 
tocmai joia trecută. 


Nu era nevoie să fie sincer la despărțirea de Jake. Asta era 
într-adevăr singura calitate a relației lor — faptul că era bazată 
pe un interes pur şi fără nici o jenă de ambele părți, fără 
falsa pretenţie a unei prietenii sincere. O să-i simtă lipsa 
lui Jake. 


Fu tentat să-l sune pe Theodore din prima cabină telefonică, 
aşa cum făcuse ultima oară, dar sentimentul de vinovăţie îl 

împinse către casa întunecoasă din spatele complexului British 
Museum, şi-l făcu să urce scările încă şi mai întunecoase. 

Chipul dur şi masiv se întinse imediat într-un zîmbet feri- 
cit, care te făcea să-ţi dai seama de adevărata fire a omului. 
Unul dintre motivele pentru care Audley nu-l vizita des pe 
Theodore era primirea nemeritat de caldă care i se făcea de 
fiecare dată. Theodore lăsa baltă orice făcea în momentul acela, 
oricît de important ar fi fost, şi stătea ore întregi cu el de vorbă. 

— David, ai picat la tanc! Tocmai îmi făceam din 
cafeaua asta excelentă, la cutie. Am cumpărat o cutie mare vinerea 
trecută la un preţ extrem de redus şi aproape c-am terminat-o 
deja! Și de vină sînteți numai tu şi cu profesorul Tolkien! 

- — Profesorul Tolkien ? Cine e? 

Theodore aruncă într-o cană mare citeva linguri pline cu un 
praf maro — care nu arăta prea liniştitor— după care amestecă 
cu avint. 

— Este autorul cărţii Stăpinul inelelor, şi nu mă miră că 
n-ai auzit de el. 

Theodore bătu cu degetul în trei cărţi voluminoase şi conti- 
nuã: 

— Un scriitor de basme pentru oameni mari. Prietenii mei 
îmi spun de ani de zile să-l citesc, dar am fost prea idiot ca să 
le ascult sfatul. Iar acum, de trei zile, nu fac altceva decît să-l 
citesc — și să mă gîndesc la ghicitoarea ta. 


— De fapt, am auzit de el, Theodore. Dar basmele nu sint 
tocmai genul meu. i 

— Ghicitoarea ta este un basm, dragul meu David. M-am 
gindit, am telefonat şi prietenului meu din Berlin şi îţi spun sigur 
că nu există nici un răspuns la ghicitoarea ta. Timpul anulează 
valoarea lucrurilor: ceea ce ar fi avut valoare pentru un hoţ 
atunci n-ar mai avea nici o valoare pentru ei acum. N-ar merita 
să se deranjeze. 

— Avem nişte indicii că s-ar putea să fie colecţia Schliemann 
de la Stantliche Museum. 

— Comoara troiană ? Nu, David, psihologia asta e greșită. 
E ceva care merita furat — asta da. În definitiv, ruşii au furat-o 
şi pe urmă le-a fost şi lor furată, ştiu povestea. Dar în primul 
rind nu era a lor, deci n-ar putea acum s-o revendice. Dacă ar fi 
fost vorba de chihlimbarul de la Palatul de Iarnă, ar fi fost cu 
totul altceva. Ăla a fost al lor.Dar n-a ieşit niciodată din Prusia 
Orientală. 

— Nu-i nimic, Theodore. Eşti foarte drăguţ că l-ai lăsat 
deoparte pe Tolkien ca să încerci. 

Bătrinul dădu din cap. 

— Nu ţi-am înşelat așteptările. Dar, chiar dacă hoţul tău 
a avut gusturi catolice şi a mai luat cîte un obiect de ici, de colo, 
mi-e greu să-mi închipui o colecţie de obiecte care ar putea să-f 
mai intereseze şi acum. 

— Acum spune-mi despre Forschungsamt. 

Capul mare, lunguicţ, se opri din legănat. 

— Ce vrei să ştii despre Forschungsamt, doctore Audley? 

— Orice, Theodore. Nu ştiu nimic despre asta. 

Freisler cîntări un timp întrebarea. 

— Cel mai interesant aspect este, bineînțeles, faptul că ilus- 
trează relaţia dintre vechea funcţionărime germană şi partidul 
nazist. Dacă ai avea timp să citeşti capitolul corespunzător din 
cartea mea despre serviciile civile între cele două războaie, 
cred că te-ai lămurit destul de bine. 

Audley reuși să-l oprească înainte să se ridice. 

— N-am timp, ca să fiu sincer. Spune-mi numai ce era. 

Freisler îl privi compătimitor. 

— Ce era ? Da, era serviciul care s-a dezvoltat din Biroul 
pentru Cifruri şi Monitorizare. Ceea ce voi numiţi spionaj pasiv, 
cred. Știu şi cîteva persoane care au lucrat acolo—erau buni ger- 
mani, nu nazişti. Tocmai asta era atît de special la Biroul de 
Cercetare: naziștii încercau tot timpul să-l preia, dar practic 
n-au reuşit niciodată. 

Zimbi: j 

— Presupun că n-au reuşit fiindcă îl voiau toți. Goering 
era şeful oficial, însă tot ce ştia era că nu voia să renunțe. Să 
vedem — a încercat şi Himmler, şi Kaltenbrunner. Și Diels. Sin- 
gurul care a reuşit ceva a fost Heydrich. El a izbutit să scoată 
nişte dosare Sicherheitsdienst de dinainte de începerea răz- 
boiului şi să le mute în sediul din strada Schiller. Pe urmă a 
fost omorît de cehi, în 1942, iar biroul lui a fost bombardat de 
ai voştri în '43. După asta, practic nu mai ştia nimeni ce se pe- 
trece. Dosarele erau împrăştiate peste tot, şi multe au fost 
pînă la urmă distruse, numai ca să n-ajungă în mîna ruşilor. 

Îşi ridică ochii către Audley. 

— Dar hoţul tău n-ar fi avut ce să facă cu ele. Valoarea 
lor nu era prea mare nici pe vremea aceea, iar astăzi practic 
n-ar mai valora nimic decit pentru istorici. După cîte îmi amin- 

tesc, şefii Forschungsamt-ului erau consideraţi atît de nevino- 
vați, că nici măcar n-au fost chemaţi la procesele naziștilor! 
Se ridică şi-şi croi drum către bibliotecă printre mormanele 


- Ge ziare şi reviste. 


Audley se ridică și el, alarmat. Dacă Theodore îi dădea car- 
tea, onoarea îl obliga s-o răsfoiască, altfel nu va mai putea . 
niciodată să dea ochii cu bătrinul neamt. 

— Theodore, zău că trebuie să plec. Se uită la ceas. Iau prin- 
zul cu logodnica mea şi nu vreau să întirziul. 

Dar Theodore răsfoia deja cu degetul lui mare paginile unci 
cărți groase, imposibil de oprit sau de deviat, tenace ca un rino- 
cer. f 
— Schimpf — Schimpf — a fost primul director. S-a sinucis. 
Pe urmă a fost prințul Cristoph de Hesse. Ucis pe frontul ita- 
lian. Pe urmă Schnapper, cred... A, uite aici! După raidul aerian 
din 1945, birourile au fost mutate în Klettersdorf. Pe urmă, 
cînd ruşii au început să se apropie, le-au mutat înapoi în Berlin. 
Si după aceea, hîrtiile au fost împrăștiate în cele patru vinturi! 

Bătu cu degetul în carte şi se uită la Audley, care era deja 
la uşă, cu o privire fixă ca de bufniţă. 

— Unele din aceste documente le-am văzut în Anglia, la 
Whaddon Hall, în 1957. Dar nu era nimic în ele care te-ar putea 
interesa. Hîrtiile erau probabil din cele capturate la... ia să 
vedem, la Glucksberg, desigur.. 

Audley cobori încet scările. d momentul în care Theodore 
pomenise de spionaj pasiv, ştiuse că intrase într-o fundătură cu 
Forschungsamt-ul. Făcuse drumul de pomană. Dar, cînd ajunse 
la ieşire, auzi de deasupra răcnetele neinteligibile ale lu: Theo- 
dore. Se opri vinovat şi aşteptă nerăbdător în timp ce paşii 
se auzeau coborind etaj după etaj. 

Cînd apăru în sfîrşit, bătrinul neamţ avea răsuflarea tăiată. 


— David, iartă-mă ! Mintea mea nu te asculta cum trebuie. 
O logodnică, ai spus — iar pentru o logodnică trebuie să fie 
ŞI un cadou! 


Lui Audley i se înecară corăbiile cînd văzu pachetul pătrat, 
grosolan, făcut dintr-o pungă mototolită de cumpărături 
lipită cu scotch. Faimoasa şi voluminoasa istorie a serviciilor 
civile germane, trecînd prin toate convulsiile imperiului 
republicii de la Weimar şi celui de-al treilea Reich; fusese înicol- 
tit pînă la urmă. 

— Theodore, nu e nevoie... 

Miinile mari ale lui Theodore îi aruncară pachetul în braţe 
şi înlăturară protestele lui Audley. Era nevoie. Era o mică do- 
vadă a unui adînc respect. Şi marca, modest, un mare eveni- 
ment. 

Și mai însemna şi o găleată de cărbuni încinşi pe capul lui 
Audley, cărbuni aprinşi care frigeau puternic în timp ce Theo- 
dore iradia fericit şi-i strîngea mîna, iar vocea îi devenea din ce 
în ce mai guturală, aşa cum se întîmpla în toate rarele ocazii 
cînd emoția depășea vocabularul lui. Audley fugise — nedemn 
de un prieten generos şi nepretenţios. Pedeapsa lui era dreaptă 
și meritată. 

În maşină, în drum spre locul unde trebuia să se întîlnească 
cu Faith, hotărî să-l invite pe Theodore la ţară o săptămînă. 
Theodore o să-i placă lui Faith: nu numai din cauza seriozi- 
tății lui curtenitoare, dar şi pentru că se puteau întîlni pe terenul 
comun al înaltului lor simţ de responsabilitate morală. 


A 


Pînă la urmă, cărbunii încinşi nu se lăsară stinși prea uşor. 
Ba începură Chiar să ardă mai tare citeva ore mai tirziu, în 
tunp ce Faith îşi desfăcea agitată muntele de cumpărături, în 


apartamentul nupţial de la „,Bull”. 

— David, ce Dumnezeu e în pachetul ăsta ? 

Ţinea în mînă punga mototolită de la Theodore. 

— E primul nostru cadou de nuntă, iubire, de la un om foarte 
bun şi onorabil. 

Spera din răsputeri că n-o să ridă de el; îi fu imposibil să o 
privească liniştit cum îl desfăcea. 

Faith aruncă ambalajul de-o parte. 

— Vai ce frumos! Dar am citit-o, bineînțeles. Totuși, e o 
carte pe care poţi s-o reciteşti tot timpul. 

- Audley își privi în oglindă chipul uimit, pe jumătate aco- 
perit cu spumă de ras. 

— Scrie „Ein Märchen aus alten Zeiten,| Das kommt mir 
nicht aus dem Sinn* — dar fie ca tristeţea să nu vă ajungă ni- 
ciodată””. Ce înseamnă asta ? 


* Nu-mi iese din gînd|un basm din vremuri vechi (germ). Primele ver- 
suri din poemul Lorelei de Heinrich Heine. 

Era probabil din Heine, idolul lui Theodore. Se întoarse 
cu faţa spre ea. Faith stătea cu cele trei volume în poală — Stă- 
pinul inelelor de Tolkien. 

Înainte să-i poată da un răspuns, se auzi un ciocănit la ușă. 

Hugh Roskill intră cu grijă, de parcă l-ar fi durut picioarele. 
De fapt, era posibil ca picioarele să-l doară într-adevăr, dacă-şi 
petrecuse toată ziua cercetînd împrejurimile vechiului aeroport. 
Audley îşi dădu seama că Roskill fusese pe jumătate con- 
vins că o să dea peste vreun fel de orgie. Păru ușurat s-o găsească. 
pe Faith îmbrăcată, iar pe Audley angajat în banalul act al băr- 
bieritului. 

Se vedea că Roskill avusese o zi grea. Fusese frig şi vint, 
o reîntoarcere la vremea de vineri, ziua înmormiîntării ; ciudat, 
fiindcă lui Audley 1 se păruse o zi plăcută, chiar dacă nu tocmai 
însorită. 


Îşi petrecuseră dimineaţa în activitatea obositoare de a marca, 
toate micile scufundări sau ridicături de teren pe o hartă la scară 
mărită, adusă de Butler. Roskill se curentase la unul din gar- 
durile eiectrice puse de fermierul Warren ca precauţie pentru 
oile mai plimbăreţe, iar Butler alunecase într-un şanţ care nu 
mai era plin cu apă, însă era, oricuin, plin cu noroi. 


După prînz, Richardson se întorsese din misiunea pe care 
o avusese la Cambridge cu ultimul dispozitiv de detectare a 
obiectelor metalice sub pămînt, ultima jucărie a departamentu- 
lui arheologic. : 


— DECCO, explică Roskill. Richardson pretinde că este 
denumirea prescurtată a Dispozitivului de detectare a curenților 
eddy în obiecte cu proprietăţi de conductibilitate. Mie însă 
mi s-a părut că arată ca un detector de mine ceva mai aranjat. 


Din nefericire, ori Richardson nu reuşise să-l stăpînească 
pe DECCO în toate subtilităţile sale, ori DECCO era uşor de- 
fect. După ce căraseră dispozitivul vreo două mile pe cîmpuri 
ca să testeze o moviliţă foarte promițătoare, fuseseră nevoiţi 

să-l care înapoi nefolosit. Richardson se întoarsese cu el la Cam- 
bridge, şi de atunci nici unul nu mai fusese văzut. 


La scurtă vreme după retragerea lui Richardson apăruseră 
Stocker şi Panin, iar lui Stocker se părea că nu-i face o plăcere 
deosebită că Audley e plecat. (Deşi s-ar fi putut la fel de bine să 
fi suferit o indigestie, avînd în vedere că ora la care sosise indica 
destul de clar faptul că prînzul lui nu se desfășurase tocmai în 
tihnă). 

— Mie, unul, mi-a făcut impresia, spuse Roskill, că se 
aştepta să ne găsească la lucru cu sapa şi tîrnăcopul, iar pe dum- 
meavoastră peste noi, cu o fringhie în mină. Mă tem că Butler ` 
a fost cam tăios cu el... I-am spus că v-aţi ocupat încontinuu 
de caz. l 

Se opri o fracțiune de secundă, dîndu-și seama de celelalte 
înţelesuri ale acestei afirmaţii, dar repară gafa splendid: 

— De vineri. l-am zis că probabil sînteţi oricum după po- 
lonez, şi s-a mai calmat puțin. 

Și pentru Stocker trebuie să fi fost o zi grea. După telefonul 
din zori în legătură cu Panin, Audley cel ascultător devenise 
îndărătnic. Pe urmă Panin îl! scosese din Londra într-o viteză 
incomodă, numai ca să găsească doi subordonați dezorientaţi 
dar neintimidaţi, care nu făceau nimic anume. 

— Dar nu trebuie să vă faceți griji, îl linişti Roskill, interpre- 
tînd greşit tăcerea lui Audley. Butler i-a arătat harta lui, aco- 
perită toată cu cruciulițe roşii şi albastre, şi linii şi cerculețe 
inutile — Jack poate să-l ducă de nas şi pe îngerul de serviciu, 
<lacă îşi pune mintea. Cred că Stocker s-a întors destul de feri- 
cit la Londra. | 

— Şi Panin? 

— Colegul nostru rus? 

Roskill se împăună. 

— Profesorul — aşa îi spune Stocker, că veni vorba — este 
în continuare alături de noi, ba chiar foarte mult. De fapt, în 
momentul ăsta, toarnă în el bere, cu Butler. Dar nu cred că Butler 
l-a părăsit şi pe el. Eu ştiu de ce, dar îmi face unpresia că e un 
vînat mult mai de soi. Nu spune prea multe, iar în momentul 
ăsta Butler îi povesteşte despre cricket, deci oricum Panin nu 
prea are ocazia să deschidă gura — cînd am plecat eu de acolo, 
Jack tocmai se lansa în povestea lui favorită, despre vremurile 
cînd Bill Farrimond juca la „Lancashire Second” şi în naţională. 


— E singur? 

— E destul de ciudat, dar e singur. Sau pare să fie singur. Dar 
după cină ọ să dau o raită cu Butler. Dacă e singur înseamnă 
că e clasa-ntii, nu ? 

— Panin e clasa-ntii, Hugh. Nu trebuie să ai nici o îndoială 
în legătură cu asta. Dar spune-mi cum v-aţi descurcat ieri. 

— Mă tem că n-a ieşit mare lucru, domnule. Roskill dădu 


din cap nefericit. Pe unul nu l-am găsit deloc. Iar celălalt parcă 
avea gura închisă cv lacătul. 


r 

Pe urmă zimbi: 

— De fapt, mie mi-a plăcut bătrînul Ellis. A fost soldat 
RAF. S-a înrolat de tinăr, pe vremea cînd existau încă Bristol 
Fighters, şi a terminat războiul la supersonice. Deci a văzut 
tot ce se putea vedea! 

— Și n-a vrut să vorbească deloc despre Steerforth ? 

— A, de vorbit, a vorbit el. Dar n-a lăsat nimic să-i scape. 
Cred că Ellis cunoştea orice văgăună la care ne poate duce gîn- 
dul. Dar i-a plăcut de Steerforth — zicea că era un gentleman, 
ceea ce însemna probabil că Steerforth plătea întotdeauna în 
- avans cînd aveau o afacere. lar mie mi-a spus practic că nu 
sînt un gentleman, pentru că vreau să verific un alt pilot! Pe 
urmă Butler l-a luat cu patriotismul, iar el ne-a ris în nas. Zi- 
cea că el îşi ştia piloții, și că patriotismul e una, iar un pic de 
contrabandă e alta. Zicea că odată a fost într-o misiune de sal- 
vare a unor naufragiaţi cu nişte Warwick-uri care făceau curse 
regulate în Islanda, şi care aveau burţile încărcate cu bărci de 
salvare pline cu ciorapi de nylon, whisky şi şuncă. Treaba s-a 
dat peste cap cînd au trebuit să arunce o barcă de salvare unui 
echipaj naufragiat; i-au tras în sus beţi morţi. Dacă ar fi fost 
John Steerforth nu s-ar fi întîmplat nimic. Era un băiat minunat. 

Deci nu era nimic de făcut pe partea asta. Panin aştepta, 
iar cacialmaua lui Audley era în pericol de a fi descoperită. 
După ce plecă Roskill rămase tăcut, cu privirile în gol la să- 
punul uscat de pe faţa lui. 

„Faith îi puse o mînă pe umăr: 

— Nu e bine, David? 

Dădu din umeri. 

— Pur şi simplu sîntem într-o criză fantastică de timp, 
Faith. Mai întîi că n-am avut timp de la început. lar eu n-am 
făcut decît să grăbesc şi mai tare lucrurile. Dar acum încep să 
mă întreb dacă am făcut bine. 


Faith îi întinse cadoul lui Theodore: 


— Nu trebuie să renunţi. Cavalerii inelului au făcut la fel în 
Stăpinul inelelor — l-au forțat pe Stăpînul Întunericului să atace 
fără să fie suficient pregătit, iar acesta s-a dat de gol pină la 
urmă. Poate că şi Panin o să se dea de gol. 

Audley îi zîmbi. Ca toate femeile, se lăsa condusă de senti- 
mente. Panin era acum inamicul, Stăpînul Întunericului, sau 
cum i-o fi spunînd. În faţa unei astfel de 19 aţi era dalor să 
atace. 

O privi în oglindă în timp ce se bărbierea, şi Panin se top: 
în neant. Şi nu numai Panin — şi Stocker, şi Fred. De sîmbătă 
noaptea fata asta îi înlocuise în importanţă pe toţi, rînd pe rînd. 
Cu cît stătea mai mult cu ea, cu atît se simţea mai aproape de 
realitate. Si, orice s-ar întîmpla, lumea adevărată, reală, în- 
semna Faith luptindu-se în acest moment cu fermoarul. 

Se întoarse în sfîrşit către el. 

— Sînt bine, deci? 

Rochia lungă, albă, despicată în faţă de la gleznă pînă la 
genunchi, era de o severitate clasică, dar cerceii grei de aur şi 
lanţul complicat lucrat erau barbare — nu, nu tocmai barbare, 
mai degrabă preelenice. 

— Scoate-ţi ochelarii. 

— Dar, David, nu văd prea bine fără ei. Nu mă placi cu 
ochelarii ? 

— Îmi placi mai mult cu ochelari. Dar nu în seara asta. 

Şi-i dădu jos şi-l privi nesigur. Arăta acum, într-adevăr, 
ca fiica adevărată a lui Steerforth, aproape aşa cum ar fi îm- 
brăcat-o el. Numai că bijuteriile de recuzită nu erau din Troia, 
ci din Bond Street. | 

— Acum eşti foarte bine. Foarte bine, într-adevăr. 

— Sper. Dar am un gol în stomac, David. Să nu-mi mai 
ceri niciodată să fac pe femeia fatală —e categoric ultima oară 
cind o fac. 


În timp ce mergea în urma ei pe hol, Audley simţi şi el sen- 
zația aceea de agitaţie şi teama care-ţi întoarce stomacul pe dos. 
N-avea cu ce să-l înfrunte pe Panin, în afara de o pură cacial- 
ma. Dar Panin nu ştia ce e o cacialma. lar aici Audley era pe 
teren propriu, deşi acum avea covoare moi şi aer condiţionat: 
terenul escadronului 3112, unde rusul mai fusese învins o dată. 
Umbrele erau aici de partea lui Audley. 

Se îndreptară spre bar de unde răzbăteau murmure înăbu- 
şite. Chelnerul cel chipeş zimbi plin de admiraţie nestăpinită 
către Faith şi cu invidie sinceră către Audley, înainte de a le 
deschide larg uşa. 

Într-adevăr, intrarea lor n-a trecut neobservată. 

„Atenţie, Nikolai Andreevici Panin. 


Dar Panin era cu spatele, absorbit în demonstraţia lui Butler, 
care tocmai trăgea o minge de cricket imaginară peste patru ju- 
cători în alergare. Roskill stătea politicos lîngă el şi tocmai 
ducea o halbă la gură. 

Pe urmă halba se opri, crosa imaginară-fu lăsată în jos, iar 
Panin se întoarse încet către ei. 

Audley ştiuse la ce trebuia să se aştepte: chipul ăsta era la 
dosar în vreo şase fotografii. Cu toate acestea, se produse o 
răsturnare de proporţii: Stăpînul Întunericului era un omuleţ 
absolut obişnuit, care nu dădea nici o impresie de răutate sau 
de putere nemăsurată. Faţa de caie cu nasul îndoit era cenușie 
şi foarte ridată, ca un deşert puternic erodat. Era dosarul adus 
la viaţă, care însă nu lăsa să se vadă nimic — nici măcar o sprîn- 
ceană ridicată la vederea fiicei troiene a lui Steerforth. 

Audley întinse mîna. 

— Profesore Panin. 

— Doctore Audley. 

De-abia se simtea un accent slab. Într-adevăr, nu-ți dădeai 
seama că e străin decît din cauza inexpresivitătii totale a vocii. 

— Domnişoara Steerforth. 

Panin o privi pe Faith fără curiozitate. 

— Domnişoară Steerforth, repetă el inexpresiv. 

Faith strînse mîna molatecă şi uscată care i se întinse. » 

— Mă tem că tatăl meu v-a pricinuit cîndva un mare necaz, 
profesore Panin, spuse ea cu o voce la fel de inexpresivă. — Însă 
cred că e prea tirziu pentru scuze. , 

Rusul o cîntări un moment. 


— Nu purtăm nici o responsabilitate pentru faptele părin- 
tilor noştri, domnişoară Steerforth. Tatăl meu a fost în garda 
Semenovski — garda ţarului, domnişoară Steerforth. Jar după 
aceea a fost în armata albă. Dar eu n-am avut nici un amestec, 
pentru că nu eram decît copil la sînul maică-mi pe vremea aceea. 
Deci nu aveţi pentru ce să vă scuzaţi. 

- Se întoarse către Audley. 


— Maiorul Butler m-a instruit în subtilitatea cricket-ului. 
Cunosc teoria jocului, dar cred că fascinația unui Joc constă în 
subtilităţile lui, nu credeți ? 

— Da, pentru spectator. Pentru jucător, cel mai important 
e să ciştige. 

— Dar dumneavoastră aţi jucat rugby, parcă — iar rugby-ul 
este un joc al forţei brute jucat de gentlemeni. Cel puţin aşa 
mi-a fost descris. 

— Este clar că cine vi l-a descris n-a jucat niciodată jocul 
acesta în Wales. Aş putea la fel de bine să numesc jocul dumnea- 
voastră un hobby murdar al învăţaţilor. 

— Un hobby murdar? 

O uşoară uimire se strecură în vocea lui Panin. Nu se aş- 
teptase să fie insultat. | 

— Arheologia, profesore. Arheologii nu se deosebesc de 
soldați în timpul lucrului. 

— Dar e un hobby nevinovat, doctore Audley. La arheologi 
există o izolare sigură faţă de istoria modernă. Pe cînd istoricii 
sînt prea adesea tentaţi să iasă din domeniul lor, nu-i aşa ? 

Egalitate. 

Asta e foarte adevărat. După cum e iarăşi adevărat cä 
istoricii pot oricind să facă descoperiri incomode. 

Punct marcat. 

Panin aprobă. 

— lar pe urmă descoperă că adevărul nu este atit de impla- 
cabil cum au crezut. Uneori e doar o oglindă, nu un cristal. 

» Era momentul să oprească jocul, se gîndi Audley. | 

— Dar pe noi nu ne interesează istoria sau arheologia, nu-i 
aşa ? Nu direct, cel puţin. Înţeleg că s-a confirmat faptul că 
trebuie să găsesc colecția Schliemann pentru dumneavoastră, 
da ? 

Panin înclină capul: 

— Am înţeles de la comandantul Stocker că micul nostru 
secret a fost dat în vileag. Da, doctore Audley, gwvernul meu 
v-ar fi recunoscător dacă aţi face asta. După caro o vom îna- 
poia prompt Republicii Democrate Germane. 

— Aşa, pur şi simplu, parcă ar îi fost o umbrelă luată din 
greşeală. 

— Ei bine, cred că dacă avem puţin noroc, sînt şanse destul 
de mari s-o găsim miine. 

la vezi cum îţi cade asta la stomac, profesore ! 

Panin nici nu tresări. 

— Atit de curind ? Dar sînt încîntat să aud asta. Mă te- 
meam să nu fie ca şi cum aţi căuta acul în carul cu fin. 

— Bineînţeles că ar fi fost mult mai uşor dacă aţi fi avut 
încredere în noi de la început — vreau să spun de la bun început. 

Ridurile din jurul gurii lui Panin se adinciră. 

— De la bun început a existat o ... anumită jenă în legă- 
tură cu condițiile în care a fost pierdut tezaurul, doctore Audley. 

Exact atit lăsase să se înţeleagă şi Sir Kenneth Allen. Fusese 
Greptul cuceritorilor să scoată comoara din Turnul G ; dar faptul 
de a o fi pierdut pe urmă atît de repede îi redusese pe cuceritori 
la nişte simpli jefuitori ageamii. 

— Și pe urmă s-a crezut că tezaurul este iremediabil pier- 
dut, continuă Panin. Credeam că nu se mai poate face nimic. 
Numai după ce am auzit de regăsirea avionului ne-am schimbat 
părerea. 

Multe nu fuseseră spuse aici; toată obsesia aceea a ruşilor 
pentru avioane Dakota prăbușite. Poate că n-ar fi rău să arate 
puţină curiozitate sinceră aici. 

— Profesore Panin, vă cunoaștem cu toţii reputaţia de ar- 
heolog, zise Audley încet, dar trebuie să recunosc că interesul 
dumneavoastră faţă de tezaur — şi al guvernului dumnez- 
voastră — mi se pare destul de neobișnuit. N-aţi putea să-l 

saţi nemților ? În definitiv, nu e o problemă politică. 

— Aici ati pus degetul pe rană, doctore Audley. Nu este o 
problemă politică. Pentru mine, însă, este o problemă foarte 
personală. Eu sint cel care a pierdut colecția Schliemann. Am 
pierdut-o la Berlin, şi pe urmă am mai pierdut- o o dată aici, în 
Anglie. 

Aruncă o privire întunecată colierului bogat de pe pieptul, 
prea bogat acum, al lui Faith. 

— Există un om de ştiinţă german, continuă el, un anume 
dr. Bewe, care susţine că asediul Troiei n-a avut loc niciodată — 
că Troia lui Homer era un sat care s-a prăbuşit la un cutremur. 
Dar eu am pus mîna pe comorile acelea pe care le-a descoperit 
Schliemann, și nu le-am uitat niciodată. De fapt, pe măsură ce 
îmbătrinesc, mă gindesc tot mai mult la ele. 

Nu se putea citi nici convingere, nici pasiune în vocea lui. 
Nu făcea decit să afirme nişte lucruri, lăsîndu-i iut Audley li- 
bertatea de a le crede sau nu, după cum dorea. Aceleaşi cuvinte 
ar fi putut la fel de bine să. fie folosite chiar şi de Sir Kenneth. 
Faith spusese asta de la început, iar Stocker o sugerase. 

lar acum pînă şi Audley ar fi vrut să creadă. Comorile — 
şi, mei mult decît orice, comorile în aur — i-au dus întotdea- 
una, pe oameni la acte iraționale, Cortez şi Pizarro şi toată seria 
de victime ale căutării celor Şapte Oraşe şi a Omului de Aur. 
Comoara lui Schliemann fusese de ajuns pentru a- i face pe Ste- 
erforth să cadă în tentaţia de a risca vieţile a cinci oameni și de 
a-şi pierde pînă la urmă propria lui viaţă. Pe Bloch acelaşi lucru 
îl ucisese imediat, iar pe Morrison după un sfert de veac. 

Dar era aşta de-ajuns ca să-l obsedeze pe un om ca Panin ? 

Tresări cînd își dădu seama că se uită fix la Roskill, ceea 
ce-l făcu pe acesta să-şi piardă complet cumpătul. Și mai era 
ceva... 

Era directorul hotelului, care stătea lingă el, îmbrăcat într-o 
haină de seară, şi părind oarecum nelalocul lui în încăperea aceea 
cu lambriuri de stejar care luceâu ma 

— Scuzaţi-mă, doctore Audley. | 

Si extraordinar de nelalocul lui în Newton Chester, se gîndi 
Audley. Localitatea asta amorţită nu mai văzuse probabil ceva 
atît de romantic, de cînd legiunea romană de la Lincoln trecuse 
în marş și apoi se oprise ca să construiască tabăra de instrucţie. 

— Scuzaţi-mă că vă întrerup, doctore Audley, dar Mistaire 
Warren, de ia ferma Castle — v-a căutat la hotel azi după-amia- 

A lăsat pentru dumneavoastră un pachet care e la mine. 

Cmul pronunţa fiecare consoană aspirantă ca şi cum ar fi 
sărit un gard şi ar fi aterizat victorios după fiecare săritură cu o 
rotunjire finală. 

Butler avea deja harta aerodromului, dar Audley dori deodată 
să nu moi fie cu ei, acolo — să se gîndească puțin la Panin de 
unul singur şi să-şi adune puţin gindurile. lar asta era o scuză 
bună. 

Îi urmă pe director în hol, unde acesta se topi în birou! lui. 
Reapăru apoi cu un plic mare, în culmea fericirii. 

Exuberanţa directorului se concretiză în final într-o reve- 
rentă elegantă, iar Audley simţi că cel mai onorabil lucru 
pe care u putea face era să deschidă plicul pe loc, de parcă ar 
fi conţinut un document de cea mai mare importanţă. 

De harta împăturită. era prins un bileţei, cu un scris şcolă- 
resc: „Stimate doctore Audley — vă trimit harta tatălui meu, 
aşa cum v-am promis. Îmi pare rău că nu c etit de bună cum mă. 
eșteptam. Pistele sînt marcate cu creionul, dar clădirile nu sînt 
marcate deloc. Pe tatăl meu îl interesa foarte mult...” 

Cuvîntul care urmă îi produse lui Audley un şoc. 

Despături atent harta militară la scară mărită. De fapt, 
nu era doar noroc, îşi spuse. Mai devreme sau mai tirziu ar fi 
ajuns şi el la acelaşi lucru. Într-adevăr, îşi dădu seama unde 
duceau marcajele înainte să fi terminat de privit harta. 

Bineînţeles, uite-o: comoara lui Steerforth marcată exact 
și îngrijit. Marcată atît de exact de parcă nu tatăl lui Keith 
Warren, ci Stcerforth însuşi ar fi făcut semnele. 

Cît despre noroc — dacă cineva avusese noroc, şi la sfizşit 
un ghinion nemeritat, acesta fusese John Steerforth. 

Audiey privea pentru a doua oară cum turnul de apă se 
scufunda sub linia de asfalt a orizontului, în spatele lui. 

Îşi mai încheie un nasture la pardesiu. Era iarăşi o dimni- 
neaţă nepotrivită cu anotimpul, nu noroasă, însă cenuşie şi 
ostilă. Una din acele dimineţi în care primăvara nu încearcă, 
nici măcar de formă, să-şi facă simțită prezenţa. Dimineaţa 
schimbase complet, aerui pe care vechiul aerodrom îl avusese 
duminică seara: nu mai era nostalgic şi uitat, ci doar întunecat. 

Era o dimineaţă bună pentru săpat — acesta fusese sin- 
gurul comentariu pe care-l făcuse Butler în timp ce azvirlea 
cazmalele în spatele maşini. Şi era clar că Butler venise pre- 
gătit pentru săpat, căci era îmbrăcat într-o jachetă veche cenusie 
și nişte pantaloni obosiţi de grădinărit. 

Roskill era mai puţin în largul lui; poate pentru că hainele 
lui, dintr-un tweed la fel de vechi, mai păstrau încă o vagă urmă 
de eleganță. Aşa cum le spusese fără complexe cu o seară înainte, 
nu avea o grădină proprie. Deci, în consecinţă, nu avea nici 
haine de grădinărit. 

Audiey localiza pista şi fişia de iarbă unduioasă pe harta 
care 1 se impriinase de-acum în memorie. Undeva pe aici, poate 
puţin mai la stînga, ar trebui să fie solul acela în iarbă care mar- 
ca fundaţia de ciment a magaziei de depozitare. 

— Opreşte puţin aici. 

Se dădu jos din maşină şi înregistră peisajul. În faţa lui se 
întindea pista de aterizare, însustindu-se tot mai mult şi mai 

mult, pînă cînd se pierdea printre copacii de la orizont. În spa- 
tele lui, panta uşoară a gropii ascundea privirii suprafaţa aero- 
dromului. De o parte şi de alta, preeria se întindea largă şi 
deschisă. Era un loc izolat şi pustiu, unde nu se auzea decit urui- 
tul unui tractor îndepărtat, undeva la dreapta: fermierul Warren 
era ocupat cu secara italiană. 


Audley se urcă înapoi în maşină, arătîndu-i lui Roskill mo- 
viliţele joase şi împrăștiate aiurea de lingă pista de asfalt din 
stinga ; n-avea nici o importanţă în sine, dar se distingeau foarte 
"bine în acel decor. 

Siguranţa de sine a lui Audley era aproape totală, iar el 
recunoscu în ea liniștea aceea care îl cuprindea uneori înaintea 
unui examen, cînd era sigur că poate să traducă teoria în prac- 
tică. Senzatia era însoţită de aceleaşi simptome fizice incontro- 
labile — gura uscată, inima strinsă şi pulsul foarte mărit. 

Îi făcu semn lui Roskill să oprească pe cînd se apropiau de 
prima moviliţă, la o distanţă ceva mai mare de trei sute de iarzi 
de pista de aterizare, şi se îndreptă pe Jos către capătul ei, în 
timp ce ceilalți descărcau echipamentul. De pe pista mare, 
grupul de moviliţe 1 se păruse a fi complet dezordonat în ampla- 
sare, dar acum îşi dădea seama că marca exact colţul vechii 
tabere romane de instrucţie, punctul de întilnire a două şiruri 
de denivelări — ultimele rămășițe ale unor valuri de pămînt 
mincate de timp. 

Se întoarse să le spună ceva oamenilor din spatele lui și 
văzu cu surprindere că turnul de apă era din nou vizibil. Schim- 
bările acestea erau extraordinar de înșelătoare, ridicările şi 
coboririle de teren erau atît de line că păcăieau ochiul. Şi totuși 
era perfect logic: nici un inginer militar roman nu ar fi pus o 
tabără într-o groapă, nici măcar o tabără de instrucţie. Mai 
degrabă ar fi folosit panta, ciștigînd astfel un avantaj. Asta 
adăuga o notă de genialitate oportunismului lui Steerforth. 

Se îndreptă către Butler şi Roskill, care stăteau în mijlocul 
unui mic morman de echipamente. 

— Încotro acum ? 


Disperarea din vocea lui Roskill sugera faptul că, deşi DECCO 
era ultimul răcnet în categoria aparatelor detectoare de minc, 


era mult mai greu decit arăta. 
Că avea sau nu dreptate, Audley ştia că sosise clipa lui, şi 
nu se putu abţine. 

— Unde stai acum, cam aşa. 

Butler se uită neincrezător în jur. 

— Aici ? Ei, la dracu”, dar sîntem încă destul de bine în 
perimetru. Nimeni n-ar fi putut să sape aici o groapă fără să 
fie observat, cînd aeroportul era în funcţiune. 

— Totuşi, hai să încercăm aici, zise Audley răbdător. Hai 
să vedem ce-o să spună imașina. 

Roskill începu să se agite cu aparatul, iar Butler scoase 
dintr-un sac de pinză vreo şase role de bandă albă. 

— O să începem cu liniile de margine, atunci. Ce lungime 
vreţi să aibă linia de bază, doctore Audley ? 

— Să zicem zece yarzi. 

— Zece yarzi? 

Vocea lui Butler arată mai mult dezaprobare decit neîncre- 
dere. Am cîte o sută de iarzi pe fiecare din zonele astea. Cred 
că slumiţi! 

— ISUSE! Îmi dă un mesaj! şopti Roskill. 

Butler se întoarse către el. 

— Am un mesaj, spuse Roskiil. E chiar aici, la picioarele 
mele ! 

Butier pusc rola jos, se îndreptă cu paşi mari către el şi se 
aplzcă să privească peste umărul lui. 

— Și e ceva mare. Mai ia stinga puţin... încă puţin... 
uşor — asta e! 

Se uitară zmîndoi la Audley. 

— Ei bine, e ceva acolo jos, şi se pare că e destul de mare, 
zise Roskill. Richardson zicea că obiectul ăsta e atît de sensibil, 
că ar semnaliza şi placheurile de la o cizmă veche. Dar aici e 
mult mai mult decît placheurile de la o cizmă veche. 

Butler îl privi acuzator pe Audley. 

— Asta n-a fost doar bafta, doctore Audley. Ştiaţi foarte 
bine ce e acolo — aţi ştiut tot timpul! 

Roskill aşeză cu grijă aparatul DECCO pe o parte. 

— După tot ce ni s-a întîmplat ieri, zise el calm, cred că ne 
datoraţi o explicaţie în privinţa acestei... cum să spun — aces- 


teisa. Spuneţi-ne, doctore Audley, asta e ceca ce căutăm? 
Audley respiră adînc, dîndu-şi seama că între timp îşi ţinuse 
respiraţia. 


— Cred că asta ar trebui să fie, reuşi el să spună. Dar vă 
dau cuvintul meu de onoare că n-am ştiut nimic pînă aseară. 
N-am avut nici un indiciu. Sau, mai bine zis, nu ştiam cum să 
folosesc indiciile pe care le aveam. 


182 


— Lăsaţi indiciile, îl întrerupse Butler. Mai bine spuneţi-ne 
cum dracu” a reuşit Steerforth să sape o groapă într-un loc unde 
putea să fie văzut de oricine de la citeva mile distanţă. 

— Răspunsul la această întrebare este că n-a săpat el groapa, 
maior Butler. Vedeţi, toată vara aceea s-au făcut aici nişte săpă- 
turi arheologice, cu oarecari întreruperi. Şanţul arheologic 
care exista exact în locul acesta a fost astupat exact pe 28 august, 
adică a doua zi după ce el a descărcat cutiile într-o groapă ceva 
mat încolo. 

Roskill fluieră încetişor. 

— Bineînţeles că se ştie demult despre tabăra asta romană. 
Dar nu 1 s-a părut nimănui foarte promițătoare; s-au hotărit 
să înceapă săpăturile numai datorită faptului că fermierul care 
deţinea terenul era interesat în arheologie. Practic, asta s-a în- 
timplat în 1938. Dar pe urmă au venit cei de la RAF și au fost 
nevoiţi să aștepte pînă în 1945 — iar atunci n-au obţinut apro- 
bare decit cu condiţia să sape cîte un singur şanţ o dată şi să-l 
astupe imediat ce începeau altul. 

— Totul era marcat exact pe o hartă pe care mi-a dat-o 
fiul fermierului cu pricina. Cînd am văzut data astupării aces- 
tui şanţ, am fost sigur că aici trebuie să fie. Se potrivea foarte 
bine cu ceva ce mi-a spus navigatorul. 

— lar Steerforth bineînţeles că ştia foarte bine de șanțul 
ăsta — probabil că a trecut nu o dată pe aici cu avionul, 
murmură Roskili, cu ochit la aerodromul din spatele lui. 

— Tocmai asta e. Hugh — ştia chiar mai bine decit oricine, 
pentru că pe aici trebuia să treacă cind se ducea să ia obiectele 
pe care le ascundea într-o magazie din apropiere. Tierney mi-a 
spus că găsea întotdeauna un pretext să treacă pe aici. Am oO 


bănuială că pretextul acesta era un interes nevinovat pentru 
arheologie. 


— Doamne-Dumnezeule, dar ştiu că a avut ceva noroc — 
a avut o sincronizare perfectă, mormăi Butler. Mai întîi prada 
iar apoi groapa, exact cind avea nevoie. 
Oare care fusese mai întîi? se gîndi Audley. Avusese oare 
Steerforth ideea inspirată de a ascunde comoara în şanţul 
arheologic, aşa cum se gîndise Audley la început? Sau faptul 
că Steerforth ştiuse în mod fatal de acel șanț îl tentase să facă 
ceva ce ar fi fost altfel imposibil? 

— Noroc ? 

Roskill dădu admirativ din cap. 


183 


— Poate că a avut şi noroc, Dar cred că a fost un tip foarte 
deștept. Oricum ai privi lucrurile, a făcut o improvizație geni- 
alā — nu e de mirare că bătrinul Ellis avea o părere forinida- 
bilă despre el. 

Ca şi Audley, Roskill era pe cale să cedeze unui sentiment 
de admiraţie faţă de Steerforth, deşi probabil dintr-un motiv 
diferit de al lui. În timp ce pe Roskill îl atră gea faptul că Ste- 
erforth fusese un spirii foarte întreprinză tor, poate chiar un ins 
cumsecade, lui Audley îi plăcea să creadă că pe Steerforth îl 
amuzase ideea ; cel mai mare tezaur din lume, de două ori căzut 
pradă jafului, înapoi în pămînt, într-un şanţ arheologic! N-o 
să se simtă niciodată ruşinat de viitorul lui socru... 

— A fost un tip deştept, fără îndoială, admise și Butler. 
Dar ar fi fost mai bine să nu fi făcut ce-a făcut. Ne-a cam dat 
de lucru. 

Îşi scoase jacheta cenușie. 

— Cu atit mai mult cu cît va trebui să le dăm totul rușilor. 

— Care tocmai vin să ridice marfa, adăugă Roskill, privind 
peste umărul lui Audiey. 

Audley se întoarse şi-i urmări privirea lui Roskill. 

Panin spusese că maşina lui oficială va veni devreme și 
iat-o, traversînd încet aerodromul, ca o gărgăriță neagră; zgo- 
motul motorului era acoperit de uruitul mai îndepărtat, dar 
și mai puternic, al tractorului. 

Butler se aplecă şi luă una din cazinale. 

— Haide, Hugh, zise el posomorit. Să nu ne lăsăm stăpinu 
să aștepte prea mult. 

Maşina neagră opri lingă Land Rover şi din ea cobori un 
bărbat rotofei care stătuse lingă şofer şi care se repezi reveren- 
tios să deschidă uşa din spate. Panin cobori şi, spre consternarea 
lui Audley, fu urmat de Faith. Asta nu fusese prevăzut în plan, 
dar acum nu mai avea ce să facă. 

— Bună dimineaţa, doctore Audley. 

Vocea lui Panin era la fel de egală ŞI inexpresivă ca şi aero- 
dromul care-i înconjura. Îmi pare rău că nu ne-am întâlnit mai 
devreme; n-2m ştiut că o să porniţi atit de dimineaţă. Dinsul este 
domnul Seremetev, de la ambasada noastră. 

Bărbatul cel îndesat, care fusese probabil smuls din patul 
lui mult mai devreme decit Audley, dădu prompt din cap şi 
îşi strînse buzele într-un zîmbet scurt, diplomatic. 

— Și mi-am îngăduit s-o aduc cu mine pe domnişoara Ste- 
erforih. 

— Îmi pare rău, David, interveni Faith. Ştiu că ai spus că 
probabil n-o să se întîmple nimic important pînă după-masă, 
dar n-am mai suportat să-mi pierd vremea singură pe lingă hotel. 
lar profesorul Panin tocmai venea încoace. 

Se auzi o izbitură înăbuşită cînd Butler întipse cazmaua într-o 
parcelă pe care Roskill o curățase de iarbă cu o coasă mică. 
Ridică o bucată de muşchi şi o aşeză cu indeminare pe o parte. 

— Și se pare că amândoi ám fost inspirați să nu mai aştep- 
tăm, domnişoară Steerforth, observă Panin. Acesta e locul pe 
care-l căutăm, doctore Audley ? 

— Aparatul nostru de detectare ne-a semnalizat ceva aici, 
domnule ptofesor. Am avut noroc că l-am găsit atit de repede. 

Seremetev arătă cu mina în jur. 

— Nu e un loc cam... public pentru un asemenea scop? 

— La vremea respectivă se făceau nişte săpături arheologice 

aici, domnule Seremetev. Tocmai umpleau un şant pe locul 
acesta. 

Întilni privirea lui Panin, şi fu iarăşi derutat de totala inex- 
presivitate a acestuia. Sau poate că intensitatea constantă a acelei 
priviri îl deruta de fapt ? Cu o seară înainte, prima lui impresie 
fusese de anti-climax, de anihilare a tensiunii. Dar personali- 
tatea omului nu era negativă — era doar pur şi simplu ermetică. 

lar acum Panin îl aproba din cap. 

— Un loc public, dar nu bătă 
tul, doctore Audley. Și în primul caz raţionamentul a fost bun: 
doctrina clasică a ascunzătorilor. 


O privi ginditor pe Faith. 


— Tinerii aviatori pe care i-am cunoscut nu erau foarte 
inteligenți, dar pe omul acesta l-am subestiinat. 


Se îndreptă către locul unde săpau Butler şi Roskill, după 
o grămadă mică de pămînt şi muşchi. Nici unul din ei nu-l băgă 
în seamă, iar el trecu mai departe şi se opri lingă moviliţa cea 
mai apropiată. Seremetev îl urină supus, de parcă ar fi fost 
legat de Panin printr-un fir invizibil. 

— Eu îl găsesc foarte drăguţ, zău, îi şopti Faith. Are nişte 
maniere superbe, iar aseară a fost încintător. 
= După primele momente ale întîlnirii, destul de jenante, Pa- 
nin fusese curtenitor într-un fel solemn. Farmecul lui, totuşi, 
era mai mult o iluzie creată de propria ei nervozitate şi un ames- 
tec de gin şi claret băute prea repede. 

— Practic, seamănă destul de mult cu tine, David. 

Faith zimbi răutăcioasă cînd văzu neplăcerea pe care Audley 
nu reuşi să şi-o ascundă, dar îşi schimbă expresia în faţa ino- 
cenţei el. l 

.— Ai face mai bine să-mi aduci aminte de tînăra regină din 
Riga, fetiţo, îi spuse el privindu-l pe Panin, care examina te- 
renul, cum făcuse şi zece minute mai devreme. 

— Cea care a avut o treabă cu un tigru? 

— Asta e versiunea obscenă. În versiunea originală n-a fă- 
cut decit să meargă la plimbare cu el. 

— Ai o fire cam suspicioasă, David. 

Audley n-o ascultă acum decit cu o ureche. 

 — Suspiciune ? Mă tem că suspiciunea e o boală profesio- 
nală. Dar nu e decît rareori o boală fatală. Credulitatea este 
boala care ucide mai des. 

După o vreme, Panin cobori de pe movila pe care stătuse, 
şi îl privi iarăși tăcut o vreme pe cei doi care săpau. 

— O tabără romană, ziceţi ? 

Audley dădu din cap. 

— Se pare că, teoretic, a fost o tabără de instrucție, cons- 
truită de noii recruți din Lincoln. Ultimele monede găsite aici 
sînt din vremea lui Nero, nimic după aceea. Arheologii au spe- 
rat probabil să descopere că a fost reîntărită în secolul al patru- 
lea. Dar n-a fost. De fapt au găsit foarte puţine lucruri intere- 
sante. 

— Vă interesează perioada aceasta ? 

— Perioada ocupaţiei romane? Nu foarte tare — sint 
mult mai mult un medievalist. 


— Asta ştiu. V-am citit lucrările despre regatul latin al 
Ierusalimului, doctore Audley. Sint extrem de interesante. 


Nu îl surprinsese prea tare lucrul acesta. Panin era un om care 
îşi făcea temele repede. La fel ştiuse şi despre interesul lui Jake 
Shapiro pentru Masada. 


— Credeţi că Israelul o să facă pînă la urmă ce au făcut cru- 
ciaţii, doctore Audley ? 

— E o falsă comparaţie, profesore. Israelul este o ţară a 
Orientului Mijlociu — sau asta ar fi, dacă ţara dumneavoastră 
ar învăţa să-şi vadă de treburile ei, zise Audley liniştit. Dar bine- 
înţeles că îmi dau seame că scandalurile de acasă pot fi astim- 
` părate prin acţiuni pe plan extern. 

— Atunci e o fericire pentru întreaga lume că ţara dumnea- 
voastră e prea slabă ca să încerce acest remediu! 

"— Sînt cu totul de acord cu dumneavoastră. E o fericire 
şi pentru noi înşine, să ştiţi. Poporul dumneavoastră pare că 
nu-şi dă seama că reintoarcera în Orientul Mijlociu pur şi simplu 
nu merită efortul — şi cred că nici englezii nu şi-ar da seama, 
dacă ar considera că asta schimbă cu ceva lucrurile. 

Panin dădu din umeri. | 

— Atunci, probabil că meseria dumneavoastră e cam inu- 
tilă, doctore Audley. | 

Se auzi un sunet de metai lovit de alt metal, după care urmă 
un geamăt crunt. 

Roskill, intrat deja pînă la brîu în şanţ, îşi scutură mîna de 
durere. i | 

— M-am lovit la nenorocita asta de încheietură, le explică 
el. 
Pe urmă se aplecă şi răscoli în pămîntul afinat de la picioarele 
lui. 

— lată ce ne-a semnalizat aparatul, zise el. Roţi romane 
autentice. Sau troiene, poate! 

Scoase de pe fundul şanţului o pereche de roți ruginite, 
unite încă de un ax, se uită trist la ele şi apoi le aruncă pe iarbă. 

Toată lumea privea roţile în tăcere. Apăru lîngă zi chiar 
şi şoferul lu: Panin, un pitic uscat, care se plimbase în sus şi în 
jos pe lîngă maşină de parcă i-ar fi fost frică să n-o fure cineva. 

Pe urmă Audley î îşi dădu seama că toate privirile erau aţin- 
tite asupra lui. În ochii lui Faith se citea compătimire, în ai lui 
Butler dezamăgire şi în ai lui Seremetev amuzament. Numai 
Panin rămiînea indescifrabil. 

Sau poate că numai Panin îşi dădea seama că roţile rugi- 
nite nu însemnau eşec, ci succes final. 

— Ce-aţi rămas așa, Hugh — săpaţi! zise Audley. A aruncat 
căruciorul după ce a SOBORI în groapă ultima cutie — nu mai 
avea nici un rost să-l lase afară. Sinteţi aproape de tezaur! 

Lui Audley i se părea că întreaga lume se redusese la cercul 
din jurul gropi pe care o săpau Roskill şi Butler. Chiar şi uruitul 
îndepărtat al tractorului părea să se piardă, de parcă anaie- 
tatea lor colectivă filtra toate zgomotele în afară de cel al caz- 
malelor care scurmau pămîntul. 

Nici cei care săpau, nici cel care priveau nu scoaseră o vorbă 
cînd ieşi la lumină prima cutie a lui Steerforth şi fu ridicată 
la suprafaţă. 

Rămăseseră toţi cu ochii aţintiţi la ea un lung răstimp: era o 
cutie absolut obişnuită, închisă la culoare din cauza umezelii, 

cu capacul crăpat acolo unde prima lovitură puternică de cazma 
intrase adinc în lemn. 

Pe urmă Semeretev îngenunchie lingă ea şi ridică un colţ 
al capacului cu cazmaua. Dedesubtul lemnului putred se vedea 
ceva ce semăna cu altă cutie, din metal. 

Seremetev se uită la Panin şi dădu din cap. 

— Asta e, zise el. 

Panin puse blind mina pe brațul lui Audley. j 

— Am putea să vorbim un minut între patru ochi, doctore 
Audley ? zise el politicos. 

Se traseră deoparte, într-un colț al vechii tabere. 

— Ştiu că aveți instrucțiuni foarte precise, doctore Audley. 
Trebuie să îmi dați ceea ce găsiţi — comandantul Stocker a 
spus clar asta, şi nu poate fi nici o neînțelegere în legătură cu 
acest lucru. Aţi făcut o treabă extraordina ară, iar guvernul meu 
vă va rămine recunoscător. 

Audley ascultă zgomotul tractorului, care se auzea acum tare 
şi desluşit pe cîmp. 

— Colecţia Schliemann este aici, doctore Audley, continuă 
Panin, şi o vom înapoia proprietarilor ei, 232 cum am promis. 
Dar trebuie să am această primă cutie acum — o voi lua acum, 
doctore Audley. Fără agitaţie și fără comentarii. Este foarie 
necesar să fac asta. 

Deci prada lui Steerforth fusese, într-adevăr, un tezaur tro- 
ian — adică ceea ce păruse şi pînă atunci. Și totuşi mai mult 
decît atît. Era singura explicaţie logică. 

— Nu sînt sigur că pot fi de acord cu asta, profesore, zise 
Audley încet. Instrucţiunile pe care le-am primit se referă la 
colecţia Schliemann. Sînt însă de asemenea legat de Actul Pro- 
prietăţii, care îmi dă o responsabilitate mai mare. 

Panin îl aprobă din cap. 

— Înţeleg asta. Dar este o chestiune care nu priveşte ţara 
dumneavoastră, doctore Audley. Este o problemă internă care 
nu priveşte decit ţara mea. Dacă situaţia în care mă găsesc este 
puţin neobişnuită, aceasta nu se datoreşte decit unui delict 
comis cu mulţi ani în urmă de unul din ofiţerii dumneavoastră. 
Nu vreau să fac caz de asta. Şi n-ar folosi decit la rănirea şi 
discreditarea unor oameni nevinovaţi — oameni ca tînăra de 
colo. 

Audley îl privi pe rus în ochi: 

— Ştiţi la fel de bine ca şi mine, profesore Panin, că pur 
şi simplu nu mă pot biziul doar pe cuviatul dumneavoastră 

în această chestiune, la fel cum şi dumneavoastră nu v-aţi putea 
bizui doar pe cuvintul meu. Mă tem că domnişoara Steerforth 
trebuie să-şi asume riscul. Iar noi trebuie să judecăm lucrurile 
care ne privesc. 

— Cred că vă depăşiţi instrucţiunile, doctore Audley. Panin 
oftă. Din fericire lucrul acesta nu are nici o importanță. Vom 
lua cutia acum, fără alte comentarii. Aşa trebuie să fie. 

Se întoarse pe călciie cu o mişcare neașteptat de rapidă. 

— Guriev! 

Şoferul pitic nici nu privi în jur, ci scoase din haină un pistol 
automat cu o mișcare domoală, fără grabă. 

— Toate mîinile la vedere, vă rog — zise el cu o voce sur- 
prinzător de profundă. Vă rog foarte mult să nu faceţi mişcări 
bruşte. mi 

— Seremetev! 

Omul de la ambasadă începu să-i controleze pe Butler şi 
pe Roskill cu o faţă pe care se putea citi „Persona non grata 
la întoarcerea în Rusia”. 

— Nu sîntem înarmaţi, profesore Panin, vorbi Audley cu 
amărăciune. Noi nu sîntem gangsteri. 

Seremetev împături jacheta cenușie a lui Butler peste cea 
de tweed a lui Roskil şi clătină din cap. 

— Regret sincer că evenimentele au luat un astfel de curs, 
zise Panin. Nici noi nu sîntem gangsteri, doctore Audley. Dar 
şi noi avem obligații mai mari, ca şi dumneavoastră. Vă asigur 
insă că securitatea ţării dumneâvoastră nu este în pericol. lar 
acum vă rog să mă iertati. 

Le făcu semn lui Roskill şi lui Butler. 

— Vă rog să fiți atit de drăguți şi să puneţi cutia în port- 
bagajul maşinii... 

— Nu! 

Vocea profundă a lui Guriev acoperi ultimele cuvinte ale 
lui Panin. Pistolul rămase neclintit în mîna lui, neîndreptată 
asupra nimănui anume. Numai că acum era îndreptat asupra 
tuturor. i 

— Cutia rămîne aici, spuse Guriev. Seremetev— o să go- 
leşti conținutul cutiei aici pe iarbă. Pe urmă o să iei un băț dintr-o 
cutie de chibrituri pe care o să ţi-o dau eu, şi o să-i dai foc. 
Apoi eu o să calc cenuşa cu picioarele. | 

Privirile îi scînteiară în direcţia lui Panin: 

— lar apoi, dacă vreţi să recuperaţi colecția Schliemann, 
tovarăşe Panin, nu am nimic împotrivă. 

Faţa lui Panin era ca de piatră, cu ridurile săpate adînc. 
Vorbi cu Guriev în rusește, repede şi cu voce scăzută, grav şi 
încercînd să-și impună autoritatea. Audley ciuli urechile dar nu 
reuşi să-şi dea seama ce-i spunea, în afară de cuvintele „Comi- 
tetul Central” şi inițialele familiare ale KGB-ului. 

uriev 1-0 tăie din nou. 
— Niet, zise el categoric. Toată lumea rămîne ncmişcată. 
- Deschide cutia, Seremetev! | 

Seremetev îi aruncă lui Panin o privire agonizantă. 
~ — O groapă poate să fie şi un mormînt, Seremetev, lătră 
Guriev. Dacă asta vrei. N-are cine să te ajute. Sintem singuri 
ZLC. 

— Practic, tocmai o să avem musafiri, zise Roskill pe un 
ton de conversație. Aşa că fii băiat bun şi nu face vreun gest 
pripit. 

Arătă cu mîna în direcția cîmpului. 

Zgomotul tractoarelor era deja mult mai puternic. Erau două 
de fapt— unul avea în spate un mecanism de tiiiat iarba cu 
un jgheab extraordinar de ridicat, semănînd cu un cap de moas- 
tru preistoric, din gura căruia cădeau fire lungi de iarbă; celă- 
Jalt tractor trăgea o remorcă cu pereţi înalţi de sirmă metalică, 
plină ochi cu iarbă proaspăt tăiată. Veneau ce-a curmezișul 
peste cîmp, aproape exact pe urmele maşinii lui Panin, drept 
spre tabăra romană. 

— Toată lumea rămîne pe loc, spuse Guriev, mutindu-se mai 
într-o parte, ca să se poată masca îndărătu: Land Rover-ului. 
Nu există decit un pistol aici, şi am să-l pun imedat în haina mea. 
Tovarăşul Panin şi doctorul Audley o să i se alăture lui Sere- 
metev lîngă cutie. Veţi vorbi între dumneavoastră şi veţi lăsa 
lucrătorii de la fermă să treacă fără să încercați să vorbiti cu ei... 
Tovarăşe Panin, spuneţi-le că vorbesc foarte serios! 

— Doctore Audley, zise el rece, trădătorul acesta este gata 
să se sinucidă dacă este nevoie, deci mă văd nevoit să vă previna 
că nu se va da în lături nici de lacrimă. Ar fi mai bine să-l lăsați 
în seama mea. 

— Atunci, mișcaţi-vă — dar încet, ordonă Guriev. Şi nu 
vă acoperiţi unul pe celălalt. 

Audley îl urmă pe Panin lîngă cutie, privind cum se apropiau 
tractoarele asurzitoare. 

- Panin acoperi zgomotul cu vocea sa cind îi spuse: 


— Vă rog să nu încercaţi nimic riscant, doctore Audley — 
şi nu vă lăsaţi nici colegii să facă ceva. Omul acesta este foarte 

periculos pentru că este singur. Nu vreau să adaug la prostia 
mea şi o vărsare de sînge. 

— Nu vă faceţi griji, profesore, strigă Audley, la rîndul lui. 
Nu sîntem nişte eroi. 

Greoiul convoi era foarte aproape acum. Audley îl vedea 
“pe Keith Warren stind confortabil în scaunul primului tractor, 
cu o șapcă de piele îndesată pe cap. Warren răsuci tractorul 
paralel cu şirul de movile, îi făcu vesel cu mîna lui Audley și 
acceleră într-un nor de fum şi un vîrtej de iarbă împrăștiată. 
În spatele lui, cel de-al doilea tractor se împotmoli, oprindu-se 
cu un zguduit puternic chiar în faţa grupului. În uruitul motoru- 
lui, soferul strigă ceva ncinteligibil şi arătă către groapă. 

Audley dădu din cap şi întinse miinile. 

Şoferul tractorului opri motorul şi se aplecă mormăind 
ceva, ieşind astfel din raza privirii lor. Pe urmă se îndreptă în 
scaun, iar mitraliera Steriing din mîinile lui era îndreptată direct 
către Guriev. 

Richardson apăru de sub it pat de iarbă din remorcă, 
tot cu un Sterling în mînă. 

— Uşurel, toată lumea, zise el tare. Drăciile astea sint foarte 
periculoase. Dacă apeşi pe trăgaci nu mai poţi să le opreşti. 

Jenkins, vinătorul pletos de carii de lema, se dădu jos cu gri- 
jă din tractor. îi făcu semn cu Sterling-ul lui Guriev care stătea 
ncraişcat cu mîinile deschise şi degetele puţin încovoiate, ca un 

vechi mitralior. 

— Miinile la spate, tovarăşe — încet şi frumos, cum zicea 
și omul ăla. Aş fi foarte fericit dacă i-aţi lua pistolul, maior But- 
ler. Richardson are dreptate. Sterling-urile astea sînt nişte chestii 
foarte afurisite. 

Se opri lingă DECCO. 

— Poţi să te relaxezi acum, Maitland, îi zise el aparatului. 
Toată recolta e la adăpost. 

Panin se uită de la aparatul DECCO la Audley. 

Audley înclină capul. 

— Au ascultat totul, profesore Panin. Ca şi dumneavoastră, 
trebuia să mă pun la adăpost, pentru orice eventualitate. ȘI, 
ca şi dumneavoastră, am considerat că aşa trebuie. 

Panin clătină din cap. 

— Sint prea bătrin pentru jocul ăsta 
Poate că ar fi trebuit să mă aştept la asta. 


— Maior Butler — vă rog să deschideţi cutia aceea împreună 
cu Hugh şi să vedeţi ce conţine. 


am început să cedez. 

— Doctore Audley, începu Panin, trebuie.. 

— Doctore Audley, îl întrerupse Guriev, veţi. Audley îi 
întoarse spatele lui Guriev, Panin nu era poate chiar drăgălaşul 
pe care-l “credea Faith, dar avea nişte maniere mai elegante. 
Şi în afară de asta, nu avea nici o instrucțiune privitoare la Guriev. 

Faith! Uitase aproape complet de ea. Stătea la marginea 
grupului, foarte palidă: tinăra regină din Riga! 

N-avea timp decit să-i arunce un zîmbet, şi încerca să nu 
zîmbească, ca un tigru. Pe urmă îl luă pe Panin la braţ, cum 
făcuse şi rusul cu cîteva minute mai devreme, şi îl conduse î înapoi 
la movila din colțul taberei. 

Trebuia să fie delicat, să pună problema delicat. 

— Profesore Panin, dacă pot să vă satisfac dorinţa, o voi 
face. Dar mai întîi trebuie să-mi sat:sfaceți dumneavoastră 
mie curiozitatea. 

Panin îşi redobîndi calmul şi stăpînirea de sine. Sau, mai dé- 
grabă, îşi reluase masca indiferentă. Înclină capul. 

— De la început aţi lăsat să vă scape tot timpul prea multe 
informaţii, profesore. Despre Turnul G, de exemplu. Doar așa, 
în avantatul nostru. Dar— de ce? 

Masca dispăru şi, în locul ei, Audley văzu pe faţa lui Panin 
o expresie de incredulitate. Pe urmă dispăru, şi pentru prima 
oară, Panin zimbi. 

— În avantajul dumneavoastră ? 

Zimbetul lui Panin era amar. 

— Nu, nu în avantajul dumneavoastră, doctore Audley. 

Audiey simţi că îi vine rău de la stomac. 

— Nu, nu în avantajul dumneavoastră, repetă Panin. 

— Atunci, în al cui? 

— Pentru stăpinii lui Guriev. 

— Stăpînii lui Guriev ? 

Audley îşi dădu deodată seama foarte clar că fusese de departe 
„prea deştept, şi totuşi nici pe jumătate cît ar fi trebuit. Panin 
nu jucase deloc cu el, ci cu alteineva. Ceea ce însemna — ceea 
ce însemna că avusese dreptate, în privința lui Steerforth, dar 
din cu totul alte motive decit îşi închipuise. Şi se înşelase în 
privința lui Panin... 

Panin îl privi: 

— V-aţi descurcat foarte bine, doctore Audley, îi zise el, 
aproape compătimitor. De fapt, v-aţi descurcat extraordinar 
de bine. Ce ironie — nu-i aşa ? — cînd am vrut să găsesc cutiile, 
n-am reuşit. lar cînd n-aveam nevoie de ele, le-aţi găsit imediat. 


192 


— N-aveţi nevoie de ele? 

— N-am crezut niciodată că pot fi regăsite. Nici măcar nu 
eram sigur că ajunseseră în Anglia. Era suficient ca oamenit 
lui Guriev să creadă că le-am găsit, şi am făcut toate pregăti- 
rile necesare în acest sens. — Panin se opri. — Se pare că eram 
pregătit pentru orice, în afară de ceea ce s-a petrecut cu adevărat! 

Și totul fusese pentru oamenii lui Guriev. Deci și Panin fu- 
sese prea deştept: nu-i trecuse niciodată prin cap că şi Audley 
poate reacţiona la aceiaşi stimuli. Ce ironie, într-adevăr! Orice 
schemă complicată ar fi construit, Panin dăduse greş, pentru 
că în ea era cuprins un factor autoinstructiv — îl convinsese 
pe Audley că acele cutii existau şi că puteau fi găsite. 

Aşa că Audley le găsise, urmîndu-și propriul raţionament 
incorect. 

În spatele lor se auzi un zgomot ascuţit de lemn rupt. Butler 
desfăcea metodic învelișul de lemn al cutiei metalice. 

Panin îl privi sumbru pe Butler cîteva momente, iar apoi 
se întoarse iarăşi către Audiey. 

— Cînd v-aţi dat seama că există o cutie în plus, doctore 
Audley ? Doar toți ceilalți o acceptaseră ca făcînd parte din co- 
lecție! 

— În 1945 .vînaţi dosare Forschungsamt — şi niciodată n-am 
putut să fiu convins cu adevărat că Schliemann este un motiv 
suficient de puternic ca să bateţi atita cale. Psihologia... a 
fost greşită. Îţi mulţumesc pentru asta, Theodore Freisler. Că 
al făcut balanţa să se încline în favoare mea. Aşa că mai trebuia. 
să fie ceva. Ceva în plus. 

— Dar n-aţi aflat niciodată ce era? = 

Nu se făcea să recunoască ce puţine ştiuse înainte, şi cît 
de puţine ştia și acum. Mai avea ceva de aflat, însă. 

— Nu, n-am aflat niciodată. Dar nu asta contează acum. 

Panin dădu din umeri. 

— Nu înţelegeţi, profesore Panin, zise Audley blind. Sînt 
convins că toate răspunsurile nu sînt în cutia aceea, dar probabil 
că asta se poate aranja. 

- Rusul îl privi inexpresiv. 

— E o prostie cruntă să mă ameninţaţi, doctore Audley. 
Ce puteţi să-mi faceţi ? Nu sînt destul de mare. Nu puteţi decit 
să mă deranjaţi, tinînd cutia departe de mine pentru un timp. 

— N-aş vrea să vă ameninț, profesore — ar trebui să las 
treaba asta pe seama lui Guriev, zîmbi Audley. Cred că sînt 
destul de mare ca să vă rețin o oră-două. Şi destul de mic ca 

să-i dau drumul lui Guriev. Atunci n-ar mai fi treaba mea, ce 
nebunie ar putea el să organizeze în citeva ore. Pe de altă parte, 
dacă aş şti ce se întîmplă, aş putea foarte bine să-l ţin pe Guriev 
la păstrare vreo două zile şi să-mi indeplinesc ordinele pas cu 
pas. 

Era o minciună grosolană, dar Audley nu reuși să scoată 
altceva. Avantajul acestei improvizații era faptul că Pania nu 
mal avusese de-a face cu autorităţile britanice de foarte multă 
vreme şi deci s-ar putea să creadă încă în perfidia lor naţională. 
Sau, dacă în privinţa asta mai puteau exista îndoieli, nu putea 
exista nici o îndoială, în schimb, în privinţa durității stăpînilor 
lui Guriev, oricine ar îi fost aceştia. 

— Tukacevski, zise Panin. Mareșalul 'Tukacevski. 

— Mareșalul Tukacevski ?. . . 


— Mi-am închipuit că numele acesta nu o să vă fie necu- 
noscut, continuă Panin. Dar e posibil să nu fi auzit totuşi de el — 
a trăit cu mult înaintea dumneavoastră, şi chier şi în Rusia mulți 
oameni din generaţia dumneavoastră n-au auzit niciodată de el. 

Asta îl onora, iaer Audley îşi biciul memoria. Mareșalul 
“Tukacevski — procesul mareșalului Tukacevski. 


— Marea epurare a anilor '30 — lezhovşcina. 
Panin înclină capul. 


— lezhovşcina — exact. 


Milioane de oameni fuseseră exilați sau azvirliți în închisori, 
mii de morţi neștiute se petrecuseră — printre acestea, aproape 
toţi vechii bolşevici: Zinoviev, Kamenev, Buharin, Rikov. 
Și marele mareşal Tukacevski, eroul anilor '20. In Rusia nu se 
mai văzuseră lucruri atît de îngrozitoare din vremea lui Ivan 
cel Groaznic. 


— Procesele armatei, spuse Audley. A fost unul din mare- 
salii lichidaţi de Stalin. lezov l-a acuzat că făcuse spionaj pentru 
nemți. lar dovezile false au fost furnizate practic de nazişti. 

— Foarte exact, doctore Audley — un rezumat foarte exact. 
Numai că Tukacevski nu a fost doar unul dintre mareșali — 
a fost cel mai mare soldat al timpului său. Și nici n-a murit 
singur: a luat cu el patru sute de ofițeri superiori— elita Armatei 
Roşii. Naziştii nu pot fi acuzaţi că au vrut să-i înfunde — cîz- 
tigau astfel prima bătălie împotriva noastră fără să iragă un foc. 
Dar, spuneţi-ini, doctore Audley, de ce să vrea Stalin să-şi execute 
cei mai buni soldați ca pe nişte trădători ? 

— Pentru că Fukacevski era prea popular, presupun. Era un 
rival pentru el. Cam aşa s-a procedat mereu în Uniune, nu? 
Cel puțin de la Troțki încoace. 

Panin ştia probabil destul de bine asta. 

— Discreditează, apoi elimină. | 

Panin vorbea de parcă nu-l auzise pe Audley. 

Falsiĝcările. Heydrich fusese probabil șeful nazist care le 
pusese ia cale, tar Heydrich probabil că amestecase niște dosare 
de-ale iui printre dosarele Forschungsamt — drept care Tu- 
kacevski şi Panin erau în aceeași oală. 

Dar, dacă asta era în cutie, vechea obiecție ră mînea în pi- 
cioare — chiar şi în 1945, amănuntele acestui scandal n-ar fi 
făcut decît să-i producă puţin stînjeneală lui Stalin. lar astăzi 
nu mai aveau nici o valoare. Stalin era mort şi discreditat; Par- 
tidul nu putea fi desființat; iar strămoşii KGB-ului n-aveau 
nici onoare. nici credit de pierdut. 

— Dar falsificările în cazul Tukacevski nu mai contează 
acum, profesore. Nu ma! sînt decit apă murdară care se scurge 
pe canalul istoriei. 

— Dar adevărul de dincolo de aceste falsuri ? 

— Adevărul ? 

— Stalin a fost un măcelar, însă nu era un măcelar tîimpit, 
cum le place occidentalilor să creadă. Cunoştea riscul la care 
se expunea, distrugîndu-şi propria armată. 

— Profesore, nu puteţi să-mi spuneți că Tukacevski împreună 
cu cei patru sute de ofiţeri erau mină-n mină cu Hitler. Nu merge. 


— Nu cu Hitler. Dar erau mină-n mină împotriva lui Stalin 
şi @ Partidului, doctore Audley. 


Panin avu un gest cu mina de parcă s-ar fi săturat să ar- 
gumenteze și să expiice lucruri elementare — şi obosit, mai 
ales, să facă pe non-personaju! cenușiu pe un aerodrom pustiu. 


— În 1937 a existat într-adevăr un complot împotriva Par- 
tidului. Tukacevski nu a luat parte direct la el — a fost ca Rom- 
mel în 1944. Dar a fost un complot adevărat. Și încă unul foarte 
periculos. Militarii puseseră ia cale să răstoarne toată politica 
de colectivizare — piatra de încercare a Partidului. 


Vorbea repezit acum. 


— Stalin avea nas pentru astfel de lucruri — e un talent pe 
care îl pot avea unii georgieni — şi a acţionat primul. Ştia că e 
aşa cum simte el, dar n-a produs niciodată la lumină dovada, 
amănuntele complotului. Atunci nu avea importanţa - asta 

pentru că era mai bine să-l execute ca trădători decit ca duşmani 
ai Partidului. 

lar apoi s-a descoperit că amănuntele existau. Unul din 
complotişti a scăpat în Prusia Orientală — un colonel de avia- 
ţie. A luat cu el o listă de nume și planurile de atac. Naziştii 
l-au trimis înapoi. Şi au trimis şi cîteva amănunte. Dar au păs- 
trat documentele. 

Rusul îi privi pe Audley în ochi. 

— Asta conţine cutia suplimentară, doctore Audley; deta- 
liile complotului armatei din 1937, despre care toată lumea crede 
că n-a fost decît o urmare a naturii suspicioase a lul Stalin. 
"Toată lumea, în afara de cei din partid şi din armată care cu- 
noşteau adevărul de dincolo de legendă. Vedeţi dumneavoastră, 
în 1945, nu eram singura persoană care căuta documentele, de 
aceea le-am trimis la Moscova cu colecţia Schliemann. Acolo 
erau cîțiva generali care ştiau ce poate să facă cutia aceea. Şi 
acum poate să facă acelaşi lucru, şi am avut grijă să afle şi unii 
generali lucrul acesta. 

Armata! Discreditează, apoi elimină! 

Deci asta se află în centrul labirintului lui Panin: myiocul 
de a discredita o armată roşie super-puternică, eliminînd-o 
astfel ca adversar politic. Eliminarea adevărată n-ar mai fi 
atunci necesară. 


Nu conta faptul că era o poveste foarie veche. O armată 
care se întorsese o dată împotriva Partidului putea să o mai 
facă o dată: chiar şi o triinbiţare scurtă a unui astfel de scandal 
ar deschide o prăpastie uriașă între politicieni şi generali, peri- 
clitînd foarte serios balanţa, şi aşa sensibilă, a politicii de la Krem- 
lin. Nici măcar cel mai curajos dintre civili nu ar îndrăzai să 
traverseze această prăpastie. 

— Vreţi să vă discreditaţi propria armată? 

— S-o discreditez ? Panin clătină din cap: Nu s-ar fi ajuns 
niciodată la asta. Generalu ar fi înţeles aluzia, la fel de uşor 
cum au muşcat momeala. Am fi avut pensionări, dar nu scan- 
daluri. Si s-ar fi terminat cu prostiile acelea despre războaie 
preventive în Est. 


Ăsta era adevărat. Nici un general nu-şi putea permite să 
la se să fie mînjită glorioasa loialitate a armatei faţă de Partid. 
D ocumentele Tukacevski erau practic cea mai bună piesă de 
şantaj, iar armata o ştia. Prezenţa lui Guriev dovedea lucre! 
acesta. 

Dumnezeule! Armata muşcase momeala! Deci armata — 
GRU — îl urmarise pe Morrison şi îi intrase în casă, nu Panin. 
Pentru că pe Panin nu îl interesase cituşi de puţin ce făcea Au- 
dley. Fusese prea ocupat cu construirea unei piste false pe care 
s-o urmeze GRU. Uvertura cu englezii făcuse parte din această 
iluzie — iar Audley nu avusese de fapt nici un fel de importanţă 
în sine. Un actor episodic într-o piesă cu actori mult mai impor- 
tanți. 

Numai că farsa asta ieşise de sub controlul lui Panin, din 
cauza prostiei actorului episodic. 

Aproape că îi părea rău pentru cei de la GRU, a căror muncă 
fusese mult mai dură şi mai grea decit a lui. Într-adevăr, tot ce 
avuseseră ei la dispoziţie fuseseră momelile pe care le lăsa Panin 
din loc în loc, şi mişcările lui Audley. 

Nu fusese pentru ei luxul adreselor şi al numelor. Tot 
ce putuseră să facă fusese să-l identifice la cimitirul din Asham, 
să-l urmărească şi apoi să încerce să-l preia la Guildford. Dar 
planurile lor fuseseră date peste cap de inima slabă a lui 
Morrison şi de gîştele doamnei Clark, ceea ce nu le lăsase decît 
un om pe care îl puteau urmări în continuare: Panin. 

Avuseseră multe ghinioane, dar chiar şi aşa, aproape că 
au reuşit pînă la urmă. În vreme ce el avusese cele mai nemeri- 
tate şanse din lume... 


Audley căută ceva de spus ca să-şi şteargă sentimentul de 
umilire pe care îl simţea. 


— Dar dacă înscenarea dumneavoastră ar $ fost dată peste 
cap ? 

— Nu a fost nici o înscenare, doctore Audley. Din cei care 
au văzut aceste documente nu mai trăieşte astăzi nugeni în 
afară de mine. Pînă cînd aţi descoperit avionul nu erau decit o 
amintire. Nu era o problemă să recreăm aceste documente — 
avem astăzi falsificatori mult mai buni decît au avut vreodată 
naziştii. Problema era să avem credibilitate. Să creăm o atmosferă 
de credibilitate în privinţa provenienţei lor. Ca istoric, probabil 
că înţelegeţi asta. 


— Dar nu puteaţi să demonstraţi asta decit într-un singur 
fel, îşi dădu Audley deodată seama. Trebuia să găsiţi colecția 
Schliemann — pe asta n-aveaţi cum s-o falsificaţi! - - 

Rusul aprobă din cap N 


— Bineînţeles că aveam nevoie de colecţie. Dar aţi uitat cum 
am pierdut-o şi în favoarea cui am pierdut-o. O bandă de con- 

trabandişti mărunți, doctore Audley — dezertori ucrainieni 
şi germani îmbrăcați în uniforme rusești. Şi ce crede lumea că 
au făcut e1 cu comoara — sau ce ar fi trebuit să facă cu co- 
moara ? | 

Panin nu aşteptă răspunsul lui Audley. 

— Ar fi trebuit să o topească în bare de aur şi argint, nu s-o 
fure, așa cvm era. Vă spun, doctore Audley, ficțiunea mea era 
mult mai credibilă decit adevărul dumneavoastră! 

Era condamnabil, se gindi Audley, dar era logic: citeva 
bare de aur pentru germani, şi cele mai sincere regrete pentru 
un caz de vandalism de o cruzime fără precedent. Exact aşa spu- 
sese și Sir Kenneth Allen. 

Iar din punctul de vedere al lui Panin, totul era atît de con- 
damnabil de simplu: furnizind o informaţie falsă” şi reconsti- 
tuind încărcătura pierdută cu mulţi ani în urmă, el nu făcea 
decit să lase evenimentele în voia lor; cu cît se agitau mai mult 
britanicii şi cei de la GRU, cu atit se întărea iluzia creată de el 
şi se încurcau unii pe alții. 

Totul era perfect, în afară de un amănunt fatal... 

— Dar colecția nu are nic! o importanţă, îl aruncă Panin 
calm la gunoiul istoriei pe Schliemann şi colecția lui. Este su- 
ficient că există. De fapt. dacă o vreţi pentru British Museum 
al dumneavoastră, se poate aranja — un muzeu sau altul, e 
același lucru. Numai documentele mă interesează. Şi cred că 
superiorii dumneavoastră nu mă vor opri, doctore Audley. 
Există anunute presiuni care pot convinge, credeţi-mă ! 

Iarăşi, aşa, pur si simplu! Mai întîi morcovul — un morcov 
frumos, care se cuvenea de fapt altcuiva, oferit cu nonşalanţă. 
Pe urmă palma — iar Audley nu se îndoia cituşi de puţin că 
putea să fie o palmă adevărată. Ceea ce-l şoca era impresia de 
autoritate clară pe care ţi-o crea omul acesta. Era brutal de si- 
gur pe el, chiar şi acum. 

Audley se îndreptă încet către ceilalţi, lăsindu-l pe Panin 
lîngă şirul de moviliţe. Într-un fel asta visase întotdeauna: 
să poată schimba balanţa politică decisivă, într-un fel sau altul. 
Dar nu-şi închipuise niciodată că această balanţă politică va fi 
a Kremlinului. Nici nu se aşteptase ca aceasta să fie rezultatul 
unui raționament fals. Poate că într-o zi o să fie în stare să vadă 
şi umorul acestei situaţii. Dar între timp avea de gind să ţină 
gluma asta pentru sine. 

Grupul de lîngă cutie se împurţise. Butler şi Roskill stăteau 
pe iarbă lîngă ea, fiecare absorbit în cîte un dosar gros. În spa- 

tele lor, Seremetev stătea singur și nefericit — deşi nu la fel de 
trist ca Guriev, țintuit pe loc de Sterling-ul lui Richardson. 

Cum era de aşteptat, Jenkins pălăvrăgea cu Faith, demon- 
strindu-i pasiunea lui pentru DECCO. 

Audley se opri lîngă ea puţin. 

— Îmi pare rău de scenele acestea tari, Faith. N-am vrut 
deloc să fii implicată în vreun fel. 

Ea zimbl. 

— E OK, David. Domnul Jenkins mi-a explicat cum a fost 
tot timpul pregătit să ne sară în ajutor. Dar n-a ştiut să-mi 
spună cum ai ştiut tu că o să avem necazuri. 

Nu avea timp acum să-i spună că de fapt nu se aşteptase la 
nimic şi că, de fapt, îi fusese cumplit de frică să nu se întimple 
ceva. Sau că ceea ce se întîmplase îi distrusese complet respectul 
de sine. 

Ridică modest din umeri. 

— Dacă trebuia să se întimple ceva, am vrut să se întîmple 
aici, în zer liber. Toţi credeau că e un loc sigur. Nu știau că în 
DECCO era un microton. 

— Urechea lui Jenkins — aşa-i spunem. zise Jenkins. Trans- 
mite o şoaptă de la distanţă de o milă, la fel de clar ca un 
dangăt de clopot. 

— Singura treabă mai dificilă era să aducem echipa de szl- 
vare fără multă agitaţie, explică Audley. lar aici ne-a ajutat 
Warren. 

Lui Keith Warren îi făcuse o plăcere deosebită să-i ajute. 
Nu crezuse o iotă din povestea pe care o auzise duminică, dar 
acceptase imediat un adevăr bizar. 

Jenkins şi Faith îl priveau cu admiraţie făţişă. Ca toată 
lumea — toată lumea în afară de Panin— o să creadă întot- 
deauna că Audley regizase perfect totul... Iar ruşii n-au să dea 
niciodată adevărul în vileag, şi nimeni n-o să afle vreodată ce 
proastă fusese regia. 

— Şi acum ce-o să se întimple ? 

Audley zimbi strimb. 

— Împărţim prada, iubire. Asta o să se întîmple. 

Îşi croi drum printre straturile de pămînt reavăn, către locul 
unde stăteau Butler şi Roskill. Butler se sculă înţepenit. 

— Nu e mare lucru în hiîrtiuile astea, doctore Audley. Cutia 
“e de metal nemarcat. Două pachete învelite în piele de oaie, 
iar restul în hirtie. 


— Și cele două pachete, ce sint? 


199 


— Se pare că e un plan de preluare a puterii în Moscova, 
care trebuia să coincidă cu mişcări simultane în Kiev, Leningrad, 
Minsk şi încă vreo două oraşe. Nu m-am uitat decît în treacăt 
prin hirtii. Sînt cîteva scrisori dela nişte comandanţi militari 
regionali şi o mulţime de material codificat. E datat 1937, deci 
nu-mi spun nimic numele acestea. 


— Mi se pare că numele sînt la mine, zise Roskill. Ale mele 
sînt un fel de „„who's-who”” în armata sovietică în 1937 — de la 
comandant de brigadă în sus. Şase sau şapte sute de nume, 
cred — și mai mult de jumătate au fost vesel ştampilate „„de- 
cedat”? — în germană. Mortalitatea ruşilor în timp de pace pare 
să fi fost neobişnuit de mare. 

Audley dădu din cap. 


— Maior Butler — vă rog să luaţi Land-Rover-ul şi să 
vă duceţi să-i telefonaţi lui Stocker. Spuneţi-i ce mi-aţi spus 
şi mie. Spuneţi-i că Panin e un KGB-ist bine camufiat de multă 
vreme — încă din timpul NKVD-ului. 


KGB-ul avea agenți în aşteptare în majoritatea țărilor, 
agenţi care n-aveau nimic de făcut decit să urce treptele puterii 


şi să aştepte clipa cînd trebuiau să-şi dovedească utilitatea. 
Și bineînțeles că astfel de agenţi existau chiar şi în Rusia. 


— Acum s-a deconspirat, pentru că KGB-ul are nevoie să 
pună armata cu botul pe labe, iar dosarele acestea sînt scheletul 
armatei. Spune-i că e vorba de un şantaj. 


Se uită iarăşi la Panin. Se deconspirase, e adevărat, dar acum 
nimic nu-l mai putea opri. Un astfel de succes îl va propulsa 
direct în Secretariat, şi poate chiar în Prezidiu. Să-i faci un ser- 
viciu unui membru al Partidului — iată o poveste bună pentru 
nepoții lui Steerforth. 


— Spune-i lui Stocker că îi îndeplinesc ordinele cuvînt cu 
cuvint. Peste exact o oră, o să-i dau lui Panin — ce vrea... 
Dacă Stocker nu vrea asta, să vină să-i explice el lui Panin — 
stai pe lingă telefon pină-ţi dă un răspuns. 

KGB, GRU — toţi erau nişte ticăloşi. Şi, dacă se gîndea, 
bine, probabil că Nikolai Panin era cel mai mare ticălos dintre 
toţi. Dar cel puţin era un tip cu imaginaţie, nu un ageamiu 
necioplit ca atiția conducători sovietici aflaţi în virful pira- 
midei. lar dacă mai există o speranţă pentru Rusia, ea o să por- 
nească de sus, nu de la masele tăcute şi supuse. 


În orice caz, acum era numei problema lui Stocker. 

însă mai era ceva! Un lucru de mică importanţă pentru 
Panin, dar important totuși: 

— Şi spuneţi-i lui Stocker că tot ce-l interesează pe Panin 
sînt cele două pachete în piele de oaie. 

Se uită la celelalte cutii de pe fundul șanțului. Se vor întoarce, 
inevitabil, la neraţii din Est. Sau poate că Germania federală 
o s-o reclame. Se mai întilniseră astfel de cazuri, peste tot în 
lume: un locuitor al planetei o furase de la turci, cărora nu le 
aparținuse de fapt niciodată cu adevărat, cu mult timp înainte 
ca ruşii, germanii şi engiezii să-şi pună mîinile lor murdare pe ea. 
Fusese ascunsă şi pierdută şi furată de atitea ori deja, că acum 
aparţinea întregii lumi, la fel ca legenda Troiei. 

— Spune-i că tezaurul Schliemann e în mîna lui, bietul de el. 

Stocker putea să facă ce voia cu comoara lui Steerforth. 
Lui Audley îi ajungea fiica lui Steerforth. 


` STEERFORTH, John Adair Steerforth. Locotenent de aviaţie, 
D.F.C., R.A.F.V.R., mort într-un accident de zbor, septembrie 
1945. Astăzi, de. ziua lui — Mama. | 

